
ARGUMENT 


Sunt profesor de istorie la școlile din cadrul comunei Nicolae Bălcescu din 
anul 2003. În această calitate am colaborat la realizarea acestei lucrări, în cuprinsul 
căreia am urmărit prezentarea unor repere ale evoluției comunei, în contextul marilor 
transformări care au intervenit în Dobrogea de-a lungul istoriei. Carte de faţă este și 
rodul colaborării fructuoase cu administraţia locală, cu foștii și actualii conducători 
ai unor instituții și unități economice locale, și nu în ultimul rând cu cetăţenii, martori 
ai unor evenimente din secolul XX și început de secol XXI. 

Pentru realizarea prezentei lucrări am consultat o serie de cărţi și articole de 
specialitate, mai vechi sau rezultate ale istoriografiei române și străine contemporane, 
presa vremii, lucrări în manuscris precum și documente de arhivă. 

Primul capitol, intitulat De /a Preistorie la Epoca Modernă, este o trecere în 
revistă a evoluției Dobrogei și, în subsidiar, a zonei care face subiectul lucrării, în 
perioadele antică şi medievală. În cadrul acestui capitol am prezentat condiţiile 
generale pe care le-au cunoscut oamenii care au locuit în Dobrogea, descoperirile 
arheologice, numismatice și epigrafice antice din zona comunei Nicolae Bălcescu, 
mărturiile călătorilor străini care au străbătut Dobrogea în perioada medievală și de 
început de modernitate, precum și menţionările care apar în documentele otomane 
despre cele două sate, Danachioi, azi Nicolae Bălcescu și Bilarlar, azi Dorobanţu. 

Al II-lea capitol, Dezvoltarea comunei Nicolae Bălcescu în perioada modernă 
(1878-1948), cuprinde perioada de la reintegrarea Dobrogei la statul român, până la 
instaurarea sistemului comunist, începând cu organizarea administrativ-teritorială 
și juridică după 1878, elememente ale evoluţia vieții economice, spirituale și politice, 
cele două valuri de împroprietăriri, de după 1878 și din perioada 1925-1927, precum 
și impactul pe care cele două conflagrații mondiale le-au avut asupra comunei. 

AI III-lea capitol, Dezvoltarea comunei Nicolae Bălcescu în perioada 1948- 
1989, surprinde schimbările sociale, economice și de mentalitate pe care instaurarea 
regimului comunist le-a impus în mediul rural. 

În capitolul al IV-lea, Dimensiunile contemporane ale comunei Nicolae Bălcescu 
(1990-2016), s-a făcut o prezentare succintă a realităților postdecembriste, al modului 
în care perioada de tranziţie a afectat viețile localnicilor, precum și al stadiului actual 
de dezvoltare al comunei. 

Istoria comunei Nicolae Bălcescu este caracteristică pentru întreaga istorie a 
regiunii rurale a Dobrogei, căreia i se subsumează. 

Prof. Dragoș Dumitru Dragomir 

STIMATE CITITOR, 


Familia mea a trăit în satul Țepeș Vodă la câţiva kilometri de comuna Nicolae 
Bălcescu. Bunicul, preot, a reclădit biserica satului unde a slujit peste 30 de ani și a 
ridicat casa care acum este Grădiniţa preșcolarilor. După nunta din Căminul cultural, 
părinţii mei i-au lăsat pe bătrâni la vatră și au plecat spre oraș să construiască 
comunismul, cum era la modă. Au simţit, pe viu, deschiderea anilor 70 dar și cenușiul 
dezolant al anilor 80. După revoluţie au dorit să se întoarcă în sat dar nu mai aveau 
la cine. Bătrânii mai existau doar în amintirile noastre... 


Fără să vreau neapărat, am parcurs drumul lor, dar înapoi. Întâmplător, la 
începutul anilor 2000, am fost repartizat de Inspectoratul Școlar la clasele nou 
înființate ale Școlii de Arte și Meserii din Nicolae Bălcescu. Venisem hotărât să stau 
un an școlar, atât cât îmi era contractul de muncă inițial. M-am luat cu viața, cu una- 
cu alta, și n-am mai plecat. De atunci au trecut vreo 15 ani... 


Povestea localității s-a scris parcă singură sau, mai degrabă, au scris-o oamenii 
locului, trecuți prin furtunile istoriei: două războaie mondiale, o revoluţie anticomunistă 
și o nesfârșită criză postrevoluționară. Cu toții sunt niște luptători, fiecare în felul 
său, pentru că au trăit simplu și corect niște timpuri vitrege cu accente nu o dată 
tragice. Până la urmă, este lăudabil să rămâi normal într-o lume din ce în ce mai 
nesănătoasă, să treci firesc prin întâmplări de multe ori nelalocul lor. 

Noi, autorii, nu am făcut decât să așternem în pagină viaţa, așa cum a fost, de la 
începuturile așezării și până azi. Cu bune și rele, cu tristeți și bucurii. 


LECTURĂ PLĂCUTĂ ! 


Prof. ing. LUIGI FRIGIOIU 


Capitolul 1 


De la preistorie la epoca modernă 


Consideraţii fizico-geografice 


Din punct de vedere geografic Dobrogea se înscrie între unităţile fizico- 
geografice din ţară cu un mare grad de originalitate, înglobând în peisajul său elemente 
foarte diferenţiate, apărute ca rezultat al unei evoluții complexe și îndelungate. 

În Dobrogea pot fi identificate, în funcţie de diferenţele teritoriale ale peisajului, 
patru subunități: Dobrogea de Nord, Podișul Dobrogei Centrale, Podișul Dobrogei 
de Sud și litoralul dobrogean al Mării Negre.! 

Podișul Dobrogei Centrale (Casimcei) se desfășoară la sud de Podișul 
Babadag-ului, până la aliniamentul depresiunilor de contact, respectiv al localităților 
Vlad Țepeș, Dorobanţu, Nicolae Bălcescu și Mihail Kogălniceanu, situate în bazinele 
de obârşie ale văilor Siliștea, Dorobanţu, Țibrinului și Cabul. Dezvoltat pe formațiunile 
cele mai vechi, șisturi vechi antecambriene, cu altitudini medii între 100 și 180 m, 
acest podiș este fragmentat pe direcţia NV-SE, pe valea Casimcea și este numit și 
zona șisturilor verzi.? 

Comuna Nicolae Bălcescu, localitatea care este subiectul acestei lucrări, este 
amplasată la jumătatea distanţei dintre Dunăre și Marea Neagră, fiind situată în 
bazinul superior al văii Tibrinului și la o distanţă de 35 km de municipiul Constanţa. 

Comuna Nicoale Bălcescu are în componenţa sa satul reședință al comunei, 
Nicoale Bălcescu, precum și satul Dorobanţu. 

Arealul comunei Nicolae Bălcescu se află, din punct de vedere litologic, la 
contactul dintre șisturile verzi caracterisitice Dobrogei Centrale și depozitele 
mezozoice și neozoice caractersitice Dobrogei de Sud. Cariera de dolomite care se 
exploatează la Dorobanţu este edificatoare pentru situația zăcămintelor de subsol. 

Altitudinea arealului comunei Nicolae Bălcescu este cuprinsă între 90-120 m, 
înălțimile cele mai mari aflându-se în partea de nord, într-o zonă de movile cu înălțimi 
cuprinse între 136 și 167 metri, iar atitudinea cea mai mică, de 50 m, se află pe valea 
Carierelor și valea Dorobanţului.* 

Clima zonei în cuprinsul căreia se află și comuna Nicolae Bălcescu este 
temperat continentală excesivă. Precipitaţiile medii anuale, prin cantităţile înregistrate 
(350-510 mm) situează Dobrogea între regiunile cu cele mai mici valori din ţară. 


! Vezi pe larg loan Popovici, Mihail Grigore, lon Marin, lon Velcea, Podișul Dobrogei și Delta Dunării. 
Natură, om, economie, Editura ştiinţifică și enciclopedică, București, 1984. 

2 Dumitru Berciu, Zorile istoriei în Carpaţi și la Dunăre, București, 1966, p. 197. 

3 Agrepina Ciocârlău Toma, Monografia comunei Nicolae Bălcescu, Mss., p. 2 et passim. 


Ariditatea mai pronunţată a climei se datorează cantităţii reduse a precipitațiilor 
atmosferice, regimul lor având un caracter torențial pronunţat, cât și ca urmare 
a raportului deficitar dintre acestea și evapo-transpiraţie (fenomenul de pierdere 
a umidității solului prin evaporare directă și prin transpiraţia plantelor-cca 700mm/ 
an), fapt care explică predominanţa stepei pe cea mai mare parte din suprafața 
podișului. De asemenea, situarea Dobrogei într-o zonă de tranziţie, de la climatul 
continental al Europei estice la cel temperat premediteraneean al Peninsulei 
Balcanice, condiționează o serie de trăsături învelișului de sol, care este specific 
climatului arid. 

Stepa deţinea cea mai mare întindere între formaţiile vegetale caracteristice 
actuale. În decursul timpului, vegetaţia ierboasă, respectiv stepa, a fost supusă 
unor modificări substanţiale ca de exemplu desţelenirea ei aproape în totalitate. Având 
în vedere acest fenomen se constată că vegetaţia ierboasă, așa cum este astăzi, 
prezintă o serie de particularităţi locale. 


Atestări arheologice antice pe arealul comunei Nicolae Bălcescu 


“Dobrogea este cea dintâi fâșie de pământ peste care s-a întins lumina istoriei“ 

Având o suprafaţă de 15.485 km2 și o populaţie de 1.019.766 locuitori, are din 
punct de vedere statistic o pondere modestă în totalul țării și anume doar 6,49% din 
suprafaţă și 4,48% din populaţie. Cu toate acestea, provincia aflată între Dunăre și 
Marea Neagră prezintă una dintre cele mai mari diversități geografice, atât sub 
aspectul cadrului natural, cât și al vieții social-economice.5 

Așezată între Dunărea Inferioară și Marea Neagră, Dobrogea constituie o 
parte integrantă și unitară a vetrei carpato-dunăreano-pontice, în care istoria a pulsat 
cu deosebită vigoare din timpuri imemoriale. Cercetările arheologice și speologice 
au dovedit prezența omului încă din paleolitic. Cele mai reprezentative urme ale 
acestei epoci îndepărtate cunoscută până acum în Dobrogea aparţin treptei mijlocii 
a paleoliticului (100.000-3.500 î.Hr.). Oamenii paleoliticului au locuit în Europa în 
condiţiile create de cele patru glaciaţiuni numite după râurile din Alpi: Gunz, Mindel, 
Riss și Wurm. 

Vieţuirea omului și a animalelor în această etapă a decurs într-un peisaj de 
pădure, format în primul interstadiu al glaciațiunii Wurm, din plop, stejar, arin și carpen, 
iar în al doilea, în special din ulm. Analizele polenice au dovedit că au sporit apoi 
gramineele și ierburile specifice unui climat arid.S 


+ Simion Mehedinţi, Observări antropogeografice asupra Dobrogei, în „Analele Dobrogei”, |, nr. 2, 
1920, p. 193. 

5 Vasile Nicoară, Dobrogea rurală-tipologia habitatului, în Mihai Lupu (coord.), Dobrogea. Repere 
istorice, Editura Europolis, Constanţa, 2000, p. 153. 

5 Adrian Rădulescu, lon Bitoleanu, /storia Dobrogei, Ediţia a 2-a, revizuită, Editura Ex Ponto, Constanţa, 
1998, p. 13. 

În Dobrogea străveche pădurile erau frecvente și întinse, despăduririle masive 
începând odată cu apariția coloniilor grecești și mai ales din epoca romană. Nu este 
de mirare că au fost descoperite, în areale destul de apropiate comunei N. Bălcescu, 
oase de cerbi, căprioare, mistreți și asini sălbatici datând din perioada neolitică.7 

Agricultura, în Dobrogea își are începuturile în cele mai îndepărtate vremuri 
istorice. Amintesc aici, conform diferitelor izvoare, în special Strabo, că geții, populația 
autohtonă a meleagurilor dintre Dunăre și Marea Neagră, au avut ca activitate de 
bază agricultura. 

De exemplu Homer în “Odiseea” ne spune că: “pământurile acestui ţinut erau 
cultivate cu grâu, mei, orz și vii supraîncărcate cu struguri”, ce nu aveau nevoie de 
îngrijiri speciale. Pliniu cel Bătrân amintește că "Grecia a apreciat și grâul din Pont, 
care n-a ajuns însă până în Italia (...) Grâul se deosebește și în privința paiului, căci 
e de calitate mai bună cu cât acesta e mai greu. Grâul din Tracia este îmbrăcat în 
mai multe cămăși din pricina frigurilor mari din acest ținut. Din această cauză, și 
fiindcă ogoarele sunt acoperite de zăpadă, a fost descoperit grâul de trei luni, numit 
astfel pentru faptul că, după aproape trei luni de la semănat, este cules odată cu 
grâul din restul lumii” Demostene, într-unul din discursurile sale, recunoștea 
"cantitatea de grâu adusă din Pont este mai mare decât tot ceea ce ne vine din 
celelalte poturi comerciale”. Producţia de grâu era păstrată în niște gropi acoperite 
cu pământ sau cu pietre mari. 

Chiar dacă nu considerăm Moesia un grânar, după afirmaţiile unor autori antici, 
dar și fără a defini provincia aridă și neroditoare, cum s-ar desprinde din mărturiile 
altor scriitori antici (Ovidiu, subiectiv, o numea în Metamorfoze "ţara foametei, a 
spaimei și a gerului cumplit”), pe baza componentelor fizico-geografice, cât și a 
unor descoperiri arheologice, deducem că terenurile cultivate erau însemnate, chiar 
dacă locul ocupat de ele în economia regiunii rămâne încă greu de precizat. 

In urma permanentelor mișcări de populaţie la Dunărea de Jos au pătruns pe 
teritoriul Dobrogei diverse grupuri etnice (sarmaţi, sciți, bastarni, corali - neam tracic 
sau celtic) care au rămas, însă, în minoritate față de populaţia autohtonă. Totuși, 
datorită acestei situaţii teritoriul dintre Dunăre și Marea Neagră a căpătat, în antichitate, 
numele de Scythia Minor. 

Cercetătorii vestigiilor din peștera La Adam de la Târgușor (10 km est de 
Nicolae Bălcescu) au emis ipoteza că oaia a fost domesticită încă din faza 
premergătoare neoliticului aceramic și un centru de domesticire al oii ar fi fost în 
această zonă. Câteva mii de ani mai târziu vestitul agronom latin Columella (cca. 
20-70), în lucrarea “Despre agricultură”, făcea referiri la creșterea oilor de către 


7 Eugen Comșa, Probleme privind practicarea vînătorii în cursul epocii neolitice, pe teritoriul Dobrogei, 
în „Pontica”, XIV, 1981, p.10. 

8 Pliniu cel Bătrân, /storia naturală, în Izvoare privind istoria României, vol. |., București, Edit. Acad., 
1964, p. 409, Apud Mircea Mușat, /zvoare și mărturii străine despre strămoșii poporului român, 
Editura Academiei Republicii Socialiste România, București, 1980, p. 66. 

* Dumitru Berciu, op.cit., p. 45, p. 203. 


daco-geţi:“ Apoi (oile) nu numai că-i satură pe ţărani prin belșugul brânzei și al laptelui, 
ci acoperă și mesele bogaţilor cu mâncăruri numeroase și plăcute, iar unor neamuri 
lipsite de grâu le procură toată hrana, de aceea cei mai mulţi dintre nomazi și geţi se 
numesc *băutori de lapte””. Această tradiţie s-a păstrat și astfel se explică cât de 
important a fost aportul mocanilor români la dezvoltarea zonei pe parcursul secolului 
al XIX-lea. 

În Dobrogea de mijloc, prin vecinătatea satului Pantelimonu de Sus (vechiul 
Ulmetum) găsim pe Bess - un trib al geților. Texte epigrafice vorbesc de prezența 
unor conducători geţi în Dobrogea ca Zalmodegikos, Zoltes sau Rhemaxos. 

Geţii erau un popor sedentar a cărui principală ocupaţie era agricultura. Ei 
locuiau în general la sate. Printre orașele geto-dace atestate pe teritoriul Dobrogei 
se numără Genucla, Capidava, Zargidava, Tomasidava sau Piroboridava. Tehnica 
agricolă era primitivă, locuitorii neoliticului cultivau pământul până la secătuire, după 
care se mutau pe alte teritorii. După un interval de timp în care pământul se refăcea, 
cultivatorii se întorceau pe vechile locuri. Din epoca bronzului se poate vorbi despre 
anumite progrese în agricultură. 

Documentele arheologice confirmă că triburile epocii bronzului dobrogean 
aparținând culturii Cernavodă foloseau în agricultură, alături de vechile unelte 
moștenite din epoca anterioară, noi unelte care au schimbat foarte mult metodele de 
lucru. Principala unealtă era plugul primitiv, un trunchi de copac cu o creangă care 
folosea ca brăzdar. Au fost descoperite și brăzdare confecţionate din corn de cerb 
și folosite la acest plug primitiv.'9 

La sfârșitul acestei epoci, când metalurgia bronzului s-a generalizat, iar 
materialul folosit până atunci mai cu seamă pentru confecţionarea de arme și 
podoabe, a devenit mai ieftin, au început să apară și unelte din bronz. 

Aproape toate mărturiile arheologice găsite în arealul comunei Nicolae 
Bălcescu, deși rodul unor descoperiri întâmplătoare, converg în a atesta existența 
unei așezări rurale existente încă din perioada de locuire geto-dacă. Cea mai 
importantă descoperire în acest sens a fost realizată în anul 1962 când, cu prilejul 
arăturilor adânci de la Agi Cabul, un pârâu aflat între Nicolae Bălcescu și Cuza 
Vodă, tractoristul Toma Nicolae a găsit un depozit de bronz." 

Au fost recuperate 18 piese, deși numărul lor pare să fi fost mai mare: 9 celturi, 
7 seceri și 2 fragmente de seceri, în greutate totală de 2,453kg. Depozitul cuprindea 
trei categorii de unelte de muncă: 

- șapte seceri - mai arcuite sau mai deschise, ele sunt asemănătoare cu 
numeroasele seceri din depozitul de la Drajna de Jos. Cele două fragmente 
sunt de un tip anume (aveau partea pe care se fixa mânerul de lemn sau de os 


10 Agrepina Ciocârlău Toma, op.cit., p. 3. 
"1 Sucursala Judeţeană Constanţa a Arhivelor Naţionale [în continuare: SJCAN]. Fond Primăria 
comunei Nicolae Bălcescu (1936-1968). 

în forma unei „labe” de pasăre, de unde și denumirea de seceră de tip ă patte; 
secerile nu au fost finisate) 

- nouă topoare cu gaură de înmănușare longitudinală (tip numit celt), dintre 
care opt celturi aparţin aceluiași tip, dar au fost turnate în tipare diferite. Sunt drepte, 
fără toartă, cu tăișul puțin mai lat decât corpul celtului. Deosebit de celelalte este al 
nouălea celt, de un tip rar. Ornamentul format din linii paralele arcuite, are unele 
asemănări cu cel al unor celturi descoperite în bazinul Niprului, de care se apropie 
și prin decorul cu linii verticale, situat sub marginea îngroșată a gurii. 

Depozitul de unelte de la Nicolae Bălcescu dovedește că în această vreme 
exista o unitate între produsele locuitorilor din Muntenia, din Dobrogea, din nordul 
Bulgariei și chiar din Moldova, unde influenţele răsăritene, prezente și aici, erau mai 
puternice. Putem presupune că influenţa metalurgiei bronzului transilvănean nu se 
făcuse încă direct simțită aici. Obiectele ce alcătuiesc depozitul fac parte din produsele 
specifice spaţiului extracarpatic.'? 

Analiza metalurgică arată că în acea vreme au fost exploatate minereurile 
de cupru locale. Depozitul de la Nicolae Bălcescu vine să documenteze prezenţa, 
chiar pe teritoriul Dobrogei, a unor ateliere în epoca de sfârșit a bronzului. În perioada 
de încheiere a epocii bronzului și în cea de trecere la prima epocă a fierului, 
intensificarea dezvoltării metalurgiei bronzului e un fenomen general în regiunea 
carpato-dunăreană, ca și aceea a creșterii animalelor. Ambele fenomene trebuie 
să fie în legătură cu nevoile crescânde ale societăţii tribal-patriarhale de pe teritoriul 
Dobrogei. Dacă vitele reprezentau atunci nu doar un izvor de hrană, dar și unul de 
acumulare a bogăției, nu e mai puţin adevărat că în depozitele de bronzuri, precum 
cel de la Nicolae Bălcescu, se reflectă nu numai intensificarea activităţii metalurgice, 
ci și specializarea acestui meșteșug, care va duce la diferenţiere social-economică 
în interiorul societăţii.'* 

La Nicolae Bălcescu s-a descoperit și ceramică scitică din sec. IV - III î. H. 
Fără a fi prea numeroasă, acest tip de ceramică mai apare sporadic la Medgidia și 
în unele complexe funerare de la Tomis." 

O necropolă importantă, de origine geto-dacă, din secolele V - II î. H., a fost 
identificată în anul 1970 în zona Combinatului de îngrășare a porcilor din Nicolae 
Bălcescu. Din păcate aici nu s-a putut efectua o cercetare sistematică, astfel încât 
în cele mai multe cazuri s-au recuperat doar materiale din mormintele găsite cu 
ocazia săpăturilor de fundaţii, morminte deranjate în totalitate de aceste lucrări. 
Lucrările de excavaţie care au afectat o suprafaţă mare de pământ și s-au 
desfășurat într-un ritm accelerat au dus la distrugerea mormintelor înainte ca ele să 


12 Andrei Aricescu, Depozite de unelte, arme și podoabe din Dobrogea, în „Pontica”, III, 1970, p. 26. 
'3 Dumitru Berciu, Dionisie M. Pippidi, Din istoria Dobrogei, vol. |. Geţi și greci la Dunărea de Jos din 
cele mai vechi timpuri până la cucerirea romană, Editura Academiei Republicii Populare Române, 
București, 1965, pp.70-71. 

'4 Adrian Rădulescu, lon Bitoleanu, op. cit, p. 44. 

poată fi cercetate în detaliu de către specialiști. Totuși, câteva materiale au putut fi 
recuperate de către arheologii M. Irimia, C. Scorpan și R. Ocheșeanu.*5 

Necropola din Nicolae Bălcescu, aparținând fără îndoială geților autohtoni, 
ilustrează influenţele elenismului, împrumutând un nou tip de mormânt de incineraţie, 
care va dura până la epoca romană.!'€ 

În epoca elenistică o importantă unealtă agricolă pătrunde, prin intermediul 
coloniștilor greci, la populaţia băștinașă. Este vorba despre plugul cu brăzdar de 
fier, prins cu ajutorul unei brățări de talpa plugului. Această unealtă a reușit să are 
mai adânc pământul, fără a putea însă întoarce brazda. 

Din punct de vedere politic, pământul cuprins între Dunărea de Jos și Marea 
Neagră se va integra, pentru o perioadă scurtă (55 - 44 î. H.), regatului geto-dac 
condus de Burebista. Aici au fost identificate, în izvoarele literale, mai multe căpetenii 
tribale dezbinate și lipsite de capacitatea militară necesară pentru a face faţă 
pericolului reprezentat de statul roman în expansiune. Peninsula Balcanică 
constituise, încă de la sfârșitul secolului al III - lea î.H., obiectiv de acaparare romană, 
iar între anii 29 - 28 î.H. Sciţia Mică a fost cucerită de generalul roman Marcus 
Licinius Crassus, proconsul al Macedoniei și fiu al triumvirului omonim, care a profitat 
de animozităţile dintre cei trei regi geți dobrogeni, Oroles, Dapyx și Zyraxes." 

Teritoriul proaspăt cucerit a fost iniţial trecut sub protectoratul regatului clientelar 
odrys din Tracia, client al Romei, în timp ce în zona de coastă s-a creat un 
comandament militar roman - prefectura litoralului maritim — dependent de provincia 
Macedoniei. Poetul Ovidiu, exilat la Tomis (8-17 d.H.) amintește în versurile sale 
(Scrisori din exil) de invaziile geto-dacilor din dreapta Dunării, atacuri înfăptuite mai 
ales iarna, când apele fluviului îngheţau, îngăduind atacatorilor să pătrundă la sud 
de fluviu. Șubreda stăpânire odrysă nu putea apăra Dobrogea. Sub împăratul Claudiu 
(41-54), când acest regat clientelar a fost transformat într-o nouă provincie, purtând 
numele de Tracia, teritoriul Dobrogei a fost anexată provinciei Moesia (în anul 46 d. 
H).'9 Controlul iar mai apoi instaurarea stăpânirii romane, pentru șase veacuri, la 
Gurile Dunării, prin încorporarea Dobrogei la imperiu, își află precedente în prezenţa 
romană la desfășurarea evenimentelor ce au avut loc aici în cursul sec. | î. H. Această 
prezenţă, hotărâtoare pentru destinele viitoare ale ținutului de la Dunărea de Jos, 
alături de alte categorii de izvoare, este documentată, sub aspectul ei economic, în 
special, prin descoperiri de ordin numismaitic. Materialul numismatic cunoscut care 
acoperă întreaga Dobroge este alcătuit atât din tezaure cât și din descoperiri 
monetare izolate, una din ele la Nicolae Bălcescu. 


'5 Mihai lrimia, Descoperiri noi privind populaţia autohtonă a Dobrogei și legăturile ei cu coloniile 
grecești (sec. V-I î.e.n.), în „Pontica”, VI, 1973, p. 42. 

16 Constantin Scorpan, La continuitg de la population et des iraditions getes dans les conditions de 
la romanisation de la Scytie Mineure, în Ibidem, p. 144. 

17 Adrian Rădulescu, lon Bitoleanu, op. cit., pp. 73-74. 

'% Hadrian Daicoviciu, Dacii, Editura pentru literatură, 1968, p.138. 

Majoritatea monedelor descoperite în Dobrogea provin din atelierele italice iar 
greutatea monedelor oscilează în jurul pondului normal al denarului, în genere mai 
ușoară, așa cum este de așteptat pentru piese mult uzate printr-o îndelungată 
rămânere în circulaţie.!? 

Este firesc ca descoperirile monetare din centrul Dobrogei să fie sporadice. 
Cel mai conservator mediu este cel rural, în care lipsesc aproape cu desăvârșire 
activitățile de schimb marfă-bani, nu există penetrație monetară prin solde sau salarii 
și există o foarte slabă circulaţie monetară datorită impozitelor și taxelor.2 

În cadrul imperiului căile de comuncaţie erau importante pentru diverse 
compartimente ale vieţii provinciale: administraţie, apărare, legături economice și 
culturale. Pe baza amplasamentelor stâlpilor miliari descoperiţi în Dobrogea putem 
concluziona că aceasta era străbătută de trei artere principale, și anume pe litoral, 
pe linia Dunării și în interiorul provinciei. Stâlpii miliari erau așezați din kilometru în 
kilometru la marginea drumurilor principale, pentru a indica distanţele. 

Pe baza unui miliar datat 134 d.H., care amintea de localitatea Tres Protomae, 
au existat numeroase încercări de a identifica localitatea, fiind luată în calcul, alături 
de Mircea Vodă, Vadu sau Corbu de Sus, și Nicolae Bălcescu.?! Tot în perimetrul 
comunei Nicolae Bălcescu au fost semnalaţi tumuli și o așezare romană timpurie la 
vest de aleea ce duce la sediul S.C. Balcan S.A. 

În aceeași perioadă la Dorobanţu se intersectau drumul central dobrogean, 
care ar fi ar fi unit Tropaeum Traiani cu Medgidia și Dorobanţu, mergând spre 
Noviodunum, cu drumul care unea Tomisul cu Capidava. Aceste drumuri au fost 
construite după cucerirea Dobrogei de către romani și refăcute în perioada Tetrarhiei. 
Astfel se explică apariția în acest loc a unui stâlp miliar din sec. al II-lea d. H., rescris 
între anii 293-305, cât și a unor monede din sec. I-III d. H. Miliarul de la Dorobanţu 
poartă două inscripţii, una din sec. Il, foarte fragmentară, nesigură, din vremea lui 
Hadrian și cea dea doua din vremea Tetrarhiei. 

Numele satului nesigur Hi..., menţionat într-o inscripție descoperită la 
Dorobanţu, pusă de M. Cocceius Hilus [? magtister) viei. Dacă admitem că toponimul 
a fost trecut pe piatră prescurtat (neobișnuit în zonă), atunci acesta s-ar putea 
completa vicus Hi[li] și ar veni de la un cognomen identic cu cel al dedicantului. 
Hilus este un cognomen grecesc, derivat de la Helius-Helios. Numele personajului, 
comun în teritoriul capidavens, dovedește dependenţa satului Hi... de centrul 
dunărean Capidava decât de Tomis. Preponderenţa numelor gentilice imperiale 


9 Radu Ocheșeanu, Denari romani republicani descoperiţi în Dobrogea, în „Pontica”, IV, 1971, pp. 
75-80. 

2 Gabriel Custurea, Date noi privind circulația monedei bizantine în Dobrogea (sec. V-VII), în Ibidem, 
XXXVII-XXXVIII, (2004-2005), p. 493. 

21 Maria Bărbulescu, Adriana Câteia, Drumurile din Dobrogea romană, pe baza stâlpilor militari din 
sec. II-III p.Chr, în Ibidem, XXXI, 1998, pp. 118-120. 

existente pe aceste inscripții epigrafice dovedesc încă o dată însemnătatea factorului 
militar în colonizarea regiunii. În lumina acestei descoperiri, existenţa unei așezări 
rurale în perioada stăpânirii romane aflate pe locul actualei localităţi Dorobanţu este 
o certitudine.? 

Din punct de vedere administrativ, satele (vic:) erau gospodărite de primari 
aleși pe câţiva ani (magistrati) sau numiţi și de un număr de consilieri comunali aleși 
pe doi ani (curiales) şi de un sfat sătesc (decuriones). În localurile primăriilor, pe 
lângă sălile de audienţă și de judecată (auditorium) erau birourile administrative ale 
primarilor (magistri vici). Doar comunele rurale mai mari aveau două categorii de 
consilieri (curiales și decuriones), pe când cele mici (pag;) aveau un primar ajutat 
de sfetnicii numiţi decuriones. Dările comunale erau încasate de perceptorii sătești 
(guaestores vicorum). Comuna rurală (vicus) se compunea din comuna-reședință, 
câteva sate (pag;) și mai multe vi/lae (reședințele proprietarilor de moșii).% 

Pe arealul comunei N. Bălcescu au fost descoperite întâmplător monede izolate. 
La Dorobanţu au fost descoperite o monedă tip Apollon, emisă de cetatea Callatis și 
un sesterț din timpul împăratului Traian (98-117 d.H.), iar la Nicolae Bălcescu au fost 
descoperite un denar roman republican de argint, emis de către magistratul Q. 
Antonius Balbus în anul 81 î.H. (denar descoperit în 1949, se pare că se păstrează 
în colecţia școlii generale din Leamna de Sus, judeţul Dolj), respectiv două monede 
bizantine, una de 2,13 grame, cealaltă, de 6,41 grame, fiind emisă în timpul împăratului 
Constantin al IX-lea Monomahul (1042-1055). 

În timpul împăratului Dioclețian (284-305) imperiul a fost reorganizat din punct 
de vedere administrativ în 101 provincii grupate în 12 dioceze. Dobrogea devine o 
provincie de sine stătătoare cu numele de Scythia și reședința la Tomis, fiind integrată 
diocezei Thracia și prefecturii Orientului. După anul 395 Scythia Minor își raportează 
istoria la aceea a imperiului romano-bizantin.2* 

Secolele V-VII d.H. au avut adânci implicaţii asupra Dobrogei pe plan politico- 
militar. Atunci s-a derulat cavalcada greu de stăvilit a popoarelor migratoare: hunii, 
cutrigurii, slavii, protobulgarii, care au determinat retragerea administraţiei bizantine 
din provincie pentru o bună perioadă de timp. Stăpânirea bizantină în Dobrogea s-a 
reinstaurat abia în 971, când energicul împărat lona Tzimiskes (969-976) a desființat 
țaratul bulgar, iar ținutul dintre Dunăra și Marea Neagră a fost organizat într-o themă 
(unitate politico-administrativă) numită Paristrion, cu capitala la Durostaorum (Silistra). 
Aici, în Paristrion, amintește Ana Comnena, în opera sa „Alexiada”, despre 
formațiunile politice organizate de români între anii 1086 și 1091 sub conducerea 
unor căpetenii cu numele de Satza, Sestlav, și Tatos (Chalis). 


22 Maria Bărbulescu, Viaţa rurală în Dobrogea romană (sec. I-III p.Chr.) (Muzeul de istorie Naţională 
și Arheologie Constanţa. Bibliotheca Tomitana. III), f.e., Constanţa, 2001, p. 52 ( și passim ). 

23 Romulus Seișanu, Dobrogea, gurile Dunării și insula Şerpilor, Schită monografică. Studii și 
documente, Tipografia ziarului "Universul”, București, 1928, pp. 128-129. 

2+ Adrian Rădulescu, lon Bitoleanu, op. cit., pp. 140-141. 

Stăpânirea romană a fost urmată de un puternic proces de romanizare. Din 
contopirea geților localnici cu coloniștii romani sau romanizați avea să se nască apoi 
în Dobrogea, ca și în teritoriile de la stânga Dunării, un nou popor, poporul român. 
Populaţia românească a Dobrogei este urmașa directă a populaţiei romanice din Scythia 
Minor. Ea face parte din ramura daco-romană a poporului român și nu din cea balcanică, 
traco-romană, limba ei fiind dialectul de la nordul Dunării (daco-roman) și nu cel sud- 
dunărean (macedo-român). Mai târziu românilor dobrogeni li s-a spus „dicieni”, denumire 
care nu exprimă o deosebire etnică, ci numai o diferenţă regională în cadrul aceluiași 
popor, însemnând "de decindea”, adică din dreapta Dunării.% 

Nu se cunoaște data exactă la care, sub presiunea incursiunilor popoarelor 
migratoare, Dobrogea a ieșit de sub autoritatea Bizanțului. Ceea ce știm cu siguranță 
este că formarea statului feudal Dobrogea, în secolul al XIV-lea, a transformat 
provincia într-o forță militară și economică. În timpul lui Dobrotici a fost atinsă perioada 
de vârt a puterii, acesta lărgind granițele statului dobrogean printr-o politică de cuceriri. 
Urmașul său Ivanco a purtat și el lupte cu genovezii cât și cu turcii și a murit în 
timpul acestora. Un rol însemnat în istoria Dobrogei l-a jucat Mircea cel Bătrân, 
singurul domnitor care a putut organiza rezistenţa antiotomană și care a încorporat 
provincia dintre Dunăre și Mare, iar titulatura sa specifica aceasta „...lo, Mircea 
Mare Voievod și Domn, cu mila lui Dumnezeu și cu harul lui Dumnezeu, stăpânind și 
domnind toată Țara Ungrovlahiei și părțile de peste munți, încă și spre părţile tătărăști 
și Amlașului și Făgărașului Herţeg și Banatului de Severin, Domn și de amândouă 
părţile de peste toată Dunărea până la Marea cea Mare și cetățile Dârstorului 
stăpânitor”. După moartea lui raportul de forţe s-a schimbat în favoarea turcilor.2 


Mărturii documentare și relatări ale călătorilor privind localitatea 
Nicolae Bălcescu 


Cucerirea Dobrogei de către Imperiul otoman a început la 1419-1420, în timpul 
domniei lui Mihail (1418-1420), fiul lui Mircea cel Bătrân, și a fost definitivată între 
anii 1445 și 1462.72 

Dobrogea a fost încadrată pe deplin în sistemul administrativ otoman abia 
către sfârșitul secolului al XV-lea, imediat după cucerirea marilor porturi Chilia și 
Cetatea Albă (1484), în vremea sultanului Baiazid al II-lea.% În Dobrogea, ca și în 


25 Tudor Mateescu, Permanenţa și continuitatea românilor în Dobrogea (Direcţia Generală a Arhivelor 
din Republica Socialistă România), f.e., București, 1979, p. 9. 

Maria Magiru, (coord.), Dobrogea. Studiu etnografic, vol. |. Românii autohtoni (Muzeul de Artă 
Populară Constanţa), Ex Ponto, Constanţa, 2003, pp. 8-9. 

27 Adrian Rădulescu, lon Bitoleanu, op. cit., pp. 202-203 . 

2 Anca Ghiaţă, Condiţiile instaurării dominaţiei otomane în Dobrogea, în Studii istorice sud-est 
europene, București, 1975, pp. 43-126. 

celelalte regiuni balcanice acaparate de otomani, administraţia provincială tipică s-a 
exercitat în modul cel mai strict, iar influenţa puterii centrale a fost aici cea mai 
directă și mai riguroasă.% 

Din punct de vedere administrativ, Imperiul otoman era compus din provincii 
mari, vilayete sau eyalete, având în frunte pașale cu titlul de beylerbey („beiul beilor”, 
echivalentul unui guvernator). Vilaietele aveau în subordine, la rândul lor, provincii 
mai mici numite sangeacuri (denumire derivată de la sandjak ce însemna steag, 
drapel), conduse de sangeacbei. În sfârșit, acestea erau subdivizate în unităţi 
administrativ-judiciare cu denumirea de kaza, aflate sub jurisdicția unor judecători 
musulmani numiţi caaii. 

Iniţial, Dobrogea a fost inclusă în sangeacul Silistra din vilaiatul Rumeliei la 
o dată care nu poate fi stabilită cu exactitate. Treptat, Dobrogea a devenit o unitate 
administrativ-teritorială de sine stătătoare, expresie a individualităţii sale și despărțită 
de provinciile balcanice. Deși structura organizatorică a Dobrogei a suferit în timpul 
stăpânirii otomane o seamă de modificări, principalele kazale de pe teritoriul său, 
până în secolul al XIX- lea, au rămas în număr de opt: Tulcea, Hârșova, Isaccea, 
Babadag, Carasu (Medgidia), Mangalia, Silistra și Constanţa (Kistenge).% Fiecare 
kaza cuprindea mai multe sate (de exemplu, kazaua Carasu, la 1694, cuprindea 
16 sate).*! 

Odată cu stăpânirea otomană s-au petrecut schimbări importante în organizarea 
funciară. Pentru a întări Dobrogea din punct de vedere militar, sultanii trec la o politică 
de colonizare și împroprietărire a tătarilor, în schimbul serviciului militar. Turcii și tătarii 
s-au stabilit în Dobrogea în diferite perioade în cursul secolelor XV-XIX. Trupele turcești 
care au ocupat Dobrogea sunt de fapt primii locuitori otomani stabiliți în acest ţinut. 
Stabilirea turcilor și tătarilor în localităţile din interiorul regiunii și în cele dinspre mare a 
fost determinată și de ocupațiile acestora (creșterea vitelor, plugăria, cărăușia) dar și 
de faptul că românii s-au retras din așezările situate în preajma drumului litoral și 
central parcurs de trupele otomane, concentrându-se în localităţile din zona dunăreană. 
De altfel, nu era prima dată în istorie când românii procedau așa. În epoca marilor 
migrații populaţia românească s-a retras fie la adăpostul codrilor din nordul Dobrogei 
sau lângă Dunăre, în a cărei luncă bogată în zăvoaie și stuf se găsea adăpost și 
hrană și posibilitatea de a se deplasa rapid pe apă.? 

Turcii selgiucizi apar în Dobrogea în secolul al XIII-lea, când împăratul bizantin 
Mihail al XV-lea Paleologul permite unui grup condus de Sari Saltâk Dede să se 


29 Robert Mantran (coord.), /storia Imperiului Otoman. Traducere de Cristina Bârsan, Editura BIC ALL, 
2001, p. 252. 

% Adrian Rădulescu, lon Bitoleanu, op. cit., pp. 205-206. 

31 Tahsin Gemil, Consideraţii privind aspectul demografic al zonei centrale a Dobrogei la sfârșitul 
secolului al XVII-lea, în Comunicări de istorie a Dobrogei (Muzeul de Istorie Naţională și Arheologie 
Constanţa), |, f.e., Constanţa, 1980, p. 69. 

2 Maria Magiru (coord.), Ibidem, vol. III. Turcii și tătarii (Muzeul de Artă Populară Constanţa), Ex 
Ponto, Constanţa, 2008, pp.7-8. 

așeze în părţile Babadagului. Prima mărturie documentară în legătură cu stabilirea 
populaţiei turce din grupul tătar în Dobrogea se referă la perioada lui Genghiz Han, 
fiind apoi confirmată de cronicarii arabi din secolul al XIII-lea.* Pentru secolul următor, 
Stanislaw Sarnicki, istoric polonez calvinist, relatează că, în urma deselor năvăliri 
ale tătarilor în Podolia, Olgerd, mare duce al Lituaniei (1345-1377) și fost aliat al 
acestora în incursiunile împotriva ungurilor, a învins pe tătari la gura Nistrului și că 
trei șefi tătari, Kadlubeg, Kaizibeg și Dimitrie s-au refugiat atunci în Dobrogea. Stepa 
Dobrogei era descrisă ca fiind mai mult pustie sau cu o populaţie foarte rară. Lipsa 
de populaţie a unei asemenea regiuni era o consecinţă a războaielor purtate până 
atunci pe aici, așa că stăpânirea turcească a însemnat de fapt o epocă de liniște, 
care a adus după ea o puternică și nouă colonizare cu element turc.* 

După unirea hanatului tătărăsc al Crimeii cu Imperiul Otoman, la 1476, Dobrogea 
va servi drept cea mai directă punte de legătură între cele două puteri, stabilindu-se 
menţionate la începutul veacului următor.* Prin anii 1512-1514 izvoarele vorbesc 
despre acei tătari dobrogeni aduși din Crimeea. Dimitrie Cantemir relata că, în 1568, 
hanul tătarilor, din ordinul sultanului Selim al II-lea, a strămutat în Buceag 30.000 de 
nogai (tătari ai hoardei cu același nume). Câteva decenii mai târziu, diaconul moscovit 
Trifon Korobeinikov, trecând spre Constantinopol, îi semnala la „Caraus”, probabil 
așezarea Carasu (Medgidia), așadar, coborând deja, la aceea vreme spre partea 
centrală a provinciei.* Informaţiile vremii menţionează că turcii s-ar fi așezat mai 
ales în localitățile dinspre Marea Neagră, iar tătarii spre interiorul provinciei.* 

În Dobrogea s-au așezat două grupe mari de tătari: grupul nogaic sau central- 
nordic, respectiv tătarii din Bugeac și tătarii nogaici sau kabaili și grupul crimeean 
sau central - sudic, respectiv tătarii kerâși, șongari și tați.% 

Pentru etnografia Dobrogei și a răsăritului întregii Peninsule Balcanice, 
întinderea și fixarea stăpânirii osmane este cel mai însemnat eveniment din toată 
dezvoltarea istorică medievală a acestora. Este totuși foarte curios că un eveniment 
istoric, cu așa de mari urmări etnografice pentru istoria acestor regiuni este prea 
puţin cunoscut, neputându-se fixa și preciza începuturile, proporțiile cât și raporturile 
provocate de o asemenea invazie metodică și lentă a noilor coloniști faţă de 
populaţiile găsite aici. 

Viața oamenilor din Dobrogea se desfășura în condiţii vitrege, fie că erau 
români, turci sau tătari. Cu excepţia zonei împădurite din nord, dobrogenilor le-au 


% Adrian Rădulescu, lon Bitoleanu, op. cit., p. 209. 

4 Alexandru P. Arbore, Caracterul etnografic al Dobrogei sudice din epoca turcească până la 1913, 
în „Analele Dobrogei”, XIX, vol. II, 1938, p.19. 

5 Maria Magiru, op.cit, p.12. 

6 Adrian Rădulescu, lon Bitoleanu, op. cit., p.211. 

37 Constantin P. Rotaru, Reformele agrare din Dobrogea veche (1878-1930) inclusiv istoria Dobrogei 
cu proprietatea ei până la 1878), 1930, p. 16. 

% lbram Nuredin, Comunitatea musulmană din Dobrogea, Editura Ex Ponto, Constanţa, 1998, p. 37. 


îl 


lipsit elementele de bază ale naturii care în epoca medievală ușurau munca omului: 
lemnul și apa. Ei foloseau drept combustibil, iarna și vara, tizicul rezultat din balega 
vitelor, pe care o uscau la soare, practică păstrată până în secolul al XX-lea. Pentru 
a obține prețioasa apă, uneori sălcie și dezagreabilă, locuitorii săpau puțuri adânci 
de 70-80 de pași de unde o scoteau în burdufuri din piele de bou cu ajutorul unei 
roate orizontale acționată de cai și măgari. 

Întinderea Dobrogei era de șase zile de mers în lungime, drum fără hanuri 
între târgurile mai importante, pe care caravanele îl parcurgeau cât se poate de 
repede din pricina locurilor nesigure. Deși oamenii locului se dovedeau extrem de 
primitori față de străini, ţinutul era bântuit de numeroși tâlhari de drumul mare, dintre 
care nu puţini spahii și ieniceri care, între două campanii, continuau să practice 
meseria pentru care aveau vocație.“ 

În consecință, nici călătorii străini care au străbătut Dobrogea în perioada 
medievală nu ne-au lăsat o imagine foarte plăcută a acestor locuri. Astfel, în 1330 
sau 1331, când teologul și geograful Ibn Battutah străbate Dobrogea de la curtea 
hanului mongol Ozbag (Uzbek) al Hoardei de Aur spre Constantinopol, în calitate 
de însoțitor al prințesei bizantine Bailun, soția hanului tătarilor și fiica împăratului 
bizantin, care mergea să-și viziteze tatăl, călătorul arab vorbește despre stepele 
Dobrogei ca despre un pustiu. El scrie: “Orașul Baba-Saltuc (Babadagul de azi- 
n.a.) este cel din urmă pe care-l stăpânesc tătarii. Între el și începutul împărăției 
grecești sunt 18 zile de mers într-un pustiu în întregime lipsit de oameni. Din aceste 
18 zile, 8 le treci fără să găsești apă. Prin urmare îţi faci provizii pentru acest timp, și 
le pui în car, în burdufuri mari și mici. Intrarăm în acest deșert pe timpul frigului. Nu 
am avut nevoie așadar de multă apă. Tătarii duceau lapte în burdufuri mari, îl 
amestecau cu dughie fiartă și îl beau; asta le stingea setea pe deplin” Aceasta este 
cea mai veche menționare a stepei dobrogene, pe care majoritatea călătorilor din 
epoca medievală au numit-o "câmpia tătărească”. 

Cronicarul polonez Jan Dlugosz relatează despre retragerea armatei lui 
Vladislav și lancu de Hunedoara, învinsă de turci, la Varna, în 1444: “Voievodul 
lon Corvin, căpitanul armatei, care avea călăuze pricepute, ajunse numai în 2 zile 
și 2 nopţi la malul Dunării, la Vadul de la Floci, pe unde trecu în Valahia; alții, însă, 
nu ajunseră decât în 3 și chiar 4 și 5 zile și nopţi, la același vad al Dunării și fără să 
mănânce ceva, când un călăreț de obicei străbate aceeași distanță în 10 sau cel 
puţin 8 zile, printr-un pustiu în care nu se găsește nimic pentru trebuinţele omului; 
și mulţi călărind câte 3 zile nu au descoperit nici o apă și nu puţini lâncezeau de 
sete și foame” 

Cronicarul venețian Donato da Lezze, însoțind la 1476 expediţia sultanului 
Mahomed al II-lea împotriva lui Ștefan cel Mare menţionează că între Varna și 
Isaccea au făcut 10 zile prin “locuri sălbatice și nepopulate”, potolindu-și setea cu 


s9 Adrian Rădulescu, lon Bitoleanu, op. cit., pp. 244-245 . 

apa aflată în nisipurile de pe litoralul mării și luptându-se cu nori de lăcuste, care 
erau atât de multe încât întunecau soarele, iar când se așezau rodeau steagurile și 
sacii cu merinde, deopotrivă. Deplasarea, în asemenea condiţii, nu se putea realiza 
decât în timpul nopții.“ 

Martin Gruneweg, originar din Danzigm (Gdansk), a fost un luteran aflat 
inițial în slujba unui negustor armean din Liov, dar care s-a convertit ulterior la 
catolicism și a intrat în ordinul dominican. În răstimpul 1582-1586 a efectuat, cu 
caravanele negustorilor armeni, șase călătorii în Imperiul Otoman și una la Moscova. 
A ţinut un jurnal de călătorie și, pe temeiul acestuia, dar adăugând și fragmente de 
cronici, scrisori și alte texte, a redactat o lucrare, rămasă în manuscris în primii ani 
ai secolului al XVII-lea. Ela lăsat câteva descrieri interesante ale vieții din Dobrogea 
la sfârșitul secolului al XVI-lea. 

Casa tătărească, lungă și îngustă, era construită din lemn sau stuf. Pereții 
erau unși cu un amestec de pământ negru și balegă și erau vopsiți cu cenușă umezită. 
"Rar se vede aici o casă acoperită cu șindrilă, toate sunt acoperite cu paie”. Locuința 
avea trei încăperi: cămara, "casa mare” și odaia. Din exterior se intra în "casa mare” 
prin două uși aflate faţă în față. Camera de locuit era odaia care avea în centru o 
vatră deasupra căreia se găsea un horn; lângă vatră era așternută o pătură pentru 
șezut. În aceeași încăpere exista și o laviţă. "Odaia întreagă, împreună cu grinda, 
sunt văruite, în spatele mesei sunt atârnate covoare turcești și în rest, de jur-împrejur, 
încăperea e împodobită cu cositor și oale turcești (...) Turcii nu au în rest nici o 
masă pentru a mânca, în afară de laviţă. Ei își lasă papucii înaintea laviţei, se suie 
pe aceasta, își adună frumos picioarele sub ei, se așează, mănâncă, socotesc sau 
poartă discuţii”. În satul tătăresc casele nu erau dispuse în ordine și un străin cu 
greau găsea ieșirea din sat. 

"Tătarii locuiesc mizerabil, totuși nu duc lipsă de hrană. Satele lor, atâtea câte 
am văzut, se află în câmp întins plat și au un turc ca stăpân (..) tot focul îl fac mai 
mult cu stuf, balegă și iarbă uscată.(...) tătarii lucrează păturile colorate din care 
armenii fac saci, în care își țin mirodeniile pe care le vând. Cu (păturile) acestea, 
care sunt destul de drăguțe, își împodobesc lavița. Ei fac și cuverturi, dar în rest se 
hrănesc cel mai mult de pe urma vitelor. Nu am văzut grădini în satele lor. (...) Deși 
am auzit că nu există popor mai murdar între păgâni ca tătarii, totuși în jurul lor este 
destul de curat” În apropiere de Târgușor (Bazarlykoy) călătorul a văzut ”o cămilă 
albă ca zăpada cu care se ara”. 

În satele din stepa dobrogeană, "o câmpie înfiorător de întinsă” erau "fântâni 
adânci, rotunde, în care se coboară vreo zece trepte, care sunt uneori acoperite cu 
apă, când fântâna este plină. Dacă se dorește, se poate scoate apa cu o frânghie, 
dar pentru aceasta nu se află nimic la îndemână. Foarte înșelătoare sunt aceste 
fântâni, deoarece sunt una cu pământul și deseori sunt acoperite cu iarbă înaltă” 


4 Constantin Brătescu, Dobrogea regelui Carol | și colonizările dobrogene, Tiparul „Glasul Bucovinei”, 
Cernăuţi, 1939, pp. 7-8. 

Cumpăna anilor 1584-1585 i-a prilejuit lui Martin Gruneweg întâlnirea cu o 
adevărată iarnă dobrogeană. "La 9 ianuarie s-a petrecut cu noi o adevărată minune 
a lui Dumnezeu. Într-o zi atât de scurtă am pornit abia când se crăpa de ziuă și chiar 
când înhămam caii a început să ningă atât de tare, încât după ce am mers un sfert 
de ceas, zăpada se așternuse de un cot. În zăpada atât de mare (...) drumul din 
câmpia întinsă și rea dispăruse cu totul sub omăt, pe deasupra nu se mai vedea 
nimic din cauza cețţii dese și a zăpezii, stăpânii au chibzuit să ne înapoiem în satul 
tătăresc. Oiștile au fost întoarse dar nimeni nu știa încotro merge, căci nu se zărea 
satul. Am mers deci preţ de vreun ceas de colo-colo prin câmpie căutând satul, însă 
îl tot ocoleam și zăpada nu doar acoperise satul, ci oprise și cântatul cocoșilor și 
lătratul câinilor, de aceea rătăceam încolo și încoace ca jidovii în pustie. (...) neaua 
grea îi obosise și îi făcuse să transpire pe cai. După ce am stat peste un ceas în frig 
și zăpadă mare, a venit o slugă ruteană cu un tătar și ne-au călăuzit în sat. Nici un 
țăran nu a vrut să-și scoată vitele din grajd pentru a face loc cailor noștri, până nu 
am plătit scump”. La întoarcerea în sat, găzduiţi fiind acasă la un tătar "aici am 
mâncat întâia și probabil ultima oară carne de cal fiartă”. 

"La 13 ianuarie (..) am plecat mai departe și am înnoptat în câmpie. Tocmai 
seara s-a pornit un vânt strașnic și un ger năpraznic, o adevărată pedeapsă de la 
Dumnezeu, încât noi toți am fost cât pe ce să ne pierdem vieţile. Când am vrut să 
așezăm caravana, am avut mai întâi o mare corvoadă cu zăpada, din care se formase 
de ambele laturi un zid mare. (...) Deoarece zăpada căzuse abundent, în timpul 
gerului puternic, vijelia mare în spirală o arunca precum praful ici și colo, adunând 
munți mari și apoi spulberându-i din nou. (...) Noaptea caii nu au putut suporta frigul 
mare și vântul aprig, mai ales că din cauza vântului nu le mai rămăseseră nici fân, 
nici grăunţe, căci vântul a sfâșiat mai mulţi saci cu nutreţ, câteva coviltire și alte 
lucruri, și le-a purtat astfel încât n-au mai putut fi găsite nici până în ziua de azi. Caii 
toți s-au smuls cu putere dezlegându-se, au zvârlit peste cap hăţurile sau piesele 
de harnașament, s-au mușcat și lovit urât între ei, dar din cauza zăpezii n-au putut 
fugi, ci doar săreau pe loc. Nici o slugă nu vroia să se arate din pricina frigului, căci 
fiecare se ascunsese cum știa mai bine sub căruțe; mai multe, slujitorii erau atât de 
acoperiți de zăpadă încât mulţi au trebuit să fie scoși cu lopeţile; și cel mai rău era 
că, din cauza viforului puternic nu putea fi aprins nici un foc și încă mai rău că nici un 
lemnișor nu era de găsit într-o câmpie atât de întinsă (...) nu știu să fi fost între noi 
toți vreunul care să nu fi avut urme vizibile din cauza gerului. Unora le-au îngheţat 
nasul, urechile, altora mâinile și picioarele. Stăpânul meu (negustorul armean Bogdan 
Asvadur) a trebuit să-și îngrijească multă vreme degetele de la ambele mâini până 
să-și revină. Eu am avut multă vreme de furcă cu bărbia și până acum mai simt din 
când în când călcâiul stâng din cauza acelui ger." 


41 Stefan Andreescu (coordonator), Călători străini despre Țările Române, Supliment |, Editura 
Academiei Române, București, 2011, p.68 et passim. 

Baldassar Waltherus, cronicar, medic și chimist de origine polonă, care l-a 
însoțit pe Mihai Viteazul în expediția acestuia din Dobrogea, în iarna 1594-1595, 
menţiona că "în câmpiile largi ale Dobrogei peste Dunăre, ce se întind de la Marea 
Neagră spre Ungaria și de la Dunăre până la Provadia Bulgariei, pe unde e locul 
de trecere al ambasadorilor și negustorilor Poloniei când se duc la Constantinopol, 
sunt așezați cu locuințe în dese, dar mizerabile sate, peste 6.000 de tătari, 
amestecați cu turcii, îndatoraţi să stea gata la orice ordin al Sultanului turc, dar 
mai cu seamă la oaste..." 

Cu prilejul vizitei sale apostolice din 1640 în Dobrogea, arhiepiscopul catolic 
al bisericii bulgare, Petru Bogdan Bakăize, se plângea de proasta condiţie a călătorului 
prin această regiune, datorită lipsei hanurilor de-a lungul drumurilor, voiajorii fiind 
nevoiți să doarmă în câmp, pe orice vreme, cu pază bună, din pricina hoţilor. Mai 
mult, „trebuie să iei de acasă mâncare și celelalte lucruri de trebuinţă, cu alte cuvinte, 
trebuie să-ţi iei casa cu tine”. Pe lângă aceste observaţii, arhiepiscopul de Sofia a 
lăsat mai multe însemnări care reflectă efectele colonizării turco-tătare asupra stepelor 
din partea sudică și centrală a provinciei, când populaţia creștină a fost împinsă 
spre Dunăre și țărmul mării.“ 

Paul de Alep, după numele său arab Bulos ibn az-Za'im, a fost un cleric 
sirian, mai precis arhidiacon și secretar al patriarhului Antiohiei, care a ajuns pe 
plaiuri dobrogene în ianuarie 1653, în cadrul călătoriei întreprinse împreună cu 
patriarhul Macarie în Ţările Române și în Rusia, la invitaţia domnitorului moldav 
Vasile Lupu. Această călătorie a durat aproape șapte ani, între 9 iulie 1652 și 21 
aprilie 1659, prilejuind redactarea unei lucrări intitulată Rih/at a/-Batrak al-Antaki 
Makarios al-Halabi („Călătoria patriarhului Macarie de Alep”), operă literară unică 
în literatura creștină de limbă arabă, lipsită, în general, de interes pentru lucrările 
cu caracter geografic. Paul de Alep observa la Constanţa „că această ţară a fost 
colonizată, după supunerea ei, cu Tătari mahomedani, adică Turcmeni din Asia, în 
locul creștinilor alungaţi de aici de sultanul Mahomed”, această colonizare 
realizându-se "ca să se întărească malurile Dunării în contra inamicilor săi creștini”. 
Tot el menţionează că turcii aduseseră în Dobrogea cămile cu două cocoașe și le 
foloseau la transportul călătorilor.“ 

Neajunsurile călătoriei prin Dobrogea, semnalate de atâţia călători, erau, nu 
arareori, compensate de ospitalitatea locuitorilor. Dimitrie Cantemir, amintea în opera 
lui de drumurile sale euxine, pe care le-a făcut începând din 1688 până la 1710, între 
lași și Istanbul, trimis fie ca ostatic, fie ca puchehală a Moldovei la Poarta Otomană. 
Domnitorul moldav a remarcat această incontestabilă calitate a dobrogenilor. Când 
vreun peregrin se nimerea în satele lor, capiii de familie, indiferent de nație sau 
credinţă, îi ieșeau în cale și îl invitau în locuinţă, în modul cel mai prietenesc, poftindu-l la 


42 Romulus Seișanu, op.cit., pp. 153-154. 
4% Adrian Rădulescu, lon Bitoleanu, op. cit., p. 226. 
+ Alexandru P. Arbore, op. cit, p. 102. 

masă, să mănânce din „cele ce le-a dat Dumnezeu”. Dacă străinul primea invitaţia, 
el se bucura de adăpostul unei odăi speciale, pentru oaspeţi; aici era ţinut trei zile și 
ospătat fără plată cu ouă, miere „de care țara e îmbelșugată” și un fel de turte 
gustoase. Ei dovedeau atâta „curtenie și afabilitate, încât dacă le se mai poate găsi 
pereche în lume”.% 

Părintele iezuit Franscisc Gosciecki, care a străbătut Dobrogea în 1712, 
observa următoarele: „Creștinii sunt mulţi pe aici, dar într-o sărăcie decăzută. După 
casele lor, după îmbrăcăminte și înfățișare, se vede că sunt în robie. Casa creștinului 
e mică și joasă, compusă dintr-un acoperiș fără tavan deosebit, sprijinit pe patru 
stâlpi...în casă nu se obișnuiesc sobe, ci numai câte o vatră..." 

Informaţii despre populaţia musulmană primim de la ambasadorul polon loan 
Gnimski, supranumit „palatinul de Kulm”, care, în 1677, în timpul domnitorului Antonie 
Ruset al Moldovei, vizitează lași-ul, și, făcând o scurtă descriere a Dobrogei, regiune 
lipsită cu desăvârșire de pădure și în care apa se găsește cu greu, menţionează că 
în acest district sunt 200 de sate pe care le locuiesc tătarii.“ 

Între aceste sate tătărești se aflau și actuala comună Nicolae Bălcescu, 
împreună cu satul Dorobanţu. În materie toponimică, mahomedanii au vădit destulă 
imaginaţie, dând localităţilor în care viețuiau denumiri metaforice, legate poetic de 
caracteristicile geografiei fizice, de întâmplări, de oameni, de ocupaţii. Primele denumiri 
ale satelor de pe raza comunei Nicolae Bălcescu sunt: Danachioi pentru N. Bălcescu 
(însemna „satul danacilor”-a vițeilor), respectiv Bilar-lar pentru Dorobanţu (însemna 
„satul lui Bilar”- nume de tătar, probabil un bogătaș sau chiar pașă).* 

Populaţia tătară colonizată în regiune a adus cu ea unele nume ce le aminteau 
de strămoșul colectivităţii, apelativ pe care noii veniţi, cu sprijinul autorităţilor, l-au 
atribuit satelor în care s-au instalat. Așa se explică de ce, încă de la începutul 
procesului de colonizare musulmană, apar în Dobrogea toponime terminate în sufixul 
- lar, - ler (ce ajută la formarea pluralului turcesc). 

Din nefericire, Dobrogea este un ţinut despre a cărei evoluţie istorică în epoca 
medievală nu putem spune încă prea multe lucruri. Deși în arhivele care adăpostesc 
fondurile cancelariei fiscalității otomane se găsesc multe registre referitoare la 
Dobrogea, acestea nu au fost supuse încă unui studiu susţinut şi aprofundat.5 În 
literatura de specialitate între realităţile de geografie politico-administrativă își găsește 


45 Constantin Cioroiu, Călători la Pontul Euxin, Editura Sport-Turism, București, 1984, p. 41. 

15 xxx Călători străini despre Țările Române, vol. VIII. Volum îngrijit de Maria Magdalena Alexandrescu- 
Dersca Bulgaru, Maria Holban și Paul Cernovodeanu, Editura Științifică și Enciclopedică, București, 
1980, p. 526. 

+7 Ibidem, vol. VII. Volum îngrijit de Maria Magdalena Alexandrescu-Dersca Bulgaru, Maria Holban și 
Paul Cernovodeanu, Editura Științifică și Enciclopedică, București, 1980, p. 366. 

% SJCAN. Loc. cit. 

4 Anca Ghiaţă, Toponimie și geografie istorică în Dobrogea medievală și modernă, în „Memoriile 
Secţiei de Științe Istorice”, vol. IV, tom V, 1980, p. 36. 

5 Tahsin Gemil, op. cit., p. 73. 

locul doar prezentarea rezumativă a împărțirii administrative a teritoriului dobrogean, 
fără a intra în analiza amănunţită a cauzelor ce au determinat unele modificări în 
acest domeniu de la o perioadă istorică la alta.5! 

Totuși, cele două localităţi care fac subiectul prezentei lucrări sunt menţionate 
în izvoare. Bilarlar (sub forma Bilâl sau Kogak-Bilâl) apare într-un registru turcesc 
(defter) din 1584 care conţine evidenţa pe sate a sarcinilor militare ce reveneau 
populaţiei musulmane colonizate în ţinut. Defterul din anii 1675 și 1676 care cuprinde 
numai satele ce erau obligate să dea anumite cantități de orz pentru cei doi ani 
atestă și existenţa satului Bilâl(lar). 

Celebrul călător turc Evliya Celebi, care, în remarcabila sa lucrare 
„Seyahatname” (Cartea de călătorii) a reunit notele pe marginea călătoriilor sale din 
Abisinia până în Bosnia, și care a trecut în mai multe rânduri prin Dobrogea pe la 
mijlocul secolului al XVII-lea, când a participat la diverse campanii militare otomane 
peste Dunăre, scrie despre satele Bilâl(lar) și Dana Hadji (Haci), ambele fiind arondate 
la kaza Babadag care, la vremea respectivă, avea arondate 100 de sate, inclusiv 
Kara-Koyunlu (orașul Năvodari de azi). Danachioi mai apare, sub forma Daskon, pe 
o hartă statistică rusă realizată, din necesităţi operative, în timpul războiului din 1828- 
1829. Cele două localități sunt menţionate și în documentele turcești din fondul 
tapiurilor emise între 1864-1877 ce indică pe posesorii de pământ cu tapu din satele 
dobrogene. Unele proprietăţi (fie că erau câmpuri, locuri de adăpost și de pășune, 
păduri sau alte domenii) puteau fi date în arendă de către guvern. Cei care dobândeau 
asemenea posesiuni primeau un titlu numit „Tapu”.*2 Conform acestor documente, 
se pare că, la acea dată, Danachioi aparținea de kaza Medgidia, iar Bilar-lar de 
kaza Constanţa. 

Deși este posibil să fie vorba doar de o asemănare de nume, găsim o trimitere 
la satul Danna-Kew la călătorul Jean Belle d'Antimory, care a trecut prin Dobrogea 
în anii 1737-1738.5 

Precum și în alte regiuni ale imperiului otoman, toate categoriile de proprietate 
și posesiuni erau împărţite în unităţi economice subordonate (ciftlik-uri), supuse 
dreptului ereditar de folosinţă al ţărănimii producătoare (raia). O seamă de domenii 
aparţineau sultanului, altele, destul de întinse și cu un număr însemnat de sate, 
pașei din vilaietul Silistrei sau Oceacov. Numeroase feude au fost atribuite, cu timpul, 
unor dregători locali sau căpeteniilor unităţilor de ieniceri și spahii. Astfel, toate 
categoriile privilegiate ale societăţii se înfruptau din roadele pământului muncit de o 
țărănime sărmană.* Totuși, administraţia otomană se conforma preceptelor Coranului 
de a lăsa neculeasă o parte din recolta lor anuală pentru ca alte vietăţi (oameni, 
păsări sau animale) să găsească pe câmpiile Dobrogei un surplus de hrană. 


s1 Anca Ghiaţă, op. cit., p. 41. 

s2 Constantin P. Rotaru, op. cit., p. 27. 

ss Alexandru P. Arbore, Din etnografia Dobrogei.Contribuţiuni la așezările tătarilor și turcilor în 
Dobrogea, în „Arhiva Dobrogei”, vol Il, 1919, p. 16. 

54 Adrian Rădulescu, lon Bitoleanu, op. cit, p. 247. 

Între documentele ce reglementau problema proprietăţii un loc central revenea 
Codului proprietăţii funciare otomane din 21 aprilie 1858, potrivit căruia pământul era 
clasat în Turcia în cinci categorii: mulk (proprietate absolută a musulmanilor și 
nemusulmanilor pentru care se plătea un impozit fix); mirie (format din ţarine, fânețe, 
pășuni, locuri de vii și păduri, a căror posesiune și folosință era conferită de stat, în 
virtutea unui titlu numit tapu); mevkufe sau vakuf (proprietatea instituţiilor religioase 
sau de binefacere rezultată din donații); metruke (bâlciuri, pieţe, drumuri publice, 
păduri, izlazuri proprietate a statului dar în folosința comunităţilor); mevat (pământuri 
nelocuite, improprii folosirii-,proprietate moartă”-care, puse în valoare, puteau deveni 
proprietatea oricui).55 

Refugiat la Istanbul, în urma înfrângerii revoluţiei de la 1848, savantul agronom 
român lon lonescu de la Brad, graţie sprijinului oferit de lon Ghica, personalitate 
care se bucura de trecere la Poartă, a întreprins în primăvara anului 1850 o 
excursie de studii agricole, economice și sociologice în Dobrogea împreună cu 
inginerul hotarnic loranu, din însărcinarea guvernului turc condus de marele vizir 
Reșid Pașa. Om de mare seriozitate științifică, lonescu de la Brad a cercetat 
Dobrogea sat cu sat, călătorind în condiţii extrem de grele, discutând cu oamenii 
locului, precum și cu demnitarii otomani, ceea ce i-a permis să intre în posesia 
unui vast material informativ. Concluziile cercetărilor sale au fost publicate într-o 
serie de articole în “Journal de Constantinopole”, pe care apoi directorul ziarului, 
Nogue&s, le-a extras în toamna aceluiași an într-o broșură intitulată “Excursion 
agricole dans la plaine de la Dobrodja”.5 In această lucrare apare menţionată 
așezarea Danachioi, sub forma Danakesi, iar Bilarlar sub forma Bilartar, printre 
cele 51 de sate locuite exclusiv de tătari.” 

In perioada stăpânirii otomane, oficialitățile unui sat turco-tătar din Dobrogea 
erau ciorbagiul (primarul), muktarul (ajutorul de primar) și azale (consilierii). 
Neînţelegerile între locuitori erau mediate de sfatul bătrânilor care împăca certurile 
dintre soți și soţie, moștenirile, pedepsea bătăile, furturile și alte pricini. Mai greu era 
cu stăpânirea turcească la care rareori găseau dreptatea. Plocoanele, bacșișurile, 
erau mai tari decât poruncile și fără ele greu căpătai o fărâmă de dreptate. Judecata 
turcească a rămas de pomină, trecând în proverbe (“judecă turcește”). Bătrânii 
povesteau că atunci când turcul intra în sat, obișnuia să descalece în fața casei, 
dădea calul gospodarului să îl țină, iar el intra în casă unde gospodina trebuia să îi 
pună masa. Când acești slujbași cutreierau satele, fetele și femeile tinere umblau cu 
hainele rupte într-adins ca să pară urâte și bolnave. Dacă veneai călare și vedeai 
venind spre tine turcul stăpânirii, trebuia să te dai jos de pe cal și să stai în genunchi 
până trecea el, semn că te supui.5 


s5 Jbidem, p. 357. 

ss loan N. Roman, Pagini din istoria culturii românești în Dobrogea înainte de 1877, în „Analele 
Dobrogei”, |, nr. 3, 1920, p. 386. 

s7 Anca Ghiaţă, op. cit., pp. 30-52. 

se Apostol D. Culea, Cât trebuie să știe oricine despre Dobrogea. Trecutul — prezentul - viitorul, 
Editura Casei Școalelor, București, 1928, p. 12. 

lon lonescu de la Brad a observat, la rândul său, abuzurile de tot felul la care 
erau supuși românii din Dobrogea din partea administraţiei otomane :"acești otomani 
îi tratau pe creștini mai rău ca pe câini”. El arată că “la toate angăriile tot pe români 
pică greutatea”. “Sunt românii, prin aptitudinea lor la muncă, vestiți muncitori și de 
aceea tot greul din Dobrogea în spatele lor pică”. Adaugă că dregătorii locali “la 
toate muncile publice numai pe români îi au”. Românii erau singurii care îndeplineau 
cu sila diferite munci în interesul personal al dregătorilor locali. Erau obligaţi să lucreze 
pământurile acestora trei zile la seceră și trei la coasă, în timp ce bucatele lor 
rămâneau nestrânse și se prăpădeau pe câmp. Erau plăţiti doar cu jumătate (5 lei) 
sau uneori doar un sfert (2,50 lei), din preţul unei zile de lucru, care se ridica la 10 lei. 
Românul avea însă “destul de lucrat pentru el ca să fie nevoit să lucreze la turci”. 
Satele românești erau obligate să dea “ficiori pentru plugărie”. De aceasta se ocupa 
ciorbagiul (primarul) fiecărui sat, care era un simplu instrument al aianului. Țăranii 
turci și tătari nu mergeau niciodată să lucreze la coasă sau la seceră pe pământurile 
aianilor. "Aianul” desemna un personaj de vază, notabil, în satul sau regiunea sa. 
Este un termen propriu administrației turcești, care s-a păstrat numai în Dobrogea. 

Abuzuri mari făceau și reprezentanţii mai de jos ai forței publice, subașii 
(polițaii), “turci ce stau în sate de mănâncă și beau degeaba și necinstesc femeile 
oamenilor”. În satele cu populaţie mixtă țăranii turci încălcau terenurile românilor, 
deși aceștia le stăpâneau în mod legal. Aceste asupriri îi făcuseră pe românii 
dobrogeni deosebit de solidari, erau “gata pentru orice sacrificiu spre a scăpa pe un 
frate al lor picat în osândă”. lon lonescu de la Brad arăta că din cauza acestor 
abuzuri și nedreptăţi, românii din Dobrogea “pe un mântuitor al lor de jafuri l-ar socoti 
ca pre un Mesia”.% 

Veridicitatea acestei descrieri nu poate escamota o altă realitate: începând 
cu secolul al XVII-lea, mulţi țărani români din nordul Dunării, atât din Moldova cât și 
din Țara Românească, au preferat să se stabilească în Dobrogea, ca o reacţie la 
situaţia tot mai grea din Principate. Nemulţumirile refugiaților erau generate de 
amploarea și neregularitatea dărilor, precum și modul barbar în care acestea erau 
colectate. Comparativ cu situaţia țărănimii din Principatele secolelor XVII-XVIII, 
regimul turcesc din Dobrogea era suportabil.% 

O altă modalitate prin care românii nord-dunăreni au ajuns în Dobrogea o 
constituie păstoritul transhumant, cel mai complex tip de păstorit tradițional la români, 
constând în deplasarea alternativă, an de an, după sezon, a vitelor spre pășunile de 
la munte și spre cele din ţinuturile de la șes. Tipul de transhumanță amplă presupune 
distanțe mari sau chiar foarte mari între cele două puncte ale deplasării: în această 
formă se încadrează și păstoritul în Dobrogea al românilor crescători de vite din 
sudul Transilvaniei, cunoscuţi sub numele generic de mocani. Termenul "mocan” 


5? Tudor Mateescu, op. cit., pp. 65-66. 
s Vezi Al. P. Arbore, O încercare de reconstituire a trecutului românilor din Dobrogea, în Analele 
Dobrogei, nr.2, 1922, pp.237-291. 

derivă probabil de la "moacă” (bâtă ciobănească) și desemna exclusiv păstorii din 
sudul Transilvaniei. Trebuie făcută o deosebire limpede între acești păstori ca stăpâni 
de vite și păstorii angajaţi cu simbrie din toată Transilvania, sau chiar Moldova și 
Țara Românească. Aceștia, deși luau parte activ la păstoritul transhumant în 
Dobrogea, nu pot fi socotiți mocani. 

Fenomenul de transhumanță aparţine prin excelenţă acestor păstori 
transilvăneni și a fost determinat de insuficiența pășunilor și a nutrețului de care 
dispuneau față de bogăţia vitelor pe care le posedau : oi, în primul rând, apoi 
capre, cai, bovine. 

Pentru Dobrogea, mai ales într-o vreme când acest pământ românesc se 
afla sub stăpânire străină, păstoritul mocanilor a avut nu numai implicaţii economice 
și sociale, ci și demografice și culturale. Păstoritul în Dobrogea era practicat numai 
de bărbaţi valizi, de regulă până în cincizeci de ani, capabili să suporte rigorile 
unei vieți uneori deosebit de aspre, în timp ce femeile, copii și bătrânii rămâneau 
în satele din Transilvania. 

Un document de la Mircea cel Bătrân, din anii 1404-1406, în care sunt amintiți 
păstorii care se aflau în bălțile de la Dunăre aparținând mănăstirii Cozia a fost 
interpretat ca o dovadă a trecerii încă din vremea aceea, a mocanilor în Dobrogea. 

Coborârea vitelor de la munte începea pe la sfârșitul lui august și dura 
până în jurul datei de 20 septembrie, dar acest lucru se petrecea mai devreme 
în cazul răcirii premature a timpului. Din vechime locurile de trecere a Dunării au 
fost vadurile de la Zimnicea-Șiștov (mai puţin frecventat, era prea departe de 
Dobrogea), Giurgiu-Rușciuc, Olteniţa-Turtucaia, Călărași-Silistra, Piua Petrii (apoi 
Gura lalomiţei)-Hârșova, Brăila-Măcin (prin Ghecetu Turcesc), Galaţi-Măcin (prin 
Azaclău) și Obluciţa-lsaccea. Odată ajunși în sudul Dunării ciobanii se 
răspândeau în toată Dobrogea. 

Între războiul ruso-turc din 1828-1829 și războiul Crimeii, respectiv între anii 
1830 și 1854, se desfășoară perioada în care transhumanţa mocanilor în Dobrogea 
atinge apogeul, cunoscând o amploare fără precedent, dar care nu se va mai 
repeta niciodată.s! 

Învățământul în limba turcă cuprindea școli primare (Mekteb-i subyan), 
gimnazii (Ruștiye) și școli medii seminariale (Medrese). Cursurile primare erau 
obligatorii și gratuite. Localul școlii primare se afla în curtea geamiei, lipit de clădirea 
moscheii sau separat. Învățătorul de multe ori având și funcţia de hoge (preot) nu 
primea salariu din partea statului, ci era plătit fie în bani, fie în natură de către părinții 
elevilor. Elevii începeau școala cu o ceremonie religioasă deosebită. După ce copilul 
învăţa alfabetul, învăţa Coranul . Cu acest prilej se îndeplinea o nouă ceremonie.* 


s1 Vezi pe larg Tudor Mateescu, Păstoritul mocanilor în teritoriul dintre Dunăre și Mare, Direcţia 
Generală a Arhivelor Statului din Republica Socialistă România, București, 1966. 
se Ekrem Mehmet Ali, Din istoria turcilor dobrogeni, Editura Kriterion, București, 1994, p. 144. 

Până la războiul de independenţă pregătirea de învăţători creștini în Dobrogea 
nu era posibilă. Cei mai mulţi dascăli erau originari de la stânga Dunării. lon lonescu 
de la Brad constata în 1850 că ceea ce le lipsea mult românilor dobrogeni era “pâinea 
sufletească” “pretutindeni, românii în Dobrogea simt nevoia de dascăli pentru a da 
învăţătură fiilor lor. În câteva sate am și găsit dascăli pe care-i ţin ei, cu cheltuiala lor. 
Este cutare sat care au umblat și nu s-au lăsat până n-au furat din Țara 
Românească un biet dascăl pe care-l ţin românii în sânul lor mai bine de cum n-ar fi 
în sânul lui Avram”.6 

Biserica ortodoxă a jucat în Dobrogea în timpul stăpânirii otomane rol de 
ocrotitoare a ființei naționale a populaţiei băștinașe. A avut și importantă funcţie 
culturală și a contribuit la întărirea legăturilor între românii de pe cele două maluri 
ale fluviului. 

În Dobrogea, biserica ortodoxă a avut mult de suferit după cucerirea otomană, 
dar și-a continuat fără întrerupere existența în cadrul Patriarhiei de la 
Constantinopol. Biserica dobrogeană a avut în cele peste patru secole și jumătate 
de stăpânire otomană, o organizare bine închegată, cu eparhii proprii, ceea ce 
atestă existența unui număr însemnat de credincioși. Pentru ridicarea unei biserici 
era nevoie de o aprobare specială, dată printr-o irade a sultanului. Aceasta costa 
mult și se obținea numai după îndelungate demersuri pe lângă autorităţile locale. 
Exista interdicția de a se construi biserici mai înalte decât geamiile sau casele 
musulmanilor. Bisericile erau uneori lipsite de turle, unele erau adâncite în pământ 
până la mai mult de un metru, încât la intrare se cobora pe scări în interior. Totodată 
autoritățile otomane nu îngăduiau folosirea clopotelor. Acest lucru a fost posibil (turle, 
clopote) din 1839-1861.5 

Apostol D. Culea (1882-1949), fiu de țărani din lalomiţa ajuns până la rangul 
de director-având în grijă școlile din mediul rural-la Fundaţiile Culturale Regale, ne- 
a lăsat o descriere plastică a satelor dobrogene pe sfârșit de epocă otomană, așa 
cum și le aminteau bătrânii. 

"Pe funduri de văi cu șuviţe de apă, stăteau pitite câte un pâlc de bordeie, 
colibe, ori niște biete căsuțe din bălegar frământat cu lut și acoperite cu paie, pământ 
ori stuf. Acestea erau satele. Nici un copac, nici o grădină nu înveselea chichinețele 
cu ferestruici de o palmă. Sticla era necunoscută și hârtia unsă cu grăsime, ori 
bășica de vită ţinea locul geamului. În singura odaie unde se grămădeau toţi ai casei, 
rogojinile pe paturi erau așternutul cel mai obișnuit. Satele erau destul de rare și 
mici, iar locuitorii cultivau ogoarele numai în imediata vecinătate a satelor. Încolo 
erau păduri sau stepe libere pentru pășunatul turmelor. În plus, în secolele XVIII - 
XIX, războaiele ruso-turce, însoţite de ciumă și holeră, au creat goluri mari de 
populaţie. Astfel se explică faptul că la 1878 Dobrogea era o regiune dintre cele mai 
slab populate din Europa. 


s lon lonescu de la Brad, Românii din Dobrogea, p. 15, apud Tudor Mateescu, op. cit., p. 95. 
64 Tudor Mateescu, Permanenţa și continuitatea ...., p. 78. 

Pentru ce să se îngrijească oamenii de mai mult? Nu erau siguri pe ei și 
pe avutul lor de la un an la altul. Cetele de tâlhari (cârjalii) cutreierau satele 
nesupăraţi de nimeni. După începutul secolului al XVIII-lea Dobrogea ajunse 
maidanul de încăierare între turci și ruși. Nu treceau zece-cincisprezece ani și 
valuri de oști, pe drumurile năvălitorilor de acum o mie și ceva de ani, căutau 
sate și orașe să le prade. 

Un ţăran de atunci povestește unui călugăr călător: *Și atunci cine poate fuge 
peste Dunăre, iar pe care îi prind turcii ori rușii, îi duc cu dânșii în ţara lor, vitele ni le 
mănâncă, satelor le dau foc și semănăturile le pustiesc. După ce trece războiul, 
care mai rămânem vii iarăși ne întoarcem la vetrele noastre și ne facem pe dărâmături 
bordeie, iar ne apucăm de gospodărie. Când ne mai putem noi îndrepta ? Se mai 
întâmplă și altă nevoie. După fiecare război începe ciuma care ne mai seceră și ea. 
Atunci iar lăsăm toate și fugim și ne ascundem pe sub dărâmături de dealuri, prin 
păduri, în bălți, și ne temeam unii de alţii, frate de frate și fugim unii de alţii*”.% 

Privită prin prisma călătorilor străini, situația Dobrogei nu părea a fi mai fericită 
nici în prima jumătate a secolului al XIX-lea. Ofițerul prusac de origine daneză 
Helmuth von Moltke, viitor feldmareșal al Prusiei, împreună cu alți trei ofiţeri 
germani, a călătorit în Dobrogea, în anul 1837, în calitate de observator al așezărilor 
şi utilităţilor existente în regiune. În raportul său remarca situaţia Dobrogea de 
după războiul ruso-turc din 1828-1829: “E un adevărat pustiu, de care te miri să îl 
întâlnești în mijlocul Europei. Socotind și populaţia orașelor, nu găsești mai mult 
de 300 de locuitori pe mila pătrată”. 

F. Ritter, pentru anii 1835-1839: “Această ţară, cu o suprafaţă de 200 mile 
pătrate, cuprinsă între mare și un fluviu navigabil, este o pustietate, așa de debusolată, 
cum abia își mai poate cineva închipui; și cred că nu hrănește mai mult de 20.000 de 
locuitori. Cât poate cuprinde ochiul, nicăieri nu zărești un copac sau o tufă. Spinările 
puternic boltite ale dealurilor sunt acoperite de ierburi înalte și arse de soare, care 
ondulează ca valurile sub vânt și poţi călări ceasuri întregi peste această pustie 
monotonă, până să descoperi un cătun nefericit, fără arbori și grădini, în cine știe ce 
vale fără apă” 

În vremea războiului Crimeii, Camille Allard în calitate de medic al misiunii 
tehnice franceze condusă de inginerul Leon Lalanne, care a construit în anul 1855 
prima cale rutieră din Dobogea, între Constanţa și Rasova, a străbătut Dobrogea 
între 6 iulie şi 25 noiembrie 1855. În lucrarea „Souvenir d'Orient: la Dobroudscha”, 
apărută la Paris în 1859, scria: „Părăsirea acestor ogoare roditoare, pe care le-am 
vizitat, se explică astfel: de la invazia din 1829, o mare parte din Bulgaria orientală și 
mai ales regiunea podișurilor era aproape pustie. Un mare număr de familii creștine 
și musulmane se întorseseră de puţină vreme în Dobrogea când, la 1854, ultima 
invazie rusească și după ea baș-buzucii pustiiră din nou ţara” El constata că în 
judeţul Constanţa existau 33 de sate locuite: 19 turcești, 9 tătărești și 5 românești. 


ss Apostol D. Culea, op. cit, pp. 7-8. 

Descriind satele tătărești, așa cum erau și Danachioi și Bilarlal, el spune că „toate 
aceste sate sunt formate din bordeie sau din case mici, de doi sau trei metri înălțime, 
construite din nuiele și tencuite cu bălegar de vacă. Acoperișurile sunt, de regulă, 
din stuf sau pământ bătătorit (...) Ruinele grecești, romane sau genoveze sunt 
aproape singurele surse din care se procură pietrele de construcții pe care le-am 
remarcat (...) De obicei locuinţele sunt înconjurate de câmpuri de pepeni verzi și 
galbeni, de porumb și de mei, din care autohtonii se hrănesc aproape exclusiv” 
Același Allard, drumeţ pe plaiuri dobrogene într-o zi de vară a anului 1855, ne lasă o 
descriere aproape idilică a acestui tărâm: „Țara era un pustiu de ierburi peste care 
ochiul luneca zile întregi până să descopere un copac de umbră, sau așezări omenești 
în vre-un fund de vale. Ici-colo, întâlneai doar turmele ciobanilor români și călăreți 
turco-tătari, tăind valurile de buruieni ca mânaţi de vânturile iuți ale lui Miază-Noapte. 
Nemărginitul lan de iarbă părea un covor nesfârșit ce tremura în dogoarea soarelui 
de vară. Călărețul se cufunda cu totul în aceste desișuri necosite de om. Către 
sfârșitul lui august, peste tristele și mutele singurătăţi de buruieni uscate, se încingeau 
focuri de nu știai cum și de unde s-au pornit: poate de la vreo vatră de popas, o 
scânteie de ciubuc. Vântul purta vâlvătăile de colo-colo și timp de o lună Dobrogea 
părea învăluită într-o trâmbă de flăcări și fum." 

În sfârșit, imediat după războiul de independenţă, aflat într-o călătorie de afaceri, 
baronul D'Hogguer s-a văzut obligat să petreacă o iarnă întreagă într-o localitate 
dobrogeană (foarte posibil, Medgidia) prilej cu care a luat o serie de notițe pe care, 
la insistențele prietenilor, le-a publicat ulterior (Renseignements sur la Dubroqja, 
Bucarest, 1880). Spicuim din această pertinentă și interesantă prezentare: 

"Dobrogea reprezintă o suprafaţă considerabilă. Pretutindeni pământul este 
bogat, dar lipsa umidității, în zonele din interiorul regiunii, are ca efect diminuarea 
recoltelor. Terenurile nu sunt folosite decât ca pășuni. (...) Această regiune suferă 
din cauza lipsei pădurilor. (...) lernile nu sunt în mod obișnuit prea aspre, dovadă 
fiind mulţimea turmelor mocănești din Transilvania care de secole se scoboară din 
munții lor și vin de iernează în pajiștile cele întinse ale Dobrogei. Primăvara și 
toamna sunt foarte scurte aici. Temperatura se schimbă foarte repede de la frigul 
iernii la căldura verii. 

Locuitorii se culcă pe rogojini, pe un teren umed și câte o dată numai pe 
nămolul lăsat de ape. De aici cauza frigurilor care apar. Hrana lor lasă mult de dorit 
în privinţa calităţii. Peşte proaspăt sau sărat, ceapă, cafea proastă, pâine foarte 
proastă le sunt mai toată hrana : ajunurile cele lungi ale posturilor contribuie și ele 
a mări această tendinţă. 

Puţurile care se găsesc acum sunt de o adâncime de aproape 60 la 70 de 
stânjeni și scoaterea apei este foarte dificilă, mai ales când trebuie să-și adape 
cineva vitele, cu toate acestea în punctele unde aplecarea terenului favorizează 
adâncimea puţului apa este mai în apropiere și mai abundentă. 


ss Constantin Brătescu, op. cit., pp. 9-12. 

Lemnele în mai multe locuri sunt cam depărtate și materialul necesar la 
construcția caselor devine prea costisitor din cauza depărtării; ar fi mai bine să se 
clădească satele cu pământ frământat și uscat la soare, fiindcă în mai multe puncte 
piatra lipsește, folosindu-se și de pământul argilos ce se găsește în mare cantitate. 

Mai toată obștea musulmanilor a fost constrânsă de autorităţile turcești să 
părăsească Dobrogea în timpul războiului, luându-și cu dânșii vitele și adesea și 
vitele vecinilor lor. Circazienii, Lazii, Tătarii Nogai și Cabaili au prădat de două ori 
această țară, întâia oară în mai 1877, a doua oară în iunie, luând cu dânșii un număr 
considerabil de vite. Trei pătrimi din splendida recoltă a anului 1877 a putrezit stând 
neadunată. (...) Din toate produsele de export, lâna este aceea care interesează 
mai direct în Europa. (...) Țăranii s-au dat cu totul la creșterea oilor care promitea un 
mare progres. In regiunea meridională a Dobrogei se produce circa 70% lână neagră 
sau cenușie și restul lână albă. Diferenţa între lâna albă și cea neagră este de 30 lei 
pe 100 kg. lar între cea neagră și cea cenușie este de aproape 20 franci. (...) 
Provincia Chiustenge se împarte in trei districte, Chiustenge, Mangalia și Hârșova. 

(...) elementul turcesc care pe timpul dominaţiei otomane predomina în aceste 
districte a dispărut mai de tot, și elementul tătar care în timpul războiului emigrase 
cu grămada, tinde a se reîntoarce în mici proporții. 

Acest element tătar este unul din cele mai bune și ar fi foarte important ca 
guvernul local să se silească a-i înlesni mijloacele necesare spre a-și reîncepe 
lucrările sale agricole. Poporul tătar fiind foarte muncitor, răbdător și supus, nu ar 
putea întârzia să dea niște rezultate bune agriculturii din Dobrogea. In toată Dobrogea 
nu se vede decât același lucru, cu rare excepții. Orașe vătămate de ocupația militară 
în timpul războiului, sate distruse de bande de circazieni și bașibuzuci în momentul 
părăsirii lor de către populaţie și autorităţile turce. 

Mai toate vitele au fost răpite de aceste bande. De abia jumătate din coloniștii 
tătari sau turci s-au reîntors în satele lor, după încheierea păcii. Acești coloniști se 
găsesc într-o stare incredibilă de mizerie. Vitele necesare pentru munca câmpului le 
lipsesc, asemenea și sămânţa pentru a semăna și chiar cele necesare supraviețuirii. 

Dacă guvernul român care a și început să distribuie ajutoare populaţiei, nu va 
lua măsuri mai energice spre a le procura seminţe și vite, este foarte de temut ca o 
mare parte din ei să decidă a părăsi această ţară. Partea care a suferit mai mult a fost 
districtul Chiustenge. Trebuie să recunoaștem că domnul prefect Opreanu își dă toată 
silința spre a veni în ajutorul familiilor sărăcite în contra rigorilor iernii, împărțindu-le 
chiar și bani; și se speră că va obține de la guvern sămânţa și vitele necesare pentru 
plugărit, căci altfel ar rămâne și în al treilea an fără resurse și fără recolte. 

Prezenta stare a Dobrogei, în ceea ce privește agricultura, este foarte precară. 
Ea este moştenirea unui sistem primitiv, turcii ocupându-se foarte superficial de 
agronomie. In mai toate satele din Dobrogea este lipsă de pomi roditori (...) vii de 
asemenea nu există în interiorul Dobrogei. Cultura cânepei și a inului nu se cunosc. 

(...) Această țară valorează mai mult decât reputația pe care o are.“ 


s Baron D'Hogguer, /Informaţiuni asupra Dobrogei. Starea ei de astăzi, resursele și viitorul ei, 
Bucuresci, Editura Librăriei Socec &Comp., 1879, p.10 et. passim. 

Capitolul II 


Dezvoltarea comunei Nicolae Bălcescu în perioada 
modernă (1878 - 1948) 


Evoluţia teritorial administrativă 


Dobrogea a revenit la România în urma războiului de independenţă din 
1877-1878 şi a hotărârilor congresului de pace de la Berlin (1 iunie-1 iulie 1878). 
În baza acestor decizii, la 23 noiembrie 1878 autorităţile române preiau 
administrația Dobrogei, iar pe 14/26 noiembrie 1878 armata română a trecut 
Dunărea la Ghecet și a pătruns în Dobrogea. Înainte de trecerea Dunării, Carol 
| (având de la 9 septembrie 1878 titlul de Alteță Regală) a adresat o proclamaţie 
intitulată „Locuitorilor dobrogeni” (în care arăta că Dobrogea făcea parte din 
România și că drepturile și obiceiurile populaţiei musulmane vor fi respectate) 
și a citit un ordin de zi către ostași, ambele scrise de Mihail Kogălniceanu cu 
data de 14 noiembrie 1878 și emise din Brăila.& 

Noua provincie a statului român a fost organizată conform regulamentului de 
împărțire și organizare administrativă a Dobrogei, regulament instituit prin decretul 
nr.2533 din 13 noiembrie 1878. Decretul stabilea împărţirea Dobrogei în districte și 
plăși. Se constituiau trei judeţe: Tulcea, Kustenge și Silistra Nouă. Judeţul Kustenge 
se compunea din trei plăși: Kustenge, Hârșova și Mangalia. Plasa Kustenge 
cuprindea toate satele vechii căimăcănii cu același nume.“ Conform acestui act, 
orice sat, indiferent de numărul de familii existente, avea un consiliu comunal și un 
primar numit de autorităţi, persoane ce își dovediseră loialitatea și inteligenţa. În 
virtutea unor reglementări ulterioare, fiecare comună trebuia să cuprindă un număr 
de minim 100 de familii. Un sat cu mai puțin de 100 de familii putea forma o comună 
doar dacă locuitorii săi făceau cerere specială și erau obligaţi să întreţină toate 
cheltuielile serviciului comunal. 

Tabloul general al comunelor și cătunelor judeţului Constanţa, formate conform 
art. 49 din legea de organizare a Dobrogei din 9 martie 1880, prezenta următoarea 
situaţie: judeţul Constanţa era împărţit în 5 ocoale (Constanţa, Hîrșova, Medgidia, 
Mangalia și Silistra Nouă) care cuprindeau un total de 80 de comune (7 urbane și 73 
rurale), cu 161 de cătune, având 90.740 de locuitori, dintre care 20.209 contribuabili. 
În 1880 la Danachioi erau 173 de contribuabili. Începând din 1887, termenul „ocol! 


începe să fie folosit simultan cu cel de „plasă”, ambele fiind similare. 


ss Constantin P. Rotaru, op. cit., p. 21. 
s Coord: Virgil Coman, Dobrogea în Arhivele românești (1597-1989), București, Editura Etnologică, 
2013, p.88. 

Ocolul Constanţa cuprindea comuna urbană Constanţa și 12 comune rurale, 
pentru formarea cărora s-au întrunit 32 de sate sau cătune. Comuna Danachioi, de 
care aparținea cătunul Bilarlar, făcea parte din ocolul Constanţa. La prezentarea 
bugetului comunelor urbane și rurale din județul Constanţa pe exercițiul financiar 
1881-1882, rămase executorii în urma aprobării legale, în plasa Constanţa, printre 
cele 12 comune apare și Danachioi, cu o evaluare a veniturilor de 1308,37 lei, 
cheltuieli admise în valoare de 1280 lei, rezultând un excedent de 28 de lei și 37 de 
bani. Dintre cele 13 comune ale plășii Constanţa, 11 aveau excedent financiar, 
Danachioi având cel mai mic excedent. În schimb, printre satele care au avut venituri 
mici în anul 1880 s-a numărat și cătunul Bilarlar, sat tătăresc din plasa Constanţa, 
cu 130 de lei. Explicaţia acestei situaţii este simplă: acestea erau sate cu o populaţie 
cuprinsă între 10 și 40 de familii mahomedane, care nu puteau avea un venit mai 
mare." Excedentul financiar al comunei Danachioi la 1 ianuarie 1885 era de 162 lei 
și 51 bani.” 

În darea de seamă prezentată Consiliului Judeţean pe 18 ianuarie 1881, 
prefectul judeţului Constanţa remarca: “Veniturile sunt încă minime, la cea mai mare 
parte dintre comune, mai cu seamă la comunele mahomedane (turce și tătare) [...] 
dar atât cât sunt ajung pentru necesităţile anului viitor. [...] Unde comuna este săracă, 
primarul nu este salariat și serviciul interior se reduce la strictul necesar. Am dat 
chiar atribuțiuni unui notar pentru două comune unde posițiunea locului și interesele 
serviciului permit”."2 

Deși încorporată definitiv României printr-un amendament constituțional din 
1884, Dobrogea a fost supusă unei organizări administrative separate între 1878 
și 1913. Sub acest regim dobrogenii dispuneau doar de o cetăţenie locală care nu 
le dădea dreptul de a participa la viaţa politică a ţării și să cumpere pământ în 
afara provinciei.'* 

Imediat după primul război mondial judeţul Constanţa era împărţit în opt plăși: 
Constanţa (în componenţa căruia intrau zece comune), Medjidia (cu douăsprezece 
comune), Mangalia (unsprezece comune), Cernavodă (opt comune), Hârșova (șapte 
comune), Ostrov (treisprezece comune), Cogealac (douăsprezece comune) și Traian 
(opt comune). În 1923 comuna Carol | era cuprinsă în plasa Medjidia, iar Dorobanţu 
nu apărea cu statutul de comună. Din punctul de vedere al aplicării legii, comuna 
Carol | ţinea de judecătoria Ocolului Rural Caramurat.”* 


7 Stoica Lascu, Mărturii de epocă privind istoria Dobrogei (1878-1947), vol. 1.(1878-1916) (Muzeul 
de Istorie Naţională și Arheologie Constanţa. Bibliotheca Tomitana. ||), f.e., Constanţa, 1999, p. 118 
(și passim); „Farul Constanţei”, |, nr. 39, 8 februarie 1881, p.4. 

7 „Farul Constanţei”, VI, nr.10, 14 februarie 1885, p.3. 

'2 |dem, an |, no 39 din 8 februarie 1881, pp.1-2. 

73 Constantin lordachi, Constanţa, prima regiune colectivizată..., în Dorin Dobrincu, Constantin 
lordachi (editori), Țărânimea și puterea. Procesul de colectivizare a agriculturii în România (1949- 
1962), Polirom, 2005, p.180. 

74 „Gazeta de Constanţa”, no.15/1923, p.3. 

În anul 1938 comunele Carol | și Dorobanţu aparțineau de plasa Ferdinand | 
(actuala comună Mihail Kogălniceanu), judeţul Constanţa. Din 1940 cele două 
comune au trecut în componenţa plășii Medgidia.” 

În 1941 erau unsprezece circumscripții de judecătorii în judeţul Constanţa. 
Cea de a șasea era Judecătoria rurală Ferdinand |, Carol |, Corbul-de-Sus, Gălbiori, 
Dorobanţu, Năvodari, Ovidiu, Sibioara, Târgușor, Valea-Neagră.% 


Relatări din presa vremii 


Din presa vremii reiese că principalele probleme medicale cu care se confrunta 
Dobrogea după unire erau, la oameni, frigurile, vărsatul, variola, tusea convulsivă, 
febra tifoidă și pojarul, iar la animale pesta bovină și febra aftoasă, campaniile de 
vaccinare fiind abia la început. 

Pe 23 noiembrie 1880 s-a permis stabilirea definitivă a domnului Aldea Nestor, 
român din Transilvania, “de profesiune econom de vite”, în comuna Danachioi, ocolul 
Constanţa. Prefectura a dispus totodată “a se da numitului pământ pentru casă și 
arătură”, rămânând “a fi supus condiţiunilor ce se vor impune tuturor de categoria 
cea mai în urmă”. De asemenea, lon. G. Popa din satul Bilarlar era autorizat să 
cultive o cantitate de pământ aparținând statului român. 

Aldea Nestor a devenit o figură importantă în comună. În ianuarie 1905, în 
urma unei consfătuiri a marilor proprietari desfășurată la Constanţa, a fost confirmat 
candidat pentru consiliul județean, și a fost ales cu 33 de voturi. De menţionat că 
respectivul se afla la al doilea mandat în această funcţie În vara lui 1907 consiliul 
judeţean, plasa Constanţa, a fost dizolvat, iar el nu a mai candidat. În februarie 
1908, în plasa Constanţa erau consemnați cinci mari proprietari care își cultivau 
singuri moșiile; printre ei se număra și Aldea Nestor, care deţinea o moșie de 
1.346 ha care îi aducea un venit anual de 19.680 lei. La sfârșitul anului 1913, A. A. 
Nestor din comuna Carol | scotea spre vânzare 100 ha pământ arabil, o moară cu 
trei perechi pietre prevăzută cu motor de benzină 42 Hp, împreună cu o casă de 
locuit în sat.” 

Nu este de mirare că Petru Vulcan îi făcea o frumoasă prezentare în lucrarea 
sa: "S-a născut la 1845 în Satu-Lung, comitatul Brașov. S-a stabilit în Dobrogea la 
Comuna Carol | încă de la anul 1879, unde posedă proprietăţile d-sale. Pe o întindere 
de 800 hectare pămînt arabil cultivă grâu, orz, ovăz, porumb, mei, dughie și vie, iar 
600 hectare de pe domeniul său le are destinate pentru pășunea vitelor a căror 


75 Vezi SJCAN. Loc. cit., dos. 3/1938, 4/1940. 

78 „Dobrogea Jună”, XXXVII, nr.61, 4 mai 1941, p.1. 

77 „Farul Constanţei”, |, nr. 29, 23 noiembrie 1880, p.2; „Dobrogea Jună”, |, nr.6, 16 ianuarie 1905; 
Idem, III, nr.6, 15 aprilie 1907, p.6;/ldem, IV, nr.4, 10 februarie 1908, p.3;/dem, IX, nr.18, 10 decembrie 
1913, p.3. 

economie a dezvoltat-o la noi prin oi de rasă, cai, boi, vaci, etc. D. Aldea Nistor 
posedă mai multe proprietăţi și în Constanţa unde se bucură de multă vază prin 
excelentele sale calități de bun român. A fost ales în mai multe sesiuni Membru în 
Consiliul judeţean, fapt care ne dă măsura popularității sale” 

Același Petru Vulcan vorbește despre românii care s-au ridicat fără învoirea 
guvernului din judeţele Ialomiţa, Brăila și Râmnicu-Sărat și s-au așezat în Dobrogea, 
formând frumoasele sate de azi, printre care enumeră Carol | și Dorobanţul.”? 

Informaţiile despre comună în presa vremii sunt relativ puţine. În săptămânalul 
“Farul Constanţei” existau rubricile “vite perite” (rătăcite sau furate, n. a.) respectiv 
“vite pripășite”. Se publicau aici știri privind numele proprietarilor care au reclamat 
dispariţia unor bovine, cabaline, etc, pentru a se facilita găsirea acestora, precum 
și a animalelor domestice apărute pe teritoriul oricărei comune, cu proprietar 
necunoscut, deoarece, dacă în termen de șase luni săteanul în drept nu se prezenta 
la primărie cu actele de proprietate doveditoare, animalul respectiv era vândut prin 
licitație publică, iar suma de bani obţinută intra în bugetul primăriei respective. 

Era foarte clar cine avea obligaţia găsirii animalelor dispărute: "Domnii 
Administratori, Primari și Poliţai din cest judeţ sunt invitaţi a lua cuvenitele mâsuri 
pentru aflarea vitelor și prinderea furilor în cas de vor fi furate."% 

Animalele găsite sau dispărute erau descrise amănunțit. Un exemplu de astfel 
de anunț poate fi edificator: pe 15 noiembrie 1887, conform rubricii “vite pripășite”, 
pe mereaua comunei Carol | din plasa Constanţa, fuseseră găsiţi “un cal de 3 ani, 
dereș, bread în frunte, coma în dreapta și castanie” și “un cal la păr roib ca de 10 ani 
c6ma în dreapta și cu pete albe pe spinare”.*! De remarcat faptul că toate primăriile 
aveau obligaţia de a se abona la săptămânalul mai sus menţionat. 

Legile se aplicau în această privință. Primăria comunei Carol |, prin adresa 
n0.47, anunţa că „se aduce la cunoștința generală că mânzatul cu semnalmentele 
prevăzute în procesul-verbal No. 3749 din 18 Decembrie 1905, ce a fost declarat de 
pripas la ceastă comună, fiind proprietate a d-lui Gheorghe Mărăcine din comuna 
Caramurat, i s'a încredinţat de noi astă-zi 5 lanuarie 1906".% 

Parcurgerea ştirilor din aceste rubrici ne-a ajutat să descoperim numele unor 
localnici de la cumpăna celor două veacuri. Astfel, în numărul din 12 octombrie 1880 
al “Farului Constanţei” se constanta că în noaptea de 13 spre 14 septembrie 1880 
au dispărut de pe pășunea dintre Cara-murat și Canara, ocolul Constanţa, doi cai ai 
locuitorului Benlat Caraul din comuna Danachioi. La sfârșitul anului 1887, găsim 
menționați pe |. |. Nestor, Niţă Dobre, Sava Negrea, Stan Stanciu și Dumitru Băloiu, 


78 Petru Vulcan, Albumul naţional al Dobrogei. 1866-1877-1906, București, Tipografia Regală, 
1906, p.34. 

79 Ibidem, p.43. 

& „Farul Constanţei”, VI, nr.19, 16 august 1887, p. 3. 

51 [dem, VI, nr.32, 15 noiembrie 1887, p. 2. 

82 [dem, XXV, nr.47, 18 februarie 1906, p. 4. 

toți din comuna Carol |, precum și pe V. Stancu din cătunul Dorobanţu, cărora le 
dispăruseră diverse animale, iar în anul 1904 pe Stancu Putinică, Nichifor Stan, 
Gheorghe Petcu și Petrache Târșoagă, toți din comuna Carol |. Informaţiile găsite ne 
permit să înțelegem că unii locuitori ai comunei aveau o situație materială destul de 
bună. De-a lungul anului 1906, mai multor locuitori din Carol | le-au dispărut animale 
de la pășune: lui Adbul Gani, trei cai, lui lrimia S. Badea, doi cai și două iepe, lui 
Vasile Jaleriu, un cal murg, iar locuitorilor din satul Dorobanţul, Radu Drăghici, cinci 
boi și o vacă, iar lui Grigore Moldovianu, trei cai. Pe luna martie 1907, avem două 
referințe pentru aceeași persoană: prima dată apare menţionat Dumitru Mosor din 
satul Dorobanţu, apoi Dumitru Mosora din comuna Carol |. În acelaşi an 1907 apar 
Tănase Ștefan, căruia îi dispăruse un mânz pe când se întorcea de la târgul de la 
Medgidia, Radu Bentu şi maiorul S. Negrea, toţi locuitori ai comunei Carol |. În 1908 
găsim menţionaţi pe Marin Marinescu, Radu Manolache și Stan Crăciun, locuitori ai 
comunei Carol |. 

Pe 2 noiembrie 1880 în același ziar se anunţa prinderea în comuna Danachioi 
a doi dezertori, soldaţii Tănase Gheorghe și Pruteanu Ion, din compania 7, Regimentul 
6 de linie. Nu se specifica dacă respectivii erau localnici. 

În februarie 1904, din serviciul lui Aldea Niţă din comuna Carol | a fugit vizitiul 
lon Minu, pe când era cu trăsura la Constanţa, luând cu el mai multe lucruri. 
Semnalmentele fugarului erau: “etatea trei zeci ani, statura mijlocie, părul blond, 
sprâncene castanii, ochi căprui, nas gură potrivite, fața roșcovană, semne de vărsat, 
îmbrăcat cu zăbun mocănesc, pantaloni postav negri cisme și căciulă albă”.% În 
epocă zăbunul era o haină bărbătească purtată de țărani, făcută din lână sau din 
bumbac, de obicei lungă, cu sau fără mâneci, împodobită cu cusături. 

Subprefectura plășii Constanţa atenţiona pe 16 martie 1908 că „sunt douăzeci 
de zile de cât locuitorul Tasâm Baubec din comuna Carol | a dispărut dela domiciliul 
său lăsând soția și patru copii fără mijloace de existență”.% 

Conform legilor în vigoare, între 1878 și 1904, „paza de zi și de noapte, 
precum și paza holdelor, trebue să se facă în fiecare comună de înșiși locuitorii 
ei“. Dar, așa cum se constata și într-o prezentare a prefecturii judeţene, „sistemul 
caraulelor a dat un resultat dezastruos din pricina neglijenţei locuitorilor și mai 
ales din pricina legăturilor familiare și de interes ce există între locuitorii aceleași 
comuni”. Din 1904 caraulele au fost înlocuite cu sergenții rurali (personal angajat, 
dar „munca câmpului și industria” erau mult mai bine plătite). „Acest sistem de 
pază s'a arătat tot atât de insuficient ca și sistemul caraulelor, pentru aceleași 
motive ale rudeniei, intereselor și neglijenţei”e 

Beneficiile îndeplinirii serviciului militar păreau a fi clare, cel puţin în teorie, 
după cum reiese din articolul „Elementele militare ale Dobrogei” scris de N. Sarry, 


5 [dem, XXII, nr.46, 14 februarie 1904, p. 2. 
5 Idem, XXVII, nr.50, 16 martie 1908, p.1. 
s „Dobrogea Jună”, IX, nr.11, 4 noiembrie 1913, p. 1. 

proprietarul ziarului „Dobrogea Jună”, la 13 martie 1906: „Dacă școala primară cultivă 
copilul, apoi instrucțiunea militară-într'o accepţie sănătoasă a cuvîntului- 
complectează cea dintii și formează bărbatul, cetățeanul de miine. Cazarma e 
adevărata școală naţională”. Autorul nu menţionează dacă și-a format convingerea 
respectivă în urma experienţei personale. 

În practică, așa cum o demonstrează știrile vremii, recrutarea putea constitui 
o problemă. În noiembrie 1904 din comuna Carol | au dispărut tinerii lon Tulea, fiul lui 
Dumitru și al Mariei, și Radu Breazu, fiul lui Gheorghe și al llincăi, ambii născuţi în 
1884, care urmau să fie luaţi la cătănie în cadrul regimentului 1906. În octombrie 
1906 se constata că următorii tineri din comuna Carol |, născuţi în anul 1868, care 
conform legii de recrutare urmau a fi înrolați pentru formarea contingentului 1908, 
erau dispăruți: Constantin, fiul lui lon Voicu și Dochiţa; Gheorghe, fiul lui Grigore 
Toba și Sultana; Gheorghe, fiul lui Ghiţă Vlădeanu și Ana; Abduraman, fiul lui Cutlucai 
Barachiai și Nasipe; Gheorghe, fiul lui Vasile Marcu și Oprana.$ 

O statistică interesantă ne arată că, în 1903, din plasa Constanţa au fost 
recrutaţi 228 mahomedani și 56 români, iar în 1904, 172 mahomedani și 38 români.* 
Faptul demonstrează că, cel puţin în plasa respectivă, la începutul secolului XX, 
familiile de turco-tătari încă erau foarte numeroase. 


Evoluţia demografică 


Date statistice exacte privind populaţia în preajma războiului de independenţă 
nu avem, dar o situaţie interesantă o transmite transilvăneanul Nifon Bălășescu, 
fost participant la revoluția pașoptistă, fost monah la Căldărușani, autor de dicționare 
și manuale școlare. Câștigând bunăvoința mutașerifului de Tulcea, a obţinut funcția 
de director al școlilor românești din Dobrogea, calitate în care a realizat, în 1871, un 
raport care cuprindea o statistică pe sate a românilor dobrogeni. Bălășescu aprecia 
că atunci se aflau în provincia dintre Dunăre și Marea Neagră 8.000 de familii 
românești, numărând „minimum 60.000 de suflete”, răspândite în 72 de localități. 
Conform altor mărturii, se pare că în 1880 românii erau 43.671 din totalul de 139.669 
de suflete cât aveau atunci judeţele Constanţa și Tulcea. 

O imagine idilică a situaţiei Dobrogei este prezentată în articolul 
"Constituţionalizarea Dobrogei” din săptămânalul "Viitorul Dobrogei”, anul |, nr.5 din 
9 martie 1908 : "După războiul dela 1877-78, purtat cu atâta vitejie de oastea noastră 
și de prea măritul și înțeleptul nostru rege Carol |, fața lucrurilor se schimbă cu totul 
în Dobrogea. Românul, cu geniul etnic al rasei sale și cu putere lui de muncă, 


s „Farul Constanţei”, XXIV, nr.34, 27 noiembrie 1904, p.2; ldem, XXVI, nr.30, 28 octombrie 1906, p. 1. 
s7 „Dobrogea Jună”, |, nr.14, 13 martie 1906, p. 1. 

s Tudor Mateescu, op. cit., p. 70. 

s loan N.Roman, Studiu asupra proprietăţii rurale din Dobrogea, Constanţa, 1907, p. 79. 

populează dealuri și muncene, văi și vâlcele, desfundă ogoare înțelenite, înjghebează 
sate mândre, ridică altare de închinăciune Celui prea Înalt şi aprinde pretutindeni 
facle de cultură naţională. Colonii întregi de plugari români din ţară și din provinciile 
românești subjugate se îndrumează spre Dobrogea și trecând Dunărea, se pun pe 
muncă și în scurtă vreme fac dintr'o provincie stearpă și sărăcăcioasă, una mândră 
și bogată(...) Românii din regat și din toate ţările subjugate, găsind aci pământ din 
belșug și în firea lor fiind de a-și contopi făptura cu însuși pământul pe care îl 
stăpânesc și-l muncesc, o nouă descălecare de neam și de moșie începe în noua 
provincie și mereu ai noștri roiesc pe întinsele câmpii dintre Dunărea și Mare, sterpe 
și pustii până atunci” 

Conform autorului anonim al articolului, în 1880 statistica etnografică a Dobrogei 
era următoarea: dintr-un total de 147.246 de locuitori, 48.060 erau români, 43.902 
musulmani (turci și tătari), 27.632 bulgari, 15.808 ruși și lipoveni ș.a. "Populaţiunea 
pe suflete și naţionalităţi în anul 1905” doar pentru judeţul Constanţa era de 156.906 
oameni, din care 94.806 români, 23.208 tătari, 11.345 bulgari, 7.245 turci, ș.a. Din 
actele de vânzare, de delimitare și de parcelare se constata că, în judeţul Constanţa, 
19.994 de locuitori stăpâneau 439.940 ha de pământ. 

Încă înainte de perioada amintită, la Bilarlar, în 1828, un păstor numit Aldea 
Bocioagă, care poseda 2.500 de oi, a reușit să cumpere 2.600 ha de pământ. 
Documentele atestă și alte persoane care au emigrat în acest sat înainte de 1850.% 

Primele familii române s-au instalat la Danachioi în 1879. Toate familiile erau 
venite din Valahia sau din zona Brăilei și Buzăului. Atunci au venit familiile Albu, 
Bugescu, Drogeanu, Petculescu, Ciorpec, Târșoagă, Besnea în Danachioi, respectiv 
Dinu Mocanu, lon Baciu, lon Vlad, Toma Popescu, Nae Oţelea în Bilar. 

Unele familii nu mai există astăzi, altele sunt reprezentate doar de oameni în 
vârstă care nu mai participă la competiţia pentru pământ. Memoria acelor timpuri 
persistă în istoria locală. Așa cum își amintesc bătrânii, în acele timpuri un om putea 
lua cât pământ dorea. Singura condiţie era să aibă braţe bune ca să îl poată munci. 
Înainte, puterea însemna să ai mulţi băieţi, nu copiii, căci asta includea și fete, ci 
băieţi care reprezentau brațe de muncă."'Așa se că, deși alte localităţi s-au lovit, 
imediat după revenirea Dobrogei la România, de problema emigrării populaţiei turco- 
tătare, comuna Carol | era menţionată, la finele anului 1888, printre comunele cu o 
populaţie în creștere, graţie stabilirii de noi locuitori. 

Prezenţa pregnantă a populaţiei tătare era dovedită și prin denumirile geografice 
din zonă. Dealurile care mărgineau cele două localităţi își păstraseră numele primite 


% SJCAN. Loc. cit. 

% Stefan Dorondel, Lana, Property and Access in a Village in Postsocialist Romania, în Ștefan 
Dorondel and Stelu Șerban (eds.), Between east and west. Studies in Anthropology and Social 
History, Editura Institutului Cultural Român, București, 2005, p. 281. 

s2 Coord: Virgil Coman, op. cit., p.143. 

în perioada medievală: Bilarlar, Paspala-Bair, cu vârful Paspala-luc, Murat-Bair, cu 
vârful Murat-luc, Mahomet-Bair, Tasli-luc-Bair și Dana-Chioi-Bair.% 

În anul 1889, în Bilarlar erau 98 de case și 7 colibe, iar în Danachioi erau 208 
de familii (977 locuitori), cu 106 case și 10 colibe. Suprafaţa vetrei satului era de 229 
ha, iar a celei agricole de 6.979 ha, revenind în medie de familie 230 ha.%* 

Conform unui înscris aflat în interiorul bisericii din Dorobanţu și datat 1 iunie 
1967, satului i s-a dat numele de Dorobanţu de către maiorul |. Negrea ce locuia în 
sat și care a luptat in războiul din 1877. Aici au fost colonizați oameni din județul 
Brăila. Populaţia a venit aici după războiul din 1877, probabil prin anul 1883. 

Astfel, din comuna lanca au venit familiile Oţelea, Vrabie și Jipa, din comuna 
Urleasca a venit familia Subţirică iar din Filipești au venit familiile Bădilă, Leca și 
Ciortan. Locuitorii veniţi în sat se ocupau cu agricultura și creșterea vitelor. Familia 
Mocanu nu se numea așa, au primit acest nume deoarece au venit cu oile de la 
Turnu Roșu, din zona trecătoarei Câineni, în Oltenia. (sursă: Mocanu Dumitru) 

O statistică din 1922 ne oferă informaţii concrete privind sosirea coloniștilor în 
satul Dorobanţu. Remarcăm ca o curiozitate că primul colonist înregistrat este Adil 
Adilbai, tătar din Crimeea, venit în anul 1856, după care se face trecerea la perioada 
de după războiul de independenţă. În anul 1883 au venit Negrea Stan din satul Mahaci, 
Marin Neculai și lon Marin, Morărescu Ilie din satul Urleasca, Arpașanu Neculai și 
Mamoleajă Duca din satul Viziru, Ciortan Gheorghe din satul Osman, Subţirică Filip, 
Corbu Gheorghe (mutat la Chior-Ceșme, actual Țepeș Vodă), Oţelea Gheorghe, 
Panait Moldoveanu, Gheorghe Subţirică, Subţirică Ene și Enache Papuc din lanca, 
Ștefan Popescu, Gh. Eremia, Mosor Ștefan și Vrabie Gregore (mort în 1891) din 
Siliștea, judeţul Brăila, Panait Marghiol din Grădiștea județul Râmnicu Sărat și Gavrilă 
Gavrilă din Odobești, judeţul Putna. În anul 1884 s-au stabilit în Dorobanţu Crăciun 
Subţirică din lanca, Olteanu Badea din judeţul Mehedinţi, precum și fraţii Ţigău Petre, 
Ioniță și Gheorghe din orașul Brăila, iar în anul 1885, Gh. Z. Popescu și Popescu 
Neculai din lanca, Nedelcu Vlad, Lupu Dima și Lupu lon din Nazâru (azi Siliștea), 
Lupu Vasile și Ciortan lon din Bordei Verde, județul Brăila. Aceștia au fost urmaţi de 
Chiriac lon și Ciortan Vasile din Bordei Verde în 1886, Anghel Grosu din Chicăru, 
județul Brăila în 1896, Ene Gheorghiţă din satul Maldar, judeţul Olt și Gh. Munteanu, 
din județul Buzău în 1897, Drăghici Șerban, din județul Râmnicu Sărat în 1899, 
Dumitra N. Munteanu din Topalu, judeţul Constanţa, în 1901, Dima Tudor și Radu lon 
din Nazâru în 1903, Filoti Tănase din Siliștea în 1904, Ioniţă lon din Tarcov, judeţul 
Buzău în 1905, Beșleagă Constantin (mort în 1922) Beșleagă lon din Pogoanele, 
judeţul Buzău, Manea Voinea, Toader Dumitru, Smeu Costache (mort 1924) din 
Siliștea în 1906, Constantin Gavrilă și Căţei Șerban din Enisala, județul Tulcea în 


% Vezi Lahovari, George loan, Brătianu, lon C., Tocilescu, Grigore G., Marele Dicţionar Geografic al 
României : alcătuit și prelucrat după dicționarele parțiale pe județe. Volumul 3, București: Stabilimentul 
Grafic J. V. Socecm, 1900. 

% Agrepina Ciocârlău Toma, op.cit., p. 5. 

1907, minorul Sava Neculai din județul Tulcea și Constantin Smeu din Transilvania 
(inițial stabilit în Derenchioi) în 1910, respectiv Staicu Sprînceană din Casimcea 
judeţul Tulcea în 1921.% 

Conform mărturiei doamnei Oţelea Maria, născută în aprilie 1933, al cărei 
bunic a venit cu oile și apoi s-a stabilit în Dorobanţu, primele familii care au venit aici, 
după 1890, au fost familiile Oţelea și Smeu. Primii veniţi erau majoritatea brăileni (din 
lanca, Bordei Verde, etc) veniţi toţi după 1890, cu oile. Primul val de coloniști au luat 
cât pământ puteau lucra, împroprietăririle ajungând până la 100-200 de ha. Satul era 
înconjurat de un șanț adânc, după model turcesc. Satul începea la actualul canal și 
ținea până la I.A.S. Primii români s-au așezat în afara satului, dincolo de canal. 
Tătarii nefiind gospodari, pe câmp, românii pășteau oile stând călare. Pe la început, 
oile au mâncat buruiană de pe câmp (colilie) și din această cauză au murit multe oi. 
Tătarii (nohai) erau leneși și mâncau carne de cal. 

În cele două sate nu au venit numai familii de români tineri. Cea mai veche 
piatră funerară din cimitirul Dorobanţu este ridicată la căpătâiul lui loan Baciu, născut 
la 1818 și încetat din viaţă la 20 iulie 1887. Pentru Dumitru Smeu se menţionează că 
a decedat în octombrie 1906, la vârsta de 78 de ani. 

La sfârșitul secolului al XIX-lea, suprafaţa satului Dorobanţu, cătun al comunei 
Carol |, era de 7.094 ha, dintre care 184 ha erau ocupate de către grădini și de vatra 
satului; iar restul era acoperit cu fânețe și cultivat. Populaţia localităţii, compusă din 
români, tătari și bulgari, însă majoritatea fiind formată de români, era de 158 familii, 
cu 663 suflete, ocupându-se cu creșterea vitelor și cu agricultura. Unii români și-au 
clădit casele afară din sat și mai spre sud, și-au format acolo un cartier aparte, care 
cu timpul se mărește și se înfrumuseţează din ce în ce. Drumuri comunale erau 
foarte multe, cu numeroase ramificări, ducând pe la satele învecinate precum: Carol 
|, Pazarli, Ghelingek, Chior-ceșme, Tortoman, Docuzol și altele.% În fapt, la Dorobanţu 
se încrucișau zece drumuri comunale." Încă trei drumuri de care către Târgușoru, 
Pantelimon și Mireasa, fuseseră realizate în 1922. 

Tradiţia acestor drumuri s-a păstrat. În 1947, când Isăilescu Nicolae, tatăl 
doamnei Petcu Mihaela, actuala secretară a primăriei Nicolae Bălcescu, a venit cu 
oile din Poiana Sibiului (jud. Sibiu) spre Fântânele, și a trecut prin Carol |, actuala 
șosea Constanţa-Hârșova era un drum pietruit. 

Recensământul general al populaţiei din anul 1902 a dat următoarele rezultate 
pentru zona care ne interesează: în comuna Carol |, cătunul Carol |, dintr-un total 
de 1.143 de locuitori, erau 783 de români 350 de tătari, șase armeni, doi greci și 


% SJCAN, Fond Consilieratul Agricol Constanţa (1920-1938), dos.22/1922-1934, ff.1-3. 

% Grigore Gr. Dănescu, Dicţionarul geografic, statistic, economic și istoric al județului Constanţa, 
Tipografia și Fonderia de Litere Thoma Basilescu, Bucuresci, 1897, p. 417. 

%7 M.D. lonescu, Dobrogia în pragul veacului al XX-lea. Geografia matematică, fisică, politică, 
economică și militară, Atelierele Grafice 1.V. Socecm, București, 1904, p. 428. 

doi italieni (supuși străin). În cătunul Dorobanţu locuiau 756 de persoane (toţi 
cetățeni români), dintre care 576 de români, 162 de tătari, 14 polonezi, trei austro- 
ungari și un bulgar.% 

Trecerea de la numele Dananchioi și Bilarlar la Carol | și Dorobanţu s-a 
realizat, cel mai probabil, undeva la cumpăna secolelor XIX și XX, neexistând 
date ferme în acest sens. 

Treptat, odată cu scurgerea anilor și schimbarea generaţiilor, perioada de 
pionierat a celor două sate românești din centrul Dobrogei, Carol | și Dorobanţu, a 
intrat în folclorul local. Lista electorală cuprinzând alegătorii cu drept de vot la “Cameră” 
pe anul 1938 din Comuna Carol | releva că, la momentul respectiv, mai existau doar 
nouă bătrâni care, în anii 1877-1878, aveau o vârstă care să le permită să reţină, să 
înțeleagă și să povestească mai departe cum s-a realizat întemeierea acestor 
așezări. Aceștia erau Bojan R.lon, născut în 1864, Crăciun Stan-1857, Cincu N.lon- 
1851, Dumitru C. lon-1861, Mateescu Dumitru-1844, Mămăligă Decu-1865, 
Moldoveanu Gheorghe-1864, Mureșanu Constantin-1858 și Manolache lon-1870, 
toţi plugari.% Cum arhivele primăriei din această perioadă nu s-au păstrat, rămânându- 
ne, ca mărturii documentare, doar câteva articole din presa vremii, singura posibilitate 
de a cunoaște cu adevărat cum s-au născut cele două localități românești dobrogene 
ar fi fost prin înregistrarea unor mărturii orale în perioada interbelică. În lipsa acestora, 
momentul trecerii Dobrogei la statul român, pentru această zonă, a trecut atât în 
uitare cât și în legendă. 

În Dobrogea, pe baza unei legi speciale din 03.04.1903 “au fost împroprietăriți 
câţiva din veteranii din războiul de independenţă și însurăţei”. Mulţi nu s-au stabilit 
pe loturi, alții, din diverse motive, le-au părăsit ori le-au înstrăinat.'% Totuși, în Carol |, 
în anii 1903-1905 s-au stabilit veterani de război din județele Buzău, Râmnicu Sărat 
și Prahova."! 

Pentru perioada studiată în acest capitol putem folosi datele altor trei 
recensăminte: primul, din 1912, când populaţia celor două sate se ridica la 2.790 
persoane, al doilea, din 20.12.1930, care a dat o populaţie totală de 2.582, respectiv 
al treilea, din 25.01.1948, indicând o populaţie de 3.309 locuitori. 

Relativa scădere a populaţiei care se observă între 1912 și 1930 poate 
avea câteva explicaţii. O primă explicaţie a ușoarei scăderi (stagnări) a populaţiei 


% Scarlat C. Vârnav, Situaţiunea generală a judeţului Constanţa la începutul anului 1903. Expunere 
întocmită de..., prefectul judeţului Constanţa (Prefectura Judeţului Constanţa), Tipografia „Aurora”. 
Fraţii Grigoriu, Constanţa, 1904, pp. 6-7. 

% SJCAN. Fond Primăria comunei Nicolae Bălcescu, dos. 3/1938, ff. 12-18. 

1% Valentin Ciorbea, Evoluţia Dobrogei între 1918-1944. Contribuţii la cunoașterea problemelor 
geopolitice, economice, demografice, sociale și ale vieții politic eși militare, Ediţia a Il-a revăzută și 
reîntregită, Editura Ex Ponto, Constanţa, 2008, p.164. 

în perioada menţionată, o constituie faptul că, deși natalitatea era ridicată în 
comună, mortalitatea generală și infantilă era și ea ridicată, fapt pentru care 
sporul natural era mic.'% 

O altă explicaţie o constituie daunele umane și materiale provocate de primul 
război mondial. Intrarea României în prima conflagrație mondială a fost determinată 
de necesitatea împlinirii dezideratului unirii tuturor românilor. Campania militară din 
septembrie-octombrie 1916, desfășurată pe frontul de sud, a evoluat rapid nefavorabil 
pentru armată română, în fața unui inamic superior atât numeric cât și în dotare 
tehnică în condiţiile nerespectării flagrante de către aliaţi a obligaţiilor asumate. După 
„bătălia Dobrogei”, din septembrie 1916, a urmat ofensiva susținută a trupelor 
germano-bulgaro-turce pe direcţia Cernavodă-Constanţa, în scopul izolării regiunii 
dobrogene de restul țării. Crâncenele bătălii din a doua jumătate a lunii octombrie 
s-au încheiat cu succesul trupelor Puterilor Centrale, care au reușit, cu preţul unor 
mari eforturi, să împingă trupele românești în retragere, peste Dunăre. 

Odată cu aceste desfășurări militare începea „martiriul Dobrogei”, o adevărată 
tragedie pentru populaţia străvechii provincii dintre Dunăre și Mare. Conform acordului 
de la Sofia, asupra departajării administraţiei teritoriilor românești ocupate, Dobrogea 
revenea autorităţilor bulgaro-turce. Începând din februarie 1917 judeţul Constanţa și 
sudul județului Tulcea au trecut sub administraţia comandamentului Armatei a 262-a 
germane, județele Durostor și Caliacra fiind anexate Bulgariei. Conducerea 
administrativă a Dobrogei a fost încredinţată prefectului de Sofia, numit și prefect al 
Dobrogei, cu sediul la Constanţa. Teritoriul ocupat a fost împărțit în șase subprefecturi. 

Din relatările de epocă reies cu claritate condiţiile extrem de grele, de teroare 
sistematică, pe care le-a înfruntat populaţia dobrogeană în anii ocupaţiei bulgare: 
violuri, furturi, omoruri, maltratări, incendii. În peste doi ani de ocupaţie, în satele 
județului Constanţa au fost distruse peste 4.000 de case, dintre care 160 la Carol | 
(Nicolae Bălcescu).!% 

În părculeţul de lângă primăria Nicolae Bălcescu se află un monument, 
inaugurat în august 1926, realizat de sculptorul |. Petraru Chiorcismia și ridicat 
prin contribuţia lui lordache Pricop și a soţiei sale, Ana. Aici sunt menționați trei 
morți în bătălia de la Mărășești (Crăciun N. Zărnescu, voluntar în armată, S. N. 
Zărnescu și P. S. Kiorpec) precum și 47 de morţi în refugiu și ocupaţie (42 de 
creștini și 5 musulmani). Cele mai afectate au fost familiile Petcu (6 morţi) și 
Albu (5 morţi). În centrul localităţii Dorobanţu se află, de asemenea, un monument 
ridicat prin străduinţa și iniţiativa gen. Dumitrescu, șef stat major al corpului V de 
armată, pentru eroii primului război mondial. Aici sunt menţionate numele a 32 
de localnici morţi în luptă. 


'%2 Agrepina Ciocârlău Toma, op. cit., pp. 28-29. 
1% Vezi pe larg, Stoica Lascu, Mărturii documentare privind ocupaţia Puterilor Centrale în Dobrogea 
(1916-1918), pp.177-187, în „Pontica”, XVII, 1984. 

Parlamentarul dobrogean PN.L. M. Remus Opreanu, în ședința din 13 decembrie 
1919 a Adunării Deputaţilor prezenta situația Dobrogei la sfârșitul primei conflagrații 
mondiale: “Gospodăriile sătenilor, îndeosebi, sunt toate ruinate. Vitele, instrumentele 
agricole au ajuns rarități. O sărăcie desăvârșită de bani și mijloace de muncă 
domnește peste tot 104 

În anul 1964 trăiau în comuna Nicolae Bălcescu 22 de veterani ai primului 
război mondial. Este vorba despre foștii soldaţi Albu Petre (născut în 1899), Târșoagă 
Gheorghe (1899), Enoch lozer (1887), Târșoagă Bogdan (1891), Vlad Robu (1891), 
Petcu Ghiţă (1901), Toma Stavăr (1886), Robu Drogeanu (1899), Stoian Nicolae 
(1891), Chiorpec Mircea (1901), Niţă Petcu (1900), Popa lon (1899), Petculescu 
Mircea (1896), Marcu Sava (1887), Popescu Z. Ștefan (1897), Popescu Z. Nicolae 
(1889), Filoti Tănase (1892), Negrea C. lon (1894) și foștii sergenţi Aloman Petculescu 
(1890), Marian lon (1898), Petcu Vasile (1899) și Petcu Aloman (1901).1% 

Un capitol special al evoluţiei demografice în zonă o constituie fenomenul de 
emigrare al populaţiei musulmane. Majoritatea populaţiei turce trăia în mediul rural 
iar creșterea vitelor (herghelii de cai, turme de oi) avea o pondere mare comparativ 
cu producţia cerealelor. Reglementarea proprietăţii funciare, parcelarea terenului și 
vinderea lui la populaţie au dus la micșorarea spaţiului de pășunat, iar populația 
musulmană s-a adaptat mai greu situaţiei. La aceasta se adaugă alte cauze: seceta 
din 1899, legăturile familiare cu rudele aflate în Turcia au dus la începutul mișcării de 
emigrare a turcilor dobrogeni.!% 

În perioada interbelică, ministrul de externe al Turciei a dat dispoziţii organelor 
consulare turcești din România și Bulgaria ca „întrucât în Anatolia sunt disponibile 
terenuri întinse, în urma plecării armenilor și grecilor, guvernul a hotărât ca toți 
emigranții turci din cele două țări să fie împroprietăriți acolo”. Autorităţile centrale din 
România au luat măsuri pentru stăvilirea emigrării turcilor din Dobrogea prin 
„Comisiunea Migraţiunilor” din cadrul Ministerului Muncii. „Comisiunea Migraţiunilor” 
pretindea celor care solicitau pașapoarte să facă dovada că și-au vândut averea 
românilor. Emigrarea nu a putut fi oprită iar cei ce doreau să plece se adresau 
prefecturilor din judeţe, cerând pașapoarte pentru trei luni, sub pretextul unor probleme 
personale. Ministerul Muncii a solicitat chiar Ministerului de Interne să interzică 
prefecturilor să mai elibereze acest tip de pașapoarte. Ministerul de Externe a 
comunicat: „consideră foarte regretabil că minoritatea turcă, cea mai laborioasă și 
liniștită din toate ce se găsesc în Dobrogea este pe cale de a emigra din ţară și 
socotește că ar trebui să facă tot posibilul pentru a o reţine”. Se discută și la 
„Comisiunea Migraţiunilor” oportunitatea emigrării turcilor din Dobrogea iar „cei care 
vor să emigreze din Dobrogea să fie lăsaţi liberi la emigrare." 


104 Valentin Ciorbea, op.cit., p.322. 

1% SJCAN. Loc. cit., dos. 128/1964, î.59. 

1% Maria Magiru (coord.), op. cit., p. 24. 

107 Vezi pe larg M. Roman, Studiu asupra populaţiei turcești din Dobrogea și sudul Basarabiei, în 
„Analele Dobrogei”, XVII, 1936, pp. 96-116. 

Conform mărturiei domnului Kara Raim, născut în 1933, pensionar C.A.P, 
custode la moschee și la cimitirul turco-tătar, în perioada interbelică șoseaua spre 
Hârșova împărțea comuna în două: pe stângă, pe direcţia de la Constanţa spre 
Hârşova, erau casele românilor, pe dreapta, casele turcilor. În 1934 mulţi turco- 
tătari au plecat la Istanbul. Au rămas pe loc cei care nu au avut bani să plătească 
biletul de vapor. Casele și pământurile celor plecaţi în 1934 au rămas primăriei (nu 
au mai avut timp să le vândă) și au fost date românilor (nu știe dacă gratis sau 
contra unor sume de bani). 

Lista electorală cuprinzând alegătorii cu drept de vot la „Cameră” pe anul 1938, 
din comuna Carol |, cuprindea 388 de persoane (toți bărbaţi), dintre care numai 7 
musulmani (de remarcat prezenţa unui Bilal Ismail, născut în 1907).'% 

Așa cum își amintește doamna Oţelea Maria, în Dorobanţu, prin 1945-1946, 
una din ultimele familii de tătari din sat locuia în curtea actualei familii Todirașcu. 
Erau bătrâna, baba Cârâm, cu băiatul ei, Murtaza, care avea la rândul său trei copiii. 
Cu unul din ei, Paic, doamna Oţelea a fost colegă la școală vreme de doi ani. Până 
în 1947 au plecat. 

În perioada interbelică comuna Dorobanţu avea două fânețe și islazuri în 
suprafață totală de 262 ha. Unul de 162 ha, în „tătărime”, împroprietărire din 1922, 
cu vecinătăţi la est șoseaua spre Mireasa, la sud vatra satului iar la nord pământul 
lui Tudor Dima, în timp ce al doilea izlaz, de 100 ha, era delimitat la est de șoseaua 
Tulcei, și la sud de islazul comunei Ferdinand (azi, Mihail Kogălniceanu). 

Primăria era situată în mijlocul satului, pe 148 m, teren cumpărat în iulie 1936. 
Fusese construită în 1937 din cărămidă, var și nisip, 4 m înălţime până la acoperiș 
și era înconjurată de un gard de 171 m liniari din lemn de brad. 

Exista și un grajd comunal, pe 140 m?, în partea de nord a satului, stăpânire 
veche din 1878, construit în 1948 din piatră și beton, 4 m înălțime până la acoperiș, 
gard de 182 m liniari din lemn de brad. 

Tot în nordul satului exista și o fântână construită din piatră și ciment, cu o 
adâncime de 10 m, care secase spre sfârșitul anilor *30.'0% 


Dezvoltarea economică 


Remus Opreanu a fost primul prefect al judeţului Constanţa imediat după 
intrarea Dobrogei în componenţa statului român. Originar din Moldova, licenţiat în 
litere în Italia și doctor în drept la Paris, a primit această funcţie la vârsta de numai 
34 de ani, fiind numit de Mihail Kogălniceanu, având sarcina de a asigura securitatea 
populaţiei, de a trasa un făgaș normal vieții economice, sociale și culturale, mai 
succint spus, de a organiza judeţul Constanţa. Interesant de menţionat faptul că 


108 SJCAN. Loc. cit., dos. 3/1938, f. 12-18. 
109 SJCAN. Loc. cit., dos 12/1948, ff.480-486. 

tânărul prefect a avut nevoie de serviciile lui lon Valaori, translator, probabil pentru a 
se înțelege cu reprezentanţii populaţiei turco-tătare. Remus Opreanu a fost prefect 
al Constanţei în două rânduri, de la 13.11.1878 până la 21.09.1881, respectiv de la 
18.10.1882 până la 20.05.1883. Pe parcursul anului 1881 a girat și Prefectura de la 
Tulcea, fiind, de fapt, un prefect al Dobrogei. Ctitor de instituţii și organizator de 
marcă, a fost atât de prețuit încât turcii și bulgarii dobrogeni îl numeau ”babâ” (tată). 
Remus Opreanu a prezentat primului consiliu județean din Constanţa, în 1881, o 
dare de seamă asupra situaţiei judeţului : “când am venit, o mare parte a judeţului 
era acoperită de ruine. Sate bogate și prospere altădată dispăruseră sau nu mai 
rămăseseră dintrânsele decât zidurile dărâmate... câmpurile erau, în cea mai mare 
parte, pustii”. Prefectul constata că plășile Constanţa, Medgidia și Mangalia erau 
locuite de populaţie în majoritate tătară.'"0 

Conform mărturiei domnului Olteanu Vasile, fost economist, născut în Nicolae 
Bălcescu, casele erau construite din chirpici, învelite cu olană și, mai târziu, cu țiglă. 
Casa avea două camere pe sala cu polata, mai târziu începând sistemul cu prispă și 
cu camere în rând. Aveau grajduri (saiele pentru oi) acoperite cu ciocani sau bețe de 
floarea-soarelui. Gardurile erau din piatră cu coama de pământ și din sârmă ghimpată 
cu bețe de floarea-soarelui. Porţile erau făcute din lemn. Se făcea câte o poartă mare, 
cu balamale, cu scânduri de 3 metri lungime puse orizontal. Mai târziu s-au făcut 
porțile duble și scândurile, mai mici ca mărime, erau puse vertical. Nu exista gospodărie 
fără cuptor de pâine, construit din cărămidă cu cercuri de fier, iar mai târziu din chirpici. 
Apa de băut se obținea numai din fântâni construite de locuitori mai pricepuți. 

Nicolae lorga, aflat într-un periplu dobrogean la începutul secolului trecut 
remarca următoarele: "Satele sunt dese în această provincie care n-a fost niciodată 
o sălbăticie și poate ajunge una din cele mai înfloritoare părţi ale patriei. Se văd 
biserici, frumoase școli noi, cu locuinţe pentru învăţători, pieţe pline de mișcare, 
primării de pe care flutură tricolorul și, pe lângă vechile case strâmbe, nevăruite, 
acoperite cu stuf, locuințe model, cu ferestre mari și acoperișuri de frumoase ţigle." 

In primăvara anului 1910, dobrogenii au protestat împotriva ideii ca proiectata 
linie de cale ferată Medgidia-Tulcea să treacă prin comuna Caramurat. Ei considerau 
că „pentru a satisface de opotrivă interesele economice ale populaţiunei dobrogene, 
lipsită de la anexare la patria mumă nu numai de această cale ferată, dar și de 
șosele, traseul liniei ferate Medjedie-Tulcea va trebui să treacă între comuna Carol | și 
cătunul Dorobanţu (zis Bilaru) dândui-se apoi direcția Babadag prin Pantilimon sau 
Pazarlia. Astfel construită această linie va atinge pe lângă domeniul agricol destul 
de vast și domeniul forestier al statului, așa că rentabilitatea ei va întrece cu prisosință 
traseul proectat prin comuna Caramurat, care nu are în vedere decât interesele a 
câţiva proprietari“.1!2 


110 Constantin P. Rotaru, op. cit., p. 24. 

111 Nicolae Iorga, România cum era pînă la 1918. Volumul 2: Moldova și Dobrogea, Editura Minerva, 
București, 1972, p.342. 

"2 „Viitorul Dobrogei”, III, nr.6, 14 martie 1910, p.3. 

Conform mărturiei domnului Adrian Albu, inginer șef la punctul de lucru siloz 
Nicolae Bălcescu, primul siloz din sat (cunoscut, actualmente ca silozul mic), cu o 
capacitate de 6.000 de tone a fost construit după proiect german (poate și cu aport 
german) în perioada 1936 — 1938 și era, probabil, proprietatea unui particular. Silozuri 
similare au fost construite la Cobadin și Medgidia. Există încă două motoare funcţionale 
Siemens A.G. din 1936, și un selector de grăunţe M.I.A.G., din 1938, care 
funcționează și acum în silozul mic. Totuși, în ancheta agricolă din 8 noiembrie 1940 
se menționa că silozul nu este terminat. 

În inventarul averii mobile și imobile a comunei Carol | pe anul 1940 sunt 
cuprinse primăria, cu 4 camere și o sală, local construit în 1910, din piatră și chirpici, 
acoperite cu ţiglă și olane; grajdul comunal, construit în 1935 sau 1937, cu 3 camere; 
clădirea pentru biroul oborului de cereale, construită în 1928. Printre imobilele aflate 
în proprietatea statului se mai numărau postul de jandarmi din centrul comunei, 
construcţie de stat pentru care nu exista nici un act, cu o clădire de 100 m, 
construcţie de piatră și cărămidă, bine întreținută, și teren neocupat de 1.690 m?, la 
care se adăugau 2 ha teren de cultură, obţinute prin legea agrară; dispensarul medical 
din centrul comunei, imobil cumpărat pentru care nu existau acte, cu o clădire de 
264 m? (aici erau dispensarul și locuința medicului circumscripției), construcţie din 
piatră, bine îngrijită, și teren neocupat de 5.836 m?, la care se adăugau 5 ha teren de 
cultură, dobândite prin legea agrară; cantonul tehnic, pe șoseaua naţională Constanţa- 
Hârșova, clădire de 63 m?, cu teren neocupat de 4.927 m?, aflată în ruină și pentru 
care, de asemenea, nu existau acte. Vatra satului era de 31 de ha, iar islazul comunal, 
organizat din 1922, avea 179 de ha. 

Declanșarea celui de al doilea război mondial a adus probleme în sânul 
comunităţii locale. Un reprezentant al armatei române, într-o adresă din 11 august 
1940, către Primăria Comunei Carol |, adresa rugămintea ca, „în legătură cu Postul 
de Jandarmi al Comunei, să puneţi la dispoziţia Gd. Locot. Marin Păun un număr de 
10 căruţe de rechiziţie cu plată, care vor executa transportul munițiilor de la gară la 
Depozit. Plata acestor căruțe se va executa conform tarifului autorităţilor superioare, 
după obținerea fondurilor necesare acestor transporturi”.1'!% 

În luna augusta anului 1941 Curtea marţială Dobrogea a judecat și condamnat 
pe Vasile Grancerenco din comuna Carol |, judeţul Constanţa, pentru instigare la 
distrugere, la un an închisoare corecțională, 2.000 de lei amendă și 2 ani interdicţie.!'+ 

În timpul celui de al II-lea război mondial, în comună au stat soldaţi germani, în 
barăci de lemn și carton (localnicii nu mai văzuseră așa ceva, ei aveau casele din 
chirpici), și a fost aeroport militar pe vreo 30-40 de ha. După 23 august 1944, soldații 
germani au plecat într-o dimineaţă iar după amiază au venit rușii, care au stat câteva 
luni, mai mult în aeroportul abandonat de nemți și mai puţin în sat. Aeroportul avea 
lumină electrică într-o perioadă în care în sat nu exista așa ceva. După retragerea 


11 Loc. cit., dos. 5/1940, f. 13, f. 232, f. 512-513, f. 579, f. 558. 
114 „Dobrogea Jună”, XXXVII, nr.102, 21 septembrie 1941, p.2. 

germană satul a fost survolat câteva zile de avioane americane (le recunoșteau 
după culoare, fiind argintii). Ani de zile după aceea în zona respectivă s-au găsit 
bombe nedetonate. Din familia Zadrigal s-a desprins ramura Pușcuţă deoarece 
străbunicul actualului elev de la școală, prin 1945, a detonat din greșeală muniţie 
găsită acolo. Sătenii scoteau din trotil o vopsea pe care o vindeau. Străbunicul lui 
Pușcuţă Florin a dat foc la bombe pentru a scoate această vopsea. A declanșat o 
explozie care a cutremurat satul, iar în urma anchetei a fost declarat nebun pentru a 
scăpa de pușcărie. (sursă: Cârjan Emilia) 

În vara lui 1944 câteva familii din sat au plecat în Basarabia dar după doi-trei 
ani s-au întors înapoi. 

A rămas ca o legendă în memoria localnicilor faptul că în perioada celui de al 
II-lea război mondial au existat trupe germane dislocate în zonă, pentru deservirea 
unui aerodrom de campanie. Aviația de vânătoare avea în dotare aeronave de tonaj 
mic care puteau decola și ateriza pe islazuri. Nu era o noutate. În cel de-Al Doilea 
Război mondial, episodic, pe islazul comunei Alexeni (judeţul Ialomiţa) au staționat 
formaţii de aviaţie germane care, aveau misiunea să intercepteze avioanele de 
bombardament ale Aliaților ce se îndreptau către capitală sau zona Ploiești.!''5 

Ancheta agricolă de la Carol |, din 8 noiembrie 1940, găsea un număr de braţe 
de muncă-156 de copii între 7 și 12 ani, 184 de copii între 12 și 18 ani, 216 bărbaţi 
între 18 și 62 de ani, 94 bărbaţi între 62 și 68 de ani, 380 de femei între 18 și 62 de 
ani, precum și un “rest populaţie de la 68 și invalizi nefolosiţi în agricultură” în număr 
de 85. Totalul populaţiei “aflătoare la lucru” era de 872 de persoane, la care se adăugau 
143 de mobilizați și 22 de refugiaţi. Inventarul animalelor de muncă găsea un număr 
de 72 de boi (dintre care 70 rechiziţionaţi), 422 de cai (36 rechiziționaţi) și 430 de 
iepe (22 rechiziționate). Erau 165 de vaci de reproducție, ce nu sunt folosite la jug, 
82 de exemplare tineret de vite cornute sub 3 ani, 4 tauri, 5.630 de oi și 158 de porci. 
Unelte și mașini agricole în stare de funcţiune la acel moment erau 192 de pluguri, 
166 de grape, 18 mașini de semănat, 6 mașini de semănat porumb, 126 de prășitoare, 
6 cositoare, o secerătoare legătoare, 103 secerătoare simple, 4 tractoare, 4 batoze 
de treierat, 2 tocătoare de nutreţ, 42 batoze ce mână, o trioare și 50 de vânturătoare. 
Se mai găseau în comună 10 care pentru boi, 250 de căruţe pentru cai și un 
autocamion. Erau 4 cariere de piatră, 2 lucrând normal, cu o capacitate de lucru de 
20.000 kg în 24 de ore și 2 rechiziționate, cu o capacitate de lucru de 40. 000 kg în 
24 de ore, precum și 2 varnițe, una lucrând normal, cu o capacitate de lucru de 
5.000 kg și cealaltă rechiziţionată, cu o capacitate de lucru de 10.000 kg. În comună 
existau, de asemenea, stocuri de grâu, porumb, orz, ovăz, floarea soarelui, untură, 
sare, petrol lampant, chibrituri în cutii mici, sare de lămâie și orez. 

Pe 14 august 1940 primarul Costea Crăciun raporta către Prefectura Judeţului 
Constanţa că, între 1 septembrie 1939 și 1 iulie 1940, se efectuaseră 10 conferința 
publice de A.P, 24 de ore de A.P. cu populaţia, 12 ore de A.P cu școlarii, 6 exerciţii 


115 Apud http://www.aeroalexeni.ro/. 

cu populaţia pentru mânuirea și antrenamentul în portul măștii contra gazelor și 6 
exerciții de demonstraţie A.P. cu populaţia. Efectivul formațiunilor de Apărare Pasivă 
(A.P.) era următorul: 5 oameni la echipa sanitară, 7 la echipa de dezinfectare, 4 la 
echipa de poliţie, 7 la echipa de pompieri. Fiecare echipă avea un șef și servanți. 

În vara anului 1940 în 26 de localităţi din judeţul Constanţa, printre care şi 
Carol |, au fost înființate posturi de pândă și alarmă. În comună, personalul postului 
de pândă era compus din 7 persoane: un sergent, 2 soldați și 4 premilitari. Personalul 
era instruit de a deosebi avioanele străine de cele românești. Totuși, bordeiul de 
pândă, care iniţial nu avea aparat telefonic și nici materiale necesare pentru instalaţie, 
a devenit inutilizabil în urma cutremurului din septembrie 1940, postul de pândă 
funcționând în localul primăriei.'"€ 

În aprilie 1942 au fost recrutaţi 33 de tineri din comuna Carol | și 8 din 
Dorobanţu.!*” Monumentul din centrul localităţii Dorobanţu are o plachetă, pusă în 
1993, cu numele a 22 de eroi din sat, morţi pe câmpurile de luptă ale celei de a doua 
conflagrații mondiale. 


Structura proprietăţii rurale / reforma rurală 


Prin Legea pentru organizarea Dobrogei, aprobată de Parlament la 12 februarie 
1880 în Cameră și 4 martie același an în Senat, toţi locuitorii Dobrogei, fără excepţie, 
primeau cetăţenia română (legea acorda și un răgaz de trei ani în dobândirea acestui 
drept pentru cei care părăsiseră Dobrogea, dar voiau să se reîntoarcă). Prin legi 
ulterioare se va încuraja împroprietărirea pământurilor dobrogene (de la 240.000 ha, 
câte erau cultivate în 1884 se va ajunge la peste 800.000 ha în 1905).''% Legea 
organică din 1880 dispunea ca până la reglementarea definitivă a problemei 
proprietății din Dobrogea, aceasta se dobândea, conserva și transmite conform 
legilor otomane în vigoare la 11 aprilie 1877. 

Cel mai mare proprietar funciar era Said Pașa, guvernator al Dobrogei în 1877, 
al cărui fiu, Cadribey, a fost consul general al Imperiului Otoman la Constanţa la 
începutul secolului XX. În Dobrogea s-a înființat câte o comisie pentru fiecare ocol 
pentru verificarea titlurilor de proprietate (tapu). În judeţul Constanţa, aceste comisii 
erau subordonate unei comisii centrale cu sediul la Constanţa, comisie care a avut 
de verificat circa 100.000 de asemenea acte de posesiune.!!'? 

Are loc și reglementarea proprietăţii funciare în Dobrogea prin legile pentru 
reglementarea proprietăţii rurale dobrogene, din 3 aprilie 1882, respectiv 10 martie 


116 Vezi SJCAN. Loc. cit., ff. 397-398, ff. 603-633. 

117 Loc. cit., dos. 6/1944, f. 192. 

118 lon Mamina, lon Bulei, loan Scurtu, Guverne și guvernanţi (1866-1916), Casa de Editura Silex, 
București, 1994, p. 48. 

"19 „Farul Constanţei”, |, nr.2, 17 mai 1880, p.3. 

1884. România a desființat dijma obișnuită la turci, instituind un impozit de 2 lei pentru 
1 ha, pentru primii 5 ani, apoi de 3 lei pentru 1 ha, pentru următorii 15 ani. Cei care 
nu se achitau de aceste datorii vreme de 3 ani își pierdeau pământul. Fiecare familie 
a fost împroprietărită cu minim 10 ha. Puteau fi luate în arendă până la 100 de ha, iar 
după 25 sau 30 de ani, deveneai proprietarul moșiei. Locul de casă și de curte oferit 
gratis a fost de 4.000 m2, apoi de 2.000 m2. Începând cu 1884, deja pământul în 
Dobrogea devine mai greu de obţinut, din cauza numărului tot mai mare de coloniști.'20 

Între anii 1886 și 1888 s-a desfășurat parcelarea terenurilor la Carol | și 
Dorobanţu. Suprafeţele de pământ recunoscute și loturile vândute de către stat 
locuitorilor de aici, între 1880 și 1901, erau următoarele: parcele până la 10 ha - 170 
în Carol | și 274 în Dorobanţu, parcele între 10 și 50 de ha - 55 în Carol | și 41 în 
Dorobanţu, parcele între 50 și 100 de ha - 47 în Carol | și 37 în Dorobanţu și o 
singură parcelă de peste 100 ha, în Dorobanţu. '?' Totuși, în ciuda acestor măsurători, 
proprietatea funciară până la reforma agrară din 1918-1921 era cadastrată numai în 
Transilvania și Bucovina și nici aici în întregime. Faptul a a permis ca la măsurătoarea 
cadastrală efectuată de către operatori să apară, adeseori, o neconcordanţă între 
suprafaţa declarată de moșieri la comisiile de expropriere și între cea găsită de 
inginerii geodezi care aplicau lucrările pe teren. Aceste diferenţe de suprafeţe găsite 
în plus sau în minus au constituit, de multe ori, cauze ale conflictelor dintre ţărani și 
marii proprietari și, aproape întotdeauna, obiectul justiţiei în materie de defalcare, 
măsurătoare și parcelare cadastrală.!2 

În 1921, după Primul Război Mondial, Parlamentul român a aprobat reforma 
agrară. Proprietăţile mai mari de 100 de ha au fost expropriate. În acest context, marea 
proprietate a scăzut de la 47,7% la 10.4%. În Carol |, Drogeanu Chiriţă, care este 
astăzi un fel de legendă a satului (ajunsese să dețină peste 500 de ha teren arabil) a 
fost expropriat (Arhivele Constanta, Fondul Prefecturii Constanţa, No. 73, 1897-1950). 
În perioada 1925 - 1927 a avut loc a doua mare deplasare demografică. Acum au 
venit 25 de familii din judeţele Neamţ și Bacău (satele Frumoasa, Scorţeni, Zărnești). !% 

Autorităţile au acordat noilor coloniști 10 ha de teren arabil de familie și le-au 
garantat împrumuturi pentru unelte agricole și construcţia de locuinţe. Noii coloniști 
s-au așezat la marginea satului, în parte de vest. Ei încă numesc strada respectivă 
„strada coloniștilor”. Deoarece o parte a lor erau adventiști, „strada coloniștilor” mai 
este numită și „strada adventiștilor”. Nici în memoria locuitorilor, nici în arhive nu 
există mărturii ale vre-unor conflicte între băștinași și coloniști, așa cum a fost cazul 
în alte sate dobrogene.!2 


12 lon Georgescu, Coloniile germane din Dobrogea, în „Analele Dobrogei”, VII, 1926, p. 44. 

121 Scarlat C. Vârnav, op. cit., pp. 204-205 . 

122 Dumitru Șandru, Evoluţia lucrărilor de expropriere și împroprietărire operate în baza legilor de 
reformă agrară din 1921, în „Studii. Revistă de istorie”, XXV, nr. 2, 1972, p. 289. 

123 Agrepina Ciocârlău Toma, op. cit., p. 5. 

124 Stefan Dorondel, op. cit., p. 282 . 

Noua colonizare nu s-a realizat, totuși, în întregime, fără apariția unor 
disensiuni. Astfel, în iunie 1936, preotul Vasile Gheorghiţă a reclamat faptul că mai 
mulţi locuitori au ocupat fără nici o învoire locuri de casă. Reprezentanții ministerului 
agriculturii, cât și cei ai prefecturii, au sesizat primăriei comunei Carol | faptul că 
„întrucât reiese că mulţi din coloniști au ocupat loturi destinate diferitelor instituţii, 
ocupându-se chiar și străzi, să se ia măsurile necesare pentru intrarea în legalitate” 

Un caz asemănător a apărut câţiva ani mai târziu. În adresa 19.761 din 20 
decembrie 1947 a Fundaţiei Culturale Regale "Regele Mihai !” către primăria comunei 
Carol | se arăta că "Fundaţia a fost împroprietărită în anul 1921 în comuna Carol | cu 
o suprafață de 1.888 m? pe care teren între timp și-au construit case fără nici un 
drept locuitorii lon Pașcă și Costache Gavriluţă” Prin răspunsul primăriei, nr.3652 
din 14 ianuarie 1948, către Fundaţia Culturală București, se recunoștea că "terenul 
în cauză a fost acaparat de locuitorii Pașcă lon și Costache Gavriluţă, care erau 
delegaţi din parte coloniștilor, fără nici o formă. Deci urmează a fi daţi în judecată 
pentru acapararea terenului (...) fără formă legală -"!% 

Ultima reformă care a afectat structura proprietăţii rurale în perioada de până 
la abolirea monarhiei a fost reforma agrară efectuată de guvernul Petru Groza la 
câteva zile de la instalare, mai precis la 23 martie 1945, reformă prin care au fost 
expropriate la nivel naţional 1.468.000 ha, din care 1.109.000 au fost date în proprietate 
țăranilor, iar restul au fost trecute la rezerva de stat. 


Familia tradiţională 


Românii care au colonizat cele două sate au adus cu ei și au păstrat tradiția 
familiilor țărănești numeroase. Așa cum atestă două pietre funerare din cimitirul 
satului Dorobanţu, soţii Chiriac (Rada, decedată în 1914 și Năstase, decedat în 
1915) au avut șapte copii: Gheorghe, Chivu, Paraschiva, Stanca, Niţă, Gheorghe și 
Cristia. În 1907 au decedat ("aici repauzează” e formularea de pe cruce) Gheorghe 
Surdianu și soția sa Maria, care au avut șase copii: Moise, Stan, Ileana, Maria, 
Costia şi Gheorghe. Încă o dovadă a importanţei bărbaţilor o constituie faptul că toții 
copii, băieți și fete, erau enumeraţi după prezentarea generică “fii lor”. 

Caporalul Jipa Anghel, mort pe frontul primului război mondial, în 1916, a lăsat 
în urma sa o văduvă, Frusina, cu unsprezece copii, din care patru nu au supraviețuit 
acelor vremuri de restriște. (sursă: Jipa Anghel) 

Au existat câteva strategii care au fost adoptate de săteni pentru a evita 
fărâmițarea suprafețelor de pământ obținute în urma colonizării. Una dintre ele a 
fost ca majoritatea fetelor să se mărite în afara satului. Astfel încât pământul neamului 
nu a fost împrăștiat către alte familii. Situaţia era identică și în alte sate dobrogene. 


125 SJCAN. Loc. cit., dos. 2/1936, ff. 77-78, dos. 13/1948, ff.76-77. 

Astfel a ajuns Mocanu Anton, socrul doamnei Jipa Maria, să se însoare cu fata unui 
proprietar de carieră de nisip din Poarta Albă, pe nume Sasu. 

La căsătoria copiilor, părinţii mai înstăriți le dădeau o parte din avere drept 
zestre. Astfel, Vlad Radu din Nicolae Bălcescu, care poseda 53 ha de teren arabil în 
anul 1944, după căsătoria celor doi fii ai săi a rămas cu 33 ha teren arabil. Târșoagă 
Stroe, care avea 34 ha, prin căsătoria fiului său a rămas cu 17 ha.'2% 

Înainte de 1948 exista un obicei larg răspândit în interiorul satelor: claca. Când 
un cuplu proaspăt căsătorit dorea să își construiască o casă, cerea ajutorul rudelor 
și vecinilor. Mai ales fraţii, verii și cumnaţii erau aproape forţaţi de convențiile sociale 
să participe la această muncă. Ei își aduceau unelte, cai și căruțe. Existau convenții 
sociale clar stabilite între gazdă și muncitori. Gazda trebuia să le asigure cel puţin o 
masă pe zi și alcool. Trebuia, de asemenea, să muncească cel puţin același număr 
de ore pe zi ca lucrătorii care îl ajutau, precum și să aducă aceleași unelte cu care 
veneau ceilalţi. Dacă nu avea cal sau căruță, trebuia să împrumute. Dacă cei care îl 
ajutaseră aveau la rândul lor nevoie de el, dacă nu putea merge să îi ajute trebuia să 
găsească un om pe care să îl plătească. Era o practică larg răspândită înainte de 
colectivizare. Această practică a continuat și în perioada comunistă, dar nu aceeași 
frecvenţă, deoarece mulţi tineri au părăsit satele și s-au așezat în orașele din 
apropiere.!? 


Ocupaţii agricole 


Pe 15 mai 1883 la primăria comunei Danachioi s-a ţinut o licitație pentru 
închirierea, pe termen de un an, a două terenuri de cășerie situate în satele Bilarlar 
și Danachioi.!2 

La 1900 în Carol | se cultiva orz pe 2.696 ha, porumb pe 1.260 ha, mei pe 
1.210 ha, ovăz pe 712 ha, grâu pe 217 ha, fasole pe 20 ha și secară pe 13 ha. 
Despre mazăre, bob și linte nu s-au ţinut date statistice exacte. Nu se cultivau în 
Carol | in, rapiță, cânepă, cartofi, și nu existau viță de vie, livezi de pruni sau 
crescătorii de albine. De asemenea, în zona Carol I-Dorobanţu nu existau păduri. În 
1900 la Carol | erau 287 de proprietari de animale. Tabloul populaţiei cabaline era 
următorul: armăsari 32, cai 498, iepe 322, mânji 78, asini 13, total 930 (fără asini). 
La bovine: 10 tauri, 1.099 boi și juncani, 704 vaci cu lapte, 165 vaci sterpe, 345 
mânzați și mânzate, 529 viței și vițele ajungându-se la un total de 2.852. Se mai 
găseau 638 berbeci, 6.528 oi și notini, 2 țapi și o capră, precum și 287 porci.!'2 


126 Loc. cit., dos. 77/1961, f.4, f.10. 

127 Stefan Dorondel, op. cit., pp. 291-292. 

128 „Farul Constanţei”, IV, nr.10, 2 mai 1883, p.2. 
129 Vezi, pe larg-M.D. lonescu, op. cit., pp. 705-795. 

În zilele de 16 și 17 mai 1904 la târgul Analdachioi s-a ţinut o expoziţie pe 
teme agricole, iar Ministerul Domeniilor a acordat cu această ocazie o serie de 
premii. La secţia ovideelor, rase pure, categoria rasa spancă premiul | a revenit 
lui Aldea Nistor din comuna Carol |, care a primit un miel merinos. Printre cei 
zece săteni cărora ministerul le-a acordat premii suplimentare în miei de rasă 
s-a numărat și Niţă Gologan din Carol |. De menţionat că mieii nu au putut fi 
ridicați pe loc, ei urmând a fi livraţi în toamna aceluiași an.!'% 

La sfârșitului anului 1932 și începutul anului 1933 au fost realizate 
demersurile pentru constituirea asociaţiei agricole a coloniștilor din Carol |, 
subordonată Regiunii Agricole Cogealac, al cărei șef era inginerul agronom D. 
Moșneaga. Toate regiunile agricole din judeţ erau subordonate Serviciului Agricol 
Constanţa. Conform unui proces verbal din 03.06.1936, „coloniștii sunt instalaţi 
cu gospodăriile lor pe vatra satului și comunei Carol |, unde sunt impuși la dări 
și unde îţi fac și datoria, iar terenul de cultură proprietatea lor a câte 9 ha sunt 
situate pe mereaua satului și comunei Dorobanţu”. De menţionat că „mereaua” 
este un regionalism, specific dobrogean, care înseamnă câmpie, pajiște sau 
imaș. Coloniștii care își construiseră case în comună, care nu munceau 
pământul primit, ci îl arendau, și care nu aveau inventar agricol, erau excluși 
din asociaţie în urma unei anchete. Astfel, în august 1936 a fost exclus din 
asociaţie preotul loan Aionesei, care părăsise comuna încă din 1933. 

Din situaţia trimisă Ministerului Agriculturii și Domeniilor de către primarul 
comunei Carol |, Traian Antonescu, pe 31.07.1936, rezultă că în anul agricol 
1935 - 1936 pe terenul arabil al comunei s-a cultivat ovăz, grâu de toamnă, orz 
de primăvară, rapiță, mazăre și in. 

În 1936, Aloman Albu și Chiriţă Drogeanu, ambii din comuna Carol |, aveau 
în proprietate câte un tractor și o locomobilă de treer (mașină de treierat). 

În 1940, în comuna Carol | existau nouă magazii pentru cereale, cu o 
capacitate totală de 215 vagoane. Aloman Albu, Cristache Albu, Dumitru Stroe, 
Nicolae Buzea și Stan Lipinschi aveau fiecare în proprietate câte o magazie 
cu o capacitate de 20 de vagoane, Tudor Popescu, o magazie cu o capacitate 
de 15 vagoane, Chiriţă Drogeanu, două magazii cu o capacitate de 20 de 
vagoane fiecare, iar în staţia C.F.R. se afla o magazie cu o capacitate de 60 de 
vagoane.'5! 

Industria a rămas slab dezvoltată în Dobrogea inclusiv în perioada interbelică, 
baza fiind agricultura. În Dobrogea preţul unui hectar era de 5.000 - 6.000 lei.'2 


131 „Farul Constanţei”,XXIV, nr.22, 4 septembrie 1904, p. 1. 

131 SJCAN. Loc. cit., dos. 2/1936, f. 53, f. 98, f. 96, f. 20, dos.3/193, ff. 12-18, dos. 5/1940,f.219. 

1% Gheorghe Ștefan Ciulei, Organizarea și rentabilitatea gospodăriilor agricole din Dobrogea și 
Basarabia, Monitorul Oficial și Imprimeria Naţională, București, 1938, p. 10. 

Elemente ale vieții meșteșugărești 


Una dintre ramurile cele mai bine dezvoltate în Dobrogea a fost cea a materialelor 
de construcţii, care valorifica materia primă din regiune, precum argila, piatra de calcar, 
granit, caolin, nisip ce se găseau din abundenţă.'% La Carol | s-a deschis o carieră de 
piatră în 1895, proprietarul fiind Ștefan Albu. Piatra era folosită în afară și în comună la 
clădiri și la facerea de var. Se extrăgea 4.500 m3 de piatră anual. 

La începutul secolului al XX-lea în Carol | era o moară cu aburi și 18 
meseriași.!% In anii 30 ai aceluiași secol, Săndulescu C. Lucreția avea o moară de 
măcinat automată, pe care a deținut-o până în 1947. (sursa: Petcu Mihaela) 

În aprilie 1887 Stoica Butueanu „comersant din Cătunul Dorobanţu” a oferit 
„20 de coţi materie pentru două perdele de la ferestrele” primăriei comunei Carol |. 
Prefectura județului i-a adus „mulțumiri pentru acesta ofranda”.1'*% 

In octombrie 1887 Prefectura judeţului Constanţa publica următorul anunț: 
„D-l Dimitrie Antonescu voind a deșchide un stabiliment de cârciumă în comuna 
Carol | din plasa Constanţa, acest judeţ, se publică conform Art.4 din regulele privitore 
la stabilimente publice spre a se dovedi dacă numitul n'a fost căzut în vr'o pricină 
corecțională sau tras înaintea vre unui tribunal pentru bănuială de crimă sau vină, 
rugând pe toţi cei ce vor cunâsce că planeză asupra numitului vrun fapt penal a 
încunosciința acestă prefectură în termen de 40 dile dela publicarea acestia”. Un 
anunţ similar era publicat și pentru Dimitrie Sterie, care dorea să deschidă o cârciumă 
în cătunul Dorobanţu, pendinte de comună.!'% 

Lista de comercianți și industriași din județul Constanţa cu dreptul de alegători 
și eligibili la Camera de Comerţ și Industrie Circa X-a Constanţa pe anul 1923 
cuprindea în comuna Carol | pe cârciumarii Dumitru D. Delan, Nicon Bujonski, Zaharia 
Popescu, lon Antonescu, lon Z. Popescu, lon F. Jipa, Nicolea Drogeanu și lon C. 
Baciu, pe fierarii Mihalache Țigan, Stan Lijinschi și Alexandru Bentu, pe vărarul 
Tudorancea Drogean, cojocarul Gheorghe Ionescu și cărămidarul lon V. Luca.'* 

In anul 1936 erau în exploatare mai multe cariere de piatră situate pe arealul 
comunei Carol |. Una aparţinea lui Nicolae Drogeanu, localnic, și se extrăgea piatră 
brută și pentru bordură. Gheorghe Nicolescu, localnic, era proprietarul unei cariere 
și avea în exploatare o alta, proprietate de stat, ambele cu piatră de var. În aceeași 
situaţie cu el se aflau Anton și Pitagora loanid, ambii din orașul Constanţa. 

La 26.02.1936 prefectura plășii Ferdinand | înainta primăriei comunei Carol | 
cererea de a le fi comunicate numele comercianților din zonă. Răspunsul a fost dat 
pe 03.03.1936, și cuprindea următoarele nume: cârciumari, lon Pască și lon. R. 
Marcu, băcani, lon Mateescu, Vasile Albu și Maria FI. Turcu, cârciumar și băcan - 


1% Valentin Ciorbea, op. cit., p. 105. 

1% M.D. lonescu, op. cit., p. 284, p. 853. 

1% „Farul Constanţei”, VI, nr.5, 3 mai 1887, p.2. 
1% Jdem, VI, nr.26, 4 octombrie 1887, p. 3. 

137 Gazeta de Constanţa, no 31/1923, p. 6. 

lon Antonescu, brutar, Pavel Popescu, brutar și măcelar - Aluman Ciortan. În același 
an la primăria Carol | era instalat un telefon. 

Marea majoritate a populaţiei din comuna Carol | era formată din plugari. Lista 
electorală cuprinzând alegătorii cu drept de vot la “Cameră” pe anul 1938 ne oferă 
un veritabil nomenclator local de meserii. Din 388 de persoane înregistrate, 343 
aveau trecută profesia de plugar, printre aceștia numărându-se și Antonescu Traian 
și Crăciun Costea, primari în diferite perioade. Comuna dispunea de patru învăţători 
(Putinică Radu, Frăţilă Constantin, Olteanu Gheorghe și Târșoagă B. Constantin) și 
șase funcţionari (Lepădatu Cristache, Bojan |. Moise, Creţu P. Aloman, Petcu St. 
Ghiţă, Pavel N.llie și Buzoianu |. lon); de biserică de ocupau preotul Gheorghiţă 
Vasile și cântărețul bisericesc Sincariuc Filip; Călinescu |. Neculae era perceptor, 
Stavosta losef, inginer agricol, iar Popa D. Simion, notar. Exista și un student, Stroe 
I. Neculae. Angajaţi ai C.F.R. erau Cherecheș Vasile, șef de gară, Cocoș Petre, 
cantonier, Marin Barbu și Mistu Gheorghe, lucrători Elena M.Gheorghe și Vameș 
Romulus, mecanici, precum și Petculescu Neculai. Mirică Bucur, Talapan Simiona 
și Tudorașcu Vasile Il erau muncitori, iar Matei Costea, lucrător. Sectorul 
meșteșugurarilor era reprezentat prin patru fierari (Dumitru D. Băcanu, Petculescu 
N.lon, Stroe Gheorghe și Târșoagă Dumitru), doi tinichigii (Pavel |. lon și Tudorașcu 
Vasile 1), câte un curelar (Tudor Gh. Radu) și rotar (Târșoagă Gh. lon). Anton |. lon 
și Pustai |.Gheorghe erau croitori, Moroșanu Nistor, cizmar, iar Constantin Gh. 
Niculae, muzicant. Mai figurează în listă patru pensionari (Băcanu Ioniţă, lonescu 
Tudor, Mărculescu lon și Marinescu Marin), o casnică (Jereghi Maria) și un 
proprietar (Oraţiu Galiaţi). 

În 1944, în Carol |, potcovar era Gheorghe Stroe, care nu poseda utilaje, avea 
un lucrător și potcovise în acel an 24 de cai. Dumitru Târșoagă deţinea o firmă de 
fierărie și rotărie, cu 2 lucrători, iar lordache Pricop una de tricotaj, el având o mașină 
de tricotaj, un lucrător, iar în acel an tricotase 4 flanele.'% 


Viaţa spirituală 


a) Școala 

Printre primele măsuri adoptate de administraţia românească după stabilirea 
ei în 1878 în Dobrogea au fost și cele referitoare la organizarea învățământului aici. 
Prefectul Judeţului Constanţa, Remus Opreanu, într-un raport către Ministerul de 
Interne cerea să se permită comunelor rurale să ia gratuit din pădurile statului lemne 
pentru repararea bisericilor, moscheilor, pentru școli, primării și îngrădiri necesare 
acestor edificii publice.'% 


13 SJCAN. Loc. cit., dos. 2/1936, f. 18, f. 22, f. 139, dos. 6/1944, ff. 170-172. 
15 Mehmet Ali Ekrem, op. cit., p. 143. 

În raportul prefectului judeţului Constanţa referitor la situaţia județului pe anul 
financiar 1887-1888 se menţiona că școala mixtă din cătunul Dorobanţu nu s-a 
putut termina din lipsă de fonduri, în timp ce în comuna Carol | școala funcţiona în 
localul primăriei.!'% 

Probabil de aceste măsuri a beneficiat și școala din Carol |, care a fost 
construită în 1899 și care avea un număr de patru clase. Clădirea a fost ridicată din 
cărămidă, iar tavanele făcute din stuf, acoperișul fiind din ţiglă. În 1903 școala avea 
un învăţător și 189 de elevi înscriși, dintre care 154 frecventaseră școala.!'*! 

Un rol de seamă în dezvoltarea școlii dobrogene l-a avut lon Bănescu, 
originar din Roman, om cu experienţă în domeniu, graţie funcţiei pe care o ocupase, 
de revizor școlar al judeţelor Cahul (1874), Ismail și Bolgrad (1875). El a fost 
numit la 24 februarie 1879 revizor școlar al districtului Chiustenge, iar din 19 mai 
1888 revizor școlar al ambelor judeţe transdunărene. Între anii 1879-1881 au 
funcţionat treizeci și șapte de școli pe teritoriul viitorului judeţ Constanţa și s-au 
construit nouăsprezece localuri proprii. În calitatea de revizor școlar lon Bănescu, 
care avea să fie și primar al Constanţei între 1905 și 1907, a ostenit cu râvnă și 
destoinicie la dezvoltarea și înflorirea școlii românești din acest colț urgisit de 
țară, cutreierând cu harabaua dobrogeană, într-o vreme când pe aici nu existau 
decât drumuri naturale, sat cu sat, cătun cu cătun, de la mare până la Dunăre și 
sădind în sufletele dascălilor uitaţi de lume și cotropiți de nevoi nădejde nouă, 
credinţă în izbânda învățământului naţional. 

La începutul secolului XX, revizorii școlari erau de două clase, | și II, și erau 
repartizați câte trei în judeţele mai mari și câte doi în județele mai puţin populate. 

Pe 28 septembrie 1880 în săptămânalul „Farul Constanţei” apărea următorul 
apel: „Consiliul General ce stă să se înființeze conform nouei legi a Dobrogii este 
chemat a face ca să nu remână satu f&ră local de șcâlă și învăţător”. 

Printr-o hotărâre a guvernului României din 9 martie 1880 a fost înființat 
Seminarul Teologic Musulman (Medrese), care a funcţionat iniţial la Babadag, primul 
director fiind imamul Demirgean Hagi Mahmut. După strămutarea Seminarului în 
1904 la Medgidia a fost numit ca director un profesor de origine română, având în 
vedere că Seminarul pregătea și învăţători și profesori pentru școlile unde se preda 
limba turcă și tătară. În seminar se preda cu precădere în limba română.'?2 

La începuturile învățământului în limba română în noua provincie, diverşi 
particulari ofereau bani pentru cumpărarea de premii ce se distribuiau la finele anului 
școlar elevilor și elevelor de la școlile de băieţi și de fete distinse prin „diligenţă și 
bună conduită”. Începând cu vara anului 1905, administraţia judeţului aduna fondurile 
alocate în bugetele primăriilor comunale pentru premii și trimitea cărţi la școli. Medicii 


1% Coord : Virgil Coman, op. cit., p.142. 

1 Scarlat C. Vârnav, op. cit., p. 117. 

142 Agi-Amet Gemal, Dicționarul personalităţilor turco-tătare din România, Editura Metafora, Constanţa, 
1999, p. 170. 

primari și administratorii de ocoale asigurau vaccinarea și revaccinarea elevilor din 
toate școlile judeţului „Ia o singură epocă”.'% În fiecare an, înainte de Florii, în școlile 
rurale se organiza „Sărbătoarea Pomilor”, cu această ocazie fiecare învăţător sădea 
un pom fructifer, care apoi era îngrijit de copii. De asemenea, învățătorii de la sate 
aveau obligaţia de a combate alcoolismul. 

Conform spuselor prefectului Scarlat C. Vârnav “în anul 1902-1903 au avut 
loc opt șezători la Carol |. Ele au dat ocazii la vorbiri de ordine practică și folositoare; 
ele au avut ca obiect esenţial de a deștepta săteanul asupra datoriilor sale, al îmbia 
la o gospodărie mai bună și la nevoia de a-și ameliora traiul. Șezătorile au avut 
succes deplin, fiind frecventate de un număr mare de locuitori” De asemenea, în 
1902 s-au cultivat la nivel județean 25 de grădini școlare sistematice, rezultate 
remarcabile având și învățătorul din Carol 1.1 Se propunea ca toate școlile rurale 
să aibă câte o grădină școlară. Acolo unde era posibil elevii efectuau practică agricolă 
în grădinile școlare și câmpurile de experienţă. 

Organizarea diferitelor festivități putea crea probleme, uneori surprinzătoare. 
La începutul lunii aprilie 1907 „revizorul școlar printr'un ordin circular pune în vederea 
diriginților școlilor din judeţ ca pe viitor să renunţe de a mai pune pe elevi să reciteze 
la diferite serbări școlare anecdote populare versificate prin care se ridiculizează 
preoții, militarii și diferite neamuri cu care conviețuim, pe cîtă vreme literatura 
românească dispune de atitea alte bucăţi și frumoase și înălțătoare”.'%5 

Acuzaţiile privind amestecul politicului în școală existau și la acea vreme. În 
februarie 1907, lon Costacea, revizor școlar al judeţului Constanţa, era acuzat că 
inspecta doar pe „acei dintre învăţători presupuși liberali - ce crimă ! - doar-doarli 
s-o găsi nod în papură”.'* Trebuie menţionat faptul că învățătorii suplinitori erau 
numiţi de Ministerul Instrucțiunii Publice la recomandarea revizorului școlar din 
judeţul respectiv. 

Spicuind dintr-un articol semnat „un dascăl de la ţară”, publicat în „Dobrogea 
Jună” din 16 iunie 1906, înțelegem caracteristicile și importanţa învățământului primar 
dobrogean „care e menit a ridica nivelul intelectual și moral al populațiunei întregi din 
această provincie, scoțind-o din starea de amorţire în care a zăcut sub Imperiul 
Otomani; iar în ce privește pe streini, să le dea posibilitatea de a'și însuși pe deplin 
limba românească ca apoi să se servească de ea la nevoile lor de toate zilele. 

Actualmente, în Dobrogea sunt patru feluri de școli primare rurale: mixte 
particulare, mixte cătunale, mixte complecte cu unul, două, trei sau patru posturi și 
școli froebeliene sai grădini de copii” Trebuie să menţionăm pentru cititori că Friedrich 
Fr6bel (1782-1852) a fost un pedagog german care a creat conceptul de „grădiniță”. 


14% „Farul Constanţei”, |, nr.26, 2 noiembrie 1880, p. 2. 
14 Scarlat C. Vârnav, op. cit., p. 131. 

1% „Dobrogea Jună”, III, nr.6, 15 aprilie 1907, p. 7. 

145 Jdem, III, nr.3, 25 februarie 1907, p. 1. 

Revenind la Dobrogea, în școlile cătunale se absolveau numai trei clase primare, 
predare fiind efectuată „de către o persoană numită de Minister, după recomandația 
revizorului școlar și plătită cu 40 lei lunar la unele, iar la altele cu 60 lei. Studiul ce se 
cere, pentru a fi numit învăţător la aceste școale, variază de la 2-4 clase secundare. 

Cu școalele cătunale, se asimilează și cele particulare, plătite de obștia 
locuitorilor, care ai tot acelaș număr de clase și personal identic” 

Renumeraţia de 40 lei lunar fiind insuficientă pentru asigurarea traiului, de 
multe ori învățătorul „se împărtășește din borșul și mămăliga de la masa ţăranului 
celui de pe urmă, spre căderea prestigiului”. 

„Ce devin copii care au insprăvit cele 3 clase primare ? Se duc ei mai departe 
să-și complecteze cursul primar? Desigur, nu! Țăranul e mulțumit că a scăpat copilul 
său de școală, ca să-l poată pune la munca câmpului, unde pînă la virsta armatei, 
uită și alfabetul și se prezintă înaintea comisiunei de recrutare spunînd că nici nu 
știe să iscălească.” 

La polul opus se afla Vasile Helgiu, revizor școlar, care, la începutul secolului 
XX, vorbea despre "liniștea și viața patriarhală pe care o trăim în satele unde 
întâmplarea și dragostea de muncă ne-a rânduit." 

Pe 1 octombrie 1908 s-a înființat școala froebelienă (cum erau numite în 
epocă grădinițele de copii) de la Carol 1.'% Deși aflate la început sub semnul 
provizoratului (în camere neîncăpătoare și fără material didactic), treptat, grădiniţile 
au fost bine organizate și s-au extins numeric, astfel încât, în iunie 1914, a fost 
creat postul de inspector al grădinilor de copii pentru judeţele Constanţa și Tulcea, 
ocupat de Eufrosina Chindaru.!'% 

La începutul anului școlar 1908-1909 în cele 172 de școli rurale din judeţul 
Constanţa erau înscriși 8.335 băieți și 5.802 fete, adică un total de 14.137 de elevi. 
Se pare că și în epocă existau diverse aspecte ale procesului de învățământ care 
produceau nemulțumire. Cel puţin așa reiese din articolul „Asupra reorganizării 
învățământului rural”, pus pe hârtie de învățătorul D. Bujilă din Deleni, care a ocupat 
și funcţia de subrevizor școlar. Acesta remarca : „Ce mare deosebire există într'o 
școală de sat și una de oraș. În cea din urmă vei vedea 30-40-60 de școlari, toți 
curați și bine îngrijiţi căci familia își cunoaște mai bine rolul său de crescătoare de 
copii. Invăţătorul de sat într'o clasă populată cu 80-100 de școlari se sbate ca peștele 
pe uscat, căutînd a ţine lecţiuni, a păstra ordinea și cui ? Acelora cari din casa 
părintească n'au nici o îndrumare spre curăţenie, ordine și respect. [...] Mai acum 
cite-va luni Americanii au hotărît ca să se reducă numărul elevilor la un învăţător, 
dela 60 la 40. Și ei ca oameni practici știă de ce au făcut-o. Credem că se va găsi și 
la noi oameni cari să judece și să mediteze asupra acestei chestiuni și să scadă de 
la 80 la 60 numărul de copii cărora să fie obligat a le preda un învăţător:”!5 


147 „Viitorul Dobrogei”,IIl, nr.3, 21 februarie 1910, p. 3. 
14%8 „Dobrogea Jună”, IV, nr.15, 25 iulie 1908, p.5. 

149 dem, X, nr.24, 17 iunie 1914, p.4. 

15 Jdem, III, nr. 5, 1 aprilie 1907, p.1. 

Anul școlar începea, de regulă, pe 15 septembrie și se încheia pe 15 iunie. Au 
existat două excepții, pe deplin justificate. După anexarea Cadrilaterului, în august 
1913, din cauza epidemiei de holeră care făcea ravagii în Dobrogea de Sud, deși nu 
a afectat și judeţul Constanţa, unde au fost înregistraţi numai patru bolnavi, în toată 
Dobrogea școlile și-au deschis cursurile pe 15 octombrie. În a doua situaţie, la câteva 
săptămâni după încheierea primului război mondial, „Ministerul instrucţiunii publice 
a dat ordin revizorilor școlari din întreaga ţară să aducă la cunoștință personalului 
corpului didactic din Dobrogea și Cadrilater să se prezinte la posturile lor, în vederea 
redeschiderii școlilor. 15 

În al doilea deceniu al secolului XX (mai precis între anii 1922 și 1927), datorită 
creșterii populaţiei școlare, se construiește al doilea corp de clădire la școala din 
Carol |, unit de primul (spre vest). Acesta cuprindea încă patru săli de clasă. Într-o 
statistică oficială din anul 1928 privitor la școala din Carol | se enumera: dintr-un 
total de 910 de bărbaţi de la 15 ani în sus, 530 sunt știutori de carte, dintr-un total de 
940 de femei de la 13 ani în sus, 400 sunt știutoare de carte. Exista o bibliotecă cu 
267 volume, dintre care fuseseră citite 120 de volume, de către 100 de cititori anual. 
Erau opt ziare și reviste populare. Treizeci de elevi erau plecaţi la școli secundare, 
iar comuna se putea mândri cu cinci studenţi.!'% 

Aceste cifre erau pozitive, în condiţiile în care, pentru perioada interbelică, 
în agricultura dobrogeană 51,8% din populaţia ocupată era neștiutoare de carte, 
45,8% aveau numai câteva clase, 1,4% studii secundare, iar 0,3% erau absolvenți 
ai unei școli profesionale. Procentul absolvenţilor învățământului superior s-a 
situat sub 0,1%.'55 

Școala din Dorobanţu a fost înființată în 1886, având un învăţător și un maistru 
de lucru manual; erau 132 de elevi înscriși, iar dintre aceștia 97 au frecventat școala. 
Școli musulmane existau câte una în fiecare cătun, cursurile ţinându-se la geamie 
sau în case cu chirie. În aceste școli musulmane erau 18 elevi la Carol | şi 16 elevi 
la Dorobanţu. Se cunosc numele a doi învăţători de la școala din Carol |: Eleonora 
Predescu (natura lucrurilor care se executau în școală - costume naţionale și cămeși) 
și |. Predescu (natura lucrurilor care se executau în școală - împletituri și învelitori 
de sticle). Ministerul obliga pe „maestrele de lucru de mînă ce funcţionează pe lângă 
școlile rurale și urbane să învețe pe fete lucrări naţionale românești, abandonându-se 
modelele de broderie streină”. 15 

Pe 15 ianuarie 1906 întrunirea membrilor din cercul cultural „Cara-Murat” s-a 
desfășurat în comuna Carol |, cu această ocazie ținând prelegeri învăţători din Cara- 
Murat, Nazarcea-Omurcia și Docuzol. În final se menţiona că realizarea întrunirii „se 
datorește D-lui |. Predescu, dirigentele școalei care este un bun și harnic învăţător”.'5% 


151 „Dobrogea Jună”, IX, nr.10, 15 octombrie 1913, p.3., ldem, XIII, nr.3, 30 noiembrie 1918, p. 2. 
152 Apostol D. Culea, op. cit., p. 149. 

15% Valentin Ciorbea, op. cit., p. 260. 

154 Scarlat C. Vârnav, op. cit., „Dobrogea Jună”, III, nr.14, 1 decembrie 1907, p. 4. 

15% „Dobrogea Jună”, II, 12.02.1906, p. 2. 

Revizorul școlar Paul Pașa a inspectat școala rurală din Dorobanţu în 
noiembrie 1907, și școala rurală din Carol | în ianuarie 1908, constatând că „se 
muncește cu râvnă pentru răspândirea instrucţiunei”. În februarie 1908 școala din 
cătunul Dorobanţu „a dat vacanţă regională de 10 zile pentru ajutorarea părinților la 
munca agricolă”.15 

Școala Elementară Dorobanţu fusese construită de comună în 1914, din 
cărămidă și piatră, cu acoperiș de ţiglă. Clădirea avea o suprafaţă de 325 m?, iar 
curtea o suprafață de 5.741 m2. Şcoala deţinea și 10 ha teren arabil.'% 

Conform mărturiei doamnei Oţelea Maria, sediul școlii vechi din Dorobanţu a 
fost inițial acasă la domnul Mărcoi, cuprinzând un hol și două camere mari. Prima 
învăţătoare pe care o știe doamna Oţelea era domnișoara Cuţitașu. Domnul Stan 
Mihai era învăţător și director. Era școală elementară de șapte clase. Se lucra cu 
două clase simultan. Domnul Stan preda la clasele V-VII. Soţia sa, doamna Stan 
Elena, era tot învățătoare, ca și soţia preotului, Elena Sânpetru, fostă Popescu. În 
timpul războiului localul școlii era destul de mic, două clase pe sală și cancelaria în 
capătul culoarului. Au existat și locuinţe pentru învăţători. În timpul războiului copiii 
orfani sau cu părinţi săraci sau aflaţi pe front mâncau la cantină. 

Școala în timpul domnului Stan era curată. Dușumeaua era din lemn de brad 
și era mereu de culoarea lemnului. Băieţii făceau la lucru manual ștergătoare din 
pănușe de porumb și de când intrai pe hol se mergea numai pe ele. Nu se călca pe 
dușumeaua din lemn. Copiii aveau cârpă și măturică cu care, la intrarea în școală, 
ștergeau talpa pantofilor. Erau două terenuri de joacă: băieții în faţă, fetele în spate. 
Terenurile erau înconjurate de liliac. Copiii făceau multă agricultură la domnul Stan 
(răsadniță, să altoiască, etc). Școala avea și o grădină. Uniforma era obligatorie: 
fetele purtau fileu și bentiță, costum negru. 

Domnul Stan a scos generaţii de ingineri, agronomi și contabili. Se dădea 
examen de capacitate la finalul clasei a 4-a. Admiterea la liceu era prin examen și 
copiii, în general, luau examenul. 

Vacanţe erau de Crăciun și de Paște, iar de Sf. Petru începea vacanţa mare. 
Vara veneau studenți și liceeni și jucau piese de teatru pe scena de la școală (doamna 
Oţelea își amintește de o reprezentaţie cu „Coana Chiriţa la Paris”). Preotul Sânpetru 
pregătea corul școlii. De Crăciun studenții și liceenii puneau un plug cu șase boi și 
mergeau din casă în casă cu plugușorul, trăgând câte o brazdă la fiecare casă. 
Tinerii cu armata făcută veneau în casă și cântau de Anul Nou. 

De ziua eroilor se lua colilie de pe câmp și se păstra în casă (era foarte 
stufoasă). Ziua Eroilor se sărbătorea de Înălțare. Doamna Stan făcea o clivă mare 
și, împreună cu elevii, mergeau la monumentul din centrul comunei. Erau citite toate 
numele soldaților căzuţi la datorie pe frontul primului război mondial, fiecare nume 
fiind urmat de formula "mort pentru patrie”, după care elevii cântau cântece patriotice: 


1% „Dobrogea Jună”, III, nr.5, 25 februarie 1908, p. 4. 
157 SJCAN. Loc. cit., dos. 12/1948, f. 492. 

„Pe-al nostru steag e scris unire”, „Deşteaptă-te române”, „Presăraţi pe-a lor 
morminte”. Monumentul există și astăzi, dar cu câteva mici ”ajustări”. Vulturul cu 
crucea în cioc, realizat din bronz, care trona în vârful monumentului, a dispărut la 
scurtă vreme după instaurarea orânduirii comuniste. Educaţia patriotică a avut un 
impact atât de mare, încât, după aproape șaptezeci de ani de la prăbușirea monarhiei, 
domnul Mocanu Dumitru putea recita versurile cântecului învăţat în școala primară, 
cu ocazia lui 10 mai ("Un vultur a venit din munte/Și ne-a zis — români eroi/Știu un 
prinţ viteaz și tânăr/Ce-ar veni cu drag la voi”). 

Școlile din Dorobaţu și Carol | au fost și ele afectate de iarna cruntă abătută 
asupra României, din cauza căreia, în februarie 1929, cursurile școlare au fost 
suspendate la nivel naţional mai bine de o săptămână. „Din cauza gerului puternic și 
a viscolului care durează de prea multă vreme, împiedicînd mersul școalelor și 
consumînd tot materialul aprovizionat, se închid toate școalele primare și secundare 
din întreaga ţară pînă duminecă 17 februarie pentru a aștepta pînă atunci o schimbare 
a vreme”, scriau ziarele vremii.'58 

O amintirea interesantă păstrează doamna Maria Oţelea dintr-o zi de septembrie 
a anului 1940. Copiii de școală au fost duși de către doamna Stan, acasă la Anton 
Mocanu, nașul doamnei Stan, singurul om din sat care avea un aparat radio. Aparatul 
era pe baterie, proprietarul l-a așezat pe fereastră, iar în momentul în care a început 
transmisia, copiii, care stăteau în grădinița din faţa casei, au început să îl caute pe 
cel care vorbea. 

În programul de activitate pe luna iunie 1941 al prefecturii judeţului Constanţa 
se regăsea, printre altele: "repararea școalelor din comunele Dorobanţu, Crucea, 
Târgușor, Topalu, Grădina, Conacul, Viișoara, Ghindărești care au suferit de pe urma 
cutremurului. Se vor continua proectele pentru repararea bisericilor din comunele 
Rasova și Dorobanţu; întocmirea proectului pentru construirea de băi populare în 
comunele Hârșova, Cogealac, Carol |, Rasova, Basarabi și Oltina”'5 


b) Cultura 

În epocă, viziunea despre efectul culturii asupra oamenilor simpli era, uneori, 
de-a dreptul idilic. Cel puţin așa reiese din articolul „Bibliotecile populare” publicat în 
revista „Graiul Dobrogei”, anul |, no1, din 15 august 1936, paginile 6-8, în care autorul, 
Dumitru D. Mitaș, afirma : „Dacă ar exista o bibliotecă întrun sat, ceia ce nu ar fi 
greu de realizat, țăranul nostrum nu s'ar mai duce Duminica la cârciumă pentru a-și 
vlăgui sănătatea și buzunarul, sau n'ar mai sta la răscrucea drumurilor pentru a-și 
otrăvi sufletul cu tot felul de idei subversive, ci s'ar duce la bibliotecă și ar lua o carte 
cu care și-au cizela starea în care se află și și-ar nobila sufletul, căci știut este că 


1% Elisabeth Bouleanu, Poveștile celei mai crunte ierni care s-a abătut asupra României în secolul 
XX, în "Adevărul", 19 ianuarie 2016. 
159 „Dobrogea Jună”, XXXVII, nr. 88, 15 iunie 1941, p.2. 

omul prin lectură devine bun, nobil, cu un cuvânt, ființa lui ar deveni altruistă și 
umanitară și nu ar rămâne egoistă și combativă”. 

Darea de seamă din 28 mai 1932 asupra activității Despărțământului 
(Departament) Constanţa al Astrei și a filialelor acestuia cosemna că filiala Carol |, 
condusă de învăţător director Ștefănescu, a dat trei serbări cu elevii curs secundar 
în timpul vacanței ajutând copiii săraci și a luptat pentru mărirea numărului de cititori.'% 

Regionala „Dobrogea” a Fundaţiei Culturale Regale „Regele Mihai !” a trimis în 
martie 1941 instrucțiuni căminelor culturale din subordine în vederea activității în 
viitor. Conducătorii căminelor culturale urmau a raporta Regionalei despre situaţia și 
activitatea căminului respectiv și, în cazul când activitatea încetase, ea va fi reluată. 

Se stabilea că „sfaturile căminelor vor fi convocate și se vor complecta 
locurile devenite vacante, introducându-se în sfat bunii gospodari și cărturarii 
satelor”. Programul de lucru trebuia să cuprindă înființarea cantinei pentru copiii 
săraci, pentru bătrâni, și pentru familiile concentraţilor, alcătuirea de echipe pentru 
curăţarea șanţurilor, a drumurilor, repararea podețţelor, etc. Familiile concentraților 
trebuiau să fie ajutate astfel încât „să-și facă toată arătura și nici o palmă de loc să 
nu rămână necultivat”. 

De asemenea, „căminele vor organiza șezători, cu jocuri și cântece naţionale, 
vor organiza cursuri de pomicultură și higienă și prin secţiile feminine vor îndruma 
femeile în chestiile de gospodărie, curăţenia casei, îngrijirea și creșterea păsărilor, 
pregătirea alimentelor, etc. Se vor organiza și reorganiza bibliotecile și corurile 
bisericești și laice, cu adulți”. 

La finalul instrucţiunilor se reamintea că „în tot cursul activității Căminelor 
Culturale vor ține legătură strânsă cu conducerea Regionalei Fundaţiei din 
Constanţa”.!$! 

Toate căminele culturale din judeţ trebuiau să comemoreze pe Nicolae Iorga, 
pe data de 25 mai 1941. Comemorarea cuprindea o slujbă religioasă pentru 
pomenirea sufletului marelui dispărut și o șezătoare în cuprinsul căreia se va vorbi 
despre N. Iorga și se va citi din operele lui.!6 

Căminul cultural din Carol | se numea, cum altfel, “Principele Carol”. Dintr-o 
dare se seamă pe marginea activităţilor desfășurate în cursul lunii februarie 1944 
aflăm că, în incinta sa, se desfășuraseră patru ședințe (cursuri țărănești și despre 
îngrijirea gospodăriilor), două conferinţe cu caracter instructiv pentru agricultori și o 
conferință cu caracter sanitar. În luna martie a anului 1944 s-au desfăşurat patru 
cursuri țărănești despre agricultură și îngrijirea vitelor și o conferinţă cu caracter 
sanitar. În aprilie 1944 s-au desfăşurat, de asemenea, patru cursuri țărănești. 
Conferenţiari erau învățătorul Radu Putinică, preotul Vasile Gheorghiţă și doctorul 
Olimpia Dumitru. La căminul cultural nu exista aparat de radio, nu se făceau hore 


1% Coord.: Virgil Coman, op. cit., p. 423. 
16 „Dobrogea Jună”, XXXVII, nr. 28, 18 martie 1941, p.1. 
162 Jdem, XXXVII, nr.46, 11 aprilie 1941, p.2. 

țărănești, iar corul era în curs de organizare. Biblioteca avea 360 de volume și un 
număr variabil de cititori (15 în luna februarie, 18 în martie, respectiv 25 în aprilie).'5% 

Au mai existat două monumente, unul mai mic, în centrul satul Dorobanţu, și 
un al doilea, cu o istorie mai interesantă, așezat pe șosea, la graniţa dintre mereaua 
satului Carol | și Dorobanţu. Al doilea monument era un obelisc cu patru stele, 
împrejmuit cu un gard din fier. La inaugurarea sa au fost aduse moaștele unui sfânt 
și s-a ţinut o slujbă pentru ploaie. Ambele monumente au fost distruse de comuniști 
la cumpăna dintre deceniile șase și șapte ale secolului XX. 


c) Biserica 

Înscrisul din biserica Dorobanţu, menţionat mai sus, ne spune o interesantă 
poveste a acestei biserici. În anul 1897 (1885, cf. M.D. Ionescu) obștea satului a 
construit o biserică din chirpici pe locul ce se găsește și astăzi pe strada ce pornește 
de la casele S.M.A. și dă în strada ce duce la Medgidia. În anul 1922 a fost dărâmată 
iar în locul Sfântului Altar se află o Sfântă Cruce. Preot pe vremea aceea era Radu 
Jipa iar biserica era filială a celei din satul Nicolae Bălcescu. 

Parohiile din județul Constanţa aparțineau de Eparhia Dunării de Jos. La 
conferințele preoților din județ, desfășurate în perioada 12-16 mai 1908 la Constanţa, 
a luat cuvântul și preotul loan Popescu din Dorobanţu.!'5% 

În anul 1913 au construit o altă biserică ce se află așezată lângă șoseaua 
naţională. Catapeteasma a fost sculată și pictată de lon Jalea și Babic din Constanţa. 
Sfinţirea a avut loc în anul 1922, mobilierul fiind donat de colonelul C. Dumitrescu ce 
avea moșie în acest sat. Pe lângă ajutorul dat de săteni la construirea bisericii, cum 
reiese din actul de sfințire a contribuit și căpitanul Papaianopol lon, adunând fonduri 
din mai multe orașe din ţară. Biserica fusese împroprietărire din 1922 cu 5 ha teren 
arabil. Suprafaţa clădirii era de 357 m2, construită din cărămidă și piatră, atât biserica 
cât și casa parohială, iar suprafaţa curţii de 9.243 m2. În toamna anului 1940 biserica 
s-a dărâmat din cauza cutremurului ce a avut loc în acel an și care a fost de o 
intensitate mare. 

Cel mai bătrân om din sat pe nume Anghelache Oţelea spunea următoarele: 
pe vremea când se construia biserica, avea locuinţa în aproprierea bisericii, când 
meșterii au ajuns cu zidăria la turlele bisericii și de acum trebuiau să le pună ultimele 
centuri de beton în acele zile s-a întâmplat un cutremur. Meșterii au coborât de la 
lucru iar a doua zi când au început iar lucrul nu au dărâmat turlele până la baza lor și 
fisurile provocate de cutremur au fost acoperite cu ciment ca să nu se vadă și au 
continuat lucrul. Considerăm că și acesta a fost una din cauzele dărâmării bisericii. 
Când s-a construit această biserică de care am vorbit preot era lon Popescu, apoi 
au urmat Simion Sânpetru, lon Tudorache și Florea Panait. 


16 SJCAN. Loc. cit., dos. 6/1944, î. 139, f. 146, f. 168. 
164 „Dobrogea Jună”, III, 25 mai 1908, p. 2. 

Obiecte de valoare documentară sunt: începutul penticostarului 8 februarie 
1854, mieniul lunii aprilie 1893, aghiazmatar 1895, Evanghelia 1895, acatist chirilic 
1895, evanghlelie litere chirilice 1870 și Didahii 1897. Biserica purta hramul Sf. Vasile. 

Biserica din Carol | a fost construită în 1888, construcţia a costat peste 
11.000 de lei, poartă hramul Sf. Voievozi, avea zece hectare date de stat și era 
deservită, la cumpăna dintre secolele XIX și XX, de un preot și doi cântăreţi.'6%5 
Locul pentru biserică ar fi fost donat de către Nichita Bujanschi, după spusele 
localnicului Toma Sandu. 

Majoritatea populaţiei din localităţile Carol | și Dorobanţu era de religie creștin 
ortodoxă, dar, în spiritul toleranţei etnice și religioase caracteristice statului român, 
pe teritoriul acestor sate s-au putut manifesta nestingherit și adepţii altor religii sau 
culte religioase. 

Astfel, germanii de confesiune catolică, refugiaţi din Rusia, mai precis din orașul 
Crasna (situat azi în raionul Storojineţ din regiunea Cernăuţi-Ucraina) și din gubernia 
Cherson, au întemeiat, sporadic și izolat, colonii pe plaiurile dobrogene, începând 
cu anul 1840. După date statistice, la 1904 în Dobrogea se găsea o parohie la 
Caramurat, înființată în 1876, care avea doi preoți și 790 de credincioşi. În 1928 
parohia de la Caramurat, cu filiale la Oituz, Caratoi, Cogealac și Carol | avea o 
populaţie de 3.237 suflete.!'% 

Interesant este faptul că, printre multe alte influenţe benefice, germanii au adus 
un cântec popular “Schân ist es im fremden Lande/Doch zur Heimat wird es nie”, în 
traducere “Fie pâinea cât de rea/Tot mai bine-n țara mea”, versuri preluate, după 
1948, de propaganda comunistă. 

Conform mărturiei doamnei Cîrjan Emilia (născută în 1938), în 1930 s-a înființat 
prima comunitate de adventiști, în jurul bunicului ei (Ștefan Grigoraș), fost dascăl în 
biserica ortodoxă din Scorţeni (judeţul Bacău). Prima comunitate a închiriat o cameră 
la dânsul în casă. Domnul Morărescu lon (născut 1941), care se ocupă astăzi de 
această comunitate, confirmă că primii adventiști erau o minoritate în rândul 
moldovenilor veniți în Nicolae Bălcescu în 1924, dar, treptat, numărul acestora a 
crescut. Domnul Morărescu lon s-a născut în credința adventistă, părinţii săi trecând 
la adventism prin 1941 sau 1942. 

Geamia din Nicolae Bălcescu a fost construită în 1890 (1865-după M.D. 
lonescu, dată ce pare mai veridică) și reparată în anii 1919, respectiv 1934.16 
Dacă vechiul cimitir turcesc din Nicolae Bălcescu s-a păstrat până în zilele 
noastre, în Dorobanţu pietrele din cimitir au fost luate de localnici, rămânând 
doar un teren viran. 


1% M.D. lonescu, op. cit., p. 428. 

16 xxx 1878-1928. Dobrogea. Cincizeci de ani de vieață românească. Publicaţie tipărită cu prilejul 
semicentenarului reanexării Dobrogei, București, Cultura Naţională, 1928 [retipărită anastatic, Editura 
Ex Ponto, Constanţa, 2003], p. 635. 

167 SJCAN. Loc. cit., dos. 2/1936, f. 23. 

Viaţa politică 


Legea pentru organizarea Dobrogei din 9 martie 1880, modificată în 30 martie 
1886, stabilea că fiecare judeţ avea un prefect, fiecare ocol un administrator, iar 
fiecare comună urbană sau rurală urma să aibă un primar asistat de un consiliu 
comunal. Administratorul unui ocol se afla sub ordinul direct al prefectului, iar primarii 
din ocolul respectiv sub ordinele administratorului, care putea suspenda un primar, 
dar măsura respectivă, pentru a deveni efectivă, trebuia să fie confirmată de prefect. 
Comunele rurale aveau un număr de șapte consilieri comunali, din care doi, împreună 
cu primarul, erau numiţi de prefect. Alegătorii eligibili din comunele rurale erau cetăţenii 
români care plăteau către stat o dare anuală de 18 lei noi. Alegerile erau prezidate 
de cel mai bătrân dintre alegători, asistat de doi membri, aleși de alegători. Notarul 
constata rezultatul alegerilor printr-un proces verbal investit cu subscrierea sau 
sigiliul biroului electoral și al alegătorilor prezenţi. Prefectul, acolo unde considera 
necesar, putea fixa numărul de consilieri în raport cu procentajul populaţiei de altă 
etnie sau confesiune.'6% 

Prefectul numea primarii în baza articolului 47 din Legea Dobrogei. Autoritatea 
prefectului asupra primarilor din teritoriu era totală și se putea manifesta discreționar. 
Astfel, după demisia din funcţie a lui Scarlat Vârnav, în 1909, noul prefect, lon T. 
Ghica, în urma unor reclamaţii ale locuitorilor din comuna Biulbiul, Ciocârlia de 
azi, l-a destituit telefonic pe primar.'% Dacă menţionăm că fostul prefect era membru 
al Partidului Conservator, iar noul prefect membru al Partidului Naţional Liberal 
înțelegem că „moda” schimbărilor cu substrat politic, sub diferite pretexte, nu este o 
meteahnă postdecembristă a vieții politice românești, ci doar manifestarea unei tradiții 
seculare. 

Se pare că instalarea administraţiei românești în Dobrogea nu s-a făcut de la 
început sub cele mai bune auspicii. La 2 august 1889, după o inspecţie în noile 
teritorii, primul ministru Lascăr Catargiu prezenta situaţia în fața Consiliului de Miniștri: 
„E dureros a o spune, dar e incontestabil, că administraţiunea, în starea ei de 
organizare actuală, se găsește de fapt dată în mare parte pe mîna unor funcţionari 
abuzivi, în special notari și perceptori veniţi din diferite părţi ale ţării și din acelea 
vecine ca Basarabia, Transilvania, etc, cu scopul de a se înavuţi pe socoteala 
populaţiunii actuale pe care o expun la tot felul de șicane și neajunsuri, exploatând- 
ofără nici un scrupul în modul cel mai nedemn”. Era confirmat de Mihail Kogălniceanu, 
într-un discurs la Cameră din martie 1889, care afirma că „această bucăţică de 
pământ ce justifică pierderea Basarabiei geme sub preceptori și notari cari sunt mai 
teribili, mai răi decit ienicerii din Turcia”.'70 


16 V. M. Kogălniceanu, Dobrogea, drepturi politice fără libertăţi. 1878-1909, Constanţa, 1910, pp. 
310-321. 

16 „Viitorul Dobrogei”, II, nr. 45, 13 decembrie 1909, p. 2. 

170 „Dobrogea Jună”, |, nr.7, 23 ianuarie 1905, p. 1. 

În luna august a anului 1880 s-au desfășurat primele alegeri pentru consilierii 
comunali din judeţul Constanţa. În comuna Danachioi au fost aleși Hagi Cairli, Hagi 
Zoiur Hogea, Hagi Ali Bechir, Capar Baet și Bechir Aga. Au fost numiţi Chengi Amet 
și Memet Ali. Funcţia de primar a fost ocupată de Bechir Aga. Postul de notar al 
comunei a rămas vacant, fapt destul de rar, în întreg judeţul Constanţa existând în 
august 1880 doar patru asemenea cazuri.!”! 

Pe 10 ianuarie 1904 în comuna Carol | a poposit Comisia comunală de 
prefaceri, compusă din delegatul fiscului, controlorul fiscal N.I. Dumitrescu, și 
consilierii judeţeni Ali Kadir și Aldea Nestor, ultimul din localitate, care au verificat 
cum a fost folosit bugetul primăriei în anul fiscal 1903-1904.'72 

În urma concursului din 1 și 3 septembrie 1904, susţinut la Prefectură, postul 
de secretar al comunei a fost ocupat de lon Gheorghiu, care a obținut media șapte. 
Pe 15 noiembrie 1908, Serviciul Administrativ al Prefecturii judeţului Constanţa, prin 
ordinul nr. 9621, numea pe dl. D. Postelnicescu în funcția de secretar al comunei 
Carol | din plasa Constanţa, în locul d-lui Miltiadi Jerca, demisionat.'73 

Regăsim câteva nume de oficialități ale comunei într-un comunicat din iunie 
1907: „Ordonanţele de plată emise de primăria comunei Carol | sub no.222, în sumă 
de lei 45, pe numele Petrache Dan, sergent rural, salariu pe luna Noembre 1906, 
No.224 în sumă de lei 18, pe numele Stoian Papuc primar, plata lemnelor pentru 
încălzitul localului de primărie și No.313 în sumă de lei 10 pe numele d-lui Al. 
Rădulescu, împiegatul telefonic de la Prefectură, cotizaţia pe lua Martie 1907, 
perzându-se” erau declarate nule.'74 

În ziarul “Viitorul Dobrogei”, nr.10 din 27 aprilie 1908 a fost publicat un Memoriu 
prezentat “Maiestăţii Sale Regelui de către marii proprietari și comercianți din județul 
și orașul Constanţa, contra administraţiunei prefectului Scarlat Vârnav”. Acestuia i 
se aduceau acuzații grave. Prefectul Scarlat Vârnav (născut în 1851 la lași, decedat 
în 1919 la Constanţa), a fost o figură marcantă în epocă, fiu de boieri moldoveni, 
mare proprietar în judeţul Dorohoi, fruntaș politic conservator, proprietar al ziarului 
„Cuvântul și posesor al mai multor decoraţii românești, turcești, austriece în gradul 
de ofițer, comandor sau mare cruce. El ar fi prigonit elementul românesc din 
administraţia județului în favoarea celor “pripășiţi aici din largul Orient”, în timp ce 
“alegerile judeţene și comunale sunt o bătaie de joc”. O altă acuzaţie era deturnarea 
fondurilor destinate construirii de școli, biserici și șosele. Documentul fiind 
reprezentativ pentru perenitatea climatului politic specific democraţiei românești, 
redăm două paragrafe semnificative. 

“Locuitorii rurali fără deosebire de neam, dornici și iubitori de școală și biserică, 
au contribuit cu câte 40.000 - 60.000 lei de fiecare sat, în folosul acestor așezăminte, 


171„Farul Constanţei”, |, nr. 16, 24 august; nr. 17, 31 august 1880, apud Stoica Lascu, op. cit., p. 108. 
172 „Farul Constanţei”, XXII, nr.40, 4 ianuarie 1904, p. 4. 

173 Idem, XXIV, nr.24, 18 septembrie 1904, p.1., ldem, XXVIII, nr.33, 15 noiembrie 1908, p. 1. 

174 dem, XXVII, nr.12, 23 iunie 1907, p. 4. 

dar notarii și primarii importaţi de domnul prefect Vârnav, amestecându-se în fondurile 
adunate de locuitori și cu binecunoscuta lor îndemânare de a administra banii altora, 
au ridicat în loc de biserici, pagode muscălești, și în loc de școale, niște clădiri 
sărăcăcioase, defectuos construite și foarte scump plătite” 

“Judeţul nostru nu are șosele deși s-au cheltuit milioane de zile de prestații și 
sute de mii de lei cu plata celui mai numeros tehnic din ţară. Dacă s-ar repartiza la 
cele vre-o 250 de km de șosea, care s-au făcut în acest județ timp de 30 de ani, 
banii cheltuiţi până acum cu facerea lor, ne-ar da fabuloasa sumă de peste 40.000 
lei de kilometru de șosea, și aceasta într-un judeţ unde nu s-a făcut nici o lucrare de 
artă, nefiind impusă de topografia terenului și unde piatra este la suprafață și 
pretutindeni la îndemână” 

Remarcând faptul că, până la 1908, deja se perindaseră 25 de prefecţi la 
conducerea judeţului Constanţa, nu știm câte din acuzaţii sunt complet adevărate și 
câte pot fi imputate prefectului în cauză. Cert este că, dintre cei 80 de semnatari ai 
documentului respectiv, cinci erau mari proprietari din comuna Carol |, plasa 
Constanţa: Aldea Nestor, N. Gologan, |. Moroiani, G. P. Sasu și R. R. Tocitu.'75 

În același săptămânal "organ conservator-democrat al intereselor Dobrogei”, 
într-un articol publicat pe 7 decembrie 1908, erau descrise alegerile pentru consilieri 
judeţeni din 30 noiembrie ca fiind "spectacolul cel mai desgustător și barbar din câte 
s'a văzut până acum de a ajunge până acolo în cât prin agenţii de sub ordinele sale 
să terorizeze pe alegătorii aleși din porunca sa, în așa mod, că până și în cabina de 
votare unde ei se găseau singuri și chiar în fața urnei să aibă frica că tot vor putea 
fi controlaţi și descoperiți că au votat contra candidaţilor săi” Trebuie să subliniem 
că, în conformitate cu preveverile legale din vremea respectivă, alegerea consilierilor 
judeţeni se făcea prin votul unor delegaţi din comunele plășilor, delegaţi numiţi de 
prefect conform anumitor criterii bine stabilite. Fiecare comună rurală avea trei 
delegaţi, dintre care cel puţin unul trebuie să fie un mare proprietar funciar. Delegații 
comunei Carol | pentru alegerile din 30 noiembrie au fost Stan Stănescu, Stoian 
Papuc și Ștefan Albu.1%6 

Este demn de menționat faptul că Scarlat Vârnav a păstorit, în calitate de 
prefect, județul Constanţa în două rânduri (februarie 1902-septembrie 1904 și aprilie 
1907-ianuarie 1909). Prefectul era apărat de Nicolae lorga care susținea că "în județul 
Constanţa numai în câteva luni prefectul actual, dl. Scarlat Vârnav, a făcut să se 
clădească vreo 40 de școli și o sumă de biserici, din banii pe care oamenii singuri 
i-au strâns mână de la mână pentru învăţarea copiilor și cinstirea legii, sămânţa 
culturii crește pentru holdele viitorului”.177 În fapt, cifrele reale erau: 42 de biserici, 
117 școli și două spitale, câteva zeci de primării în judeţul Constanţa. 


17%5 Stoica Lascu, op. cit., pp. 397-402 . 
17% „Viitorul Dobrogei”, |, nr.31, 30 noiembrie 1908, p. 2. 
177 Nicolae lorga, op. cit., p. 341. 

La final de mandat, însuși ex-prefectul Vârnav avea să recunoască faptul că 
„trebuesc îndreptate moravurile serviciilor publice, care lasă în genere mult de dorit 
și stîrpite pornirile detestabile ale unor funcţionari necontrolaţi și nici odată trași la 
răspundere”.!8 

Acordarea drepturilor politice pentru zona Dobrogei s-a realizat prin "Legea 
pentru acordarea drepturilor politice locuitorilor din judeţele Constanţa și Tulcea” 
din 19 aprilie 1909, completată de Referendumul din 16 aprilie 1910. Acestea 
stipulau că locuitorii din judeţele Tulcea și Constanţa primeau aceleași drepturi 
înscrise în Constituţie ca și ceilalți români din Regat.'”* Legea a fost modificată 
ulterior în 1910 și 1912. 

Strămoșul familiei Albu, Crăciun, a venit în Danachioi împreună cu cei patru 
fiii ai săi. Cel mai mare dintre aceștia, Ștefan Crăciun, ar fi fost primar în sat vreme 
de aproape 25 de ani (nu există documente despre aceasta ci numai mărturii 
orale). El a avut atât putere politică cât și economică. A cumpărat mult pământ în 
această perioadă, pe care l-a adăugat moștenirii primite de la tatăl său. Fraţii săi 
au fost oameni obișnuiți, care au lucrat pământul și nu s-au implicat în politică. 
(Acestea sunt informaţii luate de la lon, nepotul din partea bunicului, actualmente 
capul familei Albu).18 

Conform mărturiei doamnei Petcu Mihaela, actuala primărie este în sediul fostei 
școli turcești, cu o extindere în partea din spate. Pereţii erau (sunt și azi) făcuţi din 
„vălătuci” (pământ cu paie, făcuţi sul și așezați unii peste alţii prin presare). 

La Dorobanţu, în perioada interbelică, țărăniștii puneau mereu primar pe Aluman 
Smeu, iar liberalii pe Nicolae Jipa sau Ion Chiriac. În vremea guvernării legionare 
primar a fost Gogu Grosu. Se pare că o politică a primarilor era să împrumute bani 
de la bănci, apoi, la presiuni politice, datoria respectivă să fie ștearsă. Alegerile 
interbelice erau întotdeauna cu bătaie. Orientarea politică era cunoscută și se 
moștenea. Numai prin căsătorie mai puteai schimba orientarea politică. De exemplu, 
întreaga comunitate cunoștea faptul că domnul Stan era liberal, în timp ce domnul 
Oţelea sau părintele Sânpetru erau țărăniști. (surse: Oţelea Maria, Mocanu Maria). 

Conform unui proces verbal din martie 1940, numele oficialităților din Carol | 
erau următoarele: Costea Crăciun primar, Neagu Constantin notar, Ana Starosta 
„medică“, Aloman Creţu agent de urmărire, Nistor Gheorghe șef de post jandarmi, 
Vasile Gheorghiţă preot, Aneta Putinică și Sanda Frăţilă învățătoare, Maria Paciurea 
moașă, Stănescu Dumitru șef oficiu P.T.T. și Daniil Lupescu agent sanitar. La 
solicitarea Societăţii Crucii Roșii Filiala Constanţa, cei sus menţionaţi „au dispus 
alegerea unui comitet local din persoane cu bune reputaţii și din Doamne cu scopul 
de a strânge fonduri“. 


17% Scarlat C. Vârnav, op. cit., p. 4. 

179 Adrian Sandu, Drepturile politice ale dobrogenilor în paginile jurnaului Conservatorul Constanţei 
(1909-1912) în Annals of the University of Bucharest / Political science series 10 (2008), p.23. 

18% Stefan Dorondel, op. cit., p. 290 . 

Numele de primari găsite în arhive sunt următoarele: pentru Carol |, în 1936 
și 1937 - Traian Antonescu, în 1938 și până în martie 1939 - Al. Albu, din aprilie 
1939, în 1940, 1941 și 1944 - Crăciun Costea, în 1948 - Vasile Nica, iar pentru 
Dorobanţu - lon F. Jipa în 1935 și 1936, lon Mămăligă în 1939 și loan A. Nistor în 
ianuarie 1944, respectiv Crăciun Subţirică în martie 1944. În 1947, primar al comunei 
Carol | a devenit Ghiţă Petculescu, care fusese viceprimar din ianuarie 1944.*%' 

Violenţa campaniilor electorale interbelice s-a perpetuat și în primii ani de după 
război. Bătrânii satelor încă mai păstrează în memorie însemnele electorale ale 
principalelor partide politice ale momentului respectiv: bastonul pentru liberali, ochiul 
pentru țărăniști, respectiv soarele pentru comuniști. Exista obiceiul de a da cu păcură 
peste afișele electorale ale opozanților politici. Cei care își manifestau opţiunile politice 
prin lipirea acestor afișe pe pereţii caselor riscau să îi găsească acoperiţi cu aceeași 
substanţă. (sursă: Mocanu Dumitru) 

Instaurarea regimului antonescian a avut urmări și pe plan local. Primarii erau 
numiţi și destituiţi de prefect. Propaganda din epocă o prefațează pe aceea ceaușistă. 
Pe 2 martie 1941 a fost organizat la nivel naţional un plebiscit pentru a se legitima 
conducerea generalului lon Antonescu. Spicuim din articolul de fond publicat în ziarul 
„Dobrogea Jună” cu acest prilej: „Conducătorul Statului, adus de Providenţă, tocmai 
în aceste cumplite vremi să mânuiască, printre talazurile răutăţilor omenești, cu 
atâta iscusință, barca idealurilor și năzuinţelor naţionale - a reușit numai în șase 
luni, să facă ceace n-au putut să facă alții în douăzeci de ani [...] D-l General lon 
Antonescu are trei mari calități: Suflet Curat, o pregătire intelectuală superioară și o 
cinste inviolabilă. Cu aceste trei virtuţi la cari s-a adăugat râvna și credința în 
Dumnezeu a putut sfărâma reduta hoţilor, avarilor și a întronat comandamentul 
demnităţii naţionale - atât de mult compromis în timpul din urmă. 

Dar toate realizările făcute până astăzi sunt numai un început. Veţi mai avea 
parte de multe alte mărețe și pilduitoare înfăptuiri, cari prin înțelepciunea și tactul 
Marelui nostru Conducător, vor înscrie o pagină de glorie în cartea de aur a națiunilor 
viitoare, chemate la viaţă nouă, prin dreptate și muncă. [...] Se vede dar, că D- 
General Antonescu a fost adus la conducerea Statului Român numai de Providența 
divină, de Dumnezeul Savaot. [...] A fi contra D-lui General Antonescu însemnează 
a fi contra voinţei lui Dumnezeu. Oare putem noi să fim contra voinţei lui Dumnezeu? 
Desigur că nu"? Rezultatul plebiscitului în județul Constanţa: 81.416 Da, 60 Nu. 

Regimul antonescian a asigurat o oarecare protecţie socială la nivel naţional. 
Astfel, existau prețuri maximale la articolele alimentare de primă și generală 
necesitate: pâinea, carnea, zahărul, uleiul și făina. În schimb, prin legea de mobilizare 
agricolă se instituia munca obligatorie, cei care nu se supuneau primind pedepse 
grele. În același timp, guvernul aproviziona plugarii cu seminţe şi mașini agricole. 


18 SJCAN. Loc. cit., dos. 4/1940, f. 45, dos. 5/1940, 6/1944, 73/1960, dos. 9/1947, f. 12. 
18 Alexandru Panaite Nicorești, La datorie: Plebiscitul dela 2 martie 1941, în “Dobrogea Jună”, an 
XXXVII, no14 din 1 martie 1941, p.1. 

Pe 10 aprilie 1941, Iulian Peter, secretar general al Ministerului de Interne, 
însoţit de colonelul Emil Buzincu, prefectul judeţului, au inspectat comunele Castelul, 
Dorobanţul și Ferdinand, unde „au constatat munca pricepută, conștiincioasă și 
rodnică, remarcând faptul că „mersul arăturilor și semănăturilor este mulţumitor”.'8% 

După 23 august 1944 a început un proces de ocupare a moșiilor de către 
țărani. De îndată ce Armata Roșie s-a răspândit pe teritoriul României, ea a substituit 
organele autohtone de ordine publică. La 6 septembrie 1944 Inspectoratul General 
al Jandarmeriei informa Președenţia Cosiliului de Miniștri, Ministerul de Interne și 
Subsecretariatul de Stat al Poliţiei că, din cauza numărului mare de abuzuri săvârșite 
de ostașii sovietici în satele ţării, s-a creat o situaţie gravă, autoritatea locală fiind 
complet anihilată, astfel că teritoriul țării era lăsat descoperit, la discreţia jefuitorilor. 
Această stare de lucruri era generalizată, fiind mai gravă în Muntenia și Dobrogea, 
unde serviciul polițienesc executat de jandarmi nu mai funcţiona. Cum în tot mai 
multe localități autorităţile administraţie publice erau înlocuite, sub presiunea 
comuniștilor, cu oamenii lor de încredere, poziţiile celor investiţi oficial cu dreptul de 
a menţine ordinea deveneau tot mai șubrede. La începutul lunii martie 1945 
organizaţiile aflate în sfera de influenţă a comuniștilor deţineau conducerea în 52 din 
cele 58 de judeţe ale României.'% 


18% „Dobrogea Jună”, XXXVII, nr.46, 11 aprilie 1941, p.2. 
1% Dumitru Șandru, Colectivizarea agriculturii și problema agrară, repere social-politice, în Dorin 
Dobrincu și Constantin lodachi (editori), op. cit.p.49. 

Tătari din Dobrogea - 1936 (foto - Adevărul) 


Cimitirul musulman din Nicolae Bălcescu 

Doamna Sânpetru, învăţătoarea din Dorobantu, împreună cu toți elevii, în fata Școlii 
(1938-1939) 

Aldea Nistor - Consilier Judeţean 


Localnici din perioada interbelică 

TOTAL DOBROGEA 


Majoritați etnice la ahvel de plăși 
Români (_j<so [sos EE>7se 
Bulgari  [_]<so 
Lipoveni (so 
Tatari O (O<sow 


Harta administrativă a Dobrogei la 1900 

Prefectura Judeţului Constanţa, Sifuațiunea generală a judetului Constanţa la începutul 
anului 1903, Expunere întocmită de Scarlat C.Varnav, prefectul judeţului Constanţa, 
Tipografia “Aurora”- Fraţii Grigoriu, Constanţa, 1904. 


p.30-31. Starea civilă şi situațiunea materială a locuitorilor din judeţul Constanţa - 1902 

Arhiva Primăriei comunei Nicolae Bălcescu, dosar nr.2/1936, f.79 


74 


Băneasa 7, Xameta SĂ k (san. rpcnnplo. 4 jEFORIA o 
fi p N i CARMEN SYLVA 
1 Ootromtrul die paie bi / PA Pi 


9 
Cc 
pl 
Lei 
u 
- 
o 
2 


N 7 v: e o/op 7 Topraisar PI A Cap Tuata 
NA Spundin pe / îi 4 


/ [+] 
PLÂȘI: = PN anmagen corni PEEENeIAa Z 
1. Cernavoda o 7 
2.Dunărea 
3. Ferdinand | 
4. Mangalia 
Ş.Meogidia 
S.NegruVOdă os wm w zoxn 
7. Traian o taezteceeteze 


Harta județului Constanţa în perioada 1925 - 1938 


75 


76 


Capitolul III 
Dezvoltarea comunei Nicolae Bălcescu 
în perioada 1948 — 1989 


Cooperativizarea 


Proclamarea Republicii Populare Române la 30 decembrie 1947, a fost urmată 
de un adevărat asalt al comuniștilor asupra societăţii românești, de un potop de 
măsuri vizând realizarea modelului sovietic. Astfel s-a înfăptuit naţionalizarea 
principalelor întreprinderi industriale, miniere, bancare, de asigurări și de transport 
(11 iunie 1948), s-a instituit planificarea centralizată a economiei (1 iulie 1948), s-a 
reorganizat învățământul după model sovietic (3 august 1948), au fost create 
stațiunile de mașini și tractoare în agricultură - S.M.T. (7 octombrie 1948), au fost 
expropriate moșiile de 50 de hectare rămase în urma reformei agrare din 23 martie 
1945 (2 martie 1949), cu o suprafaţă totală de 342.319 ha, s-a hotărât începerea 
colectivizării agriculturii (3-5 martie 1949), s-a introdus munca forțată prin noul Cod 
al Muncii (30 mai 1950), s-a realizat o nouă împărţire teritorial-administrativă a ţării 
în regiuni și raioane (7 septembrie 1950), au fost adoptate două Constituţii ale R.P.R. 
după model sovietic (1948 și 1952) și multe altele pe care nu mai considerăm necesar 
să le reamintim aici.'8%5 

În urma plenarei C.C. al PC.R. din 3-5 martie 1949 s-a trecut la colectivizarea 
agriculturii, după modelul sovietic. Au luat ființă gospodării colective și de stat, staţiuni de 
mașini și tractoare, precum și întovărășiri agricole, toate acestea înființate în mod forţat. 

Colectivizarea a început în Dobrogea în anul 1949.'% În anul respectiv la 
Dorobanţu s-au înființat Staţiunea de Mașini și Tractoare (S.M.T.) și Gospodăria 
Agricolă de Stat (G.A.S.), precum și a doua secție G.A.S. cu reședința în Târgușor. 
În anul 1950 s-a înființat prima Gospodărie Agricolă Colectivă (G.A.C.) în satul 
Nicolae Bălcescu, în anul 1951, a doua Gospodărie Agricolă Colectivă în satul 
Dorobanţu, iar în 1952 al treilea G.A.C., în satul Dropia.'% 

Conform nomenclatorului gospodăriilor colective din regiunea Constanţa, pe 
raioane (ANC, fond Direcţia Agricolă Constanţa, Dosar 609/1961-1962, f.25-26), 
denumirile G.A.C. din Raionul Medgidia, Comuna Nicolae Bălcescu, erau următoarele: 
Nicolae Bălcescu - „Elena Sârbu”, Dorobanţu - „Ilie Pintilie”, Dropia - „Zori Noi”.18 


18% Vezi pe larg Eugen Denize, Comunismul românesc de la începuturi până la moartea lui Gheorghe 
Gheorghiu-Dej, în revista "Memoria”, nr.5 pe 2004 

1% Marian Cojoc, Dobrogea de la reforma agrară la colectivizarea forțată, Editura Muntenia, Leda, 
Constanţa, 2001, p. 96. 

18 SJCAN. Loc. cit., dos. 41/1955, f. 38. 

'% Marian Cojoc, op. cit., pp. 266-267. 


77 


Denumirile unităţilor economice serveau propagandei noului regim, care dorea 
să înlocuiască în mentalul colectiv valorile epocii regaliste cu altele, de sorginte 
comunistă. Astfel, Ilie Pintilie a fost un lider comunist român, mort în urma cutremurului 
din 10 noiembrie 1940, în închisoarea Doftana, în timp ce Elena Sârbu a fost o 
activistă comunistă, decedată în 1944, la închisoarea Pitești în timpul unui 
bombardament. Moartea ei prematură a zădărnicit planurile altui fruntaș comunist, 
Gh. Gheorghiu - Dej, care intenţiona să se căsătorească cu ea. 

Colectivizarea s-a făcut rapid, prin 1949 au fost expropriate 48-50 de familii 
cu peste 50 de ha în proprietate. Moșierii au fost strămutați, luaţi într-o noapte cu ce 
aveau e ei și duși pe la Brașov, la Cluj (Gherla). După arestarea moșierilor au fost 
aduse aici familii tinere de moșieri din expropriaţi din Bihor. Lucrau la cariera de 
piatră, care aparținuse lui Antonache, dar fusese naţionalizată în 1948. Piatra era 
dusă la gară, încărcată în vagoane și dusă la canal (în anii '50). La carieră lucrau și 
săteni angajaţi. (sursă: Cârjan Emilia). Țăranii au intrat în C.A.P. cu căruţe și cai, nu 
cu mașini agricole. (sursă: Petcu Mihaela). 

Dacă numim nativi pe sătenii așezați aici după 1878, și coloniști pe cei veniți 
pe la 1925, în perioada colectivizării (1950-1959) coloniștii au jucat rolul principal în 
economia satului. Primele 20 de familii care au acceptat să devină membre ale G.A.S. 
(Gospodărie Agricolă de Stat) erau toate descendente de coloniști. Ghiță Grigore, 
primul președinte al G.A.S. Nicolae Bălcescu provenea dintr-o familie de coloniști. 
Aceasta se explică prin faptul că mulţi dintre ei aveau pământ puţin sau chiar deloc. 
Această situaţie poate fi analizată în baza strategiei moștenirii. În România practica 
generală era de a împărţi pământul în suprafeţe egale la toţi moștenitorii, ceea ce 
avea drept rezultat fragmentarea proprietăţii după numai câteva generaţii. 

Există o altă tradiţie locală: cel mai tânăr băiat (sau fată, în unele cazuri) a 
familiei rămâne acasă pentru a avea grijă de părinţi. El/ea moștenește casa 
părintească, și, uneori, o suprafață mai mare de pământ comparativ cu ceilalţi 
moștenitori. Așa se ajunge ca a doua generaţie să deţină numai 2-3 ha de teren 
arabil. Coloniștii din a doua generaţie au constituit pionul principal al colectivizării. 
Agenţii locali ai comuniștilor erau dintre cei mai săraci oameni din sat. Cei care 
aveau peste 50 de ha (majoritatea, nativi) au fost declaraţi chiaburi și arestaţi. Câţiva 
dintre ei au fost deportaţi în cătune din sudul României. „Chiaburii” au acceptat să 
semneze actele prin care renunţau la pământ, mașini și unelte agricole pentru a-și 
putea salva copiii. 

Sătenii au dezvoltat o strategie de familie: cel mai important era ca măcar unul 
din copii familiei respective să absolve măcar cursurile liceale. Cei care au absolvit 
în acea perioadă școli superioare și s-au întors în sat spre sfârșitul anilor 1980 au 
obținut un acces privilegiat la pământ și alte bunuri.'% 


1% Stefan Dorondel, op. cit., pp. 283-285. 

Orânduirea comunistă a exercitat presiuni pe toate căile pentru a realiza și 
urgenta colectivizarea. Astfel, președintele Sfatului Popular Regional Constanţa 
Ștefan Neagoe, prin adresa din iulie 1949, informa Sfaturile Populare Comunale că 
impozitul agricol pentru gospodăriile chiaburilor se majora cu 20% și 50%, iar 
gospodării agricole colective sunt scutite de impozit doi ani de la înființare, plătind 
apoi un impozit de 1%.!'% 

Dacă în 1952 erau înregistrați 104 de chiaburi în comună, numărul lor scăzuse 
în 1953 la 89, iar în 1955 la 84. Doar trei chiaburi au plecat din comună: Dumitru 
Dragomir, Petrică Mocanu și Manolache Vasile. Pe 28 mai 1959 se constata că din 
cei 84 de chiaburi, 40 au intrat în G.A.C., ceilalți 44 rămânând “în afară”."*! 

La 27 ianuarie 1957 era colectivizat total raionul Medgidia (53 de C.A.G.-uri). 
Peste 300 G.A.C. împânziseră întreaga Dobroge.!'% În acel an ultimul sătean din 
Nicolae Bălcescu a cedat pământul și uneltele către G.A.C. (Registrul Agricol din 
Nicolae Bălcescu, Nr. Inv. 1353/1955-1959). 


Dizidenţă și represiune 


Au existat rare cazuri de rezistență fățișă împotriva politicilor noii orânduiri. 
Preotul Sânpetru, care a refuzat să mai participe la activitatea de colectare, motivând 
prin faptul că enoriașii au sărăcit și nu mai au resurse, a fost arestat și ar fi murit în 
închisoare. Unii au recurs la gesturi disperate. Mocanu Anton, care avea 60 de ha 
de pământ, deși ajunsese la vârsta de 70 de ani, când au început exproprierile a 
fugit și s-a ascuns prin bălțile Dunării, în zona Topalu. S-a întors după câteva luni 
“când nu mai era atâta asprime”. Pentru a nu fi declarat chiabur, a declarat tot mai 
puțin pământ, până a ajuns să dețină numai 8 hectare. Totuși, urmașii săi au avut de 
suferit. Mocanu Maria, una din fetele sale, și soțul său, Mocanu Dumitru, au intrat în 
colectiv în ianuarie 1951 și au fost excluși în iunie același an. Nu au avut drept nici 
la cei 50 de lei indemnizaţie lunară de copil acordată de stat. Mocanu Dumitru, care 
lucra la cariera de piatră, a fost concediat și nu a fost primit în vreun serviciu vreme 
de cinci ani. A lucrat apoi, la S.M.T. și l.A.S. până în 1985. Nepotului său, Mocanu 
Valentin, i s-a refuzat, iniţial, înregimentarea în Partidul Comunist, la sfârșitul anilor 
'70, deoarece era fiu de chiabur. (sursă: Mocanu Dumitru și Maria) 

Gestul lui Mocanu Anton, de a se refugia, fie și temporar, nu a fost singular. 
Autorităţile au întocmit, un tabel cu absenteiștii din Comuna N. Bălcescu al căror 
pământ a intrat la G.A.C. Târgușor în urma comasării din 4 mai 1952. Tabelul cuprindea 
pe lon Stroe cu 42 ha, lon Borandă cu 26 ha, Petre Borandă cu 26 ha, Ștefan N. 
Albu cu 18 ha, Nicolae Șt. Albu cu 26 ha, Vasile Manolache cu 27 ha, Maria R. Petcu 


1% SJCAN. Loc. cit., dos. 23/1951, f. 67. 
1% Loc. cit., dos.67/1959, f. 211. 
1% Marian Cojoc, op. cit., p. 53. 

cu 40 ha, Stroie Crăciun cu 3 ha, lon N. Petculescu cu 20 ha, lon Stratulat cu 20 ha, 
Grigore lancu cu 42 ha, llie Corbu cu 25 ha, Niculina Anton cu 44 ha, Panait Corbu 
cu 44 ha, Ștefan P. Corbu cu 28 ha și Gheorghe Bădilă cu 20 ha. Într-un tabel din 
1953 cu „chiaburii din satul Dorobanţu ce sunt dispăruţi din sat”, precum și cu 
suprafeţele de pământ pe care le poseda fiecare erau enumeraţi: Cocoș G. Maria cu 
18 ha, Cherebeș Alexandru cu 25 ha, Vâlsan Marin cu 30 ha, Popescu N. Gheorghe 
cu 20 ha, Popescu Z. Nicolae cu 22 ha, Paraschiva Baciu cu 36 ha, Mosor Ștefan 
cu 20 ha, Lupu Constantin cu 3 ha, Niculina Anton cu 44 ha, Panait Corbu cu 44 ha, 
Ștefan Corbu cu 28 ha, Ilie Corbu cu 25 ha, Chiriţa Corbu cu 4 ha, Ștefana S. Marin 
cu 15 ha, Ortenzia Șerban cu 23 ha, lon Vâlcan cu 10 ha și Albeanu Ștefan cu 5 ha. 
În total, 17 persoane cu 380 ha.!'% 

În anul 1949 patru chiaburi din Dorobanţu (Gologan Gheorghe, fraţii Vâlsan 
Ilie și Vâlsan Stan, plus încă unul) au fost ridicați noaptea din casele lor și au fost 
strămutați la Satul Nou din judeţul Brașov. Chiaburii Corbu lon, Tiberiu Nistor și 
Aluman Smeu se puteau considera mai norocoși: lor doar li s-a confiscat toată averea. 
(sursă: Jipa Anghel) 

Terenurile și casele expropriaților nu rămâneau de izbeliște. Pe 30 martie 1960 
Chiorpec P. Cristache, locuitor al comunei N. Bălcescu, adresa o cerere președintelui 
Comitetului Executiv al Sfatului Popular comunal pentru a obține “locul de casă al 
expropriatului Gheorghe |. Putinică în folosință pentru a-l însămânţa cu pepeni” 
Cererea se încheia cu deja clasica formulă “La luptă pentru pace ! Exista și varianta 
„La luptă activă pentru pace P1'% 

În 1957, cu ocazia acţiunilor desfășurate în vederea cooperativizării, Stan 
Subţirică s-a certat cu câţiva membri de partid. Urmare a acestui eveniment, i s-a 
confiscat întreaga avere (casă și pământ), iar după trei ani de pușcărie a revenit în 
Dorobanţu unde a locuit cu chirie până în 1990. (sursă: Mocanu Dumitru și Maria) 

Memoria locuitorilor nu pare să se înșele. Un raport din 1953 redă numele a 
26 de localnici care nu au însămânţat și au fost arestaţi. Printre ei se numără 
Târșoagă Dumitru, Târșoagă B.lon, Lovin Burlacu, Traian Stroie, Mămăligă A. lon, 
Jipa Nicolae și Subţirică Stan. De asemenea, în procesul verbal al ședinței Sfatului 
Popular din 26 noiembrie 1955, reapare numele lui Stan Subțirică. Spicuim: “Tov. 
Irimia Gheorghe, Președintele Sfatului Popular citește darea de seamă în care se 
arată planul de venituri și cheltuieli rezultate din impozitele comunale și către stat. 
Se arată că planul financiar pe primul, al doilea și al treilea trimestru a fost de 
100%, iar pe trimestrul IV el este de 70% până la data sesiunii. Se evidenţiază tov. 
deputaţi care au sprijinit această problemă, ca tov. Mancer lon, Cristache Baltă, 
lancu Vrabie, etc, precum și sabotorii în această problemă ca Stan Subţirică, lancu 
Gh. lancu și alții care deși au posibilități de plată, au încercat să se sustragă de la 
plata impozitelor către stat și comună”. 


1% SJCAN. Loc. cit., dos. 34/1953, f. 443, f. 448. 
19 Loc. cit., dos. 74/1960, f. 82. 

La 1 iulie 1962, Subțirică Stan figura cu o datorie de 1.168 la plata chiriei, din 
care 496 lei constituiau restanţe.!'% 

Decretul nr. 132 din 2 aprilie 1949 pentru organizarea judecătorească 
stabilea la art. 3 că “judecata în Republica Populară Română educă, prin 
activitatea sa, pe cetăţeni în spiritul de devotament faţă de patrie și legile Republicii 
Populare Române, de grijă deosebită față de bunurile comune ale poporului, 
disciplina în muncă, îndeplinire a îndatoririlor față de stat și societate și respect 
față de regulile convieţuirii sociale”. Deja de atunci proprietatea privată înceta a 
mai fi menţionată în textele de lege. 

Faptul că foștii fruntași ai satelor erau consideraţi aprioric de comuniști ca 
fiind incapabili sau chiar de rea credinţă reiese și din documentele epocii. Comitetul 
Provizoriu Constanţa, prin circulara nr.25 din 23 mai 1950, transmitea către Comitetul 
Provizoriu Dorobanţu: „dușmanul de clasă nu este încă lichidat definitiv, el caută în 
orice moment prin elemente slabe să lovească în dezvoltarea economică a R.PR. 
Vigilenţa noastră trebuie deci să fie în permanenţă trează”! 

Sfatul Popular comunal, prin adresa 355 din martie 1954 transmitea Competrol 
Nicolae Bălcescu următoarele: „suntem sesizați că munca merge prost la Competrol. 
Din cercetările făcute de noi reiese că aţi încadrat elemente expropriate, chiaburi și 
alte elemente necorespunzătoare. Pentru aceasta le daţi preaviz iar Sfatul Popular 
vă asigură cu oameni săraci și cinstiţi.”!* 

Prin sentinţa nr. 2 din 1955 dată de Tribunalul Militar București în dosarul 783/ 
1952, condamnă pe inculpatul Săndulescu Mihai din Nicolae Bălcescu (născut în 
1920), la 10 ani închisoare, 500 lei amendă și confiscarea averii pentru delictul de 
uneltire contra ordinii sociale.!'% 

O listă cu dobrogenii executaţi/morţi în temniţele comuniste cuprinde numele 
lui Enache Gheorghe din comuna N. Bălcescu, jud. Constanţa, mort la Aiud in 1959, 
care ar fi găzduit luptători anticomuniști, Leca Vasile, născut in 1909 în comuna N. 
Bălcescu, jud. Constanţa, împușcat la 20.03.1950 in închisoarea de la Pitești, Prodan 
C. lon, născut in 04.02.1894, in comuna N. Bălcescu, jud. Constanţa, decedat în 
17.10.1952, la colonia Coasta Galeș, Târșoagă Nicolae din comuna N. Bălcescu, 
jud. Constanţa, a decedat în anul 1949 la Brețcu și Vâlsan Marin, născut la 13.06.1905 
în comuna Dorobanţu, decedat la 18.04.1952 la Poarta Albă.'%* 

Este posibil ca o serie de probe să fi fost fabricate deoarece peste Dobrogea 
căzuse ca o năpastă generalul maior Bolintineanu, ca șef al regiunii de securitate 
Constanţa, care a obligat pe anchetatori să scoată cu orice preț grupuri de 
“contrarevoluţionari”. 


1% Loc. cit., dos. 34/1953, f. 541, dos.96/1962, f. 31. 

1% Loc. cit., dos. 17/1950, f. 26. 

1% Loc. cit., dos 38/1954, f.62. 

1% Loc. cit., dos 34/1953, f. 125. 

1% http:/ww.miscarea.net/1-1ad-rezistenta-dobrogea3.htm 

Noua structură socială 


Categoriile sociale din comună erau încadrate în gospodării mici, gospodării 
mijlocii, gospodării chiaburești, colectivişti, tozişti, comercianţi și salariaţi. În ședința 
din 16 iunie 1955 comisia de verificare a chiaburilor constată în N. Bălcescu existenţa 
a 46 de chiaburi, 38 de foști chiaburi și 22 de mijlocași.2% 

llustrativă pentru practicile epocii a fost și situația celor patru frați Crăciun din 
Nicolae Bălcescu. Crăciun Stroe care, înainte de 1944 poseda numai o casă de locuit 
și avea funcţia de agent veterinar, a fost împroprietărit în 1945 cu 4 ha de pământ, pe 
care ulterior le-a predat conform H.C.M. 308/1953. Crăciun Aldea poseda 8 ha de 
teren arabil, predate în 1953, el rămânând cu casa de locuit și ocupând funcţiile de 
notar la primărie și contabil al Sfatului Popular. până în 1953. Crăciun Gheorghe a fost 
deposedat de cele 37 de ha teren arabil deținute, rămânând cu casa și cu doi cai. 
Iniţial fusese încadrat în categoria “chiaburi”, apoi în categoria de “fost chiabur” și își 
câștiga existenţa lucrând ca zilier la diferitele întreprinderi din comună. Cel mai de 
succes dintre fraţi în perioada interbelică, Crăciun Costea, care fusese notar al primăriei 
din N. Bălcescu și deținuse 61 ha teren arabil, a fost expropriat pe 2 martie 1949, 
moment în care plecase din comună și i se pierduse urma. 

Fraţii Vlad N. (inițiala tatălui - Niţă) Constantin, care deținuse doar o casă de 
locuit, Stoica, cu 10 ha teren arabil și 60 de oi, Dumitru, cu 10 ha și 66 oi și Aurel, cu 
16 ha și 12 oi, precum și cumnatul lor Stroe Traian, cu 12 ha teren , se înscriseseră 
toți în G.A.C. N. Bălcescu fiind “categorisiţi țărani cu gospodărie mijlocie”. 

Familia Marian Cornel și Maria, care poseda o casă de locuit, și familia 
Constantin D. lon și Dumitra, care avea în proprietate 15 oi, au fost trecute la categoria 
țărani cu gospodărie mică. Cei care nu posedau “nici un inventar agricol viu și mort”, 
cum a fost cazul familiei Tudoran Radu și Marieta, veniţi în comună în 1938 sau al 
familiei Gherst Adalbert și Ecaterina, stabiliți aici în 1956, erau categorisiți muncitori 
cu gospodărie mică. Irimia Muntean, proprietar a 5 ha de teren arabil primite la reforma 
agrară din 1945 care a cedat pământul în anul 1949, rămânând proprietarul unei 
case, fără alte venituri, a fost categorisit țăran sărac.%" 

O situaţie interesantă o găsim în corespondenţa dintre Sfatul Popular Raional 
Medgidia și Sfatul Popular Comunal, din decembrie 1958, pe marginea situaţiei Mariei 
F. Marcu care era “soţia decedatului Florea Marcu care contează și astăzi ca 
chiabură, însă fără a avea un document prin care să se constate acest lucru. Credem 
că cei care au încadrato în această categorie nu au îndeplinit toate formele legale. 
(subl. autori)”2%2 

Mult mai clară a fost situaţia lui Turtoi R. Gheorghe, despre care Comitetul 
Executiv, sub semnătura președintelui și a secretarului, recunoștea în 1959 că “se 


2% Loc. cit., dos.35/1954, f. 418, dos.40/55, f. 274. 
201 Loc. cit., dos 77/1961, ff. 2-3, 12, 14, dos.34/1953, f. 51. 
202 Loc. cit., dos. 63/1958, ff. 171-172. 

trage dintro familie de țărani mijlocași înainte de 23 august și după nu a posedat 
decit suprafața de 10 ha pămînt împreună cu soţia (...) credem că acest locuitor a 
fost încadrat în categoria de chiabur din cauza unor invidii ale conducătorilor comunali 
din anii anteriori”, respectivul fiind “un element foarte muncitor”. 2% 

În asemenea condiţii fiul de chiabur Mocanu Dumitru, spirit autodidact, a fost 
obligat să înveţe ceasornicărie, tâmplărie și mecanică agricolă pentru a putea 
supravieţui. La nivel naţional au existat multe cazuri similare, de săteni obligaţi să își 
caute rosturile în viaţă prin practicarea unor meserii la domiciliu. 


Fruntașii noului regim 


A fost creat și un sistem de recompensare onorifică al celor care răspundeau 
chemărilor noului regim. Drept exemplu, la 9 octombrie 1954 erau repartizate 
diplomele pentru stimularea fruntașilor comunei. Diplomele respective erau grupate 
pe mai multe categorii - “diplomă de fruntaș în obţinerea de recolte bogate: Popescu 
P. Gheorghe; în predarea impozitelor și autoimpunere: Vâlsan Ștefan, Stoica Vlad, 
Alisi Osman, Tudor Datcu, Tarachiu Vasile, Popescu lon; obţinerea de producţii bogate 
la ha: Mocanu Dumitru, Stroe Beznea, Petculescu B. Gheorghe, Munteanu Dumitru; 
în executarea campaniilor agricole 1954: Popa A. loan, Petculescu Aloman, Purcărea 
Gheorghe, Neamu Nicolae, Chiorpec Mircea, Isax Lazăr, Stoian Filip, Smeu 
Constantin, Subţirică F.lon”.204 

Anual se înmânau insigne de fruntași în gospodărirea satelor. Pentru anul 1966 
au primit asemenea insigne treizeci de persoane: douăzeci din Nicolae Bălcescu, 
opt din Dorobanţu și două din Dropia.2% 

La cererea de întrecere patriotică apărută în ziarul „Dobrogea Nouă” din 6 
iunie 1954, lansată de sătenii din Nicolae Bălcescu, au răspuns „țăranii muncitori” ai 
comunelor Sibioara, Cochirleni, Castelu, Gura Dobrogei, Mihail Kogălniceanu, 
Târgușor, Năvodari (toate din raionul Medgidia) și Cumpăna (din raionul Negru Vodă), 
regiunea Constanţa. 2% 

Primul președinte G.A.C. „Ilie Pintilie” din Dorobanţu a fost Cristache Baltă, 
urmat de Baciu Dinu, pe vremea căruia contabil (socotitoare, cum se zicea la vremea 
respectivă) era Popescu Anghelida. Următorii președinți ai G.A.C. au fost Subţirică 
lon și Marin Ana. Treptat schema se amplifică, apar inginerii, inginerul sef, etc. (sursă: 
Boldea Stela). 

Din mărturiile localnicilor reiese că primul director al G.A.S. Dorobanţu a fost 
Tăgârță, urmat de lacșa, Tiberiu Mureșan, Pădure, Spălăţelu și Nicolae Rahău. 


203 Loc. cit., dos. 67/1959, f. 275. 

204 Loc. cit., dos.37/1954. f. 39. 

205 Loc. cit., dos.134/1966, ff. 58-59. 
2% Loc. cit., dos. 35/1954, ff. 76-86. 

Schimbarea din funcţia de conducere nu reprezenta obligatoriu o sancţiune. De 
pildă, lacșa a plecat profesor la Institutul Agronomic București. Unii directori instaurau 
chiar mici „dinastii” în zona de activitate. Pe vremea directorului Tiberiu Mureșan 
(om capabil, cu putere de convingere) inginer șef era cumnatul său, Sefcec, celălalt 
cumnat, Roman, fiind șef de fermă la Țepeș Vodă. (sursă: Oţelea Maria). 

În documentele de arhivă am găsit următoarele nume: președinți ai G.A.C. N. 
Bălcescu-Gheorghe Păcuraru (1953), Popa Vasile (1955), iar în 1960 Irimia Gheorghe 
președinte, respectiv Constantin Baciu și Safta Ilie, vicepreședinți; președintii G.A.C.- 
ului Dorobanţu Constantin Baciu (1953-1956), pe 8 mai 1953 Aloman Petculescu 
președintele T.O.Z. N.Bălcescu și Alexe Oţelea președintele T.O.Z. Dorobanţu; în 
1950 șef contabil G.A.S. N. Bălcescu era Gheorghe Buzoianu; în 1955, Bolhoţeanu 
lon preşedinte S.M.T. Dorobanţu, Popescu Gheorghe președintele Întovărășirii T.OZ. 
Filimon Sârbu (aceștia și în 1956), Mitu Conăcel la Întovărășirea Dorobanţu; pe 30 
iunie 1956, llie Safta președintele G.A.C. Dropia, Papuc Ștefan președintele 
Întovărășirii Dorobanţu; pe 12 ianuarie 1960, Lupsacca David director al G.A.S. 
Nicolae Bălcescu, Pădure Gheorghe director al G.A.S. Dorobanţu; pe 23 aprilie 
1967 Beraru Vasile era directorul G.A.S.- ului Nicolae Bălcescu, iar în 1968 leremia 
Gheorghe era președinte C.A.P Dorobanţu, Nica V. Nicolaie președinte la C.A.P.N. 
Bălcescu, Oprea director la I.A.S. N. Bălcescu, Rahău Nicolae director I.A.S. 
Dorobanţu și Pantelimon lon director la I.M.A Dorobanţu. 


“Voluntariatul” obligatoriu 


Stăpânirea comunistă nu a întârziat să își dezvăluie tarele. A fost 
implementat un întreg arsenal de sărăcie și mizerie, din care nu au lipsit cotele 
obligatorii, autoimpunerile, contribuţia voluntară bănească, contractările cu statul, 
impozitele ș.a. Aprovizionarea cu produse alimentare pe bază de cartele și cu 
cartele de îmbrăcăminte și încălțăminte pe bază de puncte nu au putut contribui 
la îndreptarea situaţiei.2 

Sistemul cotelor obligatorii a fost introdus din necesitatea plăţii de despăgubiri 
de război Uniunii Sovietice ca urmare a convenției de armistițiu din 12 septembrie 
1944, precum și pentru a compensa lipsa de alimente din orașe. Pentru a înțelege 
mai bine contextul istoric al epocii, trebuie să menţionăm faptul că reparaţiile plătite 
de România au fost evaluate, în 1948, la 80% din venitul național al țării. Această 
nemiloasă exploatare la care era supusă ţara s-a reflectat dureros în nivelul de trai 
al populaţiei. Astfel, în 1946 preţul cărnii a crescut cu 400%, al cartofilor cu 800%, al 
pâinii și al fasolei cu 1000%.2% 


2% loan Degău, Adrian Apan, Agricultura anilor 1945-1962: întovărășiri și gospodărie 


agricolă colectivă, în „Zodii în cumpănă”. Publicaţie culturală, 10 octombrie 2007, p. 3. 
2% Eugen Denize, op. cit, ff. 4-5. 

Prin sistemul cotelor obligatorii țăranii erau obligaţi să predea statului o parte 
semnificativă din producția gospodăriilor lor. Dimensiunile acestui impozit în natură 
au variat. De multe ori, țăranii erau lăsaţi doar cu grâul de sămânță pentru anul 
următor, iar uneori nici cu acesta. Primele cote au fost ridicate în 1945. În noiembrie 
1946 s-a hotărât ca identificarea și colectarea produselor agricole să treacă în 
competenţa Ministerului de Interne. Cotele de cereale datorate statului de diferitele 
tipuri de gospodării agricole, stabilite prin decretul nr.306/1949 de către Consiliul de 
Miniștri pe baza propunerilor venite de la Comisia de Stat pentru Colectări vor suferi 
diverse modificări atât în ceea ce privește criteriile în baza cărora erau hotărâte 
cantitățile impuse cât și a tipurilor de produse. Astfel, în iulie 1949 produsele agricole 
supuse cotelor obligatorii erau doar grâul, secara, orzul și ovăzul (HCM 774/ 1949); 
la numai un an acestea erau extinse la următoarele categorii (HCM nr. 571/1950): 
cereale (grâu, secară, orz, ovăz, porumb), oleaginoase (floarea-soarelui), 
leguminoase (mazăre, fasole, linte), legume (cartofi, ceapă), furaje (fân natural, fân 
cultivat), seminţe de plante furajere (lucernă, trifoi, borceag, iarbă de Sudan) pentru 
ca în 1955, decretul nr. 64 să stabilească menţinerea cotelor obligatorii la: grâu, orz, 
ovăz, secară, porumb, floarea - soarelui, mazăre, fasole, linte, cartofi, fân natural, 
fân cultivat (însă ceea ce era important: Consiliul de Miniștri avea posibilitatea să 
modifice această listă, în funcţie de nevoile economice ale ţării). Legislaţia prevedea, 
de asemenea, predarea de cote și pentru lapte, carne și lână. Probabil de teama 
izbucniri unor frământări asemănătoare celor din Polonia și Ungaria, urmare a 
Plenarei C.C. al PM.R. din 27-29 decembrie 1956, prin decretul 728/1956 începând 
de la 1 ianuarie 1957 cotele obligatorii la următoarele produse erau desființate: porumb, 
floarea-soarelui, grâu, secară, orz, ovăz, mazăre, fasole, linte, cartofi, lapte și fân. 
Erau menținute doar cotele la carne și lână, dar, pentru ele, perioada anilor 1957- 
1962 a marcat trecerea de la cote la contracte.2% 

Legea privind regimul circulaţiei produselor agricole, adoptată în iulie 1947, 
stabilea pedepse aspre pentru cei care încercau să se sustragă de la predarea 
cotelor. Astfel, erau pedepsiţi cu închisoare corecțională de la 4 la 12 ani și cu amendă 
între 20 milioane și 4 miliarde lei producătorii agricoli care făceau declaraţii inexacte 
sau incomplete privind producţia obținută, precum și cei care, prin orice mijloace, 
împiedicau activitatea de treieriș sau de colectare a mandatarilor Statului. Se 
pedepseau cu muncă silnică de la 5 la 20 ani și amendă până la 5 miliarde lei cei 
care instigau la nepredarea cotelor legale sau împiedicau prin ameninţări sau violențe 
activitatea de colectare.2'0 

Noua legislaţie se aplica cu cea mai mare strictețe. Drept dovadă, Pretorul 
Plășii Medgidia comunica primăriei Nicolae Bălcescu, prin adresa 396 din 28.02 


209 Borșa Sanda-Maria, Colectivizarea agriculturii în fosta regiune administrativă Cluj (1949-1962), 
teză de doctorat, Cluj Napoca, 2011, p.9. 

210 Gheorghe lancu, Virgil Ţârău și Ottmar Trașcă, Colectivizarea agriculturii în România. Aspecte 
legislative, 1949 — 1962, Cluj (2000), pp. 41-42. 

1948, că „Vi se atrage din nou cea mai serioasă atenţiune asupra realizării 100% a 
cotei de porumb impusă Comunei Dvs. și vă invităm a lua de îndată cele mai severe 
măsuri pentru executarea întocmai a acestui ordin” 

Răspunsul primarului Vasile Nica, înaintat D-lui Prim Pretor (nr.369/3 martie 
1948) este concludent : „Avem onoarea a raporta că verificând toate procesele 
verbale de blocare porumbului și lăsate în custodia locuitorilor, am constatat că un 
număr de 20 de locuitori cu peste 15 ha nu au predat cota de porumb complet 
impusă și nici nu vor să o predea pe motiv că nu mai are de unde. Cu adresa nr.396 
din 2 martie 1948, am înaintat un tabel de locuitori de mai sus Dlui Șef al postului de 
jandarmi respectiv spre a le închia acte de darea în judecată și odată cu actele să 
fie înaintate Oficiului Economic de control județean” 

În același an se stabilea ca sătenii care aveau restanţe la cotele la seminţe de 
floarea soarelui și rapiță „să fie obligaţi ca în termen de 3 zile să predea cotele 
restante în caz contrariu se vor adresa acte pentru trimiterea la legea sabotajului 
economic și cu aceste acte vor fi înaintați la Controlul Economic” Primăria Nicolae 
Bălcescu, prin adresa nr.617/23 martie 1948, către Serviciul Județean de control 
Economic Constanţa, raporta că “grâul de primăvară confiscat de către Șeful de 
Post din Mihail Kogălniceanu de la numiții Besnea Dumitru, Petculescu Victor și 
Besnea Stroe, locuitori din comuna Nicolae Bălcescu, care vroeau sâl macine a 
fost ridicat de noi și predat la locuitorii lon Petre și preot V. Gheorghiţă pentru a-l 
însămânţa, întrucît celor în cauză nu se mai putea preda înapoi încât nu prezintă 
garanţii de al însămânţa” 

În decembrie 1947 următorii locuitori erau acuzaţi că refuză a acorda 
următoarele cote de porumb : lon Petculescu-2.700 kg, Dumitru R. Petcu-2.900 kg, 
Alex Toma-7.700 kg, Chiriţă Drogeanu-29.000 kg, Dumitru Stroie-18.700 kg, Romulus 
Vanieș-7.000 kg Gh. R. Turtoi-3.000 kg, lon B. Târșoagă-5.000 kg, lon A. Vâscea- 
1.690 kg și Ștefan Gh. Albu-2.900 kg. La 13 octombrie 1948 se constata că Aloman 
Albu, care avea în exploatare 72 ha teren arabil, nu predase complet cotele de grâu. 
Același Pretor al Plășii Medgidia, prin adresa nr.1684/19.09.1948, anunţa că cei 
care nu vor preda cantitățile restante la cotele legale de cereale (grâu, orz, ovăz) 
“vor fi desemnaţi postului de jandarmi și trimiși în judecată la legea sabotajului”.2*" 

Oamenii își amintesc că metodele folosite la colectare erau dure"Când intra 
în sat perceptorul zici că veneau hunii” își amintește Mocanu Maria. Comuniștii umblau 
cu bețe lungi, cu cârlige în vârf, cu care răscoleau paiele ca nu cumva să fie ascunse 
boabe. Familia Mocanu a tăiat un porc a cărui carne a topit-o și au ascuns-o într-o 
putină de lemn, iar deasupra au turnat puţină zeamă de varză și au așezat patru sau 
cinci verze. 

În cadrul unei ședințe al Comitetului Executiv al Sfatului popular, din 
primăvara anului 1954, se constata că “dacă agenții fiscali și colectorii erau și mai 


211 SJCAN. Loc. cit., dos.13/1948, ff.59-60, f.157. f.135, ff.246-247, f.465, f.276. 

mult ajutați de tovarășii deputați mersul colectărilor și impozitelor către stat erau 
cu mult mai satisfăcătoare”. 

În perioada 1949-1950 s-au introdus cartele pentru îmbrăcăminte și alimente. 
La 28 decembrie 1954 au fost desființate cartelele la produsele de strictă necesitate. 
Problema cartelelor generează drame, după cum reiese din declarația doamnei Maria 
lonaș, cu domiciliul în Constanţa, str. Domnița Bălașa nr.28, căsătorită de 11 ani cu 
lonel lonaș, salariat al Șantierului Naval Constanţa, cu care avea 2 copii. De 6 luni 
soțul ei trăia nelegitim cu Fănica Cristache din comuna Carol |, care avea la rândul 
ei un copil dintr-o relație anterioară. Fănica Cristache se mutase în Constanţa, pe 
strada Avram lancu nr. 29, cu lon lonaș și cu unul din copii lui lonaș. lon lonaș luase 
cartelele pe puncte atit pentru soţia legitimă, cât și pentru cei doi copii ai lor. Acum, 
Maria lonaș cerea ajutorul autorităţilor : „Vă rog să binevoiţi să luaţi măsuri, deoarece 
sunt în situaţie grea atât eu cât și copilul meu de un an și cinci luni, lăsat în lipsuri 
grele.” Documentele de arhivă nu relevă cum sau dacă a fost rezolvat cazul 
respectiv.2'2 

Conform DEX-ului, autoimpunerea reprezintă o contribuţie bănească pe care 
o colectivitate o fixează și o dă de bună voie, în vederea unor lucrări locale de 
interes obștesc. În anul 1950, Marea Adunare Naţională a Republicii Populare 
Române a votat legea cu privire la autoimpunerea cetățenilor, în vederea contribuţiilor 
în muncă și bani, în interesul obștesc. Până în 1954, toate sumele adunate de la 
populaţie erau grupate pe comune și folosite pe plan comunal. Începând cu anul 
1956, guvernul a modificat această lege și a hotărât ca acești bani să fie cheltuiţi 
separat și pe sate, în raport cu necesităţile locale. 

Pe 26 noiembrie 1955, în problema încasării autoimpunerii s-au constituit trei 
comisii în satele N. Bălcescu, Dorobanţu și Dropia, care să se ocupe de această 
problemă, încasând pe cei ce sunt buni de plată și scăzând pe cei plecaţi din comună. 
Comisia din N. Bălcescu era formată din preotul Gheorghiţă Vasile, lvancea Ilie și 
Putinică Radu, la Dorobanţu erau Vrabie lancu, Sărbătoare Anghelina și Hânsa 
llie,iar la Dropia, Safta Ilie și Leonte Domnica. 

Se pare că preotul Gheorghiţă Vasile din Nicolae Bălcescu învățase ceva 
din păţania confratelui Sânpetru din Dorobanţu, deoarece în ședința de Sfat Popular 
din 21 martie 1956 își lua angajamentul “că va duce o muncă permanentă în rândurile 
maselor țărănești care să ducă muncă permanentă (sic!) în campania de 
primăvară, iar în ceea ce privește munca, să îndemne poporul de a se întovărăși 
să facă muncile cu mașinile S.M.T”. Preotul Vasile Gheorghiţă era și președinte al 
cercului local A.R.L.U.S. (Asociaţia Română pentru strângerea Legăturilor cu 
Uniunea Sovietică).2'3 

Comisia comunală pentru impunerile obligatorii la produsele vegetale și animale 
pe anul 1955 era formată din : Oprescu Nicolae secretarul Sfatului Popular, Ecrem 


212 Loc. cit., dos. 35/1954, f.11, dos. 13/1948, f.3. 
213 Loc. cit., dos.45/1955, dos.13/1948, f. 80. 

Ibram delegatul Sfatului Popular Raion Medgidia, Manolache loana referentă agricolă 
Sfat Popular, Popescu Gheorghe, Creţu Constantin și Mancer lon deputați, 
Gheorghiţă Vasile secretarul Întovărășirii N. Bălcescu, Ivancea Ilie socotitor G.A.C. 
N. Bălcescu, Tudorache lon secretarul Întovărășirii Dorobanţu, Sărbătoare Anghelina 
socotitoare la G.A.C. Dorobanţu, Vâlsan Ștefan și Lazăr Isac țărani fruntași.21* 

Comisia de impuneri la cotele obligatorii către stat a produselor vegetale și 
animale pe anul 1956 era formată din Oprescu Nicolae, secretarul sfatului popular 
N. Bălcescu și președinte al comisiei, Manolache loana, împuternicită comunală, 
Poteraș Aglaia, referentă cu registrele agricole, Meriuţă Frusina, delegat al 
Cooperativei N. Bălcescu și Dobre Conăcel, agent veterinar. “Comisiunea formată 
răspunde de impunerile gospodărești din comună și sate respectând întocmai H.C.M. 
și instrucţiunile date în acest sens, știind că orice încălcare atrage de la sine 
sancţiunea penală a celor vinovați (sublinierea mea).2"*5 

Pe 6 aprilie 1956 se constituia “activul de cetăţeni care să ajute zi de zi la 
îndeplinirea planului de încasări pe comună” format din Stănculescu lon, președinte 
și membrii Popescu Gheorghe, Eleftere Cășuneanu, Târșoagă Constantin, 
Morărescu lie, Ilinca Nicolae, Alexandru Creţu, Gheorghe Grigoraș, Manolache 
A. loana, Costache Pavel, Bucăţică Maria, Val Nicolae, Mancer lon, Țăranu 
Gheorghe, Maria Conăcel, Mocanu D. Gheorghe, Dazar Isac, Ilie Safta, lon M. 
Tacciu și Stan Ninov.2'6 

Noţiunea de muncă forțată nu constituia doar un text abstract dintr-o lege. În 
aprilie 1950, prin circulara 1272, Sfatul Popular Regional Constanţa transmitea 
următoarele directive Sfatului Popular Comunal Nicolae Bălcescu prin munca 
patriotică a locuitorilor urmau a fi realizate: scoaterea pietrei din cariere, cărarea și 
așezarea pietrei pe șosele, umplerea gropilor de pe drumuri, curăţarea drumurilor și 
săparea șanţurilor, repararea podeţelor, repararea gardurilor caselor de pe șosea, 
executarea de stâlpi și țăruși pe marginea șoselei, plantarea de puieți pe marginea 
șoselei și săparea de puțuri pentru animale moarte în locuri indicate de veterinari. 
Erau indicate și modalitățile de mobilizare a oamenilor: “Se vor afișa materiale la 
gazetele de perete și panouri. Se vor provoca întreceri. Se vor ţine adunări pe ulițe. 
La muncă se va ieși cu lozinci, placarde, steaguri. Se vor mobiliza toate muzicele, 
tarafele de lăutari și cei care au instrumente muzicale pentru a cânta pe șantiere. 
Munca de lămurire se va începe imediat.2" 

În decembrie 1955 tovarășii Popa Vasile, președintele G.A.C. Elena Sârbu 
și lrimia Gheorghe, președintele Sfatului Popular au hotărât, scoaterea la muncă, 
la săpat de șanțuri, a bărbaţilor între 18 și 45 de ani și a femeilor între 18 și 40 de 
ani. Se făcea trimitere la obligaţia de contribuţie în muncă conform Hotărârii 


214 Loc. cit., dos. 41/1955 f. 113. 
215 Loc. cit., dos. 51/1957, f. 15. 
216 Loc. cit., dos.46/1956 f. 28. 
217 Loc. cit., dos. 17/1950, f. 125. 

Consiliului de Miniștri (H.C.M.). A fost fixată o normă de 30 de metri liniari pe zi, 
adică 180 de metri liniari pe săptămână. Cine nu execută era pasibil de amendă 
între 50 și 200 de lei.2'? 

Contribuţia voluntară bănească a fost reglementată de autoritățile centrale, în 
perioada 1952-1971, printr-o serie de legi și decrete. Decretul din 6 martie 1956 
privind contribuţia locuitorilor pentru efectuarea de lucrări de interes obștesc definea 
contribuţia voluntară ca reprezentând “contribuţia liber consimţită a locuitorilor de a 
contribui cu venit la efectuarea unor lucrări de interes obștesc și cu caracter local”. 
Această contribuție era stabilită, anual, “prin hotărârea adoptată cu majoritate de 
voturi de către adunările generale a capilor de gospodării din localităţile respective 
pentru efectuarea următoarelor lucrări: dispensare, creșe, cămine de zi, grădinițe 
de copii, străzi și poduri din comună, fântâni, îndiguiri, canalizări, electrificări, 
radioficări, terenuri de sport, parcuri și alte lucrări cu caracter gospodăresc sau 
social cultural de natura celor de mai sus” 

Contribuţia voluntară putea fi achitată și în natură. Astfel, contribuţia voluntară 
a locuitorilor în scopul electrificării satului putea fi achitată în produse agricole, 
materiale de construcții, deșeuri, cărăușie, mână de lucru sau numerar. 

Raportul Comitetului Executiv “privind gospodărirea și înfrumusețarea comunei 
prin acțiuni patriotice, prin contribuţia voluntară și contribuţia în muncă” arăta că, pentru 
anul 1964 se stabilise din noiembrie 1963 o contribuţie voluntară în sumă totală de 
71.360 lei, necesară pentru continuarea lucrărilor la construcţia căminului cultural din 
satul Dorobanţu. “În ceiace privește problema curăţeniei și amenajării de jur împrejur 
a localului, transportul pământului, mișcarea și așezarea ţiglelor de la locul de demolare 
și până la locul de depozitare și numărare, a încărcatului și descărcatului de nisip și a 
restului de materiale, toate acestea s-au făcut cu prin muncă patriotică, contribuind 
pentru aceasta o parte de locuitori cît și elevii dela școala elementară de 8 ani 
Dorobanţu. În urma calculelor făcute de noi, s-a stabilit că s-a efectuat pînă în prezent 
peste 320 de ore muncă patriotică. O situaţie mai dificilă în ceiace privește construcția 
acestui cămin cultural, este aceia că nici pînă la ora actuală nu am putut găsi meșterii 
care să poată să efectueze această lucrare cu toate că s-a prezentat mai mulţi amatori, 
însă fără a prezenta o garanție în ceiace privește executarea acestei construcții (...) 
In ceiace privește problema contribuţiei în muncă, comuna noastră are de executat 
pe anul 1964 un număr de 2.712 zile braţe, precum și 474 zile care, revenind GAC- 
ului Dorobanţu 144 zile, GAS-ului Dorobanţu 60 zile, iar GAC-ului N.Bălcescu 192 
zile, GAS-ului N.Bălcescu 72 zile și cooperativei locale 6 zile cu carul.” Contribuţia în 
muncă urma să se efectueze “pe șoseaua Dorobanțu-Medgidia și pe șoseaua centrul 
comunei - Siloz N. Bălcescu”.2'9 

Pentru anul 1966 s-a stabilit un număr de 2.052 zile cu braţele și 792 zile cu 
carul, pentru locuitorii din satul Nicolae Bălcescu, respectiv 1.002 zile brațe și 642 


zile car pentru locuitorii din satele Dorobanţu și Dropia.?% 
218 Loc. cit., dos. 41/1955, f.477. 

21 Loc. cit., dos.131/1964, îf.79-80. 

220 Loc. cit., dos. 149/1966, f. 10. 

Activităţi economice pe arealul comunei 


Într-o enumerare a întreprinderilor aflate pe raza comunei Nicolae Bălcescu 
în 1948 găsim o moară țărănească, patru cuptoare cu var, patru cariere de piatră, o 
cooperativă, un siloz, patru cârciumi și un darac de lână. Bărbulescu Stan avea o 
fabrică de tâmplărie, Constantin Săndulescu o moară țărănească de mălai cu una 
piatră, Smeu Gheorghe un darac de lână, iar llie Bobu o fabrică de ape gazoase. 

Un tabel de comercianți, industriași, profesioniști și autorităţi locale care 
posedă măsuri, greutăţi sau cântare cuprindea pe următorii: cârciumari-Bucur 
Ștefănuţă, lon Marcu, Nicolai Lungu, Ștefan C. Petculescu; vărar-Gheorghe 
Nicolescu și Tache Baugu,; tricotaj-Dumitru Târșoagă, Maria M. Putinică, Elena D. 
Munteanu, Maria Pintilie; cazan de rachiu-Gh. Putinică, Dumitru |. Stroe; fierari-lon 
A.Vascea, lon. N. Petculescu, Dumitru D. Băcanu; rotar-Aldea R. Manolache, lon 
Gh. Târșoagă; silozul de cereale; Oficiul P.T.T. Nicolae Bălescu (Poștă), Obor de 
cereale, cooperativa “Izvorul”.22! 

Conform unui raport din 1954, Cooperativa de aprovizionare și desfacere 
deţinea trei magazine de mărfuri generale în comună, trei secții de băuturi, 
două magazine de librărie, având 12 angajaţi. Raportul se încheia cu formularea 
„Trăiască Cooperativa Sovietică, cea mai înaintată cooperativă din lume! 
Trăiască Cooperativa din R.P.R.! Trăiască P.M.R,., inspiratorul și organizatorul 
victoriilor noastre!”222 

În 1960 se propunea “închiderea celor două frizerii aflate în localitate, frizerii 
ce prin mijloace proprii nu vor putea niciodată să respecte întru totul normele igienico- 
sanitare recomandate de Sanepidul Raional și transformarea lor într-o cooperativă 
meșteșugărească.22% 

Treptat au apărut magazinele cooperative sătești: erau cozi, se vindea la gramaj, 
puteai să nu mai prinzi. Din anii '60 până la sfârșitul anilor '70 era bine: se găsea în 
alimentara de toate. Cei mai bogaţi cumpărau de la shop în Kogălniceanu. Oamenii de 
la ţară nu a au dus-o rău cu mâncarea și îmbrăcămintea. (sursă: Cîrjan Emilia) 

I.A.S. Nicolae Bălcescu a luat ființă probabil în anul 1950. Era așezat la 4-5 
km de comuna Nicolae Bălcescu exact lângă calea ferată ce duce spre Tulcea și 
Medgidia. Dezvoltarea economică a atras de-a lungul anilor muncitori din multe zone 
ale țării (Moldova, Maramureș). Statisticile arată că în |.A.S. o mare amploare a luat 
agricultura, apoi zootehnia. Treptat s-au înfiinţat ferme vegetale, zootehnice (porcine, 
ovine), grădină de legume, pomi fructiferi. Odată cu numărul fermelor a crescut și 
numărul salariaţilor. Salariații au locuit în incinta I.A.S., în locuinţele existente 
(amenajate într-un fost conac boieresc) și în comuna N. Bălcescu, la blocurile 


221 Loc. cit., dos. 12/1948, f.57, f.70. 
222 Loc. cit., dos. 35/1954, f. 29. 
223 Loc. cit., dos. 73/1960, f. 293. 

construite de |.A.S. Locuinţele din |.A.S. Nicolae Bălcescu au fost cumpărate de cei 
care s-au stabilit în |.A.S. după 1990. Oamenii pe atunci și-au format gospodării, și- 
au amenajat locuinţele pentru ca viaţa să le fie mai ușoară. Treptat s-au stabilit în 
I.A.S. cu întreaga familie. Oamenii stabiliți cu întreaga lor familie aveau un trai bun, 
aveau de muncă, unii și-au construit case în comuna Nicolae Bălcescu, alții și-au 
amenajat casele pe care le aveau în Moldova sau Maramureș. Mulţi salariați veneau 
din comuna Mihail Kogălniceanu, Ovidiu, Constanţa, comuna Nicolae Bălcescu. Până 
la revoluţie I.A.S s-a extins, având mulţi angajaţi. (sursă: Chisăliţă Constantina) 

Silozul mare din Nicolae Bălcescu a fost construit în perioada 1967-1969 (cu 
o capacitate de 66.000 de tone, este cel mai mare din România și al doilea din 
Europa). Aparţinea I.V.C - Întreprinderea de Valorificare şi Conservare a Produselor 
Agricole, care în 1975 s-a transformat în I.C.A.PPA. (Întreprinderea de Conservare 
și Achiziționare a Produselor Agricole), care în 1996 s-a transformat în Comcereal. 
În 1986 erau 150 de angajaţi. (sursă : Adrian Albu) 

Silozul usca produsele agricole depozitate (grâu, porumb, floarea-soarelui, 
soia) apoi distribuia produsele unităţilor de morărit, S.U.F.V. Dorobanţu, cât și pentru 
export. Produsele agricole depozitate la siloz proveneau de la unitățile agricole din 
Crucea, Stupina, Gălbiori, Dorobanţu și N. Bălcescu.22 

Doamna Oţelea Maria, care a venit în Dorobanţu în 1954, mărturisește că, 
la începuturi, activitatea în cadrul G.A.S.-ului implica muncă grea. Tractoarele erau 
rudimentare şi producţia mică. În anii '50 culesul porumbului se făcea manual și 
ținea, uneori, până în decembrie. Până în 1967-1968 erau folosite combine C 1. 
Doi oameni stăteau sus pe combină, cu saci, umpleau pe burlan, alt om lega sacul 
la gură și apoi se descărcau sacii pe tobogan. Combina se oprea când se 
descărcau sacii. 

În sectorul zootehnic era un efectiv de circa 6.000 de oi. Exista o normă de 12 
vaci mulgătoare pentru un mulgător. Totul se făcea manual: curăţenia, mulsul, 
evacuarea gunoiului. Silozul se făcea în gropi. Femeile încărcau în saci, scoteau 
sacii la marginea gropii și le încărcau în tractor. Era o muncă enormă, grea. Doar 
apa de la jgheab era automată. Cea mai mare producţie era la ferma nr.1 unde 
activa inginerul Binder lon, german de origine. Acolo s-au obţinut recolte și de 4.000 
kg de grâu la hectar. 

Construirea sistemului de irigaţii a început în anii 1970-1971. După aceasta a 
crescut producţia. În această perioadă sunt aduse combine performante care 
descărcau direct în camioane. În domeniul zootehnic, după 1970 s-a cimentuit, au 
fost renovate grajdurile, fiecare vacă având câte o boxă. După modernizare, totul 
era mecanic : muls, evacuare. Alimentarea cu furaje se realiza cu tractorul și acestea 
se descărcau în jgheaburi. Era mai puţină muncă, dar norma de pe mulgător s-a 
mărit, până la 21 de capete de mulgător. 


224 Agrepina Ciocârlău Toma, op. cit., p. 56 . 

Însămânţatul culturilor din toamna anului 1960 în cadrul G.A.C.-ului Nicolae 
Bălcescu fusese realizat de următorii colectiviști: la brigada |, Oaida Gheorghe, 
Zadrigal Andrei, Beznea Stroe și Vineș Aldea, la brigada a II-a, Oturbai Nehat, Albu 
V.lon, Oaida lon și Costache Niţă,iar la brigada a III-a, Dumitru Cristache, Manolache 
lon și Stroe Traian. La G.A.C. Dorobanţu la brigada | Smeu Ștefan, Smeu Constatin, 
Oţelea Niţă și Corbu Oprişan, iar la brigada a Il-a Mosor Ștefan, Negrea Ștefan și 
Vlad Gheorghe. 

În ceea ce privește efectivele de animale, existau la G.A.C. N. Bălcescu un 
număr de 298 de taurine, din care 130 vaci, 1.656 de ovine, din care 1.177 oi, 490 
găini, 110 gâște și 348 de porcine din care 99 scroafe. G.A.C. Dorobanţu deținea 
198 de taurine, din care 98 vaci, 1.350 de ovine, din care 1.068 oi, 206 găini, 244 
gâște și 301 de porcine din care 59 scroafe, iar la G.A.C. Dropia erau 36 taurine, din 
care 14 vaci, 680 ovine, din care 553 oi, 194 găini și 51 porcine din care 10 scroafe.225 

Comuniștii permiteau și existenţa proprietăţii particulare, dar în proporţii reduse. 
O statistică din 1964 ne arată că în satul Nicolae Bălcescu erau 142 de săteni care 
aveau în proprietate un total de 905 oi, iar în Dorobanţu, 76 de săteni aveau în 
proprietate 454 de oi. Orânduirea permitea oamenilor să deţină maxim 10 oi, dar 
existau 10 țărani din ambele sate care nu aveau decât câte o oaie.2% 

Prin 1969-1970 s-a introdus apă curentă în Nicolae Bălcescu. Pentru aceasta, 
Marian Cojocaru, primarul comunei și George Burlacu, directorul școlii, au fost la 
Brașov și au însoţit un transport de țevi mari. (sursă: Burlacu Victoria) 

Stanciu Valente povestește că, în calitate de șofer a fost prima dată pe o benă 
de furaje. În 1972 la Dorobanţu se înființase Staţia de uscare a furajelor verzi (S.U.F.V.) 
unde lucerna era transformată în brichete, păstrându-se toată proteina, fiind folosită 
ca hrană pentru animale. După doi ani a trecut pe un autobuz cu care salariaţii 
făceau naveta la Tortomanu, Siliștea, Țepeș Vodă. Un alt autobuz era pentru navetiștii 
din Constanţa. Erau electricieni, mecanici, tractoriști, lucrători pe combină. l.A.S -ul 
avea pe atunci 3 formații de combine Gloria, la o formaţie fiind 12-14 combine. Era 
nevoie de mulţi oameni : șoferi, cei ce le deserveau, cei ce le reparau. Prin 1975- 
1976 a fost prima criză petrolieră. Toate mașinile cu tonaj mai mare de 5 tone și care 
erau pe benzină au fost trase pe dreapta, urmând a fi aduse mașini pe motorină. 
Astfel a fost adus un microbuz în locul autobuzului, apoi o dubă, aceea pe benzină, 
dar de tonaj mai mic și cu consum redus. S-a înființat sectorul chimizare. 

Totul era foarte bine organizat. Sectorul mecanic era numai cu reparațiile 
utilajelor (combinelor). Sectorul chimizare se ocupa de îngrășăminte și tratamente 
cu ierbicid. Sectorul hidro era numai cu irigaţii. Întreg terenul era comasat în jurul 
localităţii pe o rază de maxim 10 km. Totul a decurs foarte bine, până când, la începutul 
anilor '80 au fost simţite primele semne ale crizei economice: au crescut preţurile la 
piese și combustibil, în timp ce preţul cerealelor scădea. Atunci au început să scadă 


225 SJCAN. Loc. cit., dos.73/1960, f. 459 
226 Loc. cit., dos.125/1964, ff. 21-23. 

salariile și să nu se mai dea la timp. La ședințele de partid erai aproape obligat să iei 
cuvântul, dar când voia să aducă în discuţie problemele reale (nu am benzină, nu 
am cauciucuri), i se spunea, nu astea sunt probleme pe toată ţara, tu spune altceva 
(limbajul de lemn). Erai obligat să iei cuvântul la ședințe, dar nu puteai aduce în 
discuţie problemele reale ci făceai promisiuni și îţi luai angajamente. Trebuia să vii 
cu idei noi la fiecare ședință. Așa s-a ajuns ca un tovarăș de la partid (al cărui nume 
nu îl mai știe) să vină cu propunerea de a desființa șoseaua de piatră dintre Dropia 
și Dorobanţu, deoarece nu era prea folosită. Piatra urma să fie scoasă și terenul 
arat pentru a se planta cartofi. Odată cu deschiderea Petromidiei, mulți au plecat la 
Năvodari, deoarece la l.A.S. Dorobanţu deja salariile scădeau. Au plecat nu numai 
cei cu o calificare, ci și tractoriști, șoferi, muncitori. Socrul său era muncitor, s-a 
angajat la Petromidia și a primit apartament în Năvodari. În același timp, la I.A.S., 
aducând utilaje performante, scădea numărul muncitorilor necesari să le 
deservească. Nu mai erau trei formaţii de combine, era una singură. Astfel, muncitorii 
au plecat la oraș, în industrie, mai ales că la o lună de la angajare primeai apartament. 
Majoritatea muncitorilor de la I.A.S. Dorobanţu care au plecat s-au dus la Năvodari. 

La sfârșitul anilor '70 comuna Nicolae Bălcescu avea o populaţie activă de 
3.694 de persoane. Majoritatea lucrau în cadrul unităţilor economice din teritoriul 
celor două sate, dar existau, din Nicolae Bălcescu, 12 persoane care se deplasau 
zilnic la Constanţa, 16 persoane la Mihail Kogălniceanu, 3 persoane la Năvodari, 23 
de persoane la Medgidia și 9 persoane la Târgușor. Din Constanţa spre Nicolae 
Bălcescu se deplasau 47 de persoane care lucrau în cadrul I.A.S.-ului Nicolae 
Bălcescu sau în alte instituții, din Mihail Kogălniceanu făceau naveta 28 de persoane, 
din Ovidiu se deplasau 18 persoane iar din Țepeș-Vodă, 10 persoane. Naveta 
Constanţa - Dorobanţu era efectuată de 24 de persoane. 

Instalaţia de alimentare cu apă a C.A.P-lui din Nicolae Bălcescu era formată 
dintr-un puț cu diametru mare, un rezervor cu capacitate de 160 m3 și o reţea de 
distribuţie care deservea sectorul zootehnic și parțial localitatea. I.A.S. - ul din 
Nicolae Bălcescu avea o instalaţie formată din 6 puțuri cu diametru mare, două 
castele cu apă de 70 - 300 m3 și rețea de distribuție ce deservea numai l.A.S. -ul. 
La sfârșitul anilor '70 forța de muncă în agricultură reprezenta 86,3% din populaţia 
activă a comunei.2% 

Pentru a diminua efectele climatice asupra culturii plantelor, în limitele Dobrogei 
de Sud s-a amenajat unul dintre cele mai mari sisteme de irigaţii din ţară (Carasu, cu 
197.300 ha), care a contribuit la creșterea producției agricole, la introducerea culturilor 
duble (cereale, plante furajere), la ameliorarea terenurilor slab productive. Din păcate, 
în perimetrul Mihail Kogălniceanu-Nicolae Bălcescu-Dorobanţu-Țepeș Vodă (din 
cadrul sistemului de irigaţii Carasu) au apărut fenomene de salinizare și de 
înmlăștinire. Acestea erau mai evidente în limitele microdepresiunilor Sibioara, 


227 Agrepina Ciocârlău Toma, op. cit., pp. 29-30, p. 40, p. 45. 

Dorobanţu și Nicolae Bălcescu, unde pânza freatică se află la mică adâncime, iar 
prin udări succesive necorelate cu particularitățile morfo-litologice s-a creat un exces 
de umiditate. Salinizarea incipientă era marcată și de vegetaţia specifică.22 

În domeniul extractiv, prin decretul 300 din 1978 s-a prevăzut dezvoltarea 
carierei Nicolae Bălcescu în vederea aprovizionării cu material de construcții a 
lucrărilor hidrotehnice de la canalul Dunăre-Marea Neagra și a celor de dezvoltare 
a portului Constanţa Sud-Agigea. Pentru acest obiectiv s-a început exploatarea 
producției în 1978. Apoi, în anul 1981, prin decretul 17 se prevedea pentru 
dezvoltarea carierei Nicolae Bălcescu exproprierea unei suprafețe de 47.098 
m? aparținând Cooperativei Agricole de Producţie Cuza Vodă. În anexa decretului 
3, punctul 5 se dispunea scoaterea definitivă din producţie agricolă a 36.927 m? 
teren arabil si a 39.419 m2. Suprafaţa totală expropriată și scoasă definitiv din 
producţia agricolă a fost de 133.374 m2. În perioada demarării construcţiei 
Canalului Dunăre - Marea Neagră cariera Nicolae Bălcescu a fost exploatată de 
societatea IACHP Constanţa. 

Canalul Dunăre - Marea Neagră a fost construit, în perioada 1976-1984, de 
nouă grupe de șantiere. La construcţia lui au participat două brigăzi de geniu ale 
Ministerului Apărării Naţionale, dar și civilii: Șantierul Naţional al Tineretului, Carierele 
Sitorman şi Nicolae Bălcescu și alte unităţi specializate. În anii 1984-1987 s-a executat 
și ramura de nord a canalului principal, pe direcția Poarta Albă - Midia - Năvodari.2% 


Viaţa spirituală 


a) Învățământ 

În perioada regimului comunist din România a fost promovată educaţia în 
școală și în afara ei, aceasta reprezentând un simbol al sistemului. Oamenii erau 
supuși ideologiei marxist-leniniste, educaţia reprezentând doar un alt mijloc prin care 
comuniștii s-au menţinut la putere vreme de peste 40 de ani. 

Reforma învățământului din 3 august 1948 a fost impusă prin Decretul nr.175 
și cuprindea 39 de articole preluând modelul sovietic în educaţie. Se stabilea că 
învățământul public urmărește educarea tineretului în spiritul democraţiei populare. 
Se reducea durata învățământului general obligatoriu de la șapte ani, cât fusese în 
perioada interbelică, la patru ani, iar limba rusă devenea obligatorie ca disciplinpă 
de studiu în școală. Reforma din primăvara anului 1948 a fost pusă în practică 
începând cu anul școlar 1948-1949. 


228 loan Popovici, Mihail Grigore, lon Marin, lon Velcea, op. cit., p.170. 

229 Corina Samoilă, Cariera de calcar din Nicolae Bălcescu, exploatare „multinaţională”, în „Ziua de 
Constanţa”, 26 iunie 2008. 

23 Mariana lancu, Inginerul care a proiectat Magistrala Albastră și caznele construirii Canalului 
Dunăre - Marea Neagră, în "Adevărul", 31 mai 2014. 

Legea învățământului din anul 1948, prin faptul că a încercat să lichideze 
analfabetismul pentru atingerea scopurilor politice și economice ale comuniștilor, a 
contribuit la creșterea nivelului de cultura în tara, a oferit posibilitatea oamenilor 
simpli să poată citi și scrie în limba naţională. Se poate concluziona că, după 1948, 
politicile de promovare a accesului la educaţie au înregistrat succese însemnate, în 
ceea ce privește baza materială, efectivele cadrelor didactice, dar mai ales, efectivele 
școlarizate de elevi și studenti, în ciuda orientărilor eronate rezultate din copierea 
modelului educaţional sovietic total străin tradiţiilor europene acumulate în România 
anterior anului 1948.2! 

O listă a cadrelor didactice care activau la Școala Elementară din Nicolae 
Bălcescu în decembrie 1949 cuprinde pe Constantin Târșoagă, director, Gheorghe 
Olteanu, Nicolae Costea, Elena Gheorghiță (cumnata preotului Vasile Gheorghiţă), 
Radu Putinică, lon Creangă, profesori și Maria Ene femeie de servici. Directorul 
școlii din Dorobanţu în mai 1950 era Elena Cazacu, iar învățătoare: Elena Stan, 
Aurelia Dobre, Aurelia Jipa și Maria Vineși.2%2 

În raportul de activitate al comitetului provizoriu al comunei Nicolae Bălcescu 
pentru perioada 26 martie-25 aprilie 1950 se consemna faptul că “școala elementară 
din comună încadrată cu cei 10 învățători își duce munca cu mici lipsuri din cauza 
copiilor care din cauza muncilor agricole absentează”2* 

În anul 1952 angajaţii școlii din Nicolae Bălcescu erau următorii: lon Creangă 
director, Elena Gheorghiță, Maria Păsat, Tureanu Tatiana, Costea Nicolae, Gheorghe 
Olteanu (profesori), Maria Creangă, Radu Putinică, Aneta Putinică, Constantina 
Crăciun (învăţători) și Eugenia Bălan, îngrijitoare. În cadrul școlii din Dorobanţu 
activau: Voicu Pavel (profesor de geografie), director, Mocanu Nicolae, Mocanu Emilia, 
Leonte Domnica (profesori) și Seculiu Aurelia, Stan Elena, Vineș Maria, Manolache 
Eufrosina (învăţători). La școala din Dropia este menţionată Lungu Teodora.2% 

Director la școala din Dorobanţu este menţionat Bucăţică Ilie (născut în 1905, 
învățător, absolvent al Liceului Pedagogic, apoi profesor de matematică), din 
septembrie 1952 până în 1959. Un an a fost director învăţătoarea Rucăreanu 
Eugenia, apoi, timp de doi ani, Pieleanu Eugenia, profesoară de română. Țenea 
Vasile a fost director în perioada 1962-1968, urmată de Olteanu Ene, profesor de 
română, în perioada 1968-1990 (sursă: Boldea Stela). 

În deceniul șase al secolului XX, dintre cadrele didactice care s-au pus în 
slujba școlii din Dorobanţu, remarcăm unele care au rămas în zonă mai mulţi ani 
școlari la rând: educatoarea Corbeanu Maria, învățătorii Bucăţică Maria, Stan Mihail 


231 Vezi pe larg Tudosoiu Silvia Nicoleta, Educaţia în sistemul comunist din România (anii 1965- 
1989). Rezumatul tezei de doctorat, Universitatea București, Facultatea de Istorie, Școala 
Doctorală, 2010. 

232 SJCAN. Loc. cit., dos. 20/1950, f.20. 

233 Loc. cit., dos. 15/1950, f.2. 

234 Loc. cit., dos. 25/ 1952, f.34. 


95 


(ajuns ulterior profesor de științele naturii în aceeași școală) și Caraenache Natalia, 
precum și profesorii Mocanu Emilia, Mocanu Nicolae și Ana Pavel (limba rusă). 
Trebuie apreciată stabilitatea la post a acestor dascăli. La începutul lunii septembrie 
1968 se constata că, din cele 34 de cadre didactice aflate în cele patru unităţi de 
învățământ ale comunei “șase cadre didactice nu sunt definitivi hotăriîţi de a rămîne 
la școala noastră”. 

În perioada respectivă, funcţia de secretar de școală era ocupată tot de un 
cadru didactic. Astfel, cu începerea de la 1 octombrie 1956, în locul tovarășei Maria 
Bucăţică, a fost numit secretar al școlii Dorobanţu tovarășul Stan Mihail, fiind retribuit 
cu un salariu de 184,60 lei lunar.2%% 

Creangă lon a fost profesor de la 1 septembrie 1949, apoi director al școlii din 
Nicolae Bălcescu de la 1 septembrie 1959 până la ieșirea la pensie, la 1 septembrie 
1970. A preluat de la 1 septembrie 1969 funcţia nou înființată de director coordonator 
al unităţilor școlare din comună. Om de nădejde al comunităţii locale în întreaga 
perioadă menţionată, el a mai fost și director al căminului cultural, consilier local și 
membru în diverse comisii din cadrul primăriei (cum ar fi comisia de împăciuire). S-a 
născut în comuna Stoilești din Râmnicu Vâlcea, pe 17.11.1907, a devenit învăţător 
din 1929, a predat în localităţile Băbeni, Istria, Tuzla, Cernăuţi, Cloșca și Toroman, a 
luptat pe frontul celei de a doua conflagrații mondiale, între 1941 și 1944. În august 
1962 a absolvit cu examen cursurile speciale de pregătire cu durata de doi ani, la 
Institutul de Perfecţionare a Cadrelor Didactice din București, fiind declarat profesor 
pentru specialităţile istorie-geografie-constituţie. Soţia sa, Creangă Maria, a fost 
învăţătoare, iar fiica, Ana Creangă căsătorită Pavel, profesoară de istorie și limba 
rusă, a predat la școala din Nicoale Bălcescu între 1955 și 1957, respectiv la școala 
din Dorobanţu între 1957 și 1966. (sursă: Ana Pavel). 

Burlacu George, născut pe 09.08.1941, este absolvent al școlii gimnaziale 
din localitate, al liceului din Hârșova, al Institutului Pedagogic de 3 ani, apoi al Facultății 
de matematică din cadul Universităţii București. Apare la școala de 8 ani mixtă Nicolae 
Bălcescu din septembrie 1961, devine director adjunct la aceeași școală din anul 
1968 și director din anul 1970. Unul din stâlpii comunităţii locale, domnul Burlacu 
George a fost director al școlii din Nicolae Bălcescu până în august 2007, domnia 
sa decedând în octombrie același an. După evenimentele din decembrie 1989 a fost 
ales, în diferite mandate, consilier local şi judeţean. În ultimii ani de viaţă şi activitate 
a primit diploma „Gheorghe Lazăr”, cea mai importantă distincţie acordată în 
învățământul românesc, ca o încununare a unei vieţi dedicate școlii. A fost căsătorit 
cu Burlacu Victoria, care, timp de mulţi ani, a ocupat funcţia de secretar al școlii din 
Nicolae Bălcescu până la pensionare, în vara anului 2008. (sursă: Burlacu Victoria) 

Modul de structurare al învățământului românesc în acea perioadă era 
următorul: școala elementară cuprindea clasele I-VII (învăţământ primar de șapte 
clase), iar gimnaziu era considerat liceul. La școala din Dorobanţu erau două clase, 


235 dos.173/1968, f.48, dos.51/1957, f.5. 

iar în 1956 se mai dau două în folosință. Unele clase erau organizate în case 
naţionalizate. Astfel, săli de clasă au fost la Gheorge Vlad și Mitică Baltă. Gheorghe 
Vlad stătea în casa avocatului Oţelea. Actuala clădire a dispensarului din Dorobanţu 
era casa lui Gologan. (sursă: Boldea Stela) 

Trecerea la învățământul general, obligatoriu și gratuit cu durata de opt ani, 
începând cu anul școlar 1961-1962, a fost legiferată, printr-un Decret al Consiliului 
de Stat. Câţiva ani mai târziu, mai precis la 13 mai 1968 Marea Adunare Nationala a 
votat cu 430 pentru și 2 contra, Legea nr. 11 privind Învatamântul în Republica 
Socialistă România. Prin legea din anul 1968 se stabileau 6 trepte de instruire: 
preșcolar, cu grădiniţe de copii de la 3 la 6 ani; învățământul obligatoriu de cultură 
generală cu o durată de 10 ani, clasele a IX-a și a X-a fiind în acelasi timp și anii | si 
II de liceu; licee de 2 tipuri: a) de cultură generală (4 ani) cu secţii real sau umanist 
(art.33) b) de specialitate (4-5ani) cu diferite profile.2% În perioada 1983-1986 (sau 
1987) a fost învăţământ de 10 clase la școala din Dorobanţu. (sursă : Boldea Stela) 

Dificultăţile sau, uneori, imposibilitatea cadrelor didactice de a realiza o navetă 
zilnică au impus soluţia rămânerii în localitate pe tot parcursul anului școlar. Așa se 
explică faptul că Voicu |. Pavel (seria și numărul buletinului de identitate-756.008), 
născut în 1924, cu un salariu lunar de 575 lei, și Voicu |. Maria, născută în 1928, cu 
un salariu lunar de 500 lei, soţ și soție, ambii profesori la Școala Elementară Nicolae 
Bălcescu, au închiriat de la Sfatul Popular o cameră cu antreu, de 19 m, pe strada 
Gării, pentru care plăteau chirie 17,29 lei pe lună, pentru 1 an, între 23 noiembrie 
1953 și 23 noiembrie 1954.2 

Interzicerea religiei a adus cadrelor didactice din anii '50 obligaţii suplimentare. 
În săptămâna dinaintea Crăciunului și a Paștelui, copiii erau chemaţi la școală. 
Primăvara se organiza foc de tabără. Totul pentru ca cei mici să nu poată participa 
la sărbătorile tradiționale, să nu meargă cu steaua, cu colindul sau la Denii. Numai 
plugușorul era acceptat de comuniști. (sursă: Jipa Anghel) 

Tradițiile creștine erau continuate sub o altă formă, și ne referim aici la înlocuirea 
lui Moș Crăciun cu Moș Gerilă. Astfel, la ședința Sfatului Popular al comunei Nicolae 
Bălcescu din 18 decembrie 1955 Creangă lon “propune ca pentru pomul de iarnă să 
ia inițiativa comitetul de femei, G.A.C. și celelalte întreprinderi și să dăruiască câte o 
punguţă de bomboane pentru a simţi bucuria darurilor”.2% 

La începutul anilor '60, lunar, cadrele didactice erau obligate să se deplaseze 
la Medgidia, pentru a discuta probleme legate de învățământ. Jipa Anghel, care 
poartă numele bunicului său, caporalul erou din primul război mondial, asigura 
deplasarea profesorilor (Stan Mihail, Bucăţică Ilie, Ţenea Vasile, Țenea Gheorghiță 
ș.a.) din Dorobanţu până la gara din Nicolae Bălcescu. Trenul venea la 06.00 a.m., 
iar întoarcerea se efectua la orele 16.00. Profesorii se deplasau cu o căruță. Stăteau 


2% Tudosoiu Silvia Nicoleta, op. cit., p.12. 
237 SJCAN. Loc. cit., dos. 34/1953, f.379. 
23 Loc. cit., dos. 45/1955-1956. 

doi în față, cu Jipa Anghel, trei la mijloc și trei în spate. Căruţa, care avea arcuri, era 
pregătită special pentru acest drum. Erau puse leagăne cu spătare și cuverturi, 
pentru ca oamenii să nu se murdărească. 

La sfârșitul aceluiași deceniu, consfătuirile personalului didactic de la unităţile 
școlare de pe raza comunei erau organizate în centrul Mihail Kogălniceanu. În zilele 
de 12-13 septembrie 1968, cu prilejul unor asemenea consfătuiri, s-a dezbătut 
referatul cu titlul “Sarcinile care revin cadrelor didactice în noul an școlar, în lumina 
directivelor C.C. al PC.R., aprobate de Plenara C.C. al PC.R. din aprilie 1968 și a 
Legii Învățământului din R.S.R? 

În vacanţa de primăvară a anului școlar 1967-1968 pionierii școlii generale din 
Nicolae Bălcescu au realizat o excursie pe ruta Bălcescu-Brașov-Sibiu- Rm. Vâlcea- 
Curtea de Argeș-Hidrocentrala Gh. Gheorghiu Dej (Vidraru), prilej cu care s-au 
vizitat „o mulţime de monumente istorice, dealuri, munţi, păduri. Școala din satul 
Dorobanţu a făcut o excursie în R. P Bulgaria, excursie în care a avut prilejul să 
cunoască plaja Mării Negre, orașul Tobulchin (Tolbuhin, azi Dobrici) s-au vizitat muzee 
și școli. În cadrul Săptămânii Primăverii cele două școli au plantat peste 400 puieţi 
ornamentali, avînd ca sarcină acești pomi să fie îngrijiţi de către pionieri și elevi, 
pînă la prinsul definitiv. De asemeni, se vor forma spaţii verzi, plantîndu-se flori, 
activitate de care vor răspunde, la școala generală N. Bălcescu comandanta de 
unitate Tov. Ștefan Eliza, iar la școala din satul Dorobanţu comandanta de unitate 
tov. Caraenache Natalia”. 

Asigurarea unei promovabilități cât mai ridicate era o sarcină foarte importantă, 
așa cum reiese și dintr-un referat al conducerii școlii: “pentru a putea raporta 
conduceri (sic!) de Partid și de Stat la sfârșitul anului școlar că numărul de corijențe 
și repetenţi este foarte mic și că dacă sar putea deloc, se cere ca începând de pe 
acum, toate cadrele didactice pe baza unei juste planificări, să înceapă cu meditaţiile 
în mod serios pe clase, urmând ca fiecare elev să-și însușească materia la care 
este ameninţat:”2% 

Munca patriotică era o condiţie impusă elevilor. Pe lângă faptul că mergeau la 
școală, dintre activităţile curente ale pionierilor mai amintim: plantarea de arbori și de 
pomi fructiferi, participarea la activități precum strânsul recoltelor, înfrumusețarea 
curții școlii și parcurilor, colectarea de maculatură, textile, metale și sticlă, însă și 
răsplata era pe măsura așteptărilor. Elevii primeau burse, manuale gratuite, hrană la 
cantine la prețuri foarte mici, se organizau pentru ei concursuri și tabere școlare.2% 

La sfârșitul anului 1960 la Nicolae Bălcescu se ridică ultimul corp de școală, 
unit cu primul (spre nord), format din trei săli de clasă și un hol, care a fost ulterior 
utilizat ca sală de educaţie fizică și sport. Construcţia a fost execută de către Sfatul 
Popular comunal din contribuţia locuitorilor. Echipa de zidari formată din Buzea Vasile, 


239 Loc. cit., dos. 173/1968, f.44, dos. 171/1968, î.12, dos.172/1968, î.6. 
24 Tudosoiu Silvia Nicoleta, op. cit., p.18. 

Petculescu B. Gheorghe și Petcu Niţă a efectuat în antrepriză lucrările de nivelări de 
teren (600 mp), săpături de pământ (119,05 mc) și zidărie de piatră în fundaţie (119,05 
mc), pentru manoperă fiind viraţi 2.934,50 lei G.A.C.-ului “Gheorghe Gheorghiu Dej” 
din Nicolae Bălcescu pentru plata meseriașilor. Șantierul Nr. 4 Cernavodă a furnizat 
cantitatea de 40 mc piatră spartă pentru centură și pardoseli. Cărămida necesară 
extinderii a fost obținută de la preotul Panait Florea, paroh al Parohiei Dorobanţu, 
care a furnizat cantitatea de 120.000 bucăţi cărămidă din demolarea zidului de la 
biserica din satul Dorobanţu cu preţul de 0,30 lei bucata. Suma totală virată în contul 
parohiei Dorobanţu prin CEC Medgidia a fost de 36.000 lei. Cărămidă era vândută 
gata curăţită și a fost ridicată de către Sfatul Popular, zilnic circa 10.000 bucăţi. 
Lucrările de extindere propriu-zise au fost realizate de maistrul constructor Pătrașcu 
Chiriac, care a fost plătit pentru manopera executată cu suma de 10.591 lei. Ușile și 
ferestrele, în suprafaţă totală de 76 mp, au fost executate la Întreprinderea Economică 
Raională Medgidia. Meșterul zugrav Bucur |. Tudor din Fetești s-a obligat prin contract 
să execute lucrările de “rașchetat, văruit de două ori cu lapte de var și culori, reparaţii 
cu ipsos la tavan și pereţi, precum și socluri în ulei”, achitându-i-se pentru manoperă 
2.000 de lei “curat în mână, adică fără impozit deoarece sumele pe care le voi primi 
sînt date prin ajutorul comitetului de părinţi”.2* 

Începând cu legea învățământului din anul 1948, s-a acordat o atenţie sporită 
învățământului preşcolar. Copiii între 3 și 7 ani erau școlarizaţi în unităţi de învăţământ 
preșcolar-grădiniţe cu orar zilnic, săptamânal, sezonier-organizate, în timp, într-o 
adevărată reţea națională subordonată școlilor elementare din teritoriul de reședință 
sau unor unități administrativ-economice.2%2 

La grădinița din Dorobanţu găsim două educatoare, Corbeanu Maria și Gligoș 
Elena în anul școlar 1955-1956, respectiv Nicolae Maria și Corbeanu Maria în anul 
școlar 1956-1957.2% Printre primele educatoare din sat ar fi fost și Vineș Maria, 
originară din Viișoara, care a ieșit la pensie la începutul anilor '60 de la Dorobanţu. 
După dânsa a urmat Prodan Maria, localnică din Dorobanţu, care a plecat în 1973. 
În perioada 1973 - 1975 au fost alte două educatoare, din 1975 venind Mocanu 
Rădița. (sursă: Boldea Stela) 

Din momentul în care satul Dorobanţu a intrat în componenţa comunei Nicolae 
Bălcescu, în fostul sediu al primăriei s-a înființat grădinița, care permanent a avut 
două educatoare cu două grupe de copii. Toaleta era în curte, apă de la puț, multă 
vreme localul nu a avut gard. Localul a fost avariat la cutremurul din 1977, tavanul a 
căzut. Toate casele bătrânești din sat au avut de suferit la acel cutremur. 

În perioada comunistă a fost grădiniță sezonieră, care a luat ființă la data de 9 
mai 1950, cu un număr de 15 copii. În general a funcţionat în perioada 1 martie-1 


241 SJCAN. Loc. cit., dos.71/1960, ff. 3, 6, 50, 67, 98, 104. 
242 Tudosoiu Silvia Nicoleta, op. cit., p.17. 
243 SJCAN. Loc. cit., dos.47/1956, f.36; dos.55/1957, î.18 

decembrie. În același an li se semnala autorităţilor că se întâmpină greutăţi deoarece 
nu se găseau la timp alimentele necesare pentru asigurarea hranei copiilor, ceea ce 
validează amintirile localnicilor, anume că au existat perioade când Primăria nu asigura 
necesarul cu lemne și copiii stăteau îmbrăcați în grădiniță. Nu exista un for competent 
căruia să îi reclami situaţia. Cu puţin timp înainte de 1989 s-a trecut la program cu 
trimestre, ca la școală. 

Pe vremea C.A.P-ului grădinița avea program prelungit, doar pentru copiii 
de membrii C.A.P.: după amiază se asigura masa de prânz, apoi program de somn, 
existând sală de dormit, la ora 16.00 copii luau cina și plecau acasă. Așa a fost de 
la începutul anilor “60 până în 1984. Totul era plătit de C.A.P, bucătăreasa și 
îngrijitoarea erau normate la C.A.P, acordându-li-se zile - muncă, carnea și laptele 
erau aduse de la C.A.P (sursă: Mocanu Rădiţa). 

Odată cu dezvoltarea I.A.S.-ului din Nicolae Bălcescu a apărut nevoia de 
înființare a unei grădinițe, apoi a unei școli cu clasele I-IV. Nu s-a păstrat o 
statistică cu evoluţia numărului elevilor pe ani. Dar se cunoaște faptul că 
întotdeauna a fost școală cu program simultan. Au fost ani când la școală a 
predat un cadru didactic, ani când au predat două cadre didactice la patru clase, 
ani când au predat trei cadre didactice. Școala a fost situată în incinta locuinţelor, 
unde era și căminul cultural pe atunci. Grădinița cu program săptămânal a fost 
înființată în 1965, la un număr de 30-35 de copii erau două educatoare, o 
supraveghetoare de noapte, una de zi, o spălătoreasă și o doamnă administrator. 
Din 1969 până în 2001 septembrie am fost și eu repartizată la această grădiniţă. 
De atunci și până azi am funcţionat ca educatoare aici. În ianuarie 1971 copii, 
împreună cu două educatoare au fost transferați la grădinița cu program 
săptămânal |l.A.S Dorobanţu. Aici au funcţionat până la 1 septembrie 1975, 
transportul copiilor fiind asigurat de |.A.S. Bălcescu. Copii erau duși luni și aduși 
sâmbătă la prânz de la grădiniţa I.A.S. Dorobanţu. În tot acest timp căminul de 
copii din |.A.S. a fost renovat și redat în folosinţă la 01.09.1975. Căminul de copii 
săptămânal avea patru educatoare și personal de îngrijire adecvat numărului de 
copii existenţi. În acest cămin au fost înscriși copiii muncitorilor, doctorilor, 
inginerilor, tehnicienilor, contabililor. În 1984 căminul de copii a fost închis. 
Grădiniţa cu program săptămânal s-a desfiinţat și s-a format o grupă combinată 
grădiniță de zi (G.P.N.-Grădiniţă cu Program Normal). În această grădiniță am 
rămas eu ca educatoare cu un număr de 30 de copii, pentru început, o singură 
clasă. Am ocupat o clasă în incinta școlii din |.A.S. unde învăţător era domnul 
Mocanu Adrian. An de an, de atunci și până la revoluţie, am avut o singură grupă 
mixtă (o clasă). Copiii nu s-au bucurat de îngrijirea pe care au avut-o în cămin. 
Părinţii lor munceau, ei rămâneau singuri acasă. Eu mergeam de multe ori 
dimineaţa și îi luam de acasă. l-am ajutat chiar să se și îmbrace. Așa a fostpână 
la revoluție. (sursă: Chisălițţă Constantina). 

b) Cultura 


Instaurarea regimului comunist a adus după sine sărbătorirea unor noi 
evenimente. Prefectura județului Constanţa anunţa domnii “pretori din judeţ și primari 
urbani nereședinţă și rurali” că “urmare ordinului nostru telefonic Nr.178 din 10 ianuarie 
1948, adresat preturilor în legătură cu comemorarea Marelui Lenin, vă invităm să 
luați imediat toate măsurile necesare pentru ca această comemorare, care are loc 
în ziua de 21 lanuarie 1948, să fie organizată în cele mai optime condițiuni. 

În acest scop vor fi convocați imediat reprezentanţii politici ai partidelor din 
Guvern, ai cercurilor locale A.R.L.U.S., ai sindicatelor, U.T.M., F.R.F.A., armată, 
comitetelor căminelor culturale, cum și toți funcţionarii publici locali, pentru a stabili 
din timp programul acestei comemorări, căreia i se va da amploarea cuvenită. 

Se va depune cea mai mare stăruință pentru a se asigura participarea 
tuturor locuitorilor. Portretul Marelui Lenin nu trebuie să lipsească din nici o 
instituție, și pe cât posibil și în vitrină. Locul în care va avea loc comemorarea, 
va fi frumos ornat cu portrete și lozinci, dintre care să nu lipsească: „Trăiască 
Republica Populară Română! 

Atât organele administrative și de Stat, cum și toți reprezentanţii partidelor 
din guvern, sunt chemaţi să dea cel mai larg sprijin și să asigure reușita acestei 
mari sărbători” 

PM.R. Medgidia anunţa Primăria Nicolae Bălcescu că “Duminică, 22 August 
1948, se va face un festival restrâns în vederea zilei de 23 August 1948 în sala 
Căminului Cultural, în ziua de 23 August 1948 se va ţine un scurt meting în primărie, 
la acest meting va lua parte toți funcţionari din Comună”.2%* 

Demn de menţionat că în 1950 existau in Nicolae Bălcescu doar doi abonaţi la 
ziarul “Dobrogea Nouă” și anume Gheorghe Turtoi și Nicolae Lungu. 

Biblioteca Comunală din comuna Nicolae Bălcescu a fost înființată în anul 
1950, cu un număr de 1200 de volume primite din donații, funcţionând într-o sală de 
grădiniță. In perioada 1950 - 1952 a lucrat ca bibliotecar Chiorpec Maria care mai 
era în același timp, funcţionar la Primărie. În anul 1952 biblioteca a fost mutată în 
clădirea Căminului Cultural și ca bibliotecar a lucrat Talamba Lidia, care avea studii 
de șapte clase, iar în august 1968 primea un salariu tarifar de 825 lei. A continuat 
activitatea de bibliotecar Pavalache Emilia între anii 1974-1977, Paraschiv Zena 
între anii 1977-1978 și Petculescu Ștefan între anii 1978-1990, iar sediul bibliotecii a 
fost mutat în centrul localității.245 

La începutul perioadei comuniste, obținerea noului sediul al Căminului Cultural, 
așa cum reiese din documentele de arhivă, are o istorie scurtă, dar relevantă pentru 
modul de a acționa al autorităţilor. 

Pe 14 septembrie 1948 era înaintată următoarea adresă: “Conform ordinului 
Prefecturii nr.11.370/14 Septembrie 1948, vi se face cunoscut că începând de azi 


244 SJCAM, loc. cit., dos 13/1948, ff. 78, 291 
245 Floarea Lăzărescu /bibliotecar/, Cartea și biblioteca. Lucrare pentru promovarea în treaptă 
profesională, 2013, Mss., p. 15. 

14 Septembrie în termen de 24 h să evacuaţi complet localul, adică până mâine 15 
Septembrie orele 17, care local va fi întrebuințat pentru căminul cultural din această 
comună” Poate nu foarte ciudat, dar adresa nu avea număr de înregistrare, după 
formulările “Domnului” și “evacuați localul de” urmează câte o liniuță necompletată 
deasupra, la primar și notar nu semnează nimeni, nu există ștampila primăriei. 

A doua zi, Primăria Nicolae Bălcescu înainta adresa 1683 din 15.09.1948, 
către Postul de Jandarmi al comunei Nicolae Bălcescu “Avem onoarea a vă ruga 
să binevoiţi a dispune să ni se dea concursul pentru evacuarea cârciumei și localului 
de cafenea pentru instalarea Căminului Cultural Local” În aceste condiţii a fost obţinut 
noul sediu al Căminului Cultural “Dobrogeanu Gherea”.2%% 

Ulterior s-a trecut la dotarea Căminului Cultural. Pe 10 mai 1949 Andrei Naghi, 
localnic, delegatul căminului cultural “Dobrogeanu Gherea” din Nicolae Bălcescu, 
primea de la delegatul Direcţiei Cinematografiei din Ministerul Artelor și Informaţiilor, 
aparatajul cinematografic 16.ZPU, completat cu o serie de lămpi de rezervă : proiector, 
amplificator, difuzor și transformator, în perfectă stare de funcţionare. Amortizarea 
aparatajului de către căminul cultural urma a se face treptat, într-o modalitate care 
se va stabili ulterior.2% 

Astfel s-a ajuns ca cei care au venit în comună la începutul anilor '70 să 
găsească aici un cămin cultural vechi compus dintr-o singură cameră unde rulau 
filme și se organizau baluri. În iarna 1963-1964 s-au vizionat aici 32 de filme cu un 
număr de 8.930 spectatori.2% 

Renovarea și extinderea sa (se adaugă un salon de nunţi, aici vor rula și 
filmele) are loc în 1984. Atunci s-a betonat curtea din faţa căminului. În mai 1984 a 
avut loc nunta singurului fecior al fostului primar Marian Cojocaru. Marian Cojocaru 
era om de treabă și a murit sărac. Locuia în blocul unităţii militare și nu avea unde să 
facă nunta pentru fecior. (sursă: Colceru Stan) 

Conducerile căminelor culturale din cele trei sate ale comunei erau schimbate 
cu o frecvenţă destul de ridicată. Pe 21 decembrie 1949, când s-a hotărât organizarea 
unui festival artistic-cultural, urmat de dans, la căminul cultural, directorul 
așezământului era Ghiţă Petcu. La 21 martie 1950 lon Creangă figurează ca director 
de cămin cultural. Pe 8 decembrie 1952, același lon Creangă era atât directorul 
școlii cât și al căminului cultural din Nicolae Bălcescu. Dacă în aprilie 1954 directori 
de cămine culturale erau: Creangă lon la N. Bălcescu, Mocanu Gheorghe la 
Dorobanţu și Teodora Lungu la Dropia, în ședința Sfatului Popular din 26 noiembrie 
1955 (cu 22 de deputaţi prezenţi dintr-un total de 28) a fost numit director al căminului 
cultural din Dorobanţu în persoana lui Mocanu Nicolae, “iar ca responsabil tov. 
Gheorghe Țăranu, care va lua în mână problema disciplinei curățeniei”. Gheorghe 
Țăranu, membru colectivist, este menţionat director al respectivului cămin cultural 


24% SJCAN. Loc. cit., dos. 12/1948, ff. 279, 282, 295. 
247 Loc. cit., dos. 19/1950, f. 30. 
24% Loc. cit., dos. dos. 131/1964, f.59. 

în primăvara lui 1956, el fiind înlocuit de la 15 septembrie același an cu învățătorul 
Stan Mihail. Pe 11 aprilie 1956 este menţionată Marinescu Stela ca director la căminul 
cultural din Nicolae Bălcescu, în iunie 1958 revenise Creangă lon. Pe 11 ianuarie 
1959 apare Urziceanu loana director al căminului cultural, iar pe 21 decembrie 1962, 
Pavel Ana. La 11 ianuarie 1959 și la 16 februarie 1963 este menţionat Țenea Vasile 
în funcţia de director al căminului cultural Dorobanţu, în timp ce Manolache Olimpia 
era director la căminului cultural N. Bălcescu. Pe 14 iunie 1968 Cosma Nicolae 
figurează ca director la căminului cultural Nicolae Bălcescu. 

Funcţia de director de cămin cultural nu era privită întotdeauna ca un privilegiu. 
Așa cum reiese din cererea nr.186/20.02.1962, adresată președintelui Sfatului Popular 
“subsemnatul Stan M. Mihail, învăţător, satul Dorobanţu, comuna Niculai Bălcescu, 
m-am rugat în repetate rânduri să mă descărcaţi din postul de director al căminului 
cultural, pentru a nu-mi neglija orele de clasă și învățământul. La toate chemările 
directorilor de cămine eu nu pot răspunde pentru că am ore la școală, când plec 
orele mele rămân nefăcute. Vă rog a lua act de cererea subsemnatului și a numi un 
tov. care nu este angajat în alte munci” Nu știm dacă urmare a acestei cereri, Sfatul 
Popular al Raionului Medgidia, Secţia Învățământ solicita încadrarea numitului 
Bulancea Anton din comuna Nicolae Bălcescu “în funcţia de Director al Căminului 
Cultural din această Comună, începând cu data de 15 Mai 1962".2% 

La începutul lunii martie a anului 1954 activitatea culturală era luată în discuția 
Comitetului Executiv. “În ceia ce privește acţiunile căminului cultural totul lasă de 
dorit, gazeta cetățenească a rămas lipsită complect de geamuri fără a fi scris vreun 
articol sau fotomontaj, care asemenea lucru se petrece și cu gazetele de perete. 
Conferinţe la căminul cultural nu sa mai ţinut de cîteva luni de zile deși Tov. director 
Creangă lon și deputat în comitetul executiv și-a luat nenumărate angajamente”. De 
asemenea “căminul cultural din satul Dropia în frunte cu Tov. Teodora Lungu 
directoarea căminului dă dovadă de nepreocupare în munca de culturalizarea 
masselor lăsând căminul in părăsire ca lucrurile să meargă de la sine, astfel cărțile 
și întreg bunul al căminului cultural să fie aruncat pe jos, dând cu această ocazie 
apă la moară dușmanului de clasă”. În schimb, “Tov. Bucăţică Ilie arată că în satul 
Dorobanţu situaţia stă cu totul altfel, că în Căminul cultural are loc deseori festivale 
ținute de echipa Căminului Cultural”250 

Un raport privind “planul de muncă” pentru iarna 1960-1961 ne ajută să 
vizualizăm activităţile desfășurate în cadrul căminelor culturale din mediul rural. Aici 
se menţionează că “în cadrul căminelor culturale se vor prezenta conferinţe, având 
diferite caractere. 

Repertoriul de coruri se va îmbogăţi cu patru cântece și anume: “Părinte drag- 
Partid iubit”, “Doi pescari” și soliști vocali care vor învăţa două trei melodii populare 


249 Loc. cit., dos. 105/1962, î.1,f.12. 
25 Loc. cit., dos. 35/1954, f.10, î.16,f.19. 

romînești, dansurile se vor înmulţi cu un număr de trei, două din regiunea Banat, iar 
unul din Moldova. Brigada de agitaţie își va reîncepe din nou activitatea cu textul 
“Bine-i în gospodărie”, iar în privinţa teatrului se va pune în scenă piesa “Ce are de 
spus Maria Alexov” a cărei distribuţie se va face de către nouă persoane, în cadrul 
Joii tineretului se vor ţine regulat recenzii ale unor romane de scriitori sovietici și 
romîni, se vor organiza seri literare cu tema “Prieteni dragi” unde se va vorbi despre 
comsomoliștii din U.R.S.S., sau prieteni din alte ţări, precum și tema “O seară a 
prieteniei” unde se va vorbi despre cunoașterea U.R.S.S. ului în domeniul cuceririi 
spaţiului cosmic. 

La vitrina de ziare se va avea în vedere de a se afișa zilnic ziare la care 
articolele vor fi subliniate cu roșu spre a se atrage atenţia cititorului. Tot la vitrină se 
va mai afișa fotomontaje cu diferite aspecte, precum și titluri de cărţi noi, se va 
intensifica munca cu echipa artistică și se va programa două ieșiri pe teren. 

Căminul cultural, pentru perioada de iarnă, nu este în totalitate pregătit deoarece 
nu este dotat cu o sală specială pentru club, unde tineretul în perioada de iarnă să- 
și petreacă o bună parte din timpul liber”3" 

În cadrul căminelor culturale se desfășurau și activităţile propagandistice. Printr- 
o notă telefonică din 16 martie 1960 se cerea ca, “în conformitate cu dispozițiunile 
sfatului popular raional Medgidia, pentru aceeași zi, la orele 17.00, să fie convocați 
toţi salariaţii de la poștă, școală, dispensar, cooperativă, siloz, depozit Hârșova și 
depozitul de petrol N. Bălcescu “la ședința ce se va ţine în sala căminului cultural N. 
Bălcescu, unde se va prelucra articolul de fond din Ziarul Scînteia Nr. 4758 și articolul 
din Dobrogea Nouă, apărut la 3 martie a.c. Prezenţa este absolut obligatorie”. Conform 
unei însemnări de mână scrise pe marginea notei telefonice, la G.A.C.- uri 
mobilizarea oamenilor urma să fie făcută de contabili și socotitori, la oficiul PT.T.R. 
de către Tornea, la dispensar de Silitră, la siloz de Stan N., la cooperativă de Smeu 
iar la depozitul de petrol de Burlacu.2%2 

Pe lângă căminele culturale existau colective de sportivi. Cifrele de plan pe 
anul 1952 ale acestora erau următoarele: la Nicolae Bălcescu 6 secţiuni pe ramură 
de sport, cu 40 de sportivi, se ținuseră 20 de cursuri, 2 amenajări de terenuri sportive, 
1 arbitru, 30 de participanţi la crosul de 1 mai și 30 de participanţi la crosul de 7 
noiembrie; la Dorobanţu 5 secţiuni pe ramură de sport, cu 41 de sportivi (6 sportivi 
clasificați), se ținuseră 20 de cursuri, 3 amenajări de terenuri sportive, 3 participanţi 
la crosul de 1 mai și 32 de participanţi la crosul de 7 noiembrie.2% 

Pe 24 iunie 1953 a avut loc ședința de alegere a Consiliului de Conducere al 
Colectivului Sportiv Recolta G.A.C. și de unificare a tuturor unităților într-un singur 
colectiv sportiv. Componenţa Comitetului Sportiv ales era următoarea: Dumitru 


251 Loc. cit., dos. 73/1960, f.482. 
22 Loc. cit., dos.75/1960, f .56. 
25 Loc. cit., dos. 31/1953, ff. 23-24. 

Gavriluță, Stoichiţă Gheorghe, Costea Nicolae, Petculescu Ștefan, Creţu Vasile, 
Oprescu Nicolae, Teodorescu Ștefan.% 

În ședința Comitetului Executiv al Sfatului Popular din 21 martie 1960, printre 
hotărâri se numără și aceea de a se lua “măsuri asupra nomazilor din comună ca în 
cel mai scurt timp să se evacueze din comună deoarece au început să se abată la 
furturi repetate”. De asemenea, la punctul 5 se menţionează că “din constatările 
făcute cererilor foștilor chiaburi de a se înscrie în gospodăria colectivă membrii 
comitetului executiv sunt deacord cu aceste cereri și propune de a se întocmi cîte 
un referat fiecărei cereri în parte”.%5 

Majoritatea locuitorilor lucrau la C.A.P. În vacanţele de vară copiii lucrau cu 
ziua, adunau paie cu furca, la batoză. Era o distracţie dar și munceau. Doamna 
Burlacu Victoria a muncit prima dată la 10 ani. Distracţia era la nunţi și duminica la 
film. Sâmbăta nu era zi liberă. 

Exista o sigură cursă de autobuz Constanţa-Hârșova, de trei ori pe zi: 
dimineaţa, la prânz și seara. Erau și trenuri personale spre Tulcea, Medgidia, 
București. Existau și câteva accelerate București-Tulcea. Mai exista și gara Derin 
(un cătun cu câţiva locuitori), acolo coborau pentru a merge la Dropia 3 km pe jos. 
Era un tren pe ruta Medgidia-Târgușor- Babadag-Tulcea. (sursă: Burlacu Victoria) 


c) Biserica 


Anul 1948 a marcat o cotitură pentru societatea și viața religioasă din România. 
Ca urmare a instaurării oficiale a regimului comunist, a fost elaborat un nou cadru 
legislativ prin intermediul căruia se urmărea aducerea sub controlul statului a vieții 
politice, sociale și religioase. Biserica nu putea rămâne în afara reglementărilor 
legislative prin care se urmărea stabilirea unui nou tip de relaţie între Stat și societate. 
Constituţia din 1948, Legea Cultelor, Legea de organizare și funcţionare a Ministerului 
Cultelor, Hotărârea Consiliului de Miniștri pentru Organizarea și funcţionarea 
Departamentului Cultelor din 1958, reprezintă doar o parte a noului cadru legislativ 
privitor la culte, construit începând cu anul 1948. Astfel, prin Legea Cultelor din anul 
1948, statul a recunoscut 14 culte religioase: Biserica Ortodoxă Română, Biserica 
Romano-Catolică, Biserica Ortodoxă de Rit Vechi, Biserica Armeană din România, 
Cultul Evanghelic de Confesiune Augustană, Cultul Evanghelic Luteran Sinodo- 
Presbiterian, Cultul Reformat, Cultul Unitarian, Cultul Mozaic, Cultul Musulman, Cultul 
Creștin Baptist, Cultul Creștin după Evanghelie, Cultul Penticostal sau Biserica lui 
Dumnezeu Apostolică, Cultul Adventist de Ziua a 7. Alte grupări au fost considerate 
„secte” (martorii lui lehova, nazarinenii, adventiștii reformiști, spiriţii) sau „grupări 
anarhice” (Oastea Domnului și stiliștii, din cadrul Bisericii Ortodoxe; betaniștii, din 


25 Loc. cit., dos. 32/1953 (Registru procese verbale a Comitetului Executiv pe anul 1953). 
25 Loc. cit., dos. 73/1960, f.48. 

Biserica Reformată; penticostalii disidenţi, din Biserica Penticostală; mai târziu 
acestora aveau să li se adauge „treziţii”, din Biserica Baptistă) iar activitatea lor a 
fost interzisă de-a lungul întregii perioade comuniste.25 

Un raport din 1962 despre situaţia cultelor din regiunea Dobrogea, întocmit de 
împuternicitul acestei regiuni al Departamentului Cultelor de pe lângă Consiliul de 
Miniștri, informa, printre altele, că în comuna Nicolae Bălcescu erau patru familii de 
greco-catolici, care aparțineau de parohia Mihail Kogălniceanu, preotul de aici, 
Chiuzan Damian, venind și slujind într-o casă particulară. Hogele Sachor Sabri era 
încadrat la comunitatea musulmană din Nicolae Bălcescu, unde mai erau și 39 de 
credincioși ai cultului adventist de ziua a 7-a, care dețineau și un locaș de cult.2% 

Locuitorii își amintesc că în anii '60 în Nicolae Bălcescu erau circa 100 de 
adventiști care aveau casă de rugăciune, cu cor, orgă și pian. Miliția îi tolera, nu 
existau persecuții religioase. Singura problemă era că unii nu își trimiteau copiii 
sâmbăta la școală. (sursă: Cîrjan Emilia) 

Biserica ortodoxă română și-a continuat activitatea. Biserica actuală din 
Dorobanţu a fost ridicată la inițiativa preotului Frigioiu Gheorghe, cu ajutorul comunității, 
lângă casa sa parohială, în aceeași curte. Până atunci avea o cameră în care făcea 
slujbe. (sursă : Frigoiu Luigi) Noua biserică a fost inaugurată în decembrie 1983, de 
Crăciun. Picturile din interiorul bisericii fuseseră realizate, în cursul anului 1982, de 
către soţii Mocanu, Mircea Tănase, fiu al satului, și Adina, ambii proaspăt absolvenți 
ai Institutului de Arte Plastice din lași. (sursă: Jipa Anghel) 


De la Carol | la Nicolae Bălcescu 


Abdicarea regelui Mihai și proclamarea Republicii Populare Române au avut 
efecte în întreaga ţară. În perioada comunistă s-au modificat numele mai multor 
localități deoarece reprezentau personalităţi istorice incomode: Ferdinand (fost 
Caramurat) a fost transformat în Mihail Kogalniceanu; Carmen Sylva (actual Eforie 
Sud) în Vasile Roaită; Regele Mihai | (actual Movilița) în Filimon Sârbu; Domnița 
Elena (fost Tatlageacul Mare) în 23 August (nume schimbat în 1990 in Unirea, pentru 
scurt timp, deoarece prin referendum local s-a revenit la 23 August) iar Carol | a 
devenit Nicolae Bălcescu. Decizia nr.1/1948 a Primăriei (fostei) comune Carol | 
venea în întâmpinarea obligativităţii înlocuirii numelor de străzi, instituții și comune 
care purtau numele fostului Rege Mihai sau a membrilor fostei familii regale. A trecut 
o perioadă până când să se acomodeze autorităţile locale cu noua denumire a 
comunei, aceasta apărând, în actele primăriei, pe 29 ianuarie 1948, sub forma 
“Comuna Neculai Bălcescu”, iar pe 13 martie 1948 sub forma Niculai Bălcescu. 


25 Marius Silvesan, Cultele religioase în România comunistă, din 12.05.2010, http:// 
istorieevanghelica.ro 
25 Coord: Virgil Coman, op. cit., p.833. 

Orânduirea comunistă nu se putea instala deplin fără “adeziunea” maselor 
largi, populare, așa încât, treptat, tot mai mulţi oameni sunt înregimentaţi în 
formațiunile de stânga. Astfel, pe 7 august 1947, 44 de tinere și femei din Nicolae 
Bălcescu s-au înscris în Frontul Plugarilor. La 27 ianuarie 1948, 6 femei din Nicolae 
Bălcescu s-au înscris în Partidul Comunist Român și 45 în Frontul Plugarilor. Ele s- 
au înscris și în Comitetul Sătesc din Nicolae Bălcescu. 

Până la mijlocul anilor '50 casele erau lipite pe interior și exterior cu balegă. 
Dis de dimineaţă, sătenii stăteau la coadă la l.A.S. pentru a lua balegă. De la mijlocul 
anilor '50 casele au început să fie tencuite. In case se dormea pe saltele umplute cu 
paie de ovăz, care erau mai moi și nu aveau ţepi. (sursă: Jipa Anghel) 


Electrificarea comunei 


Una dintre primele realizări pe plan local ale noii orânduiri a fost demararea 
procesului de electrificare a comunei. Iniţial, primăria comunei a cerut ajutor financiar 
în acest sens de la Prefectură, dar răspunsul Serviciului Funciar a fost fără echivoc: 
„La raportul Dvs. cu nr.934 din 17 mai 1948 avem onoarea a vă face cunoscut că 
din lipsă de fonduri în bugetul judeţului pe exerciţiul financiar 1948/1949 nu vi se 
poate acorda subvenţia solicitată pentru electrificarea comunei. Urmează ca această 
chestiune s'o soluţionaţi cu fonduri proprii.2% Locuitorii din Nicolae Bălcescu au pus 
sfatul în aplicare. 

Prefectul judeţului Constanţa, Dr. |. V. lonescu, remarca respectiva realizare 
prin adresa nr.493/19.01.1948 :“Ca exemplu de muncă iniţiativă și perseverenţă voi 
cita comuna Carol |, care a reușit să execute electrificarea comunei prin mijloacele 
indicate mai sus, lucrare ce a fost evaluată la circa 3.000.000 lei. Dacă sar fi așteptat 
ca această lucrare să se facă din fondurile comunei, este ușor de înţeles că acest 
lucru nu s'ar fi putut realiza. Munca voluntară și contribuţia benevolă a locuitorilor a 
înlocuit cu deplin succes lipsa de fonduri. Cred că aceasta va constitui un imbold de 
muncă pentru toate comunele din judeţ” 

Această realizare nu putea fi scutită de probleme. Primăria Nicolae Bălcescu, 
prin adresa 517/12 martie 1948, scotea în evidenţă: “Domnule Prefect, Avem onoarea 
a vă aduce la cunoștință următoarele: pentru executarea lucrării de electrificare a 
acestei comune au fost trimiși de către Prefectură doi electricieni și anume Gh. 
Cristu și Dumitru Săndulescu. Deși trimiși în mod oficial pentru a ajuta la ridicarea 
acestei comune totuși cei de mai sus și-au permis a lua sume cu mult prea mari față 
de munca depusă și materialele întrebuințate. Dacă acest fapt se poate trece cu 
vederea la instalarea luminei electrice la particulari nu același lucru se poate face în 
ceia ce privește instalaţia la primărie și pe traseul străzilor” Exemplele erau 
concludente: sus numiții “au luat suma de 10.000 leii pentru 113 kg sârmă pe care 
pretind Dlor că au întrebuinţat-o la cheii ceea ce este ireal, deoarece pentru aceasta 


25 SJCAN. Loc. cit., dos. 12/1948, f. 58. 

erau necesare cel mult 5 kg” și “pentru a procura becuri au luat suma de 10.000 leii 
trimeţând 6 becuri” “Cu onoare vă rugăm să binevoiţi a dispune facerea cercetărilor 
și pedepsirea vinovaţilor” 

Pe 3 mai 1948 a fost organizat un festival în cadrul Căminului Cultural, urmat 
de un bal, ținut în localul doamnei loana Antonescu, “în folosul întreţinerii curentului 
electric din această Comună”. Intrarea era de 100 de lei de persoană. Distribuirea 
bileletor a fost efectuată de Aldea Crăciun, Ștefan Bălan, Preot Vasile Gheorghiţă, 
Constantin Târșoagă, iar servirea la bar de către Gh. C. Petculescu, Gh.C. lon și 
Ștefan Manolache. 

Primăria Nicolae Bălcescu a încheiat o convenţie de furnizare a energiei 
electrice cu Direcţiunea Generală a Silozurilor București din cadrul Ministerului 
Lucrărilor Publice. Uzina electrică care furniza electricitate comunei Nicolae Bălcescu 
funcţiona în cadrul silozului, șeful silozului fiind Teodor Dimitrov. 

În prima perioadă de funcţionare a iluminatului electric, până la creșterea 
corespunzătoare a numărului de abonaţi, au existat adrese repetate ale 
Primăriei pentru păsuirea cu plata facturii la curent, cereri acceptate, “înțelegând 
greutăţile întâmpinate de Dvs. din cauza numărului mic de abonaţi și mai ales 
pentru a nu compromite opera atât de frumoasă a guvernului de a electrifica, 
pe cât posibil, comunele”. 

Totuși, Direcţiunea Exploatării, Silozul N. Bălcescu anunţa primăria, prin 
adresa din 29 iunie 1948, că următoarelor persoane li se dădea termen ziua de 1 
august 1948, dată până la care trebuie să-și pună la punct instalaţia exterioară și 
interioară: Borandă lon, Florea Badea, Dancovici (Picherul), Ioniţă Gheorghe, 
Ripenschi Stan, Bălașu Ștefan, Vasile Albu, Niţă Popescu, Dumitru Mocanu și 
postul de jandarmi, iar până la 1 septembrie 1948 pentru Condei lon, Vasile Nică, 
Casa Antonescu, Tache Bancu, Gh. Morogan, llie Radu, lon Turtoiu, Romulus 
Vameș, Alexandru Petcu, Aloman Creţu, Bucur Ștefăniță, Aloman Albu, Turtoiu 
Gheorghe și cooperativa „Isvorul”. Urma a se tăia imediat și se permitea 
funcționarea numai după punerea la punct conform indicaţiilor, la lordache Pop, 
Nedelcu lon, Costin Săndulescu și Sava Marcu.2% 


Organizare administrativă și viaţă politică 


În decembrie 1949 președintele comitetului provizoriu Nicolae Bălcescu era 
Mihai Covalinschi, vicepreședinte era Panait Mocanu, secretarul comitet provizoriu 
era Anghel Costache, secretar organizaţie de partid (PM.R.) Gheorghe Coman, 
director cămin cultural Ghiţă Petcu, șef contabil G.A.S. Gheorghe Buzoianu și șef 
post miliție plutonier lon Brăgaru.2% 


259 Loc. cit., dos. 13/1948, f. 99, f. 14, f. 16,f.189, f. 33, f.58,f. 155, f.83,f.293. 
2% Loc. cit., dos. 20/1950, f. 19. 

Urmând modelul sovietic, la 7 septembrie 1950, se emite o nouă lege de 
administrare a teritoriului. „Legea raionării” împarte România în regiuni, raioane, 
orașe şi comune. În locul celor 52 judeţe, 424 plăşi și 6276 comune (rurale și 
urbane), teritoriul Republicii Populare Române a fost divizat în 28 regiuni ce 
cuprindeau 177 raioane, 148 orașe și 4052 comune. Regiunea era unitatea 
teritorial administrativ-economică delimitată teritorial, pe care se sprijinea direct 
organele centrale de stat (art.3) și avea în subordine raioanele precum și orașele 
de subordonare regională. Raionul era unitatea teritorială, operativă din punct 
de vedere economic, politic, administrativ, alcătuit din orașe de subordonare 
raională şi comune (art.6). Raionul avea în subordine directă comuna, precum 
și orașele de subordonare raională. Regiunea Constanţa cuprindea județul 
Constanţa și o parte din judeţul Tulcea. Cealaltă parte a județului Tulcea era 
cuprinsă în Regiunea Galaţi. Localitățile Nicolae Bălcescu și Dorobanţu aveau 
statutul de comune, fiecare cu conducere proprie. Ambele aparţineau de Raionul 
Medgidia care la rândul său făcea parte din Regiunea Constanţa. Pe comune 
s-au instituit comitete provizorii. 

Astfel, pe 27 aprilie 1950 se constituie Comitetul Provizoriu Lărgit al 
Comunei Dorobanţu alcătuit din președinte lon St. Petre (născut în 1922), 
vicepreședinte Dumitru Lupu, secretar Stănculescu lon, membrii: Gheorghe 
Odică, Cristache Baltă, Gheorghe Negrea și loana Dinu. La aceeași dată se 
constituia Comitetul Provizoriu care conducea comuna Nicolae Bălcescu: 
Panait Mocanu-președinte, Mărgineanu lon-vicepreședinte, Bălosu Ștefan- 
secretar, membri: Zadrigal Andrei, lon Moldoveanu, Ecaterina Bacală, 
Constantin Neagu, Creţu Alexandru și Aneta Nistor. 

În martie 1950 îl găsim pe lon Șt. Petre în funcţia de președinte al 
Comitetului Provizoriu al Comunei Dorobanţu, județul Constanţa. Acesta era 
subordonat președintelui Comitetului Provizoriu al Plășii Medgidia Florea T. lon, 
care răspundea la rândul său în fața președintelui Comitetului Provizoriu 
Județean Constanţa, |. Brutus.2%" 

Denumirea de Sfat Popular apare odată cu decretul nr.259 din 28 
decembrie 1950, potrivit căruia, acestea au fost organizate ca organe ale puterii 
de stat, realizând prin deputaţii aleși controlul activităţilor de pe teritoriul fiecărei 
unități administrativ-teritoriale (regiune, raion, oraș sau comună), pe termen 
de patru ani. Existau două tipuri de sesiuni, ordinare sau extraordinare, iar 
Sfaturile nu puteau lucra decât în prezenţa majorităţii, iar hotărârile se putea 
lua doar cu majoritate de voturi. Membrii sfatului alegeau Comitetul Executiv, 
care conducea activitatea economică, socială și culturală în limitele date de 
lege și de hotărârile Sfatului Popular. Practic, șeful primăriei devenea 
președintele Comitetului Executiv. 


251 Loc. cit., dos. 18/1950, f.484. 

În 1952, în contextul aprobării Constituţiei Republicii Populare Române, 
cele 28 de regiuni sunt reorganizate în 18 regiuni. Localitățile Nicolae Bălcescu, 
Dorobanţu și satul Dropia formează comuna Nicolae Bălcescu din Raionul 
Medgidia inclus în Regiunea Constanţa. În 1960, Regiunea Constanţa se 
transformă în Regiunea Dobrogea ce cuprindea județele Constanţa și Tulcea 
de astăzi. Ulterior, denumirea instituției de “Sfatul Popular”s-a transformat în 
“Consiliu Popular”, fără nici o schimbare de fond. În locul primarilor din satele 
aparținătoare comunei, au fost numiţi “delegaţi sătești”. Astfel, lancu Vrabie 
devine secretarul Organizaţiei Baza teritorială Dorobanţu. Totuși, pentru 
localnici, această schimbare de denumire nu a însemnat nimic, toţi folosind 
termenul de „primar” atunci când vorbeau despre președintele Comitetului 
Executiv din perioada regimului comunist. 

Pe 6 iulie 1952 lrimia Gheorghe îi predă lui Matei Nicolae postul de 
președinte al Sfatului Popular din Nicolae Bălcescu. Acesta preia arhiva 
secretariat, registre și lucrări de inventar, arhiva gospodăriei comunale, a 
lucrărilor agricole, a stării civile, arhiva secretă și arhiva gestiune financiară. 
În încheierea proceului verbal de predare-primire se specifica că lipsurile găsite 
i se vor imputa fostului președinte Irimia Gheorghe. La scurt timp noul președinte 
era aspru criticat într-o informare a organizaţiei de bază PM.R. Se afirma că 
„președintele Matei Nicolae a fost nepăsător față de organizaţia de bază, 
căzând în darul beţiei și mai având și alte lipsuri în muncă” Pe 1 noiembrie 
1952 Matei Nicolae este înlocuit cu Irimia Gheorghe. În același raport se 
constata că „de la instalarea tov. lrimia Gheorghe ca președinte în această 
comună treburile sa îmbunătăţit”.2%2 

Prin deciziunea 48/1953 cu începere de la 1 iunie 1953 se reorganizează 
Comitetul Executiv al Sfatului Popular Comunal Nicolae Bălcescu care se va 
compune din următorii: Gh. Irimia președinte, Opreanu Nicolae secretar, 
Constantin Creţu, Chelaru Maria, Creangă lon, Jenică Pavel, Gheorghe 
Păcuraru, Cristache Baltă și Constantin Niculaie membri.?% Este posibil ca 
unica rațiune a reorganizării să fi fost înlăturarea din funcţia de vicepreședinte 
a lui Panait Mocanu. În cazul său, partidul nu a mai folosit o abordare frontală, 
ci s-a folosit de pretextul unei reorganizări-”se va trece la lărgirea și 
reorganizarea Comitetelor Executive Comunale”-în urma căreia funcţia ocupată 
de respectivul a fost temporar desființată. 

Irimia (Eremia) Gheorghe era un cioban din Dropia, care l-a adăpostit la 
stână sa pe Vasile Vâlcu, prim-secretar al Comitetului Regiunii PMR Dobrogea 
(1955-1967), când acesta era ilegalist. În 1969 Irimia Gheorghe a ieşit la pensie 
din funcţia de primar. Din 1969 a fost primar Cojocaru Marian, originar din Siminoc, 
care a venit ca tractorist la Dorobanţu și s-a căsătorit aici. (sursă: Cîrjan Emilia) 


252 Loc. cit., dos. 25/1952, ff.1-5. 
253 Loc. cit., dos. 31/1953, f.3, f.27. 

Pe 20 decembrie 1953 au fost organizate alegerile pentru sfaturile populare 
comunale, raionale și regionale. Așa cum reiese din documentele din arhivă, 
modul de alegere al candidaţilor urma un tipar clar și neabătut. Fiecare sat era 
împărţit în mai multe circumscripții electorale. Erau organizate ședințe la 
căminele culturale din sate pentru alegerea candidaţilor din fiecare 
circumscripție. La aceste ședințe participau toţi cetăţenii cu drept de vot, de 
obicei prezida președintele Sfatului Popular, Irimia Gheorghe. 

Cu ocazia primei ședințe președintele Sfatului Popular a făcut “o scurtă 
dare de seamă în fața alegătorilor despre felul cum și-a dus munca foștii 
deputaţi, arătându-le lipsurile și munca depusă de fiecare, precum și a decretului 
alegerilor și însemnătatea lor, propunând alegătorilor să se gândească bine 
când vor face propuneri pentru candidații din 20 decembrie 1953, astfel ca ei 
să fie cinstiți, punctuali, muncitori și atașați clasei muncitoare” 

Formulările erau tipice: “Din masă se ridică tov... și propune pe tov...”, 
după o scurtă descriere a respectivului, este votat în unanimitate, apoi acesta 
“mulțumește masei pentru încrederea acordată și își ia angajamentul că...” 

Câteva exemple pot fi edificatoare. Pe 9 noiembrie 1953 s-a desfășurat o 
asemenea ședință, în cadrul căreia se fac propuneri de candidaţi pentru 
deputaţi. Cine propunea o persoană îi făcea și o scurtă caracterizare. Exemple: 
„Tov. Neacșu lon propune pe tov. lon Hacin căruia i se face o caracterizare, 
arătând munca politică și viața dusă în sat. “Tov. Mancer lon propune pe tov. 
Vasile Petcu, tov. Gavrilă Constantin propune pe tov. Gheorghe Țăranu, tov. 
Nicolae Constantin propune pe tov. Hânsa lon. Sunt evidenţiate și unele 
elemente negative: „tov. Hânsa lon este pasiv, căruia îi dăm sfatul de fi mai 
activ în toate acțiunile”, “tov. Gheorghe Țăranu este sfătuit să fie mai popular 
și să se lepede de mândrie”, “tov. lacob Hacin este rugat să se lepede de 
multe apucături, în privința serviciului de gestionar, lucrând cinstit în orice 
împrejurare s'ar găsi”. 

După care “tov. Președinte cere propușilor să-și ia angajamente în fața 
adunării. 

Tov. Vasile Petcu își ia angajamentul că pe viitor se va feri de a mai lucra 
de unul singur, lucrând in colaborare cu Sfatul Popular și va aplica toate legile 
țării. Tov. Hânsa lon își ia angajamentul că se va achita de toate sarcinile trasate. 
Tov. Gheorghe Țăranu își ia angajamentul că își va duce toate sarcinile trasate 
după toate puterile sale. Tov. lacob Hacin își ia angajamentul că va lucra cinstit 
in viitor și că se va achita de toate sarcinile trasate.” 

La sfârșitul ședinței din 5 noiembrie 1953, din satul Dorobanţu, cei propuși și 
aleși în unanimitate și-au luat, pe rând, diverse angajamente: tov. Nicolae Constantin 
“să se lichideze de lipsuri”, Ștefan Papuc “că va munci mai mult”. Cristache Baltă 
“mulțumește adunării strigând : Trăiască R.P.R. în frunte cu U.R.S.S.! 

Irimia Gheorghe, președintele Sfatului Popular, ţine la finalul ședinței un discurs, 
ocazie cu care “demască în fața poporului chiaburii care nu-și caută de lucru și nu 
vor să însămânţeze nimic, lăsând pământul pârloagă. Aceștia sunt : Beșleagă, Tudor 
Jipa și alţii care refuză de a răspunde la chemările Sfatului”.264 

Adoptarea limbajului comunist (“limba de lemn”) răzbate și din registrul de 
procese verbale al Comitetului Executiv pe anul 1953. În ședința din 14 martie 1953, 
la care au participat 12 tovarăși „tovarășul Președinte al Sfatului a arătat importanța 
ce o are însămânțarea de primăvară, bunul mersul lor un pas înainte a socialismului. 
Demascarea ultimelor rămășite chiaburești care încă mai caută să uneltească planul 
nostru de însămânțări și colectări” 

În cadrul ședinței din 12 mai 1953, tovarășul Ivancea Ilie a dat citire „Hotărârii 
Consiliului de Miniștri al R.P.R. al P.M.R.cu privire la îngrijirea culturilor, pregătirea și 
executarea la timp a strângerii recoltei, desmiriștitului, treierișului și Colectărilor pe 
anul 1953”, „în acest timp ascultătorii au ascultat cu o atenţie încordată păstrând 
cea mai mare linişte”. În cadrul acestei ședințe „sau organizat grupe de propagandiști 
de a merge pe fiecare stradă pentru a lămuri locuitorii comunei noastre de importanța 
ce o are achitarea la timp a autoimpunerii”. 

Pe 5 septembrie 1953 s-a desfășurat o ședință lărgită, cu 48 de 
participanţi, din care 12 învăţători și profesori „Pe fețele tuturor participanţilor 
se zugrăvea curiozitatea tuturor de a vedea care este ordinea de zi a ședinței 
ce avea o mare însemnătate în viața conducerii comunei și a deputaţilor din 
Comuna Nicolae Bălcescu”.26 

Potrivit Legii nr.5 din 19 iunie 1952, pentru organizarea judecătorească, emisă 
de Marea Adunare Naţională, sarcina de asesor popular era obligatorie. În epocă 
asesorul popular era o persoană aleasă pe timp limitat, la propunerea organizațiilor 
obștești, pentru a participa la judecarea unor categorii de cauze penale și civile. 
Asesori nu aveau pregătire și cultură juridică, însă ierarhic, în desfășurarea 
procesului îi secondau pe judecători, având aceleași drepturi și îndatoriri ca și aceștia. 
Prezenţa asesorilor populari era expresia caracterului popular al justiţiei. 

La ședința din 22 noiembrie 1954, desfășurată la sediul G.A.C. din Dorobanţu, 
33 de membri ai organizaţiilor PM.R. și U.T.M., la propunerea lui Cristache Baltă, au 
ales în unanimitate pe Munteanu Nicolae candidat pentru Asesor Popular pentru 
Tribunalul Popular al Raionului Medgidia, Regiunea Constanţa. Respectivul era din 
Dorobanţu, era agricultor G.A.C. „are 24 de ani, de naţionalitate român, este membru 
colectivist de origine de ţăran sărac”, un „tânăr cinstit, fără vicii rele, sarcinile 
încredințate și le duce la bun sfârșit, cu multă dragoste de muncă, merită să facă 
parte din rândurile asesorilor populari”.26 


284 Loc. cit., dos. 33/1953. 
255 Loc. cit., dos. 32/1953. 
2%[ oc. cit., dos. 38/1954, ff. 69-71. 


112 


Pe 16 februarie 1968 Marea Adunare Naţională a adoptat „Legea nr.2 privind 
organizarea administrativă a teritoriului Republicii Socialiste România”, rămasă în 
vigoare, chiar dacă modificată de amendamente, până astăzi. Reforma comunistă 
modifica precedentul mod de organizare ce avea ca sursă de inspiraţie unităţile 
administrativ-teritoriale existente pe teritoriul U.R.S.S.: regiuni și raioane. În urma 
revenirii la organizarea tradițională, România cuprindea 39 de județe, 2.706 comune, 
189 de orașe și 47 de municipii. Comuna Nicolae Bălcescu intra în componenţa 
județului Constanţa.?% 

Marian Cojocaru a fost primar până în 1972, fiind urmat de Dima Vasile (în mai 
multe rânduri), de Diaconescu (1972-1973), Munteanu Anișoara (1978-1979) și 
Bălașa Mirela (1988-1989). (sursă: Petcu Tudor) 

În anul 1989 satul Dropia a trecut la comuna Tortomanu. Satul Tortomanu 
intrase până atunci în componenţa comunei Siliștea și, neavând un număr suficient 
de locuitori și suprafață de teren pentru a deveni comună, satul Dropia a fost trecut 
de la comuna Nicolae Bălcescu la comuna Tortomanu. (sursă: Petcu Mihaela) 


Situaţia demografică 


În anul 1953 comuna Nicolae Bălcescu avea un număr de 1.236 de locuitori, 
dintre care 640 de bărbaţi și 596 de femei. Existau 7 familii tătărești. Localitatea se 
întindea pe 263 - 270 ha. Satul Dorobanţu avea un număr de 748 de locuitori, dintre 
care 363 de bărbaţi și 385 de femei. Erau 5 familii de tătari. Întinderea localităţii era 
de 250 ha. Satul Dropia (fost Derinchioi) avea un număr de 142 locuitori, numai 
români, din care 77 de bărbaţi şi 65 de femei. Întinderea localităţii era de 45ha. 
Ocupaţia de bază a locuitorilor din toate cele trei sate era agricultura-plugari.26 

Recensământul populaţiei și locuinţelor din 15 martie 1966 surprindea 
următoarea situaţie: în Nicolae Bălcescu erau 620 locuinţe cu 2.076 camere de 
locuit cu o suprafaţă totală de 25.554 m?, în Dorobanţu erau 403 locuinţe cu 1.105 
camere de locuit cu o suprafaţă totală de 13.622 m?, iar în Dropia erau 52 locuințe 
cu 202 camere de locuit cu o suprafață totală de 2.530 m2.26 

În anul 1984 numai cinci comune din Dobrogea aveau între 5.000-10.000 
locuitori (Mihail Kogălniceanu, Nicolae Bălcescu și Cogealac din județul Constanţa, 
Baia și Topolog din judeţul Tulcea).2% 


25 Laurenţiu Ungureanu, Sebastian Zachmann, 76 februarie 1968. Controversele ultimei reorganizări 
administrativ teritoriale, în „Adevărul”, 16 februarie 2013. 

25 Loc. cit., dos. 30/1953, f. 17. 

259 Loc. cit., dos.169/1968, f.31. 

27 loan Popovici, Mihail Grigore, lon Marin, lon Velcea, op. cit, p.237. 

Treptat comuniștii au reușit să construiască pe plan social o nouă clasă 
de mijloc alcătuită din anumite categorii, precum militarii și membrii aparatului 
de represiune, activiștii de rang inferior, intelectualitatea tehnică și o bună parte 
a celei umaniste, intelectualitate constituită din fii de țărani și muncitori, formând 
tehnocraţia și aparatul ideologic al noului regim, membrii aparatului birocratic 
de la nivel local, muncitorii calificaţi. Toate aceste categorii se bucurau de 
anumite privilegii (asistență medicală și educaţie gratuite, locuinţe cu chirii foarte 
mici, concedii de odihnă la prețuri reduse, locuri de muncă și salarii stabile) cu 
condiţia de a servi regimul, de a-i fi fidele și de a-l apăra. Iniţiativa acestei 
clase de mijloc socialiste era nulă, ea așteptând ca, în schimbul sprijinirii 
regimului, să beneficieze de o bucată cât mai mare din bugetul de stat. În rest, 
societatea era formată din așa-numita nomenclatură, clasa conducătoare care 
se bucura de toate privilegiile, și dintr-o categorie de dezmoșteniţi ai 
comunismului, moșieri, foști proprietari de diferite categorii, urmașii acestora, 
țărani deposedați de pământ ca urmare a colectivizării, intelectuali de care 
regimul avea puţină nevoie sau care nu doreau să-l servească, muncitori 
necalificaţi și alții.2”! 


Sfârșitul regimului comunist 


Criza economică accentuată de la sfârșitul anilor '80 a obligat oamenii 
să găsească diverse modalităţi de supravieţuire. Astfel, în toamna anului 1989, 
săteni din județul Argeș veneau în Nicolae Bălcescu cu mașinile (ARO) din 
Argeș cu remorci mici încărcate cu butoaie, cartofi, mere, pe care le dădeau la 
schimb pentru cereale (de la siloz). Localnicii din Nicolae Bălcescu luau 
cerealele de pe câmp sau din baza de recepţie. Argeșenii se cazau în sat câte 
o săptămână - două până realizau schimburile. În Bălcescu nu existau dogari 
și butoaiele aveau mare căutare. Unii argeșeni veneau pe calea ferată, cu 
căruțele și caii încărcaţi în vagoane de marfă, coborau în gară, restul veneau 
cu marfa în ARO carosate. Mergeau prin sat cu calul şi căruţa şi vindeau. În 
Argeș nu se făceau cereale, era zonă necolectivizată, aveau animale (mai 
ales oi) și le trebuiau furaje. În același timp, îşi vindeau și marfa. La un moment 
dat, primărița a ordonat miliției să stea la pândă, la ieșirea din localitate spre 
Dorobanţu și să le confiște marfa, neexistând acte pentru porumb sau grâu. 
(sursă: Colceru Stan) 

Pe 22 sau 23 decembrie 1989 s-a desfășurat o revoltă a locuitorilor 
împotriva primăriţei Bălașa Mirela. Câţiva săteni revoltați (10 - 15 inși) s-au 


27 Eugen Denize, op. cit. 

dus la Primărie ca să o dea afară. Miliția nu a intervenit (era doar comandantul, 
domnul Panduru Marin, care a încercat verbal să calmeze situaţia). Sătenii 
au intrat în Primărie. Domnul Moraru Valeriu lucrător la sistemul de irigaţii 
(I.E.R.1.F.) și membru de partid, a pus mâna pe primăriţă, dar aceasta s-a 
eliberat, lăsându-și haina de blană în mâinile dânsului. Cei din primărie și 
domnul Panduru au ținut câteva minute ușa ca primărița să poată fugi în 
mașina directorului I.A.S. Nicolae Bălcescu, Vizireanu lon, vizat și el de 
protestatari. Bălașa Mirela nu s-a mai întors în comună după acest episod. 
(surse: Colceru Stan și Moraru Valeriu). 

La Dorobanţu nu s-au petrecut evenimente deosebite în decembrie 1989. 
Ciortan lon, directorul I.A.S. Dorobanţu, a organizat atunci niște echipe de 
pază compuse fiecare dintr-un șofer și trei salariaţi, fiind conștient că în acel 
moment nu îi mai apără nimeni. Echipele patrulau noaptea. Așa au găsit un 
sătean care dărâma gardul dispensarului pretextând că a venit revoluţia. (sursă: 
Stanciu Valentin) 

FRUNTAȘII MUNCII SOCIALISTE 


Pe 6 martie 1971, Consiliul de Stat al Republicii Socialiste România a emis 
Decretul nr. 54/1971prin care se acordau ordine și medalii unor lucrători ai unităților 
Departamentului agriculturii de stat din Ministerul Agriculturii, Industriei Alimentare, 
Silviculturii și Apelor. 


I.A.S. Nicolae Bălcescu și l|.A.S. Dorobanţu se numărau printre unităţile agricole 
fruntașe din județul Constanţa având mulţi lucrători premiaţi. 


Ordinul Muncii-clasa a III-a a fost acordat lui 
-lon Neamţu, mecanic agricol la l.A.S. Dorobanu 


Medalia Muncii a fost acordată următorilor angajaţi: 
-Aurel Stoianovici, tehnician agronom la l.A.S. Nicolae Bălcescu 
-Enea Circă, inginer agronom, director tehnic la I.A.S. Dorobanţu 
-loan Dumitru, muncitor zootehnist la |.A.S. Nicolae Bălcescu 
-Vasile Glăvan, mecanic agricol la |.A.S. Nicolae Bălcescu 
-Emil Vasile, inginer agronom, inginer șef la |.A.S. Dorobanţu 
-Teodor Creţu, tehnician agricol, șef fermă la |.A.S. Nicolae Bălcescu 

DOMNULE NINISTRU, 


Subsetnatul Colonel în rezervă Narin Radu, ca= 
valer a] orâinului „ Mihai Viteazul cu spate n, - domi= 
ciliat înj Bucupgfti Str, Pietașii lin, 22, 

ha are supun, cunoștinței Dormiei Yoestra că 
cedag, hi 5+ erului „Agriculturii, lotul îe 5-Ha teren ara 
b19/| aituat pe mereaua Comungi E. Bălcescu. (Zosţă: Cato 
I) Jag. Constanţa, cu cara an foat împropriețărit prin 


Procesul Verbal al Ocolului Agricol h ledgedia din 26 Pa- 
+ vxuaria 1947,'axmfkat în Copre. lb aa 
Căâată cu nceasta țin să prezint Patriei adâncul 
meu sentiment de recunoştinţă pentru mădul cun a înțe= | 
les să răsplătească conportarea mea în faţa inenicului, 
Rog a ui “se elibera cuvenitul act de acceptare; 
pentru a-l prezenta Comisioi de revizuirea pensionari- 
lore 

Priniți vă rog DONNULE MUTI STRU, 

Arhiva Primăriei comunei Nicolae Bălcescu, dosar nr.19/1950, f.152 

Arhiva Primăriei comunei Nicolae Bălcescu, dosar nr.19/1950, f.152 

În fata Primăriei Nicolae Bălcescu, de la dreapta la stânga: 
Vrabie Iancu — secretarul Organizaţiei Baza teritorială Dorobantu, Sârbu Niculai - milițian, 
Ciobotaru Gheorghe, Enache Dumitru - perceptor, Chiorpec Maria - evidența stare civilă, 
Stănculescu Ion — secretar (martie 1958). 


Copiii de la grădinița din Dorobanțu încadraţi de educatoarea Vineş Maria şi 
învăţătoarea Bucăţică Maria (iulie 1963) 

Activităţi sportive. În plan secund, Târşoagă Constantin-cadru didactic 


Colectiv de oameni ai muncii de la IAS Dorobanţu. 
In centru, şeful lor (indicat de cerc), ing. Pavel Aurel 

Grup de elevi-pionieri cu cravata roşie, alături de cadre didactice 
(pe rândul de jos, de la stânga la dreapta: Creangă Ion-director, Creangă Maria, 
Târşoagă Silvia, Gheorghiță Elena şi Târşoagă Constantin-cadre didactice) 


Sală de clasă din anii '60 

Muncă patriotică la şcoala din Nicolae Bălcescu (în plan secund, casa directorului) 

De la stânga la dreapta: Andrei Ștefan (prof. ştiinţele naturii), Bucăţică Ilie (director), 
Caraenache Natalia, Bucățică Maria (învăţătoare), 
Pavel Ana (prof. limba rusă) la Școala din Dorobanţu 

Slujba de înmormântarea a învăţătoarei Creangă Maria - ianuarie 1964 
(preot Gheorghiță Vasile) 


Înmormântarea directorului Creangă Lon - martie 1971 
(pe fundal, Școala din Nicolae Bălcescu) 

Biserica din Nicolae Bălcescu (1967) 


Biserica din Dorobanţu (1967) 


125 


Masă tovărăşească (1980). Cadrele didactice Hanu Manuela, Dumitraşcu Mioara, 
Corbeanu Viorica, Mocanu Adrian, Burlacu George, Petculescu Ștefan alături de tovarășul 
primar Marian Cojocaru (al doilea din dreapta, cu părul alb şi paharul sus) 


Pi E | > a ji 
„nf ri i i = zi Pi j i = 
Grupa de grădiniță a educatoarei Victoria Burlacu (1974). 
Puţini vor realiza că băiatul din mijloc este actualul primar Viorel Bălan 

ai ba Aa : 
Cadrele didactice ale Școlii din N. Bălcescu (mai 1967) 
Sus: Hănuţu Adrian, Olteanu Ghe, Olteanu Vasile, Ștefan Mihai, Burlacu George, dir. Creangă lon 
Jos: Ștefan Eliza, Creangă Eugenia, Drăgulescu Ileana, Agop Hilda, Omârzac Medina 
O poză sugestivă: directorul Creangă Ion în lateral îi predă parcă ștafeta 
viitorului director Burlacu George. 


Sus: Pivnicov Cornelia, Urdea Elena, Corbeanu Viorica, Otelea Elena, Oaidă Maria 
Jos: Filip Gheorghe, Burlacu George, Munteanu Emil 

Si | 
Prof. matematică 
Burlacu George 
(directorul școlii 
1971-2007) 


PP, mayia .- | E 
Sală de clasă (1963) 


Serbarea sfârșitului de an şcolar 

Capitolul IV 


1. Dimensiunile contemporane ale comunei 
Nicolae Bălcescu (1990-2008) 


Transformări economice 


După 1989 existau speranţe privind o tranziţie rapidă spre nivelul de viață 
occidental, odată cu restituirea terenurilor arabile, privatizarea întreprinderilor non- 
agricole și o considerabilă creștere a unor noi afaceri, bazate pe emigrarea capitalului 
și întoarcerea muncitorilor industriali de la orașe la sate. Pe aceste baze urmau să 
înflorească întreprinderile particulare, după decenii de subfinanţare în arealul rural. 

Pe de altă parte, pesimiștii au anticipat relativa înapoiere a condiţiilor vieții 
sătenilor, determinată de lipsa capitalului și de declinul activităţilor comerciale. În 
același timp, țărănimea a fost radicalizată de programul inadecvat de restituire a 
terenurilor și de rezistenţa la schimbare a birocraţiei locale. În fapt, restituirea 
terenurilor avusese loc, deși întârzierile în acordarea unor titluri de proprietate 
definitive îngreunase constituirea unei pieţe a terenurilor. In plus, problemele pieţei 
și lipsa capitalului au împiedicat creșterea economică. Au apărut câteva noi afaceri 
în sate - în legătură cu contracte agroculturale și o creștere a cererilor pentru 
magazine, baruri și restaurante - pe baza modestelor creșteri ale veniturilor din 
ferme. Dar multe familii au fost obligate să suplimenteze câștigurile din ferme cu 
venituri regulate din ocupaţii neagricole. Plecarea din sate a continuat, la începutul 
anilor '90, în ciuda restituirii pământurilor și a șomajului apărut la orașe. 

Au existat multe probleme care au afectat perioada de tranziţie. În primul rând, 
schimbările structurale au dezorganizat sistemele de producție existente și uneori au 
blocat mari stocuri de produse agricole. In al doilea rând fostul sistem de distribuţie de 
stat a fost depășit de noile realități, iar alternativele aranjamentelor private - folosind 
mașini și remorci într-un timp al creșterii costului energiei - a avut ca efect variații 
substanțiale în preţurile mărfii în piețele orășenești din ţară. Ţăranii adesea treceau 
prin dificultăţi în a scăpa de micul surplus dacă nu puteau ajunge personal în piețele 
locale de desfacere. In al treilea rând apare posibilitatea de a importa alimente, prețurile 
oferite fermierilor români de către procesatorii de hrană fiind de obicei neatractive. În 
sfârșit, împrumuturile sunt scumpe, investiţia în ferme nu era atractivă și de obicei 
extinderea acestora se realiza în măsura în care stocul familiei respective o permitea. 

Fermierii tind să-și producă propria hrană în măsura în care e posibil și ca 
efect se îndepărtează de economia naţională. Ei își concentrează producţia pentru 
piață pe cereale și produse vii pentru care sistemul de afaceri de stat este oprit, cu 
puțină competiţie din partea procesatorilor de carne locali. 

Tinerii sunt în general dezinteresaţi la scară mică de amestecarea (fuziunea) 
fermelor, în special atunci când ei nu pot să - și asume răspunderea generală, și ei 
tind să își caute slujbe în afara satului în fabrici și în sectorul terțiar - cu atașamentul 
dificil al serviciului guvernamental. Ei tind să-și părăsească casele permanent dacă 
astfel de oportunități nu sunt valabile în localitatea imediată.27? 

Satul Nicolae Bălcescu număra 4992 locuitori la începutul anilor 2000. Deși 
localnicii cred că populaţia a scăzut din 1989 cifrele arată că, de fapt, aceasta a 
crescut. Aceasta s-a întâmplat deoarece multe întreprinderi s-au reorganizat, 
muncitorii au devenit șomeri și unii dintre ei au revenit în sat. Economia satului este 
preponderant agrară (sunt 12.404 ha de teren arabil) iar pământul se află în general 
în proprietate privată. 

A fost situaţia generală în 1991 când pământul a fost returnat către foștii 
proprietari (Legea 18 din 1991). Legea stipula că fiecare familie putea să primească 
un maxim de 10 ha, indiferent de suprafaţa de teren deţinută anterior. Sătenii care nu 
aveau pământ în 1948 puteau primi 0,5 ha din rezerva de teren arabil a satului, dacă 
era cu putință. Legea 1 din 2000 stipula că maximum care putea fi primit de fiecare 
familie era de 50 de ha. În 1991 animalele şi utilajele agricole din C.A.P au fost 
vândute și oamenii au primit anumite sume de bani ca o compensație pentru munca 
lor în cooperative. Hambarele și grajdurile nu au fost vândute ci transferate în 
proprietatea primăriei. Ele au fost vândute imediat unor oameni din sat. A existat un 
arab care a cumpărat câteva grajduri, dar, ulterior, la începutul anilor 2000, ferma sa 
a dat faliment iar el a părăsit satul. Unii oameni din sat au cumpărat aceste facilități. 
O comisie a fost numită pentru a reconstitui drepturile de proprietate asupra 
pământului. Unii din bătrânii satului care știau cum fuseseră împărțite terenurile în 
perioada dinaintea colectivizării au devenit membri ai acestei comisii. Cum erau 
oameni respectaţi și cunoșteau istoria localităţii, reprezentanţii unora din cele mai 
importante familii ale nativilor au făcut parte din comisie. Dacă cineva nu avea 
documente, declaraţia a doi martori că terenul respectiv îi aparținuse era suficientă 
pentru a-l obține. Se pare că au existat doar patru asemenea cazuri în Nicolae 
Bălcescu (conform doamnei Târșoagă Viorica, fostă secretară a primăriei în perioada 
2000-2008). Exceptând câteva familii sătenii au obținut terenurile pe alte 
amplasamente decât cele în care se aflau înainte de colectivizare. 

Multe familii și-au primit pământurile împărţite în două sau chiar trei parcele. 
Aceasta a constituit o majoră sursă de insatisfacţie și a dus chiar la conflicte 
între săteni. 

În 1991 oamenii lucrau încă în cadrul cooperativei. După 1991 sătenii au creat 
asociaţii familiale pentru a lucra pământul împreună. Înainte de 1940 exista sistemul 
înfrăţirilor , un parteneriat între fraţi, unii veri mai apropiaţi sau chiar vecini. Familiile 
mici acceptau să se asocieze cu vecinii. Câteva din familiile mari din sat au continuat 


272 David Turnock, The Rural Transition in Romania, în „Eastern European Countryside”, 2/1996, 
pp.45-49. 


132 


să muncească pământul în condiţii profitabile. Majoritatea asociaţiilor familiale au 
dispărut în câţiva ani. 

Abia după 1997, când Legea Arendei a fost adoptată, asociaţiile familiale au 
devenit asociaţii legale (în Nicolae Bălcescu din 1999). În 2001 existau doar câteva 
asociaţii legal constituite. 

Numărul oamenilor angajaţi cu contract de muncă a scăzut între 1995 și 2001 
din cauza reformelor industriale. Multe întreprinderi de stat, cu mii de lucrători, au 
fost obligate să se restructureze pentru a supraviețui în noul climat economic. În 
această perioadă numărul locuitorilor satului a crescut sugerând o întoarcere a 
oamenilor, probabil foști angajaţi în industrie, din orașe în satul natal. Acest fapt a 
creat o anumită presiune socială asupra proprietăţii pământului. Pământul a redevenit 
o sursă majoră de venit pentru populaţia rurală. 

După cum am văzut, majoritatea familiilor care au reușit să constituie asociații 
familiale au fost cele ale nativilor. Ele aveau pământ, utilaje și angajaţi dar și magazine 
în sat. Competiţia între aceste familii a cuprins și acele întreprinderi agricole de stat 
care mai funcționau în 2001. 

Se ridică întrebarea de ce aproape exclusiv familiile de nativi au reușit să 
constituie asociaţii agricole de succes. Cum am arătat, primele asociaţii au fost de 
natură familială. Aceasta înseamnă că unele familii s-au reunit pentru a exploata 
pământul într-un mod mai eficient. Era aproape imposibil să lucrezi cu mașini agricole 
5-10 ha de teren arabil împrăștiat în 2-3 locuri. De aceea, oamenii au fost obligaţi de 
regimul politic (care nu a permis retrocedarea a mai mult de 10 ha de pământ în 
1991) să se asocieze pentru a lucra pământul. După cum spun localnicii, asocierea 
cu rudele și vecinii nu era o soluţie bună deoarece apăreau diverse conflicte. 
Majoritatea asociaţiilor familiale au dispărut în timp, oamenii hotărând să își lucreze 
singuri loturile retrocedate. Totuși, au existat câteva familii, care au reușit să 
rentabilizeze asociaţiile familiale și care le-au transformat în întreprinderi rurale după 
1999. De la început ei au cumpărat tractoare, alte utilaje agricole, și au creat o rețea 
care le-a permis să își vândă produsele obţinute la un preț bun.27* 

Cariera Nicolae Bălcescu a fost preluată în 1990 de Societatea de Construcţii 
Hidrotehnice SA Constanţa. SCH a fost înființată în acel an, prin HG 1278. Treptat, 
și aici au apărut probleme specifice tranziţiei. Astfel, la începutul lunii aprilie 2003, 
salariaţii din carieră au intrat în grevă spontană. Motivele grevei au fost prezentate 
de llie Bălăceanu, liderul sindicatului salariaţilor din societate: oamenii erau 
nemulțumiți de faptul că nui s-au plătit salariile restante, că nu li se creează condiţii 
de lucru corespunzătoare, iar concediile pe anul 2002 nu au fost efectuate, dar nici 
nu li s-a compensat timpul în bani. De asemenea, oamenii mai spuneau că erau 
obligaţi aproape permanent să lucreze zece ore, dar erau plătiți numai opt ore. În 
urma sesizării făcute de sindicat, Inspectoratul Teritorial de Munca a trimis o comisie 


273 Stefan Dorondel, op.cit., p.279 ( și passim ). 

care a analizat cele reclamate, stabilindu-se câteva măsuri obligatorii de ducere la 
îndeplinire de către conducerea societăţii.274 

Așa cum s-a întâmplat în foarte multe cazuri, activele profitabile ale societăţii 
au sfârșit prin a ajunge pe mâna unor firme cu capital privat. “Eu am lucrat la SCH, 
la Sitorman și ne-au luat cu totul. Mai întâi ne-a luat unul Bouris (acţionar al firmei) 
care a vândut către Tarmac. SCH a vândut activele, a mai rămas acum numai cu 
morții”, povestește Florea lonescu, managerul carierei din comuna Nicolae Bălcescu. 

De fapt, exploatarea a fost achiziționată de Tarmac SRL, ce are ca unic asociat 
societatea ZIMA (Overseas) Limited Cipru, care este înregistrată la Ministerul 
Comertului Industriei și Turismului din Cipru, având sediul în Nicosia. În documentele 
depuse pentru obținerea avizului de mediu la Agenţia pentru Protecţia Mediului 
Constanţa se specifica faptul ca prin actul adiţional nr. 2 la Licenţa 162 din 1999, 
având în vedere ordinul 14, din 20 februarie 2006, al președintelui ANRM s-a 
transferat licenţa necesară efectuării activităţii de extracție a calcarului (valabilă 20 
de ani) de la Societatea de Construcţii Hidrotehnice SA Constanţa la CMG 
Construction Materials Group. 

Însă, se pare că nu s-au îndestulat cu terenul pe care îl aveau. După ce au 
preluat 200.000 m2 de teren extravilan în Tortomanu, Tarmac a dorit să se extindă și 
în Bălcescu. Așa că, prin contractul încheiat în luna iunie 2007, firma a închiriat de la 
Consiliul Local Nicolae Bălcescu un teren de 16 ha, pe o durată de cinci ani, pentru 
o mie de dolari pe lună plus 2000 de tone pe an de produse din carieră. Cariera are 
o capacitate de producție programată de 206.000 tone pe an și un extras industrial 
de aproximativ 167.000 de tone pe an.?* 

C.A.P. Dorobanţu s-a desființat în primele luni ale anului 1990. Grajdurile au 
fost vândute localnicilor, care le-au demontat și nu a mai rămas nimic. S.M.T. s-a 
transformat în societatea pe acțiuni SEMAG. Se ocupa cu prestări servicii, apoi a 
falimentat, clădirile aparţinând azi unei bănci. A început împroprietărirea populației 
(în perioada 1990-1992 s-au emis titluri de proprietate). I.A.S se transformă în 
societatea comercială Docefran S.A. Acronimul Docefran venea de la Dorobanţu, 
cereale, fructe și animale. Din cauza situaţiei economice directorul general Ciortan 
lon îl ia ca asociat pe Triţă Făniță. Docefran se divizează: ferma Dorobanţu la Triţă 
Făniță, iar Docefran separat. Docefran lua pământurile sătenilor în arendă (cu contract 
de arendă ). În timp ce ferma avea profit, Docefran lucra în pierdere. Docefran nu a 
mai plătit salariile angajaţilor, societatea intrând în faliment. În urma unui proces 
muncitorii au obţinut atât plata cărţilor de muncă la zi (la masa credală) și dreptul de 
a intra în șomaj (adică toate drepturile legale). Societatea lichidatoare a vândut active, 
utilaje, clădiri. Au cumpărat mai multe societăți comerciale de profil agricol, care se 
ocupă cu cultivarea pământului în proprietate sau arendă. Din C.A.P Dorobanţu au 
mai rămas mici terenuri și câteva clădiri. (sursă: lon lonel) 


27 Emilian Andrei, Salariaţii de la Cariera Nicolae Bălcescu au intrat în grevă spontană, în “Ziua de 
Constanţa”, 11 aprilie 2003. 
275 Corina Samoilă, op. cit. 

Totuși, la mijlocul anilor '90 Docefran era, încă, o firmă de succes, iar drept 
dovadă, directorul acesteia, ing. lon Ciortan, a candidat în iunie 1996 pe lista PD.S.R. 
pentru Consiliul Judeţean, fără a reuși să obţină un mandat.%€ 

După 1989 I|.A.S. Dorobanţu a livrat lapte pentru societatea franceză Danone. 
Laptele se livra zilnic, era păstrat într-un bazin frigorific. În anul 2004 ultimul șef de 
fermă a fost Marin Constantin. (sursă: Oţelea Maria) 

În vara anului 2006 sistemul de irigaţii încă mai exista în Dobrogea, dar era 
folosit la parametrii departe de capacitatea sa maximă, iar problemele care au dus 
la pierderea sa deveniseră aproape insurmontabile. Doar 20% din clienţii R.A.I.F. 
(Regia Autonomă de Îmbunătăţiri Funciare) filiala Constanţa erau din sectorul 
particular al agriculturii. Managerii fostelor I.A.S.-uri se plângeau că nu încheie 
contracte cu R.A.I.F. fiindcă regia îi obliga să achite anticipat 30% din valoarea 
contractului și că pretindea un program de reeșalonare a datoriilor din anii precedenţi, 
formând un cerc vicios. În iunie 2006, regia de îmbunătăţiri funciare avea de încasat 
de la societăţile agricole de stat uriașa sumă de 6,8 miliarde de lei. În același timp 
R.A.I.F. Constanţa avea o datorie către RENEL de peste 5 miliarde lei, reprezentând 
prețul curentului electric consumat de sistemele de irigaţii. Nerezolvarea acestei 
situaţii a făcut ca, treptat, sistemul de irigații construit în perioada comunistă să 
rămână o simplă amintire.27 

Prima dată s-a retrocedat pământul C.A.P-ului, apoi al l.A.S.-ului, dar mulți 
proprietari plecaseră din sat (Constanţa, București, etc). Au venit investitori, cu bani 
și utilaje, și au luat în arendă. La A.D.S. (Administraţia Domeniilor Statului) au rămas 
livada și via, care au fost preluate de niște investitori, cetăţeni turci. Ei au lăsat via în 
paragină (plantație nouă), deoarece nu erau struguri de masă, ci struguri pentru vin. 
Neachitând arenda, via și livada au revenit A.D.S., dar au rămas în paragină, nu s- 
a mai îngrijit nimeni de ele. 

S.E.M.A.G. avea sediul la Dorobanţu (aveau magazii, atelier mecanic și câteva 
locuințe) de el aparțineau Nicolae Bălcescu, Mihail Kogălniceanu, Țepeș Vodă, Cheia, 
Grădina, Târgușor. Erau separați, cu directorul lor (Opreanu, actualmente director 
la S.C. Polaris M. Holding S.R.L. Constanţa). În fiecare localitate unde aveau secţie 
aveau și șef de secţie. S.E.M.A.G. avea datorii și a fost preluat de bancă ca să îl 
poate vinde pentru a recupera banii. (sursă: Stanciu Valentin) 

În 1996, I.C.A.PA. (Întreprinderea de Conservare și Achiziţionare a Produselor 
Agricole), firma care administra silozul mare din Nicolae Bălcescu, s-a transformat 
în Comcereal. Din ianuarie 2011 a fost achiziționată de Ameropa Grans S.A. (firmă 
multinațională cu sediul în Elveţia și patroni israelieni) statul român rămânând cu o 
participare de capital de 2%. În 1986 erau 150 de angajaţi, scăderea rulajului a făcut 
ca azi să mai fie 13 angajaţi. (sursă: Albu Adrian) 


276 „Cuget Liber”, VIII, nr. 1781, 3 iunie 1996, p.4. 
2*7 Dorin Epure, Pământul Dobrogei este pe cale să crape de secetă, în „Cuget Liber”, VIII, nr. 1795, 
19 iunie 1996, p. 3. 

În aprilie-mai 2010 în comuna Nicolae Bălescu erau înregistrate 52 de firme, 
care aveau un total de 216 angajaţi. (sursă: http://www.firme.info/constanta/nicolae- 
balcescu.html) 

Cele mai notabile investiții din zonă sunt cele ale firmei Elcomex, grup de 
firme specializat pe furnizarea de produse și servicii pentru sectorul energetic, atât 
în sectorul industrial (siloz, parcul eolian Bălcescu Wind Farm) cât și agricol, prin 
Elcomex Agroindustrial s-au înființat o fermă de capre, o fabrică de nutrețţuri, și sunt 
luate în arendă terenuri agricole.2* In zilele noastre Elcomex deţine circa 1.000 ha 
teren arabil în zona Nicolae Bălcescu. (sursă: Petcu Mihaela) 


Viaţa politică 


Primele alegeri libere pentru primari și consilii locale și judeţene au fost 
organizate în 9 și 23 februarie 1992. Candidaţi pentru postul de primar au fost Ștefan 
Petculescu, învăţător, din partea Frontului Salvării Naţionale, Dumitru Burdun, 
navigator, independent și Vasile Târșoagă, maistru mecanic, din partea Convenţiei 
Democratice. In cadrul circumscripției electorale nr. 44 din Nicolae Bălcescu au fost 
organizate trei secţii de votare: în prima, președinte a fost Mocanu Adrian, învăţător, 
iar locţiitor, Cubaniţă Cristian, strungar, în cea de a doua președinte a fost Grigoraș 
Neamţu, laborant, iar locţiitor a fost Timofte Nicolae, operator, iar în secția de votare 
a satului Dorobanţu președinte a fost Palmeș Mihai iar locţiitor Jurcăneanu Gheorghe, 
ambii magazioneri.27* Alegerile pentru funcţia de primar au fost câștigate din primul 
tur de scrutin de Petculescu George Ștefan.?% 

In anul 1996 a fost nevoie de două tururi de scrutin pentru alegerea primarului. 
Dintre cei șase candidaţi care au participat la primul tur de scrutin, din 2 iunie (Nicolae 
Nicolae-Convenţia Democratică din România, Bârlădeanu Gheorghe-Partidul 
Socialist al Muncii, Târșoagă Valerian-Uniunea Social Democrată PD (FSN)-PSDR, 
Cubaniţă Cristean-Partidul Democraţiei Sociale din România, Duţu Constantin - 
Partidul Democrat Agrar din România și Eremia Costel-Partidul Socialist), primii doi 
candidaţi au obținut cele mai multe voturi, iar în urma celui de al doilea tur de scrutin, 
din 16 iunie 1996, primar a devenit Nicolae T. Nicolae. 

In cadrul primului tur de scrutin, din 4 iunie 2000, al alegerilor locale, pentru 
primăria comunei Nicolae Bălcescu au participat 11 candidaţi: Târșoagă Valerian 
din partea Partidului Democrat, Mocanu Paul candidatul Uniunii Forţelor de Dreapta, 
Nicolae T. Nicolae din partea Partidului Naţional Liberal, Târșoagă Vasile din partea 
Partidului Democraţiei Sociale din România, Albu Nicolae candidatul Convenţiei 
Democrate Române, Popescu Petre din partea Alianţei Naţionale Creștin Democrate, 
Zadrigal Doru candidat independent, Bârlădianu Gheorghe candidatul Partidului 
Socialist al Muncii, Pavel Constantin din partea Alianţei Pentru România, Vrînceanu 


2" Radu Bostan, Unde se întorc banii din mori de vânt, în „Ziarul Financiar”, 22 ianuarie 2013. 
279 „Cuget Liber”, IV, nr. 548, 29 ianuarie 1992, p.6 
2% Jpidem, IV, nr. 559, 13 februarie 1992, p. 2. 

Constantin din parte Partidului România Mare și Boean Constantin din partea 
Partidului Naţional Român. Primii doi clasaţi au fost Târșoagă Valerian, respectiv 
Mocanu Paul. În urma celui de al doilea tur de scrutin, din 18 iunie 2000, primar a 
devenit Mocanu Paul. În iunie 2003, Mocanu Paul a trecut la Partidul Social Democrat. 

Pe 6 iunie 2004, pentru primărie au participat nouă candidaţi : Mocanu Paul- 
Partidul Social Democrat, Boean Lucica-Partidul Naţional Liberal, Bălan Viorel- 
Partidul România Mare, Constantin Lucian-Partidul Acţiunea Populară, Târșoagă 
Valerian- Partidul Democrat, Alexiu Emil-Partidul Umanist din România (Social 
Liberal), Popescu Petre-Partidul Forţa Democrată din România, Albu Nicolae-Partidul 
Naţional Țărănesc Creștin Democrat și Nicolae T. Nicolae-Partidul Noua Generaţie. 
Turul doi al scrutinului local, desfășurat pe 20 iunie 2004, a fost câștigat de candidatul 
Partidului Social Democrat, Mocanu Paul, în fața candidatului Partidului Naţional 
Liberal, Boean Lucica. 

În ceea ce privește alegerile pe plan naţional, Ion Iliescu s-a aflat în topul 
preferințelor electoratului din comuna Nicolae Bălcescu atât în 1996 cât și în 2000, 
după care a urmat Adrian Năstase, în 2004. La alegerile din 2009 cei doi candidaţi, 
Traian Băsescu și Mircea Geoană, au fost separați de câteva procente, în ambele 
tururi de scrutin. Pentru Parlament, în 1996, Partidul Democraţiei Sociale din România 
și Convenţia Democrată Română au mers cap la cap, atât pentru Senat cât și pentru 
Camera Deputaţilor, în 2000 majoritatea voturilor l-a obținut Polul Democrat Social 
din România -PD.S.R (PDSR-PUR-PSDR), în 2004-Uniunea Naţională PSD+PUR, 
iar la alegerile din 2008 Partidul Naţional Liberal și Alianţa Politică Partidul Social 
Democrat + Partidul Conservator și-au împărțit voturile. (sursă: http://www.roaep.ro) 


Prefaceri socio-profesionale 


Perioada anilor '90 a adus o oarecare depopulare a satelor. Acest fapt a permis 
unei părţi a locuitorilor din |.A.S. Nicolae Bălescu, unde se aflau familii numeroase, 
să se mute în comună, în casele celor plecaţi, case care fie au fost părăsite, fie 
vândute la prețuri mici. Unii foști agricultori au fost obligaţi să își schimbe domeniul 
de activitate. Într-o primă etapă, aceștia s-au angajat la unităţile industriale din Medgidia 
(1.M.U.M. - Întreprinderea Mecanică de Utilaje Medgidia), Năvodari (Petromidia) 
sau Constanţa (în port). Perioada de tranziţie i-a obligat, apoi, pe mulţi, să își caute 
de muncă în sectorul construcțiilor, atât în judeţ cât și în străinătate (mai ales în 
Spania și Italia). Criza actuală a adus pe mulţi înapoi, în satul din care plecaseră. În 
același timp, copiii de la începutul anilor '90 au crescut și și-au întemeiat, la rândul 
lor, familii. Aceasta a produs un paradox: într-o perioadă de declin demografic la 
nivel naţional, la Nicolae Bălcescu, la alegerile locale din 2008, numărul de consilieri 
locali a crescut de la 13 la 15, datorită creșterii demografice înregistrate în această 
comună. De asemenea, după 2005, au fost înființate o stație de betoane, o staţie de 
asfalt, un nou siloz și o fermă de păsări la Dorobanţu. Interesant de menţionat faptul 


137 


că, deși este o investiţie cu capital străin, localnicii, atunci când vorbesc despre 
ferma de păsări, o numesc Avicola Dorobanţu. (sursă: Frigioiu Luigi) 

După 1990 a scăzut numărul fermelor și al salariaților de la I.A.S. Nicolae 
Bălcescu. Mulţi s-au întors de unde veniseră (Moldova și Maramureș). Unii salariaţi 
s-au stabilit în Nicolae Bălcescu, alţii în Mihail Kogălniceanu. Cei care nu au părăsit 
I.A.S. - ul până în 2000 au fost nevoiţi să rămână în casele de aici. Acestea au fost 
cumpărate de cei care le-au ocupat. După 2000 au rămas fără locuri de muncă, 
I.A.S. închizându-și total activitatea. Atunci s-a simţit traiul greu, lipsa de alimentaţie 
a copiilor care veneau la școală flămânzi și nu se puteau concentra la lecţii. Nu a 
mai existat local pentru școală și grădiniță. O perioadă am funcţionat cu doamna 
învăţătoare Pârlea Mădălina într-un apartament proprietatea unei familii. Aveam 
trecere dintr-o clasă în alta. În 2002 am reușit să obţinem localul existent și azi, cu 
ajutorul reprezentanţilor primăriei. Condiţiile erau altele față de cele de azi. Sobele 
scoteau de multe ori fum, lemnele erau ţinute în holul de la intrare, grupul sanitar era 
în curte. Totuși, clădirea era a școlii și a grădiniței, nu se mai umbla din local în local. 
Acum condiţiile din școală și grădiniță sunt excelente. Școala este modernă după 
renovare, cu mobilier nou, grup sanitar în interior. Copiii nu mai ies afară prin noroi și 
viscol. Zona are viitor, deoarece oamenii muncesc la patroni, la Elcomex. Au unde 
să își câștige existenţa lor și a copiilor. De la an la an numărul copiilor a scăzut. 
Acum la școală sunt înscriși 14 copii, iar la grădiniţă,11 copii. Caietele speciale ale 
copiilor din școală și grădiniță au fost obținute de la primărie. Serbările și sărbătorile 
au fost însoţite de pachete cu rechizite, dulciuri. Până în 2000 copiii de la clasele V 
- VIII mergeau pe jos la școala din comuna Bălcescu, pe ploaie și viscol. (sursă: 
Chisăliță Constantina) 

Legăturile de transport persoane ale comunei Nicolae Bălcescu cu restul 
Dobrogei sunt astăzi asigurate atât pe șosea cât și pe calea ferată. Firma Dumacris 
S.R.L. asigură două microbuze pe oră pe ruta Constanţa - Dorobanţu, în timp ce 
gara din Nicolae Bălcescu este tranzitată de opt curse de călători pe zi (patru trenuri 
rapide pe ruta Medgidia - Tulcea și patru intercity pe ruta București Nord - Tulcea). 


Viaţa spirituală 

a) Cultura 

Din anul 1990 la biblioteca comunală lucrează ca bibliotecar Lăzărescu Floarea. 
Biblioteca și-a îmbogăţit colecţiile prin donații și achiziţii de carte primind diploma 
“Liber gratus” de la Biblioteca Judeţeană Constanţa “loan N. Roman”, pentru 
activitatea de valorificare a cărţii și de promovare a lecturii. 

Informatizarea Bibliotecii Comunale din comuna Nicolae Bălcescu a început 
în anul 2006 în sistemul TUB care permite descrierile monografice ale cărților, astfel 
accesul cititorilor la fondul de carte fiind mai rapid. Sediul bibliotecii a fost renovat și 
modernizat cu ajutorul Primăriei. 

Fondul de publicaţii este de 14.600 unităţi de bibliotecă cuprinzând: cărţi din 
toate domeniile de activitate, reviste, atlase școlare, enciclopedii, dicționare și cărţi 

din literatura pentru copii. În prezent în bibliotecă există un număr de trei calculatoare, 
două imprimante, un scanner și un videoproiector. Biblioteca își desfășoară activitatea 
în sistern liber la raft și împrumut la sala de lectură sau la domiciliu. 

Pe lângă serviciile pe care le oferă biblioteca utilizatorilor de lectură, studiu, 
informare şi documentare, a semnat un proiect de parteneriat “Împreună în lumea 
cărţii și a calculatorului” cu Liceul “I.C Brătianu” pe o perioadă de un an școlar și cu 
grădinița “Caruse!”, grupa mare pregătitoare. Proiectul s-a desfășurat în cadrul 
Bibliotecii Comunale având ca scop dezvoltarea interesului pentru lectură, 
îmbogățirea universului de cunoaștere, educarea abilității de a intra în relaţie cu 
ceilalţi. Acest proiect se dorește să devină o activitate permanentă a bibliolecii prin 
întâlniri periodice. De-a lungul timpului biblioteca a organizat expoziţii de carte și 
activităţi specifice pentru adulţi și elevi, pe grupe de vârstă.%" 


b) Școala 

În general, de-a lungul anilor, școala din Nicolae Bălescu a avut câte două 
rânduri de clase pe fiecare treaptă de școlarizare, iar școala din Dorobanţu câte un 
rând de clase. 

În 2003 s-au înființat, la nivel naţional, S.A.M.- urile (Școala de Arte și Meserii). 
La Nicolae Bălcescu, S.A.M.- ul a fost înființat la 01.09.2004, iniţial cu profil agricol, 
transformat ulterior (2005) în profil construcții. 

La începutul anului 2004, la școala din N. Bălcescu acoperișul din ţiglă este 
înlocuit cu tablă și a fost instalată o centrală pe combustibil solid; de asemenea, 
cercevelele tradiţionale din lemn sunt înlocuite cu tâmplărie termopan. În anul 2012, în 
luna martie școala a intrat în reabilitare și extindere, construindu-se grup sanitar interior. 

În anul școlar 2006-2007 a început construcţia noii grădinițe, cu etaj și dotări 
moderne, situate lângă primăria Nicolae Bălcescu. În vara anului 2006 au fost 
renovate școala cu clasele I-VIII și grădinița din Dorobanţu. Grădiniţa din |.A.S. Nicolae 
Bălcescu a fost renovată în perioada 2008 - 2009. 

În anul 2008, odată cu desființarea S.A.M.- urilor la nivel naţional, pentru școala 
din N. Bălcescu existau două variante: revenirea la școală cu clasele I-VIII sau 
transformarea în liceu. A fost aleasă a doua variantă și, începând cu anul școlar 
2010- 2011, unitatea școlară s-a autorizat pe profilul tehnic, domeniul “Construcții, 
instalaţii și lucrări publice”, specializarea „Tehnician în construcţii și lucrări publice”. 
Odată cu înființarea claselor de liceu a fost reabilitate laboratoarele de fizică - chimie 
și biologie. În anul școlar 2012-2013 au finalizat cursurile liceale prima promoţie de 
elevi ai liceului. 


31 Floarea Lăzărescu, op.cit., pp. 15 — 16. 

c) Biserica 

Majoritatea populaţiei din comuna Nicolae Bălcescu este creștin-ortodoxă. 
Cu sprijinul primăriei și al comunităţii locale biserica din I.A.S. N. Bălcescu a fost 
reconstruită pe vechiul amplasament în perioada 2006-2007. 

Azi există 15 familii de turco-tătari (cca 30-35 de oameni). Oficial, geamia este 
arondată la Mihail Kogălniceanu, dar există un hoge de la Castelu, pensionar, care 
ține slujbe în fiecare vineri, când permite vremea (mulţi enoriași fiind bătrâni). O 
parte din familiile plecate în perioada comunistă în zona Hârșova, Medgidia, 
Constanţa se întorc acum, primind loc de casă de la primărie. (sursă: Kara Raim) 

Baptiști mai sunt două sau trei familii numărând până la 10 oameni. Se 
adună de vreo patru sau cinci ani într-o incintă mică, locul fiind cumpărat. (sursă: 
Simona Surdu) 

Actualul sediu al lor este într-o casă construită de adventiști în anii '50. Acum 
mai sunt între 20-30 de adventiști în sat, în general oameni de vârsta a III-a, copiii lor 
plecând din sat. Slujba se ţine săptămânal. (sursă: Morărescu lon). 

Încercarea de înființare a unei comunităţi baptiste la Dorobanţu s-a încheiat 
cu un mic scandal. Tentativa a demarat în 2001 printr-un proiect social. Baptiștii au 
efectuat lucrări de renovare a grădiniţei din localitate: au vopsit și văruit pereţii și au 
igienizat curtea. După aceasta, ei au organizat, în curtea grădiniţei, un program de 
evanghelizare, cu muzică religioasă specifică și citate din Evanghelie. La scurt timp, 
baptiștii au reușit să își găsească câţiva adepți, în curtea cărora au organizat diverse 
programe specifice - muzică religioasă pe ritmuri moderne și evanghelizare, și au 
botezat șapte persoane. Preotul Mihail Velicu din Dorobanţu a organizat o vecernie 
pastorală, cu participarea a cinci preoţi din împrejurimi, care s-au confruntat, la rândul 
lor, cu ofensiva baptiștilor. În urma înaintării unui protest semnat de aproximativ 200 
de localnici, au intervenit și reprezentanții primăriei, deoarece spațiul în care se 
desfășurau actele de cult nu avea nici un fel de autorizație, deci funcţiona ilegal.2%2 

Aceasta a fost singura situaţie în care s-au consemnat tensiuni de natură 
religioasă între locuitorii comunei Nicolae Bălcescu. 


22 Mihai Rotaru, Baptiști în ilegalitate, în „Ziua de Constanţa”, 10 septembrie 2003. 

2 RENAȘTEREA SOCIAL-ECONOMICĂ 2008-2016 


În anul 2008, nesfârşita tranziţie își putea aniversa majoratul. Doar că nu 
prea erau motive de sărbătoare. Trecuseră 18 ani de la așa-zisa revoluție, timp 
în care s-a distrus ce fusese bun înainte. Totul era la pământ: industria, agricultura, 
sănătatea, învățământul, etc. Mai grav, la pământ se afla și moralul oamenilor- 
debusolaţi, disperaţi sau resemnaţi... 

Comuna Nicolae Bălcescu nu făcea excepţie de la tabloul general al satului 
românesc postevoluţionar. Pe ulițe, toamna se înota prin noroaie și vara prin 
praf. Iluminatul stradal lipsea, iar multe gospodării nu erau racodate la apă. 
Biserica fără tencuială păreacă se demolează, școala cădea pe elevi. Naveta la 
oraș era dificilă din punct de vedere financiar, iar șomajul extins aducea sărăcie. 
Oamenii munceau cu ziua la “boierii” satului și stăteau cu mâna întinsă la ușa 
unui stat mafiotizat pe zi ce trece. Mâncau gratis doar la pomenile electorale, în 
rest trăiau de pe o zi pe alta. 

Plecările la muncă în stăinătate n-au adus bunăstarea sperată, ci doar 
nenorociri: divorțuri în urma cărora copii cu ochi în lacrimi rămâneau abandonaţi 
pe la rude. Viaţa satului era cuprinsă de un haos extins în toate domeniile. Traiul 
în Nicolae Bălcescu, fostă comună prosperă, ajunsese ca-n comuna primitivă! 

Ca și când necazurile locului nu erau suficiente, întreg județul Constanţa 
intrase într-o epocă neagră, de tristă amintire. La toate nivelurile, jaful banului 
public devenise regula de bază a politicienilor corupți. 


2.1 SINGUR ÎMPOTRIVA TUTUROR COMBINAȚIILOR POLITICE 


Alegerile locale din anul 2008 au reprezentat un moment de cotitură în 
viața comunei Nicolae Bălcescu. Din 2008, oamenii din Bălcescu au refuzat să 
mai fie masă de manevră electorală. După mulţi ani de păcăleli, au ridicat capul 
din pământ și au privit înainte. Erau sătuli de promisiuni electorale mincinoase, 
de neajunsuri și mizerie. Ca urmare, nu au mai votat partide, au votat un om, pe 
Viorel Bălan, gospodar ridicat din mijlocul lor, dintr-o familie cu credinţă. 

Din start, Viorel Bălan a refuzat înregimentarea la orice gașcă politicianistă. 
S-a bazat doar pe localnici, a fost întotdeauna alături de ei la bine și, mai ales, la 
greu. lar cetățenii i-au apreciat omenia acodându-i, cu încredere, votul. Victoria 
electorală nu s-a serbat prea mult, n-a fost timp de petrecere pentru că greul 
abia începea. Erau atâtea lucruri de făcut... 

“Prin noi înșine, prin propriile forțe!” a fost deviza primarului, conștient că singur 
nu poate face multe. A readus încrederea oamenilor în propriile forțe, a reaprins 
speranţa într-un trai mai bun. l-a convins că numai ei singuri își pot rezolva problemele 
iar oamenii nu au mai stat cu mâinile încrucișate. Alături de echipa Primăriei, și-au 
suflecat mânecile și au pornit la treabă. 

Putem spune că din 2008 comuna Nicolae Bălcescu a renăscut din propria 
cenușă. Investiţiile au creat noi locuri de muncă. Toate gospodăriile au fost racordate 
la curent electric și apă potabilă. Toate drumurile au fost pietruite, bitumate și vor fi 
asfaltate. Tinerele familii au primit teren pe care și-au ridicat case. Cei plecaţi în ţări 
străine, osteniţi de pribegie, s-au întors și au investit acasă bănuții câștigați cu trudă 
și sudoare. Primăria, școala și biserica au redevenit pilonii localităţii, recâștigându-și 
respectul cuvenit. Chiar dacă mai sunt destule de făcut, comuna Nicolae Bălcescu 
s-a înscris definitiv pe drumul modernizării, singura cale ce poate aduce un trai 
decent tuturor cetățenilor. 


FAPTE, NU VORBE! 


2.2 PRIMĂRIA, BISERICA, ȘCOALA -pilonii de bază ai reconstruţiei sociale 


În Nicolae Bălcescu - Primăria, Biserica și Școala au fost așezate în 
vecinătate, parcă de mâna lui Dumnezeu. Cele 3 instituţii fundamentale 
colaborează și se completează permanent spre binele locuitorilor. Totul 
funcţionează într-un parteneriat social clar stabilit ce face să pulseze inima 
comunei. Primăria coodonează activităţile sociale, Școala și Biserica oferă știință 
și credinţă, fără de care nici un progres nu e posibil. 

Din 2008, primarul Viorel Bălan a întors instituția pe care o conduce cu fața 
spre cetăţeni. Primăria Nicolae Bălcescu are ușa deschisă pentru oricine, iar întregul 
colectiv lucrează spre rezolvarea problemelor cetățenești. 

Primăria a acordat loturi gratuit și a ajutat cu materiale de construcţie la ridicarea 
caselor. Cei nevoiași au parte de alimente și lemne în sezonul rece. Ajutoarele sociale 
se acordă la timp și în totalitate. Cu ocazia fiecărei sărbători, familiile din comună 
primesc pachete. Tuturor copiilor li se oferă pungi cu dulciuri de Sf. Nicolae și Crăciun. 
Când împlinesc vârsta majoratului, tinerii sunt felicitaţi și premiaţi festiv. Oricare 
locuitor este spijinit de Primărie atunci când se află la necaz. 

S-a reușit înființarea unei firme cu meseriași localnici care efectuează lucrările 
edilitare din comună.Ca urmare, Primăria nu mai apelează la firme costisitoare din 
exterior. Mulţi localnici și-au găsit de lucru aici, iar Primăria și-a redus cheltuielile. 

Primăria accesează cursuri subvenţionate de formare cu fonduri europene. 
Toţi doritorii se pot înscrie și califica în diferite ocupaţii. Absolvenţii primesc sprijin în 
găsirea locurilor de muncă astfel încât șomajul este redus. In toamna lui 2015, au 
terminat peste 100 de cursanți, în 2016 intenţionându-se dublarea numărului. 

2.3. NIMIC FĂRĂ DUMNEZEU 


În fostul IAS Nicolae Bălcescu s-a zidit o mică bisericuţă de care era mare 
nevoie. Astfel, enoriașii din zonă n-au mai fost obligaţi să bată kilometri întregi 
până la biserica din sat. 

În curtea bisericii din N. Bălcescu cu hram “Sfinţii Arhangheli Mihail și Gavril” 
(preot Nicolae Ignat) s-a realizat o capelă unde se pot face slujbele. Părintele 
Ignat speră să găsească înţelegere la superiorii clerului pentru renovarea vechii 
biserici, un monument ahitectonic deosebit ce necesită lucrări speciale de 
consolidare. Lângă cimitirul vechi, Primăria amenajează un nou cimitir al cărui 
gard a fost deja înălţat. În același timp, la Dorobanţu (preot Mihai Velicu), s-a 
ridicat din temelii o biserică nouă teminată recent. 

Am lăsat la urmă un proiect de suflet în care s-a investit financiar și umanitar. 
E vorba de construirea unei clădiri etajate, în curtea bisericii din Nicolae 
Bălcescu. În incintă, își va desfășura activitatea Centrul Social numit Sfântul 
Pantelimon, ocrotitorul suferinzilor. Aici vor servi o masă caldă și își vor face 
temele peste 100 de copii din familii defavorizate. Copiii vor fi ajutaţi la temele 
pentru școală de cadre didactice voluntare. Clădirea se va dota și utila cu tot ce 
va fi nevoie. Investiţia este realizată de Primărie și de alţi sponsori din zonă. 
Datorită fondurilor insuficiente, lucrările s-au sistat o perioadă, apoi au fost reluate 
cu toate forțele. Sunt speranţe că centrul social va fi terminat în toamna lui 2016. 


2.4 ȘTAFETA NEVĂZUTĂ 


În 2008, se stingea din viață George Burlacu - profesor, manager și om de 
excepție - ce condusese, cu mână forte, destinele școlii din Nicolae Bălcescu 
timp de aproape patru decenii. În acest context, s-a resimţit o anumită criză de 
autoritate. Într-o măsură oarecare, instituţia părea o turmă rătăcită rămasă fără 
păstor. Dacă adăugăm și nepăsarea generală față de educaţie, erau perspective 
sumbre pentru activitatea didactică din comună. 

În 2010, în fruntea unităţii a ajuns Tatiana Târşoagă-Stoica. Absolventă a 
școlii din Bălcescu, Tatiana Stoica s-a întors acasă cu statut de cadru didactic 
după finalizarea Colegiului Pedagogic. Fusese elevă, învățătoare, profesoară și 
acum era directoare, în același loc. Fără multă experienţă, noua directoare avea 
o mare provocare în față. Trebuia să coordoneze o instituţie ce cuprindea școlile 
și grădinițele din Nicolae Bălcescu, Dorobanţu și IAS. Aici activau peste 700 de 
copii și peste 50 de cadre didactice și personal muncitor. 

Înainte de toate, directoarea Stoica a stabilit o colaborare permanentă cu 
Primăria. Degringolada a fost stopată și s-a reintrat în normalitate. Încet dar sigur, 

activitatea didactică s-a reînscris pe făgașul natural. Pas cu pas, au fost refăcute 
toate sediile unităţii de învățământ. S-a reabilitat total școala din N. Bălcescu 
unde s-au prevăzut toalete interioare racordate la apă. A fost finalizată și finisată 
noua Gradiniţă Carusel de lângă Primărie. În Dorobanţu (coordonator prof. Rodica 
Paleru) și Nicolae Bălcescu, toate construcţiile ce adăpostesc activitatea școlară 
au fost renovate, racordate la centrale termice și dotate cu mobilier modern. 
Curtea școlii din Bălcescu a fost asfaltată, clădirea cu laboratoarea fost 
reconstruită din temelii iar alături s-a ridicat atelierul de practică. 

Lucrările au fost realizate din fondurile proprii ale Primăriei sau prin atragerea 
sponsorilor. Datorită implicării administraţiei locale, școala se transforma, ca-n basm, 
din Cenușăreasă în Prinţesă. 

În unitatea școlară din Nicolae Bălcescu funcţionează grupe de gădiniţă, 
clase I-IV, V-VIII, clase de liceu și școală profesională. Prin înființarea claselor 
mari, denumirea s-a transformat mai întâi în “Școala de Arte și Meserii”, apoi în 
“Liceul Tehnologic IC Brătianu” (profil construcţii). În școală, sunt mulţi elevi cu 
rezultate deosebite la învăţătură. Au note bune, participă cu succes la concusuri 
și olimpiade școlare. 

În egală măsură, elevii sunt angrenaţi în activităţi extracurriculare: spectacole, 
excursii, tabere, vizite, sport (fotbal, rugby, taekwondo). În cadrul școlii, ființează 
Ansamblul de dansuri populare “Plai dobogean” și corul “Angeli”. Întreaga activitatea 
a copiilor este prezentată periodic în ziarul școlii “Gazeta lui Brătianu”. Elevii au 
permanent la dispoziție două microbuze, în timp ce cadrelor didactice navetiste li se 
achită abonamentele de către Primărie. Condiţiile oferite activității educaţionale nu 
sunt cu nimic mai prejos ca cele întâlnite în școlile din oraș. 

Reușitele n-ar fi fost posibile fără munca colectivului coordonat de Tatiana 
Stoica, ce are satisfacția lucrului bine-făcut, deoarece s-au recâștigat respectul și 
interesul satului pentru şcoală. În condiţiile vitrege ale învățâmântului actual, realizările 
școlii din Nicolae Bălcescu (cu sprijinul permanent al Primăriei) sunt, fără doar și 
poate, de excepție. 


2.5 INVESTIȚII ȘI INVESTITORI 
TA, CĂPRIȚĂ, ȚA / TE-AM ADUS DIN FRANȚA 


Fostul IAS Nicolae Bălcescu ajunsese în paragină, dar a reușit să se 
trezească la viață. Elcomex Agroind, firmă de lactate, a construit aici o fermă 
pentru capre aduse Franţa. Din laptele de capră se obţine iaurt, sana, brânzeturi, 
telemea, cașcaval. Însă, pentru a oferi lapte proaspăt, caprinele franțuzești au 
nevoie de condiţii speciale de biosecuritate, climat și hrană. În caz contrar, afacerea 
se poate transfoma într-un eșec. 

BANI DIN VÂNT, DIN PIATRĂ SEACĂ 


O investiție importantă este exploatarea Carierei de piatră de către firma 
CONSAL. În carieră se execută activități miniere de extracţie, prelucrare, valorificare 
a calcarului în perimetrul Dealului Carierei. Decopertarea se realizează pe o 
adâncime de 1-3m. Solul este depozitat pe platforma din perimetru, în vederea folosirii 
la activități ecologice. Se forează găurile de sondă iar lucrările de împușcare se 
realizează cu exploziv minier. Calcarul brut e transportat cu basculantele la instalația 
de prelucrare rezultând stocuri pe diferite sorturi. Valorificarea materialului obținut 
se face direct din carieră. Între Primărie și carieră a existat o bună colaborare, locuitorii 
fiind sprijiniți cu materiale în efectuarea diverselor lucrări de construcții. 

Un alt proiect investiţional l-a reprezentat construirea de parcuri eoliane cu un 
număr important de turbine. Se urmărește valorificarea potenţialului eolian din zona 
Nicolae Bălcescu. Infrastructura realizată cuprinde drumuri de acces, rețea electică 
30KV pentru racordarea parcului, staţiile electrice de transformare, rețea electrică 
subterană pentru racordare. 


Roșia uriașă de Bălcescu 

În Nicolae Bălcescu funcţionează una dintre cele mai moderne sere din 
România. În 2008, familia lanţoc a achiziţionat un teren de 3 hectare la Nicolae 
Bălcescu unde a ridicat o seră modernă, cu utilaje noi, în care cultivă științific 
roșile. În momentul de faţă, în judeţul Constanţa sunt două astfel de sere, iar în 
țară doar zece. 

Sera cu încălzire din peleţi de floarea soarelui se întinde pe 8.600 mp. 
Sera are două anexe, centrala termică și depozitul de legume. Plantele cresc 
în saltele de vată minerală din rocă vulcanică. Necesarul de micro și macro- 
elemente este asigurat de fertilizarea prin picurare. Se folosește un hibrid altoit 
cu creștere nedeterminată și cu două vârfuri. La seră, lucrează numai angajaţi 
din Nicolae Bălcescu. 

S-a ales această cultivare întrucât se poate controla creșterea legumei. 
Cultivatorii în pământul din solare folosesc același mod de creștere. Numai că în 
vata minerală, roșia se controlează și primește tot ce are nevoie. În vată, un aparat 
măsoară umiditatea, temperatura și electro-conductivitatea. Dăunătorii nu mai distrug 
rădăcina. Combaterea bio se face cu ploșnița macrolophus care mănâncă musculița 
albă dăunătoare. Și polenizarea este biologică, cu ajutorul bondarilor. Saltelele și 
sămânţa sunt luate din Olanda, iar răsadul din Grecia. Se lucrează, practic, tot anul. 
În momentul de față, în judeţ sunt două astfel de sere, la Nicolae Bălcescu (prima 
din Constanţa) și la Seimeni. Se va mai ridica o seră la N. Bălcescu unde vor fi 
angajaţi doar localnici doritori să se specializeze în legumicultură. 

Dovada faptului că activitatea economică se află pe pantă ascendentă, este 
funcționarea a numeroase firme, atât în Nicolae Bălcescu cât și în Dorobanţu. Vom 
enumera doar o parte din aceste societăţi ce crează locuri de muncă pentru localnici: 


Firme în N. Bălcescu 
- ELCOMEX AGROINDUSTRIAL SA, Str. Sperantei 8 
- CONSAL TRADE CARIERA SRL, Str. Carierei 5 
- PANMINADA SRL, Str. Florilor 28 
- TOPO MINIERA SRL, Aleea Independentei 5 
- LA DOI PAȘI (market Veonica) 
- EXCELENT PRODSERV SRL, Str. Carol | 36 
- AGROTIM PRODSERV SRL Str. Carierei 14 
- WELDER WORK SRL, Str. Florilor 18 
- CEREAL PROD AGRA SRL 
- DONE PRODPREST SRL 
- ROBERTINO DAM COMPANY SRL 


Firme în Dorobanţu 
- Agora Global SRL 
- Agricola Dorobanţu SRL 
- And Prim Constuct SRL 
- Cap Nobless SRL 
- Top Suply SRL 
- Mira Ariba SRL 
- Nic Costi SRL 
- Oana Dadan SRL 
- Sancansan SRL 
- United For Food SRL 
- Țiriac Energy (staţie combustibil) 


2.6 DRUMURILE NOASTRE TOATE... 


Pentru a fi atrași să investească, sponsorii au nevoie de o infrastuctură 
modernă. Nici o activitate nu poate fi eficientă fără o reţea de drumuri pusă la punct. 

De aceea, pentru investitorii din agricultură s-a realizat un drum de centură 
asfaltat între Nicolae Bălcescu și Dorobanţu. Primăria a pietruit toate drumurile din 
N. Bălcescu și Dorobanţu fie ca a fost vorba de străzi, alei sau ulițe. Apoi, s-a demarat 
acțiunea de bitumare a acestor drumuri. In faza finală se urmărește ca toate căile de 
acces din localitate să fie asfaltate. Precizăm că lucrările de reabilitare a drumurilor 
au fost efectuate de Primărie din fonduri proprii. 

Canalul ce traversează localitatea Nicolae Bălcescu a fost supus lucrărilor 
de reabilitare. S-a executat betonarea, iar de-a lungul malului s-au amenajat spații 
de promenadă iluminate nocturn și locuri de joacă. 

Transportul pe ruta Dorobanţu-N. Bălcescu-Constanţa și retur e asigurat de 
microbuzele firmei Dumacris. De-a lungul șoselei naţionale, Primăria a ridicat staţii 
pentru călători în arhitectură rustică. 


2.7 LA BIBLIOTECĂ, AI PARTE DE CARTE 


Sediul bibliotecii a fost renovat și modernizat cu ajutorul Primăriei. Din 2010, 
se implementează Programul Biblionet - Lumea în biblioteca mea. Programul 
are ca scop dezvoltarea unui sistem modern de biblioteci publice, prin facilitarea 
accesului populaţiei la tehnologia actuală prin Internet. 

Există o strânsă colaborare între bibliotecă și școală. Elevii s-au obișnuit 
să apeleze la ajutorul doamnei bibliotecare Floarea Lăzărescu pentru a descoperi 
informaţiile necesare realizării diferitelor teme pentru acasă. 

Toate lucrările de modernizare și dotare au adus biblioteca din Nicolae 
Bălcescu în mileniul III. 


2.8 MUNCĂ, MUNCĂ DAR ȘI DISTRACȚIE! 


Există un Cămin cultural în Nicolae Bălcescu și unul în Dorobanţu. Ambele 
au fost renovate și modernizate recent de către Primărie. Căminul este 
principalul loc de distracţie al locuitorilor: aici au loc spectacole, serbări dar și 
petreceri familiale (nunţi, botezuri). Principalele sărbători specifice zonei sunt 
Ziua Recoltei și Botezul cailor. 

Ziua Recoltei se serbează în octombrie, chiar în curtea Căminului. Este 
prilejul când gospodarii etalează roadele bogate ale toamnei. Cu această ocazie, 
Primăria face cinste cu vin şi friptură de vită. În fiecare an, artiști profesioniști 
cunoscuţi evoluează pe scena special amenajată, în timp ce lumea cântă și 
dansează până în zori. 

Botezul cailor are loc pe 6 ianuarie, de Bobotează. Mai întâi, caii comunei 
sunt sfinţiți de către preot. Apoi, se merge la marginea comunei unde au loc 
atractive concursuri de cai (viteză, tracțiune, frumuseţe). Câștigătorii sunt 
recompensaţi cu premii în bani. Cei prezenţi sunt omeniţi cu fasole la ceaun și 
vin fiert. În ultimii ani, învingători au fost caii gospodarului Marcel Calancea, un 
mare iubitor de animale. 

Ambele sărbători sunt organizate și sponsorizate de Primăria Nicolae Bălcescu. 

2.9 MICII STEJARI - MÂNDRIA COMUNEI 


Echipa de fotbal Recolta N. Bălcescu (sponsorizată de Primărie) 
evoluează într-una din ligile Campionatului Judeţean. Lotul e format din tineri 
localnici. În campionat a jucat cu trupe mult mai cunoscute cum ar fi cele din 
Medgidia, Mangalia sau Năvodari și s-a descurcat onorabil. Recolta e 
considerată o echipă de viitor datorită tinereţii componenților. Căpitanul echipei 
a fost ales Florin Ștefan, de pregătire ocupându-se ca antrenor George Sburlan. 
Obiectivul urmărit este ca fotbaliști tineri și talentaţi să capete experienţă pentru 
ca, în sezoanele următoare, Recolta să poată ataca promovarea într-o ligă 
superioară. 

În mod curios, în comuna N. Bălcescu, copii au fost atrași de mirajul 
balonului oval, rugbyul devenind pasiunea lor. Deschizător de drum a fost Adrian 
Apostol, marcatorul a 2 eseuri memorabile contra Italiei, la Cupa Mondială 2015 
din Anglia. El a fost descoperit de un veteran al Farului (Silviu Matei) care l-a 
dus la oraș să-l înveţe rugby. Serios și disciplinat, Adrian, a ajuns la Farul, apoi 
la campioana Baia Mare. A fost de multe ori selecționat în reprezentativa 
României supranumită STEJARII. În 2011, a evoluat la Cupa Mondială din Noua 
Zeelandă iar în 2015 la Cupa din Anglia. 

Cu două eseuri pe finalul meciului cu Italia, Adrian Apostol a redat 
românilor demnitatea de a pierde luptând eroic până la ultima picătură de energie. 
Când Apostol a intrat pe teren, în minutul 64 al ultimei partide jucate de România 
la Mondialul din Anglia, STEJARII erau conduși cu 29-3. Din acel moment, 
soarta jocului avea să se schimbe. În 14 minute, Romania a înscris trei eseuri, 
dintre care două prin Adrian Apostol. Pierzând la scorul de 32-22, România a 
încheiat Mondialul onorabil „Nu am câștigat, dar am ieșit cu fruntea sus din 
competiție. Felicitări STEJARILOR! Bravo, Adi Apostol! Hai, România!”, au 
comentat suporterii pe rețelele de socializare. În ultimii ani, prin promovarea 
rugby-ului, mulți copii din comună calcă pe urmele lui Apostol, băiatul ce a 
sprintat din Bălcescu spre eseurile Cupei Mondiale din Anglia. În școlile sătești, 
a pătruns cu succes programul inițiat de Asociaţia Judeţeană de Rugby, Rugby 
Club Farul și Consiliul Judeţean. S-a încurajat practicarea rugby-tag, varianta 
fără contact a celui mai bărbătesc sport. 

Inițial, elevii s-au amuzat de traiectoria ciudată a mingiei cu colțuri, apoi 
au învăţat s-o strunească. Microbul a prins repede, iar miuţa din curtea școlii a 
fost înlocuită de scheme rugbystice. Zeci de băieţi din Bălcescu au fost 
selecționați și fac performanţă la cluburile de juniori. Mulţi sunt deja multipli 
campioni naţionali la juniori, cu echipa Tomitanii antrenată de Cristian Cojocaru. 
Un exemplu în acest sens este Teodor Andrei, în prezent selecționat în 
naţionala de 18 ani. 

“Copiii din Nicolae Bălcescu au calități native pentru sport. Sunt mai 
dornici de afirmare decât cei de la oraș. Învăţaţi cu greul, fac față provocărilor, 
sunt motivaţi. Dacă vin în internatele sportive, nu mai dau înapoi. Sunt zeci 
de copii cu potențial uriaș, e nevoie să însănătoșim generațiile, să-i scoatem 
din case. Trebuie să promovăm sportul, cel mai bun mesager al României. 
Comuna Nicolae Bălcescu e un exemplu demn de urmat“, spune antrenorul 
tomitanilor C. Cojocaru. 

„Copiii își ocupă timpul liber făcând sport. Muncesc mult, au zilnic 
antrenamente. Antrenorii țin legătura cu școala, se interesează de situaţia 
lor la învățătură. Sportul îi ajută pe copiii din comună, îi disciplinează, mai 
ales că sunt băieți plini de energie”, declară Tatiana Stoica, directoarea Liceului 
I.C. Brătianu. 

Primarul Viorel Bălan, e pasionat de sport, mai ales de rugby. A ajutat și 
promite că va ajuta, în continuare, sportul. „Pe Adrian Apostol l-am sprijinit și 
ne mândrim cu el, a făcut numele comunei noastre cunoscut. Ne mândrim și 
cu ceilalți mici rugbyști cu rezultate de excepție. Și sunt mai mulţi care calcă 
pe urme lui Apostol. S-au obținut rezultate fumoase și la taekwondo. Însă, doresc 
ca acești copii să facă și școală și sport. Una fără alta nu se poate. La școală 
acumulezi cunoștiințe fără de care nu poți reuși în viaţă, iar rugby-ul e un sport 
minunat ce cultivă spiritul de echipă și disciplina. Îi învaţă pe tineri să lupte 
bărbătește pentru a ajunge cât mai departe. Primăria va sprijini întotdeauna 
tinerii spotivi din comună.”, spune primarul V. Bălan. Cea mai vizibilă dovadă 
de încurajare a sportului e realizarea în comună a două terenuri sintetice de 
fotbal (unul în N. Bălcescu, unul în Dorobanţu) și a unei moderne baze sportive. 
Baza are teren de joc, vestiare, tribune, parcare și va fi gata în 2016. 


2.10 COMUNA NICOLAE BĂLCESCU - O ADEVĂRATĂ ECHIPĂ 


Nu poţi realiza mare lucru de unul singur, de aceea “secretul succesului” pentru 
primarul Bălan s-a numit munca în echipă. La început, în jurul său nu erau foarte 
mulți. În prima linie, s-a aflat întotdeauna, viceprimarul Nicolae Ciocănete principalul 
sprijin al primarului, și alţi câțiva oameni de încredere și de ispravă. Pe parcurs, 
lumea satului s-a convins că doar munca susţinută e singura soluţie și a aderat la 
toate proiectele demarcate de primărie. 

La alegerile locale din 2012, Viorel Bălan a luptat cu aceleași structuri politice 
ca în 2008. N-a avut probleme, a câștigat lejer, mai detașat ca prima dată. Victoria 
din 2012 a repezentat un semn clar că alegătorii sunt alături de primarul lor într-o 
proporție din ce în ce mai mare. După două mandate cu multe realizări, putem spune 
că, în prezent, întreaga comună Nicolae Bălcescu a format o adevărată echipă. 


149 


OAMENII - BOGĂȚIA LOCULUI 


Comuna Nicolae Bălcescu are o suprafață de 13220 hectare (intravilan 
665 ha și extravilan 12531 ha). Populaţia numără 5080 locuitori cu 1453 
gospodării și 1204 locuinţe. Ca toată Dobrogea, comuna Nicolae Bălcescu 
este un exemplu de convieţuire inter-etnică şi inter-religioasă. În zonă, trăiesc 
împreună dobrogeni și moldoveni, romi, turco-tătari, machidoni, lipoveni, 
chiar maghiari și germani. Sunt ortodocși de rit nou sau vechi, catolici, 
musulmani, adventiști, baptiști. Pe lângă localnici, convieţuiesc şi câţiva 
arabi cu afaceri în agricultură. Putem spune că aici s-a format o adevărată 
Uniune Europeană în miniatură, model pentru restul ţării. 

Trebuie remarcat că multe familii sunt mixte: adică, tinerii nu au ținut 
cont de etnie, religie sau culoarea pielii atunci când şi-au întemeiat un cămin. 

Dar, în afară de etnii și religii, în Nicolae Bălcescu se împletesc, în 
mod exemplar și armonios, toate generaţiile. Întâlneșşti bătrâni cu părul 
albit şi palmele crăpate de munca de-o viaţă. Fii lor, acum maturi, duc 
greutăţile familiei pe proprii umeri. Ei sunt astăzi stâlpii comunei, au trecut 
prin criză străduindu-se, la rândul lor, să-şi crească frumos puii. Şi nu le-a 
fost uşor... 

Iar cei 800 de copii minunaţi ce populează unităţile şcolare din 
localitate reprezintă averea de nepreţuit şi garanţia sigură pentru viitor. 
Cu asemenea bogăţie umană, comuna Nicolae Bălcescu poate trece peste 
orice obstacol şi, mai mult ca oricând, poate privi înainte cu multă încredere 
și infinită speranţă. 


DOAMNE, AJUTĂ! 

CONSILIUL LOCAL NICOLAE BĂLCESCU 


2004-2008 
Primar Mocanu Paul Viceprimar Constantin Lucian 
Consilieri locali 
Sava Costel Jurcăneanu Gheoghe 
lonel loan Timofte Dumitru 
Chiriac Liliana Boean Lucica 
Grit Daniel (decedat, înlocuit cu Bordei Dumitru) 
Bălan Viorel Alexiu Emil 
Târșoagă Vasile Bârlădeanu Gheorghe 
Creţu Florin Orbocea Rusu Ștefan 
2008-2012 
Primar Viorel Bălan Viceprimar Nicolae Ciocănete 
Consilieri locali 
Albu Adrian Marius Albu Evantia 
Cârjan Emilia Constantin Lucian 
Creţu Florin Hanu lulian 
lonel loan Mocanu Rădiţa 
Orbocea Rusu Ștefan Păcuraru Stroe 
Rusu Petrică Sava Costel 
Timofte Dumitru Vlad Cristian 
2012-2016 
Primar Viorel Bălan Viceprimar Nicolae Ciocănete 
Consilieri locali 
Albu Adrian Marius Albu Evantia 
Cârjan Emilia (decedată, înlocuită cu Pușcașu Constantin) 
Constantin Lucian Cuţmenco Mihai 
Hanu lulian lonel loan (înlocuit cu Jipa Anghel) 
Mocanu Victorina Drogeanu Aurelian (înlocuit cu Barna lon) 
Lungu Cătălin Trifescu Nicu loan 
Sava Costel Timofte Dumitru 


Vlad Cristian 

Dispoziţiile Primăriei N. Bălcescu 
pentru acordare ajutoare de urgenţă în anul 2015 

Primaria Nicolae Bălcescu 

Biserica din N. Bălcescu 

Capela bisericii din N. Bălcescu 

Biserica din Dorobanţu 


Primarul V. Bălan și viceprimarul 
N. Ciocănete la slujba de sfințire 


157 


158 


Școala din Dorobanţu 

Grădiniţa din 
Dorobanţu 


Grădiniţa din 
Nicolae Bălcescu 


Școala cu clasele I-IV din fostul L.A.S. 

Canal amenajat cu spațiu de promenadă şi loc de joacă 

Căminul din Dorobanțu 

Rugbyştii juniori campioni de la Tomitanii cu colindul la Primărie. Printre alții: Teo Botea, 
Teodor Andrei, vicele Niki Ciocănete, primarul Viorel Bălan, Cosmin Bălan, Liviu Colceru, 
Cătălin Mişcoci, directoarea școlii Tatiana Stoica şi antrenorul Cristian Cojocaru 


Internaţionalul Adrian Apostol 
în tricoul României 
la Cupa Mondială de rugby - 2015 


Plecat din NicolaeBălcescu spre marile arene de rugby, 
campionul Adrian Apostol (mijloc) intonează imnul 
României alături de colegii din echipa naţională 

Teren sintetic N. Bălcescu 


Teren sintetic Dorobantu 

Deschiderea unui nou an școlar 
(viceprimarul Nicolae Ciocănete, 
primarul Viorel Bălan, 
directoarea Tatiana Stoica, 
director adjunct Cristina Banu, 
preot N. Ignat) 

La Bibliotecă, 
ai parte de carte 
(bibliotecar 
Floarea Lăzărescu) 

Eleva Cristina Cărbunaru (cls. a XI-a) din Dorobantu 
este mândria Liceului 1. C. Brătianu. În fiecare an a obținut 
Premiul I cu media generală peste 9,50 şi a primit bursa 
Consiliului Judeţean. În martie 2016 a câștigat Olimpiada 
județeană la disciplina tehnologie-construcții calificându-se la 
faza națională (locul 2 a fost obtinut de eleva Mariana Apopei, 
colegă de clasă cu Cristina) 


Corul Angeli . 
cea mai nouă 

formaţie 
artistică 


Echipa de 
Taekwondo - juniori 

Biseria Adventistă din N. Bălcescu 


Geamia din N. Bălcescu 

Botez baptist la Dorobanţu 

Familia lanţoc și 
investiția lor: roșia 
de Bălcescu 

Ferma de capre din fostul IAS 
Nicolae Bălcescu 


Cariera din Nicolae 
Bălcescu 

Avicola Dorobanţu 


Staţie microbuz 

Noul Atelier-școală pentru practica elevilor 

Centru social din Nicolae Bălcescu 


Gara din Nicolae Bălcescu 

Echipa feminină a Primăriei: Mihaela Petrache, Claudia Grit, Fănica Buzea, Mihaela Petcu, 
Ana Maria Popa, Cami Băcanu, Lilieana Petcu, Liliana Iordache, Delia Ceauşu, Mirela Anton 


Viceprimarul Primarul Viorel Bălan 
Nicolae Ciocănete 

